Nr.-25—96 


TELEGRAFUL ROMAN 


Pag. 3 


Împlinirea a 80 ani de la 


Procesul Memorandumului 


Marele nostru istoric Nicolae lorga spune 
undeva că „mărirea trainică a unui popor se spri- 
jină pe aceste două mari temelii: Amintirea tot- 
deauna vie a trecutului şi conștiința datoriei im- 
plinite de toți, în fiecare clipă“. 

În acest sens putem spune că „vie“ ne este şi 
amintirea mişcării memorandiste, care a culminat 
cu procesul Memorandumului, de la a cărui des- 
fășurare, la Cluj, s-au împlinit în această primă- 
vară 80 de ani. 

De la început trebuie să veţinem că mișcarea 
memorandistă a românilor din Transilvania este 
doar o verigă din lungul lanţ de lupte neconte- 
nite duse, secole de-a rindul, de obştea cea mare 
a poporului român de pe ambele versante ale 
Carpaţilor, pentru păstrarea fiinţei sale naţionale, 
pentru apărarea Legii şi a pămîntului străbun, 
pentru libertate, pentru  fănrirea unui singur 
stat naţional. 


Aceste lupte își au începutul încă de prin 
veacurile IX—XI, cînd apar primele cnezate şi 
voievodate române, cum au fost cele ale lui loan, 
Seneslau şi Litovoi în sudul Carpaţilor şi ale lui 
Glad, Gelu și Menumorut în Transilvania. Sem- 
nificativ este în această privinţă răspunsul — con- 
semnat în lucrarea „Gesta Hungarorum“ (Faptele 
ungurilor) din sec. XII, scrisă de un cronicar 
maghiar — dat de Menumorut unor soli unguri, 
în care spune între altele: „Spuneţi Iui Arpad, 
ducele Ungariei, domnului vostru: Dator îi sintem 
ca un amic unui amic, cu toate ce-i sînt necesare, 
fiindcă este un om străin şi duce lipsă de. multe. 
Teritoriul însă ce l-a cerut bunei voințe a noastre 
nu i-l vom ceda niciodată cită vreme vom fi în 
d Și ne-a părut rău că ducele Salanus i-a 
cedat un foarte mare teritoriu, fie din dragoste, 
cum se spune, fie de frică, ceea ce se tăgăduieşte. 
Noi însă nici din dragoste, nici de frică nu-i 
cedăm din pămînt nici cît un deget.“ Este grăitor 
acest text atit în ce priveşte dirzenia cu care un 
voievod român îşi apăra glia, cit şi în ce priveşte 
permanenţa noastră pe aceste meleaguri. 

Pe lingă revoluțiile cu arma în mină, ştiute şi 
neştiute, purtate de românii transilvăneni pentru 
redobindirea drepturilor lor naţionale și sociale, 
ei au folosit, mai ales în a doua jumătate a 
secolului trecut, şi calea petiţiilor sau a cererilor 
către stăpînirea austro-ungară. Așa s-a născut și 
ideea alcătuirii unui document, a unui memoriu 
„asupra întregii cauze“ a românilor din Transil- 
vania, care, redactat în mai multe limbi, să fie 
adresat opiniei publice şi să fie înaintat totodată 
și împăratului de la Viena. 


Cencretizarea acestui gind a polariza! o întreagă 
pleiadă de fruntaşi români transilvăneni şi a du- 
vat peste un deceniu, documentul final întocmit 
purtind numele:  „Memorandul românilor din 
Transilvania şi Ungaria.“ 

Memorandumul oglindește starea de asuprire în 
care se aflau românii transilvăneni, „trataţi ca 
străini în ţara lor, pe care au apărat-o părinţii 
şi străbunii“ — cum spune documentul, repre- 
zentînd în acelaşi timp un veritabil act de acu- 
zare al stăpinirii din acel timp, ceea ce rezultă 
şi din următoarele cîteva pasaje: 


„Românii şi-au păstrat naționalitatea în cele 
mai grele timpuri şi o vor păstra şi în lupta 
cu actualul sistem de guvernămint . . . 

Din banii plătiţi de noi statul nu susține pen- 
tru dezvoltarea noastră naţională nici un gim- 


naziu, nici o şcoală medie ..., fie barem o școală 
pedagogică . . . 
În Munţii Apuseni ai Transilvaniei starea 


poporului este atit de grea, încît mare parte a 
poporațiunii e mereu pe cale de emigrdre . . . 


Din toate acestea ese învederat la iveală că 
guvernul lucrează cu plan și cu premeditare ca 
să le facă românilor viaţa nesuferită în țara lor“, 
ei formînd în Transilvania pină la „950% din 
întreaga poporaţiune.“ 


În mai 1892 Memorandumul a fost predat de 
o delegaţie impunătoare de români — formată 
din peste 300 persoane, între care mulţi preoţi — 
împăratului Franz Josef, care a refuzat să pri- 
mească delegaţia, iar documentul, „cu plicul ne- 
deschis“, a sai trimis guvernului de la Budapesta. 
Acesta a dezlănțuit adevărate persecuții împo- 
triva memorandiștilor, iar semnatarii memoran- 
dumului au fost judecaţi la Clui, în mai 1894, 
de un tribunal dirijat, fiind condamnaţi la mulţi 
ani de închisoare. 


Solidaritatea tuturor românilor cu fruntașii 
memorandiști a fost cît se poate de grăitoare. 
„Memorandul este al nostru al tuturor“, se 
spunea într-un apel al românilor din ţara Bârsei, 
iar aceia pe care „stăpînirea îi tirăște înaintea 
judecății criminale“ ..., „n-au |ăcut altceva decît 
au executat voința noastră a tuturor“. 


Într-o telegramă pe care istoricul V. A. Urechea 
o trimitea, se arată că Liga culturală — Asociaţie 
care urmărea ca scop principal unitatea de stat 
a românilor — a organizat la Bucureşti, în 
preajma procesului, manifestări de solidaritate cu 
memorandiştii, iar în biserici s-au făcut rugăciuni 
„pentru triumful dreptăţii românilor din Iransil- 
vania“. Astfel de manifestări au avut loc şi la 
Ploiești, Brăila, Craiova, lași, Birlad etc. 

De asemenea, mari personalităţi de peste hotare, 
oameni de stat ca: W. Gladstone, G. Clemenceau, 
A. Ribot, savanţi şi scriitori ca: Emil Zola, Fr. 


Mistral, E. Lavisse, G. Carducci şi alţii au salutat 
cu admiraţie lupta şi sacrificiile memorandiștilor. 

Jertfele memorandiștilor, care au înfundat tem- 
nițele din Cluj, Seghedin și Vaţ, n-au fost zadar- 
nice, mişcarea memorandistă însemnind un mare 
as înainte spre „Unirea cea mare“, înfăptuită 
i 1 Decembrie 1918, şi spre drepturile depline 
care vor urma mai tirziu. 

„Noi românii — spunea Memorandumul — nu 
dorim decit să putem trăi în bună înţelegere cu 
toți concetăţenii noștri.“ lată că în anii noștri 
s-a împlinit şi acest deziderat memorandist, căci 
astăzi în Transilvania și în intreaga noastră ţară 
toți fiii Patriei, fără deosebire A naţionalitate, 
se bucură de drepturi egale, muncind cu toţii cot 
la cot pentru mai binele lor, sub bolta aceleiași 
Patrii comune, 


Pentru ca ţara să ne înflorească tot mai mult 
spre binele tuturor cetățenilor și pentru ca bunul 
ei nume să crească necontemt în Iumea mare, se 
cuvine deci ca „amintirea vie a trecutului“ să ne 
fie un nou stimulent, un nou imbold în a avea 
„conștiința datoriei împlinită de toți, în fiecare 
clipă“, după cuvintul atît de înțelept al istoricu- 
Ini N. lorga. 

TR 


Mănăstirea Sfintul Nicolae din Predeal 
(1774—1974] 


La poalele muntelui Clăbucet, într-o poeniţă 
frumoasă, pe lîngă care șerpuiește pîriul Olăresei, 
Predealul adăpostește prima sa aşezare omenească 
de pe aceste plaiuri, mănăstirea Sfîntului Nicolae. 


Cu două sute de ani în urmă cînd pe aceste 
locuri se înălţau falnice păduri de brad ce încă 
nu cunoscuseră toporul, cînd în locul șoselei mo- 
dernizate de astăzi nu existau decît poteci băta- 
torite de români care treceau spre Brașov, sau de 
la Brașov spre plaiurile prahovene; atunci cînd 
negustorii își mai purtau încă mărfurile pe umăr 
sau pe şeaua cailor; pe acele vremuri, smeritul 
călugăr Ioanichie pune temelie schitului Predeal, 
în anul Domnului 1774. 


Documente speciale despre întemeierea acestui 
schir nu se găsesc. Războaie şi răzmeriţe, focul şi 
alte calamităţi au făcut să dispară urmele scrise 
privitoare la acest așezămînt. Ne-a rămas totuși 
un manuscris în formă de carte, în care sînt în- 
scrise daniile și pomelnicele ctitorilor și bine- 
făcătorilor acestei mănăstiri și care la început are 
o frumoasă pisanie scrisă cu litere cirile, datînd 
de la 20 mai 1821. Acest manuscris s-a întocmit 
după 47 ani de la întemeierea schitului. Monahul 
care l-a scris este bine documentat asupra înte- 
meierii schitului, dar se pare că nu a vrut să i se 
ştie numele, pentru că nu semnează. Redăm mai 
jos acest document, ca să vorbească celor de astăzi, 
în limba cronicarului de atunci, despre întemeierea 
schitului Sfîntul Nicolae din Predeal: 


„Întru acest pomelnic statornic ca o condică, 
mai întîi se arată și se încredințează cu frica lui 
Dumnezeu, ca să se știe începerea acestui sfint 
schit, ce se numeşte Predealul, din plaiul Prahova, 
că la anul 1774, în luna iunie în 20, s-a dus 
cuviosul Ioanichie Ieromonahul și Duhovnicul, la 
dumnialui prea cinstitul boier vel paharnic, Gri- 
gore Buzoianu, și l-au rugat să se milostivească, 
să dăruiască loc din moşia dumnealui, la poalele 
muntelui Clăbucetul Taurelui, ca să facă un schit. 
Și i-au dăruit precum se vede, locul curățit acuma 
şi vrerea lui Dumnezeu, prin rugăciunile Sf. Ierarh 
Nicolae și cu ajutorul creștinilor, am ridicat un 
schit de lemn și trei chilii, puind hramul Sf. Ni- 
colae, în zilele prea luminatului Domn Alexandru 
Ipsylanre cel Bătrin, fiind Mitropolit al Ţării 
Românești Prea Sfinţia Sa Chir Grigorie. Și acest 
schit a trăit numai pînă la leatul 1788 și fiind 
răzmeriță în vremea lui Mavrogheni, s-au ars de 
turci și după ce s-au liniștit răzmeriţa, iar s-au 
apucat tot acel părinte Ioanichie și au făcut alt 


schit şi chiliile, însă cu ajutorul dumnialui Ion 
Buzatu din Săcele de la Bacifalu, care au făcut 
a doua biserică din lemnărie la schit. Și slăbind 
stareţul Ioanichie au pus năcealnic în locul lui 
pe Partenie... şi sfîrșindu-se Partenie, au ales 
soborul fraţilor de la schit pe părintele ieromonah 
Ghenadie, tot de aici din schit ca să fie egumen. 
lar după acestea au început și biserica care se 
făcuse a doua oară, a putrezi lempele, fiind de 
brad, pentru care s-au îndemnat ji: mare silință 
părinţii de la schit și dimpreună cu dumnialui 
jupîn lon Manole, nepotul răposatului lon Buzatu, 
ctitorul bisericii cei vechi și cu dumnialui Niţă 
Girlă, al doilea ctitor și deosebit mare îndemnător 
şi la alți iubitori de Hristos creştini..., ca să 
facă biserică de piatră frumoasă, precum se arată 
înainte întru această pisanie, fiește care scrise cu 
numele său ce au dăruit. 

Aşadar cu puterea şi mila marelui Dumnezeu 
şi prin mijlocirea Sf. Nicolae, s-au început a se 
zidi sfînta biserică la anul 1819, luna mai, fiind 
Mitropolit Prea Sfinția Sa părintele Dionisie și 
Domn al [ării Româneşti Nicolae Suţu Voevod. 
Pentru care s-au și scris dintru început toată 
istoria şi întimplarea acestui schit ca să nu se uite 
de pe vremi, ctitorii cei dintii care au dat pentru 
acest locaș, precum şi cei ce au cheltuit cu sfinta 
biserică care a fost înainte de lemn și mai ales cu 
aceasta care s-au zidit acum de zid... Apoi de 
acum înainte să se înscrie în acest pomelnic... 
în scurt, orice milostenie, ca să nu se uite facerea 
de bine. După porunca Domnului nostru lisus 
Hristos, 1821 Ma: 20.“ 


Aşadar, prima biserică de lemn este ctitorită 
de paharnicul Grigore Buzoianu. Însă cea de a 
doua din lemn și cea a treia din piatră ce dăi- 
nuieşte și astăzi sînt ctitorite de. mocanii din 
Săcele, jud. Brașov. - 

Pisania de care am amintit mai sus pomeneşte 
pe primul ctitor pe lon Buzatu și pe al doilea 
ctitor, Niţă Gîrla. Primul era din Baciu-Săcele 
iar cel de al doilea din Turcheş-Săcele. Pomel- 
nicul mănăstirei înşiră însă printre ctitori și bine- 
făcători, nume ca: Urs Giîrlă, gociman în Baciu; 
Constantin Părţache; Radu Sulica; Văduva Paras- 
chiva Păvloaica; Gheorghe Ieremia și alţii, unii 
din 'Turcheș, alții din Baciu-Săcele, care, prin 
puterea lor de jertfelnicie și din dragostea faţa de 
Legea străbună și de poporul român, au ctitorit 
această mănăstire în pasul Predealului, alături de 
vechea și nedreapta vamă de aici, spre a arăta 
celor de peste vremi că nimic nu i-au putut îm- 
piedica pe românii de pe cele două versante ale 
Predealului să-şi dea mîna, să se ajute și să se 
roage lui Dumnezeu, pentru că și de o parte şi 
de alta era același pămînt românesc. 

Biserica este zidită din piatră de Caraiman, în 
stil bizantin, cu o arhitectură deosebir de fru- 
moasă. Ca o caracteristică deosebită a acestei bise- 
rici este faptul că iconostasul are numai o singură 
ușă diaconească, lucru foarte rar întîlnit. Turla 
este falsă, iar pe ea se află o inscripție care amin- 
teşte data înfiinţării schitului: Anul 1774 luna 
iunie 20. Pictura în frescă, se păstrează intactă și 
destul de bine conservată în pridvorul bisericii 
şi în altar. Cea din naos a suferit stricăciuni din 

25 de ani de rodnică existență 


Institutul Teologic Protestant Unic din Cluj-Sibiu 


La 22 februarie a.c. s-a împlinit un sfert de 
secol de cînd a luat ființă Institutul Teologic 
Protestant Unic de grad Universitar din Cluj- 
Sibiu (care are 3 ramuri: reformată maghiară și 
unitariană la Cluj și evanghelică-luterană C. A. 
la Sibiu). 

Aniversarea solemnă a acestui eveniment a fost 
programată pentru ziua de 14 mai a.c. 

La festivități au luat parte oaspeți din ţară 
şi de peste hotare. 

Din partea Departamentului Cultelor a fost de 
faţă Domnul Vicepreşedinte Gheorghe Nenciu, 
însoţit fiind de D-nii director Eugen Munteanu 
şi director adj. Iulian Sorin. 

Din partea Bisericii noastre au fost de faţă: 
Î. P. S. Mitropoliţi Nicolae al Ardealului și 
Nicolae al Banatului, Î. P. S. Arhiepiscop Teofil 
al Vadului, Feleacului și Clujului, P. S. Episcop 
Vasile al Oradiei, P. S. Episcop Vicar patriarhal 
Antonie Ploieșteanul, P. S. Episcop-vicar Emilian 
Rășinăreanul, P. S. Episcop-vicar lustinian Mara- 
mureșanul, P. C. rectori dr. Mircea Chialda (Bu- 
curești) și dr. Is. lodoran (Sibiu) ș.a. 

În cadrele festivităților, 11 personalități bise- 
ricești din ţară și de peste hotare au primit titlul 
de „doctor honoris causa“; dintre ortodocși — 
Î. P. S. Mitropolit Nicolae al Banatului și î. P. S. 
Arhiepiscop Teofil al Clujului; de alte confesiuni; 
— Em. Sa Episcopul Tibor Bartha (Ungaria), 
prof. Mikko Juva (Finlanda), președintele Fede- 
raţiei Mondiale Luterane, pastor Edmond Perret 
(Geneva-Elveţia), secretarul general al Alianţei 
Mondiale Reformate, Em. Sa Episcopul Imre 
Gyenge (Viena), pastor Paul Hansen, secretar 
pentru bisericile europene al Federaţiei Mondiale 
Luterane, prof. James Mc. Cord (Universitatea 
Princeton, S.U.A.), prof. Paul Philippi (Heidel- 
et, R.F.G.), pastor John Kielty, președintele 
Federaţiei Mondiale Unitariene, Em. Sa Episcopul 
Albert Klein (Sibiu) și Em. Sa Episcopul Papp 
Laszl6 (Oradea). 

Î. P. S. nostru Mitropolit Nicolae al Ardealului 
— care este doctor honoris causa al acelui Institut 


încă din anul 1969 — a transmis, în cadrele pro- 
gramului festiv, tuturor celor cărora li s-a decer- 

) : pa e ua 
nat înaltul utlu, felicitările Prea Fericitului 


Părinte Patriarh Justinian, precum și felicitările 
sale personale, rostind un frumos și cuprinzător 
„Cuvînt de preţuire“. 

S-au rostit cuvîntările de rigoare, potrivit pro- 
gramului aniversar. 

Miercuri, 14 mai a.c., cea mai mare parte a 
oaspeţilor au sosit la Sibiu, unde, într-amiazi, li 
s-a făcut primire solemnă în aula Institutului Teo- 
logic Universitar ortodox. 

Din partea organelor locale ale autorității de 
Stat erau de faţă: Dl. Ing. Const. Buzdughină, 
prim-vicepreşedintele Consiliului popular al muni- 
cipiului Sibiu, Dl. prof. dr. docent Carol Găllner, 
membru în prezidiul Academiei de Științe sociale 
şi politice a R. S. România. 

Din partea Bisericii noastre mai erau de față: 
p. $. Episcop-vicar Emilian Rășinăreanul, P. C. 
vicar arhiepiscopesc Tr. Belaşcu, consilieri arhi- 
episcopești, profesori de Teologie, alți slujitori 
bisericești. 

După constituirea prezidiului, P. C. rector dr. 
Is. cretu a salutat călduros pe aleşii oaspeţi 
din țară şi de peste hotare — pe aceștia prezen- 
tîndu-i personal, cu date autobiografice —, a evo- 
cat date semnificative din istoria Institutului 
nostru teologic, care funcţionează neîntrerupt de 
163 de ani (din 1811) şi a mulţumit pentru 
bucuria prilejuită de această vizită frățească. 

În cinstea oaspeţilor şi a însoţitorilor lor, Corul 
studenţilor teologi a executat — sub diriguirea 
p. C. asistent diacon loan Popescu — un pro- 
gram de cîntări bisericești și patriotice. 

Din partea oaspeţilor a vorbit Dl. Edmond 
Perret, spunînd că este un privilegiu pentru dînșii 
de a se putea afla, împreună cu asistența, în acest 
venerabil Institut teologic ortodox român. Oas- 
peţii mai știu că în România se petrec lucruri 
frumoase pe plan bisericesc şi național deopo- 
trivă. Veniţi din diferite continente şi aparţinînd 
unor confesiuni creştine diferite, la Cluj și acum 
aci, la Sibiu, ei constată că pentru cei ce se iubesc 
şi colaborează nu este Nord și Sud, Est nici Vest, 
ci toți sîntem una în slujirea popoarelor noastre, 
a omenirii. 

Î. P. S. nostru Mitropolit Nicolae al Ardealului 
— dînd expresie bucuriei prilejuite de aniversarea 
Institutului Teologic Protestant — a subliniat fră- 


REDACTIA. Secta colea a Coasilui Aripicapere — Sibiu 


țietatea care defineşte legăturile interconfesionale 
ale cultelor din ţara noastră. Colaborarea este 
forţa cea mai mare care apără pacea și cheză- 
șuiește propășirea omenirii. 

Le S. Sa a prezentat călduros pe P. $. 
Episcop vicar patriarhal Antonie Ploieșteanul, 
reprezentantul personal al Prea Fericitului Părinte 
Patriarh Justinian, şi a omagiat respectuos și cald 
pe Întîistătătorul Bisericii noastre. 

După festivitatea din aulă, Arhipăstorul nostru 
a dat o masă în cinstea oaspeţilor, la reședința 


mitropolitană. În cursul mesei s-au rostit cuvîn- 
tări, subliniindu-se colaborarea intercultică, ecu- 
menismul practic și roadele apostolatului social. 


În spre seară, a avut loc un serviciu de cult la 
catedrala ev.-lut. C. A. și apoi o cină la reședința 
episcopală ev.lur., la care au participat din par- 
tea centrului nostru mitropolitan: Î. P. S. nostru 
Mitropolit Nicolae, P. S$. Episcop-vicar Emilian, 
P. C. vicar admin. Ir. Belașcu, P. C. rector dr. 
Is. Todoran și P. C. profesori dr. Milan Șesan 
și dr. Grigorie Marcu. La cină, s-a toastat pentru 
oaspeţi, gazde, autorităţi de Stat şi bisericești — 
şi pentru continua înflorire a Patriei noastre, întă- 
rirea unității tuturor fiilor ei, pacea lumii şi 
înfrăţirea tuturor. 


Redacţia 


Din acatistul 
Sfinţilor mărturisitori Visarion și Sofronie și mucenicul 
Oprea 


De este preot, se zice; Binecuvintat este Dumnezeul nos- 
tru ..., iar de nu este preot, se zice: Pentru rugăciunile 
Sfinților Părinților noştri ..., apoi: Împărate ceresc... Sfinte 
Dumnezeule ... (de trei ori), Mărire..., Și acum..., Prea 
Sfîntă Treime..., Mărire..., Şi acum..., Tatăl nostru... 
după care, troparele de umilință:  Miluieşte-ne pe noi, 
Doamne..., Mărire..., Doamne miluieşte-ne pe noi..., 
Şi acum... Uşa milostivirii ..., Doamne miluiește (de 12 ori), 
Mărire... Şi acum.,., Veniți să ne închinăm... (de trei 
ori), şi Psalmul 142: Doamne auzi rugăciunea mea... Apoi: 
Mărire ..., Şi acum..., Aliluia (de trei ori), după care: 
Dumnezeu este Domnul... (de trei ori) şi îndată Troparul 
Sfinților. Glasul 1. 


Luptătorilor pentru Ortodoxie, ca niște trim- 
biţe îngerești, ați făcut să răsune în suflete măr- 
turisirea dreptei credinţe și, ca niște înţelepţi pro- 
povăduitori, pe credincioși i-ați hrănit cu dreaptă 
şi luminată învățătură. Mari au fost ostenelile 
lucrării voastre, mare şi osirdia propovăduirii: 
Mare a fost și rodul luptei voastre drepte, pururea 
pomeniţilor ostenitori ai lui Hristos. 

Mărire ..., Şi acum..., a Născătoarei de Dum- 
nezeu, glas 1. 

Gavriil zicînd ţie, Fecioară: Bucură-te ! Odată 
cu glasul s-a întrupat Stăpînul tuturor, întru tine, 
chivotul cel sfînt, precum a zis dreptul David. 
Arătatu-te-ai mai cuprinzătoare decît cerurile, 
ceea ce ai purtat pe Făcătorul tău. Mărire Celui 
ce s-a sălășluit întru tine; Mărire Celui ce a ieșit 
din tine; mărire Celui ce ne-a izbăvir pe noi, 
prin nașterea Sa. 

Doamne miluiește (de trei ori) și Psalmul 50: 
Miluiește-mă, Dumnezeule ..., după care, îndată: 


CONDACUL 1, GLAS 4. 


Veniţi, toţi iubitorii de Hristos, la prăznuirea 
fericiților  mărturisitori Visarion, Sofronie și 
Oprea, care au slujit adevărului și au mărturisit 
dreapta credinţă şi cinstind cu evlavie ostenelile 
lor şi lăudîndu-i, așa să zicem: Bucuraţi-vă buni- 


„lor mărturisitori și riîvnitori ai adevărului. 


ICOSUL I. 


Stilpare aleasă, din rădăcină sănătoasă, ai odrăs- 
lic Visarioane și din pruncie ai învăţat dreapta 
credință. Chipul cel îngeresc l-ai luat asupra-ţi 
din tinereţe şi viaţa cea îngerească o ai urmat 
după cuviinţă. Pentru aceasta și noi smeriţii, cu 
laude te cinstim, zicînd ţie: 

Bucură-te, cela ce ai răsărit din părinţi credin- 
cioși, vlăstar ales; 

Bucură-te, că, din copilărie, pe urmele Sfinţilor 
ai mers; 

Bucură-te, cela ce prin Sfintul Botez, barul 
dumnezeiesc ai primit; 

Bucură-te, că Sfinţitului ierarh cu rionă pentru 
adevăr ai urmat; 

Bucură-te, cela ce de tînăr multe locașuri sfinte 
at cercetat; 

Bucură-te, că din izvorul credinţei ortodoxe, 
din belşug, te-ai adăpat; 

Bucură-te, cela ce şi la Sfintul Mormint cu 
evlavie ai ajuns; 


(Taxa poştală plătită în numerar) 


Bucură-te, că acolo cu lacrimi fierbinţi de bucu- 
vie ai plins; 

Bucură-te, cela ce în lavra Sfintului Sava ai 
fost călugărit; 

Bucură-te, că de atunci numele de Visarion tu 
ai primit; 

Bucură-te, cela ce, toată viața, pe cărările 
curăţiei ai umblat; 

Bucură-te, că totdeauna spre cele înalte ai 
cugetat,; 

Bucură-te, Visarioane Cuvioase, care cu mare 
rivnă Ortodoxia ai apărat | 


Mănăstirea Sf. Nicolae 
din Predeal 


(Urmare din pag. 3) 
cauza umezelii şi a pătrunderii apei prin aco- 
periș. Pictorul nu a semnat. Se pare a fi un oare- 
care Nicolae Zogravul. 


În vremea păstorirei starețului Ghenadie care 
era din Dîrste, jud. Brașov (1812—1854), mănăs- 
tirea cunoaște o epocă de înflorire. La 1819 se 
zidește biserica Sf. Nicolae, din piatră. În 1827 
se înalță clopotnița pe care se poate citi și astăzi 
inscripția: „Cu ajutorul lui Dumnezeu această 
clopotniță cu a schitului cheltuială, s-a săvîrşit 
din temelie cum se vede. 1827.“ Între anii 1835 
—1841 se zideşte o biserică nouă, din piatră, cu 
hramul Nașterea Maicii Domnului. Aceasta este 
mult mai mare decît biserica Sf. Nicolae. Biserica 
şi-a păstrat forma inițială, cu abside mici, turlă 
rotundă și o marchiză din lemn în partea de 
miază-zi. Timpla este lucrată din lemn de cireș, 
împreună cu sfeșnicele împărăteşti, sculptate în 
lemn masiv. 


Primii locuitori despre care se face amintire 
prin locurile acestea sînt schimnicii, care trăiau 
prin peșterile munţilor şi care se adunau odată 
pe an, la Paşti, la schitul Lespezi de lîngă Co- 
marnic, apoi vieţuitorii schitului Sf. Nicolae- 
Molomoţ din Sinaia și mai tîrziu vieţuitorii de 
aici de la Predeal. 

Prima şcoală din Predeal este cea zidită cu 
truda starețului Pantelimon Vidrighinescu, origi- 
nar din Rășinari, jud. Sibiu, care este şi primul 
dascăl care învaţă pe copii fără plată, mai întii 
în chiliile mănăstirii, iar mai pe urmă în clădirea 
zidită de el, alături de biserică. 

De-a lungul anilor acestor două biserici li s-au 
făcur multe lucrări de reparaţii și întreţinere, din- 
tre care conşemnăm pe cea din anul 1863. Înce- 
pînd cu anul 1957, sub conducerea parohiei, s-au 
executat lucrări de restaurare completă. Biserica 
Sf. Nicolae a fost acoperită cu şiță, aşa cum a fost 
inițial. Biserica Nașterea Maicii Domnului a fost 
restaurată complet cu acoperiș nou, cu tencuieli 
interioare şi exterioare noi și împodobită cu fru- 
moasă pictură în frescă, executată de pictorul 
Iosif Vasu. Astfel împodobit și îngrijit, așeză- 
mântul mănăstiresc de la Predeal este cercetat de 
credincioşi, de mulți turiști din ţară și de peste 
hotare, care se încălzesc aici sufletește, plecînd cu 
o fărimă de lumină a Ortodoxiei româneşti și 
imaginea de neuitat a unui colţ din minunata 
noastră ţară. 

Pr. Alexe Antimir 


Tiparul Tipografiei Eparhiale, Sibiu | 44.206 | 


ANUL 122 


Telegraful Komân 


Sibiu, 15 iulie 1974 


Nr. 27—28 


FOAIE RELIGIOASĂ EDITATĂ DE ARHIEPISCOPIA ORTODOXĂ ROMANĂ DE ALBA-IULIA ȘI SIBIU 


PREŢUL INSERŢIUNILOR: 
Un cm2 60 bani pentru o dată; dacă se publică 
de mai multe ori se dă rabat corespunzător, 


ARTICOLELE ȘI CORESPONDENŢA 
se adresează REDACŢIEI Telegrafului Român, 


Sibiu, str. 1 Mai nr. 35. — Articolele nepublicate nu se înapoiază. 


ABONAMENTUL: 
Pe un an: 25 lei 
Cont nr. 49.8.01 


Viaţa în Hristos 


În frumoasa și impresionanta alegorie din Evan- 
ghelia de la Ioan, cunoscută sub numele de „Păs- 
torul cel Bun“ (loan 10, 1—16), Mintuitorul 
lisus Hristos, Păstorul cel Bun, spune: „Eu am 
venit ca oile mele viață să aibă și de prisos să 
aibă“ (v. 10). Aceasta înseamnă că lisus Hristos 
nu numai ne-a mîntuit prin jertfa Sa din robia 
păcatului, dar El este izvorul unei noi vieţi pen- 
tru cel ce s-a botezat în numele Lui, căci prin 
Sfintele Taine El îşi revarsă harul Său, iubirea 
Sa în noi, ne creează din nou, ne face făptură 
nouă în Hristos, ne face fii ai lui Dumnezeu după 
har, rămînînd mereu prezent în noi și lucrînd 
necontenit în noi pentru sfințirea noastră. Bine- 
înțeles că această transformare a noastră nu se 
face fără efortul, fără străduința noastră, căci 
în acest proces de transfigurare a creștinului prin 
harul lui Hristos, energiile divine se împletesc cu 
cele umane, noi înșine trebuind să sprijinim și să 
susţinem lucrarea lui Hristos în noi, prin stră- 
duinţa proprie de a ne asemăna cu El. În felul 
acesta, prezenţa lui lisus Hristos devine tot mai 
vizibilă în creştin, încît la un anumit moment, 
acesta poate spune împreună cu Sf. Apostol Pavel: 
„De acum nu mai trăiesc eu, ci Hristos este cel 
ce trăiește întru mine“ (Gal. 2, 20). 

Această viaţă nouă a creștinului, în care se 
întrupează duhul și dragostea lui Hristos, în care 
se vede prezența și lucrarea lui Hristos, în care 
viaţa lui Hristos se prelungește în propria viață 
a creștinului, Sfinții Părinui o numesc „viaţa în 
Hristos“. 

Astfel, viaţa în Hristos e viaţa creștinului trăită 
în cea mai intimă comuniune cu lisus Hristos, în 
harul lui Hristos, în duhul dragostei lui Hristos, 
în împlinirea poruncilor lui Hristos, în efortul 
permanent al creștinului de a întrupa în propria 
sa viață pe lisus Hristos. Ea e o continuă trăire 
în lisus Hristos care începe cu renașterea creș- 
tinului prin Botez, ca o făptură nouă în Hristos 
şi sporește și se desăvîrșește permanent, spre a 
ajunge la starea de bărbat desăvirșit, la măsura 
vîrstei deplinătăţii lui Hristos (cf. Efes. 4, 13), 
încît credinciosul să poată spune: „De acum nu 
mai trăiesc eu, ci Hristos e cel ce trăiește întru 
mine“ (Gal. 2, 20). 

Creșuinului îi stă în putinţă să realizeze această 
viață în Hristos la care însuși Mîntuitorul ne 
cheamă, ba mai mult, el are datoria să se stră- 
duiască a o trăi, precum ne învaţă Sf. Apostol 
loan: „Cine zice că rămîne în El (în Hristos), 
dator este, precum Acela a umblat, şi el aşa să 
umble“ (1 loan 2, 6). Cuvintele Mintuitorului: 
„Eu am venit ca oile mele viață să aibă și mai 
multă să aibă“ ne confirmă nu numai posibili- 
tatea, ci şi certitudinea realizării unei astfel de 
vieți, căci El este pururea prezent cu noi: „lată 
eu cu voi sînt pină la sfîrșitul veacului“ (Matei 
28, 20). El este capul Bisericii Sale, iar noi sîntem 
mădularele, trupul tainic al acestei Biserici, de 
aceea e prezent între noi, cu noi și în noi prin 
harul său și prin energiile divine pe care le re- 
varsă asupra noastră, e prezent în Sf. Euharistie, 
care se săvîrșește pe sfintele altare pînă la.sfîr- 
șitul veacului, după dumnezeiasca Sa poruncă. El 
e prezent cu noi și în noi prin Duhul Sfînt, Mîn- 
gîierorul, Duhul adevărului, pe care după nemin- 
cinoasa Lui făgăduință făcută Apostolilor, ni l-a 
trimis în ziua Pogortrii Duhului Sfînt. 

Dar cum poate fi realizată această viața de 
către creștin? 

Sfinții Părinţi (Vasile cel Mare, Grigore de 
Nazianz, Chiril al Ierusalimului, loan Gură de 
Aur, Diadoh al Foticeei și alții) ne arată cum se 
realizează această viață în creștin: Prin luarea lui 
Hristos ca model, prin imitarea și urmarea Lui, 
prin unirea cu El prin Sf. Taine, prin împlinirea 
poruncilor Lui, prin creșterea pla în 


Hristos datorită urmării Lui și împlinirii porun- 
cilor lui erc. Renumitul teolog ortodox din vea- 
cul XIV, Nicolae Cabasila, în lucrarea sa: Viaţa 
în Hristos, arată că această viață se realizează 
în creștin datorită împărtășirii cu Sfintele Taine 
și îndeosebi prin Botez, Mirungere și Euharistie. 
Prin Botez creştinul e renăscut pentru această 
viață, prin Mirungere primește harul întăririi și 
desăvîrșirii în această viaţa nouă, iar prin Euha- 
ristie se unește în chipul cel mai deplin cu însuși 
Hristos, izvorul harului divin. Dar, spune mai 
departe Nicolae Cabasila, creștinul se poate men- 
ţine în această viață de comuniune cu Hristos 
numai dacă trăiește și se menţine în iubirea lui 
Hristos, iar aceasta pretinde o străduință şi un 
efort permanent din partea lui de a păși întreaga 
viață pe urmele lui Hristos şi de a împlini sta- 
tornic poruncile Lui. Abia prin această străduință 
şi lucrare personală a creștinului, Hristos cel 
ascuns în el, cel cu care s-a unit în Taina Sfîn- 
tului Botez, îşi face vizibilă prezența, transfor- 
mindu-l în așa fel, încît el devine asemenea lui 
Hristos, rămînind în unire cu El, încît nimeni 
și nimic nu-l mai poate despărți de Hristos. 


Dar adevărata viaţa în Hristos exclude două 
concepţii greșite și anume: 1. Imitarea externă, 
formală a lui Hristos, în care unii au încercat 
să trăiască după chipul lui Hristos în sens fizic 
sau chiar în sens istoric, imitindu-i înfățișarea, 
îmbrăcămintea, fazele vieţii Sale pămintești etc. 
O astfel de urmare, de imitare a Lui Hristos n-are 


nici o valoare, căci adevărata imitare a Lui rămîne 
imitaţia morală sau imitația duhovnicească, care 
caută să reproducă în creștin simțămintele și 
virtuțile care strălucesc în persoana lui lisus Hris- 
tos, creştinul silindu-se să-și transforme ființa sa, 
cîștigindu-și aceleași însușiri și virtuți pe care le-a 
avut Mîntuitorul. 

2. Urmarea lui Hristos nu trebuie înţeleasă nici 
ca o detaşare de lume, ca o retragere din ea. 
Creştinul vremurilor noastre trebuie să întrupeze 
pe Hristos în conformitate cu realităţile și cu 
imperativele vremurilor noastre, căci Hristos fiind 
același azi și mîine și în veci, e mereu în actua- 
litate. „Veşnicia lui Iisus Hristos însemnează tot- 
odată permanenta Lui actualitate, permanenta Lui 
contemporaneitate“ (Mitropolitul Nicolae Mladin). 
De aceea, Biserica regăsindu-și funcția ei esen- 
vială de „Biserică slujitoare“, îşi îndeamnă cre- 
dincioşii să devină slujitori ai oamenilor, „căci și 
Fiul Omului n-a venit să 1 se slujească, ci El să 
slujească şi să-şi dea viaţa, răscumpărare pentru 
mulți“ (Matei 20, 28). 

Din cele de mai sus rezultă că adevărata viaţă 
pe care trebuie să o ducă creștinul din vremea 
noastră este viaţa în centrul căreia se află Hris- 
tos Domnul nostru, modelul și izvorul întregii 
desăvîrșiri morale creștine. Avîndu-l pe Hristos 
în centrul vieţii noastre, viaţa noastră morală va 


porunca pe care El însuși ne-a dat-o: „Fiţi desă- 
vîrșiți precum și Tatăl vostru cel din ceruri desă- 
vîrşit este“ (Matei 5, 48). Și atunci vom fi bine- 
plăcuți și lui Dumnezeu și oamenilor. 

]. Zăgrean 


Sfinta Taină a Cununiei (1) 


Ca aşezămînt dumnezeiesc, căsătoria există de 
cînd există omenirea. Ea se întemeiază pe firea 
socială a omului, pe care Dumnezeu a plăsmuit-o 
în așa fel, încît bărbatul și femeia sînt incom- 
pleți unul fără celălalt. De aceea, însuși Dum- 
nezeu a zis: „Nu este bine să fie omul singur; să-i 
lacem ajutor potrivit pentru el“ (Fac. 2, 18). 
Însemnătatea femeii, pe care Dumnezeu a zidit-o 
din coasta lui Adam, și scopul legăturii conjugale 


l-a mărturisit Adam: „lată aceasta-i os din oasele” 


mele și carne din carnea mea; ea se va numi 
lemeie, pentru că este luată din bărbatul său. 
De aceea, va lăsa omul pe tatăl său și pe mama 
sa și se va lipi de femeia sa, și vor fi amindoi 
un trup“ (Fac. 2, 23—24). 

Caracterul de Sf. Taină al Cununiei rezultă din 
faptul că Dumnezeu creează între soţ și soţie o 
unitate indisolubilă și mai presus de fire. Astfel, 
în locul clasic (Ef. 5, 22—33), pe care se înteme- 
iază însemnătatea nunţii ca Taină, Sf. Apostol 
Pavel prezintă însoţirea dintre soț şi soţie ca 
icoană a uniunii tainice dintre Hristos şi Bise- 
vică: „Iaina aceasta mare este; iar eu zic în 
Hristos şi în Biserică“ (Ef. 5, 32). Or, această 
înălțare în lisus Hristos a legăturii naturale din- 
vre bărbat și femeie la gradul unei uniuni spiri- 
tuale după modelul uniunii lui lisus Hristos cu 
Biserica Sa, nu se poate realiza fără ajutorul 
dumnezeiescului Har. De aceea, este evident că 
nunta în lisus Hristos — ca una ce depășește 
limitele legăturii naturale — constituie o Sf. 
Taină. Ca atare, ea este lucrarea dumnezeiască 
văzută, în care se dă — prin preot — celor ce 
se unesc liber în căsătorie, darul nevăzut al Sf. 
Duh, care sfințește și desăvîrșește legătura natu- 
rală a nunţii. 


Ca Sf. Taină, Cununia are — după cum rezultă 
din însăși definiția de mai sus — două părţi con- 
stitutive: una văzută și alta nevăzută, Cea dintii 
constă din: Declaraţia consimțămîntului liber al 


bărbatului şi femeii la însoţirea conjugală, expri- 
mată prin încununarea sărbătorească înaintea Bise- 
ricui, apoi binecuvîntarea nunţii de către preot, 
care constă din rugăciuni și cîntări bisericești. A 
doua parte constitutivă — nevăzută — constă 
din dumnezeiescul Har, care este nevăzut şi care 
sfințește legătura naturală și o înalță la rangul 
de mijloc al desăvârșirii morale și al iubirii reci- 
proce; de asemenea, întărește unitatea și indisolu- 
bilitatea ei naturală. 


Moartea trupească dizolvă în chip firesc legă- 
tura căsătoriei; de aceea, soțul supraviețuitor se 
poate căsători a doua oară și — cu aprobare — 
chiar şi a treia oară. De asemenea, indisolubili- 
tatea nunţii este supusă unor limite, întrucît se 
îngăduie despărțirea în caz de adulter, după 
cuvintele Domnului: „Oricine va lăsa pe femeia 
sa, afară de cuvînt de desfrînare, și se va însura 
cu alta săvirșește adulter“ (Matei 19, 9). 

Despre admisibilitatea căsătoriei a doua a celor 
ce au devenit văduvi prin moartea sau desfri- 
narea celuilalt soţ, Sf. Apostol Pavel zice: 
„Femeia este  legară de lege atita vreme cît tră- 
iește bărbatul ei. lar dacă bărbatul ci va muri, 
este liberă să se mărite cu cine vrea, numai întru 
Domnul“ (1 Cor. 7, 39; vezi şi Rom. 7, 2—3). 
De asemenea, același Sf. Apostol zice: „Celor ce 
sînt necăsătoriți și văduvelor le spun: Bine este 
pentru ei să rămînă ca și mine (necăsătoriți). Dacă 
însă nu pot să se înfrineze, să se căsătorească. 
Fiindcă mai bine este să se căsătorească decit să 
ardă“ (1 Cor. 7, 8—9). Pe Timotei îl sfătuiește: 
„lar de văduvele cele tinere te fereşte. Căci, 
atunci cînd poftesc împotriva lui Hristos, vor să 
se mărite... Vreau deci ca văduvele tinere să se 
mărite, să aibă copii, să-și vadă de case, şi să nu dea 
potrivnicului nici un prilej de ocară“ (1 Tim. 5, 
11.14). 


(Continuare în pag. 2) 

TELEGRAFUL ROMAN 


Sfîntul Andrei Criteanul 


La 4 iulie Biserica Ortodoxă prăznuiește amin- 
tirea Sf. Andrei Criteanul. Întrucît locul lui între 
Părinţii bisericeşti este unul de frunte, să ne amin- 
tim cîteva date din viaţa și activitatea sa. 

Andrei s-a născut la Damasc în Siria, în anul 
660, la scurt timp după cucerirea regiunii de arabii 
islamici, care mai ocupaseră încă și Palestina cu leru- 
salimul și Alexandria din Egipt. Cu acest prilej 
au fost arse renumitele biblioteci de la Cezareea 
Palestinei și de la Alexandria. În anul 678 a fost 
primit monah la o mănăstire din Ierusalim și 
apoi, ajungind la Constantinopol, a fost hirotonit 
ierodiacon și ieromonah și pină la urmă sfinţit 
episcop, în 692, pentru eparhia din insula Creta. 

Cînd a apărut mișcarea iconoclastă, ca o nouă 
formă de monofizitism, care nega facerea de 
sf. icoane cu chipul Mîntuitorului Iisus Hristos, 
Sf. Andrei s-a alăturat Sf. loan Damaschinul, din 
726, pentru a apăra cu același zel importanța 
educatoare, estetică, cultică și harică a sf. icoane. 
A adormit în Domnul la 4 iulie, anul 740. 


Activitatea sa scriitoricească a fost dominată de 
ruga psalmistului, care spunea: „Miluieşte-mă Doamne, 
că neputincios sînt; vindecă-mă Doamne, că s-au tul- 
burat oasele mele și sufletul meu s-a tulburat; 
întoarce-te Doamne, izbăvește sufletul meu, mîn- 
tuieşte-mă pentru mila Ta“ (Ps. 6, 2—4). Motivul 
stătea în împrejurarea că Sf. Andrei considera 
toate fsiintatările vremii ca o pedeapsă divină 
pentru lipsa de credință a credincioșilor creștini. 
De aceea el preciza: „Suflete al meu scoală; deș- 
teaptă-te dar, ca să se milostivească spre tine 
Hristos Dumnezeu, cel ce este pretutindenea și 
toate le plinește“, precum era precizat în Sf. Evan- 
ghelie de însuși Hristos. 


Activitatea Sf. Andrei Criteanul s-a îndreptat 
deci spre imnografie și predici, întru cinstirea 
Miîntuitorului Hristos, a Maicii Domnului, la Înăl- 
țarea Sf. Cruci, pentru Sf. loan Botezătorul, pen- 
tru Sf. Apostoli Petru și Pavel, Învierea lui Lazăr, 
Duminica Mironosiţelor și altele. Dar renume i-a 
adus „Canonul cel Mare“ de pocăință, cu 
9 ode și 250 de tropare, cel mai profund, cel mai 
cuprinzător și cel mai plin de umilință și evlavie. 
De aceea Biserica a rînduit ca să fie citit în între- 
gime în miercurea din Săptămîna a 5-a a Postului 
mare al Sf. Paști, după ce a fost structurat de 
fraţii Teodor și Iosif Studitul de la Constanti- 
nopol, în jurul anului 800, și încadrat în cartea 


mare a Triodului. Astfel a fost generalizat în 
Biserica Ortodoxă întreagă și a fost tradus din 
grecește în limbi orientale, în slavonă şi în urmă 
și în română. 

Canonul Sf. Andrei cuprinde întreaga iconomie 
a mântuirii, de la Adam și pînă la Hristos, iar 
personajele din Vechiul și Noul Testament sînt 
expresia celor virtuoși, dar printre ele și unele 
păcătoase. Astfel sînt arătate frămîntările sufle- 
vești suferite de Adam, de Moisi, Saul și David, 
de Solomon și Roboam; apoi îndemnurile Sf. Ilie, 
dar și nepăsarea atitor generaţii de credincioși. 
În canon este ilustrată lupta dintre păcat şi vir- 
tute, zbuciumul sufletului omenesc, peste care apoi 
triumfă gindul reîntoarcerii spre Dumnezeu, prin 
mîhnire, căință și cercetarea sufletului propriu. 
Acest zbucium se desfășoară prin cinci trepte 
despre eroismul îndreptării, și anume: conștiința 
căderii în păcate; încrederea în oceanul nădejdii; 
însușirea grădinii căinței; cunoașterea ușii mîntui- 
toare și în fine primirea răspunsului din partea 
lui Dumnezeu. Astfel în canon se oglindește: 
cunoștința binelui şi a răului, nostalgia paradisu- 
lui pierdut și creșterea încrederii în mîntuire prin 
împreunarea în harul divin și fapta bună creș- 
tinească. 


Astfel Sf. Andrei se întreabă: „De unde voi 
începe a plinge faptele vieţii mele păcătoase? 
Pierdut-am frumuseţea cea dintii zidită și podoaba 
mea; scara lui Iacov o ştii suflete, pentru ce nu 
ai avut buna credință ca să urci pe ea?“ După 
expresia aceasta a conștiinței de păcat urmează 
însă și expresia nădejdii: „Am greșit, Mîntui- 
torule, dar știu că ești iubitor de oameni și te 
milostiveşti ca bunul samarinean. De aceea „vre- 
mea este a căinței; vin către Tine, Făcătorul 
meu, înaintea Ta cad, Iisuse, greşit-am ie, să 
nu intri la judecată pentru faptele mele. Tu eşti 
Păstorul cel bun, caută-mă pe mine mielul; rătă- 
cit-am, dar nu mă trece cu vederea“. 


Această căinţă creștină însă nu este slăbiciune 
ci, dimpotrivă, virtute, cum spunea mai departe 
Sf. Andrei: „Alabastru cu lacrămi turnînd pe 
capul Tău, Miîntuitorule, ca niște mir, strig ca 
păcătoasa care cerea milă, rugăciune aduc şi cer 
să iau iertare.“ Astfel credinciosul ajunge la 
cunoașterea ușii miîntuirii, precum arată Sf. 
Andrei: „Pe mine, care înnot în noianul pier- 

(Continuare în pag. 4) 


Sfinta Taină a Cununiei (|) 


(Urmare din pag. 1) 


Ca Sf. Taină, Cununia poate fi săvîrșită nu- 
mai de către episcop şi preot, săvîrșitorii obișnuiți 
ai Sf. Taine. În această privință, este semnificativ 
și grăitor faptul că Mintuitorul a fost chemat 
la nunta din Cana Galileii și că El a răspuns 
pozitiv la această invitație. Or, de aici rezultă 
două lucruri, și anume: Î. La orice nuntă trebuie 
să-L chemăm pe Mîntuitorul; 2. El vine, cînd este 
chemat, ca să binecuvinteze legătura conjugală 
dintre cei doi soți. Prin urmare, la Sf. Taină a 
Cununiei Mîntuitorul este prezent numai prin 
reprezentanţii Săi: Sf. Apostoli și urmașii lor 
legitimi, episcopii, împreună cu delegaţii acestora: 
preoţii. Acestora le-a spus Mîntuitorul: „Cine vă 
primește pe voi pe Mine Mă primește, și cine 
Mă primeşte pe Mine primește pe Cel ce M-a 
trimis pe Mine“ (Matei 10, 40). 

Același Sf. Apostol Pavel ne spune: „Orice 
făptură a lui Dumnezeu... se sfințește prin 
cuvîntul lui Dumnezeu și prin rugăciune“ (1 Tim. 
4, 4—5); de asemenea: „Orice faceţi, cu cuvîntul 
sau cu lucrul, toate să le faceţi în numele Dom- 
nului lisus şi prin El să mulţumiţi lui Dumnezeu 
şi Tatălui“ (Col. 3, 17). De aceea, şi Sf. Taină a 
Cununiei se săvirșește în numele Domnului prin 
„cuvintul lui Dumnezeu și prin rugăciune“, în bise- 
rică, prin cei ce au chemarea de a mijloci sfinţirea: 
episcopii și preoții. 

Cu privire la raporturile dintre soți, Sf. Apos- 
tol Pavel stabilește următoarele: „Femeile să se 
supună bărbaţilor lor ca Domnului, pentru că 
bărbatul este cap femeii, precum și Hristos este 
capul Bisericii, trupul Său, al cărui mîntuitor este. 
Ci precum Biserica se supune lui Hristos, așa și 
femeile bărbaţilor lor, întru toate. Bărbaților, 
iubiți pe femeile voastre, după cum și Hristos 
a iubit Biserica, și s-a dat pe sine pentru ea... 
Astfel dar, bărbaţii sînt datori să-și iubească 


femeile, ca pe înseși trupurile lor. Cel ce-și iubeşte 
femeia pe sine se iubește. Căci nimeni vreodată 
nu și-a urît trupul său, ci fiecare îl hrănește și 
îl încălzește... fiecare așa să-și iubească femeia 
ca pe sine însuși; iar femeia să se teamă de băr- 
bar“ (Efes. 5, 22—33). De aici rezultă că baza 
raporturilor dintre soț o constituie dragostea, care 
trebuie să meargă pînă la dăruirea maximă a 
unuia pentru altul. Această dragoste stă și la baza 
supunerii unui soț față de celălalt. Ea singură 
asigură atmosfera prielnică propășirii vieții de 
familie. De unde rezultă că supunerea soţiei față 
de soţ nu este supunerea robului față de stăpîn 
şi nici a inferiorului față de superior, ci o supu- 
nere din dragoste și din conștiință pentru bunul 
mers al vieții familiale. De aceea, în expresia: 
„lar femeia să se teamă de bărbat“ nu este vorba 
despre frica robului față de stăpîn sau a infe- 
riorului față de superior, ci despre teama izvorită 
din dragoste: Teama de a nu-l jigni sau supăra 
pe bărbat prin vreo atitudine necorespunzătoare ! 

Cei doi soți sînt egali între ei ca unii ce sînt 
indispensabili unul altuia: „Nici femeia fără băr- 
bat, nici bărbatul fără femeie, în Domnul. Căci 
precum femeia este din bărbat, așa și bărbatul 
este prin femeie și toate sînt de la Dumnezeu“ 
(1 Cor. 11, 11—12). Indispensabili unul altuia 
şi de neînlocuit în serviciile lor specifice, cei doi 
soți aduc o contribuţie egal de prețioasă pentru 
bunul mers al vieţii familiale. Bărbaților li se face 
recomandaţia specială: „Voi bărbaţilor. .., trăiţi 
înţelepțește cu femeile voastre, ca fiind făpturi 
mai slabe, şi faceţi-le parte d cinste, ca unora 
care, împreună cu voi, sînt moștenitoare ale haru- 
lui vieții“ (| Petru 3, 7). 

De respectarea acestor principii de viață fami- 
lială, depinde bunul mers al familiei şi contri- 
buţia ei la propășirea societății. 

C, Sirbu 


Nr. 27—28 


Cu privire la citirea 
Sf. Scripturi 


Se spune despre pasiunea cititului că este una 
dintre cele mai frumoase și curate. Ea îţi oferă 
bucuria de a cunoaște și trăi evenimente și idei 
care pe altă cale nu le poţi primi. 


Astfel stînd lucrurile, această plăcută zăbavă 
a cititului trebuie necontenit cultivată. În acest 
sens este demn de luat în seamă și îndemnul Sf. 
Apostol Pavel care, adresindu-se ucenicului său 
Timotei, îi zice: „la aminte la citit...“ (| Tim. 
3, 13), înţelegînd prin aceasta că citirea să se 
facă continuu, dar și cu grija înţelegerii corecte 
a ceea ce citim. 

Este foarte important însă să reținem că 
citirea Sf. Scripturi nu se face obișnuit ca la alte 
cărți. Sînt cărți, de pildă, care le citeşti în cîteva 
zile, pe cînd Sf. Scriptură trebuie citită perma- 
nent, necontenit, căci de cuvintul dumnezeieștii 
Scripturi avem nevoie zilnic. Întrucît cuvîntul 
dumnezeiesc cuprins în Cartea Sfintă este hrana 
care adapă sufletul setos de credință și adevăr 
dumnezeiesc în marea ei grădină trebuie să um- 
blăm cu cuviință, cu grijă, căci nu în zadar cărţile 
de rugăciuni cuprind o rugăciune care se rostește 
înaintea citirii din Sf. Scriptură. A citi în felul 
cum obișnuiesc unii, adică a apuca Sf. Scriptură 
în stare de somnolenţă sau oboseală și a citi cîteva 
cuvinte sau numai unele versete care ne convin 
se dovedește a fi zadarnic. Sf. Scriptură se citește 
cu folos în stare de trezvie cu toată atenţia și 
cucernicia. 


Din atitea cuvinte pe care le cuprinde a doua 
epistolă către Timotei nu se cuvine oare să sub- 
liniem versetul 16, din cap. 3, unde ni se spune 
că „toată Scriptura este insuflată de Dumnezeu 
şi de folos spre învățătură“? Dacă cuvîntul Scrip- 
turii este cuvînt dumnezeiesc, atunci el este tezaur, 
față de care trebuie să ne comportăm cu pietate, 
căci nu în zadar Evanghelia se află așezată în 
bisericile noastre pe analog, unde zilnic credin- 
cioșii i se închină, iar preotul cînd termină de 
citit pericopa sărută Sf. Carte. În paginile ei, 
însă, găsim așa cum nimerit spunea Sf. Apostol 
Petru: „Lucruri cu anevoie de înţeles, pe care cei 
neștiutori și neîntăriţi le răstălmăcesc ca și pe cele- 
lalte Scripturi, spre a lor pierzare“ (II Petru 5, 
16). Cînd vom găsi deci asemenea locuri din 
Scriptură ce vom face? Vom da crezare oricărui 
„tălmăcitor“, sau ne vom îndrepta spre Biserică, 
care de aproape două mii de ani păstrează Sf. 
Scriptură oferindu-ne-o și tălmăcindu-ne-o în chip 
corect? Bineînţeles că înţelept este a proceda în 
acest ultim fel. Și aici grăitor este faptul că 
preotul propovăduiește cuvîntul lui Dumnezeu și 
nu eventualele lui păreri, fapt care-l putem vedea 
şi din modul în care își începe predica la dum- 
nezeiasca Liturghie, cînd zice: „În numele Tatălui 
şi al Fiului și al Sfîntului Duh.“ Biserica întru- 
chipează Tradiţia, care știm că a precedat Scrip- 
tura și apoi a avut misiunea de a o închega și 
a o explica. 


Ceea ce trebuie să desprindem este că Sf. Scrip- 
tură „nu se tilcuiește după socotința fiecăruia“ 
(II Petru 1, 20), ci sînt principii stabilite de Bise- 
rică și verificate de Istoria Bisericii, care arată 
că atunci cînd voim să pătrundem Scriptura este 
necesar să le respectăm. Așa fiind, Sf. Scriptură 
trebuie citită cu atenţie și băgare de seamă. Una 
din cele mai importante reguli este aceea a con- 
textului. Adică, un verset din Sf. Scriptură tre- 
buie explicat ţinînd cont de capitolul întreg, 
precum și de locurile paralele. j 

Dintre cei care s-au nevoit a citi Scriptura și 
au devenit pilduitori pentru noi, trebuie să-i 
amintim pe Sf. Antonie cel Mare (sec. 1V) și 
Didim cel Orb, despre care se spune că au ştiut 
Sf. Scriptură pe de rost. Meritul ultimului a cres- 
cut și prin aceea că de la patru ani a rămas orb. 
„Se cuvine să adăugăm și aceea că pentru a 
înţelege cu adevărat Si. Scriptură trebuie să avem 
smerenie, căci duhul mîndriei, care ne dă iluzia 
că ştim totul, ne duce la interpretări personale și 
la grave abateri și în materie de înțelegere a Sf. 
Scripturi. 

Este bine deci să citim Sf. Scriptură, dar acest 
lucru să-l facem cu grijă, cu smerenie, cu dragoste 
de adevăr şi folos de mîntuire și totdeauna sub 
îndrumarea Bisericii, singura care poate să ne tăl- 


măcească Sf. Scriptură spre zidire sufletească și 
trupească. 


Pr. Vasile Petrica 

O în nr. 21—22 din 1 iunie 1974 al gazetei 
noastre relatam, la rubrica „Informaţii“, despre 
vizita la Centrul arhiepiscopesc Sibiu a unui grup 
de peste 40 persoane, condus de prof. 1. Krammer. 

În legătură cu această vizită, foaia bisericească 
„Kirche bunt“ din St. Polten (Austria), nr. din 
28 aprilie 1974, inserează un clișeu, reprezentînd 
pe Î. P. S. Mitropolit Nicolae al Ardealului, 
întreţinîndu-se cu grupul de oaspeţi mai sus men- 
ţionat, precum și un material din care încrestăm 
următoarele: „La Sibiu, grupul de călători a fost 
primit în audiență de către Mitropolitul Nicolae 
al Ardealului, care, într-o alocuţiune, a accentuat 
că Biserica Ortodoxă Română de pe poziţia ei 
sprijină procesul de edificare și dezvoltare a 
României.“ 

0 Duminică, 5 mai 1974, Centrul arhiepisco- 
pesc Sibiu a fost vizitat de dl. pastor reformat 
din Ungaria Dr. Kâroly 6th, secretarul general 
al Conferinţei Creștine pentru Pace, care a fost 
însoțit de Î. P. S. Mitropolit Nicolae al Banatului. 

Oaspeţii au participat la Sf. Liturghie arhie- 
rească, săvîrșită în catedrala mitropolitană, din 
încredințarea Î. P. S. Mitropolit al Ardealului, 
de către P. S. Episcop-vicar Emilian Rășinăreanul. 

La sfîrşitul Sf. Liturghii, Î. P. S. Mitropolit 
Nicolae al Banatului a făcut o prezentare a oas- 
petelui de peste hotare, reliefînd totodată credin- 
cioşilor şi cîteva aspecte din lucrarea Conferinţei 
Creștine pentru Pace. Î. P. S. Sa a subliniar de 
asemenea convieţuirea pașnică dintre români și 
celelalte naționalități conlocuitoare din Transil- 
vania, precum și colaborarea ecumenistă dintre 
cultele din ţara noastră. 

A vorbit apoi dl. pastor Kăroly Toth, care a 
arătat, între altele, că Biserica Ortodoxă Română 
este una dintre fondatoarele Conferinţei Creştine 
pentru Pace, de aceea este deosebit de bucuros de 
a se afla în România ca oaspete al P. F. Părinte 
Patriarh Justinian. Domnia Sa exprimă totodată 
constatarea că „românii și maghiarii din Iransil- 
vania trăiesc în pace“ și că „această prietenie 
constituie o contribuţie pentru pace“. 

La prinzul oferit de Î. P. S. Mitropolit Nicolae 
al Ardealului în cinstea oaspeţilor au mai parti- 
cipat: P. C. vicar Ir. Belașcu, P. C. rector Is. 
Todoran, precum și dl. vicar ev.-lurh. Hermann 
Binder. 

e Duminică, 5 mai 1974, P. S. Episcop Vasile 
al Oradiei a săvirșit slujba de binecuvîntare a 
lucrărilor de înnoire a bisericii din filia Chiraleu, 
aparținătoare parohiei Chiribiș, judeţul Bihor. 
După această slujbă, a fost oficiată Sf. Liturghie 
arhierească. 

Predica zilei a fost ţinută de C. pr. Nicolae 
Mara, secretar eparhial. 

În după-amiaza aceleiași zile, P. S. Sa a săvîrșit 
binecuvîntarea lucrărilor de înnoire a bisericii din 
parohia Chiribiș, după care a urmat slujba vecer- 
niei. 

În ambele biserici, P. S.E iscop Vasile a ţinut 
cîte un instructiv cuvînt de învățătură, în înche- 
iere îndemnînd credincioșii să fie în continuare 
buni fii al Bisericii noastre strămoșești, cetăţeni 
devotați ai Patriei. 

e în 7 mai 1974, s-au împlinit 110 ani de la 
nașterea protopopului dr. Petru Barbu, fost pro- 
fesor și rector al fostei Academii teologice de la 
Caransebeș. Înflăcărat patriot, activitatea sa a 
determinat autoritățile stăpînirii străine de altă 
dată ca în anul 1908 să-l suspende de la catedra, 
la care va reveni abia în anul 1918. Ca profesor 
de Teologie, lui Petru Barbu își datoresc formarea 
40 de generaţii de preoți. Autor de manuale de 
religie și colaborator la diferite ziare și reviste, 
scrisul lui a ţinut mereu trează conștiința româ- 
nilor bănăţeni. 

Pentru a-i perpetua memoria, Arhiepiscopia 
„Timișoarei şi Caransebeşului l-a comemorat prin 
oficierea de parastase, Duminică, 5 mai a.c., la 
bisericile din Caransebeș și Lugoj și la cimitirul 
din Lugoj, unde-i este iountaeal. Legată tot de 
acest eveniment, în 7 mai a.c., la Seminarul teo- 
logic din Caransebeș, a avut loc o serbare come- 
morativă. 


O in 11 mai 1974, Centrul Eparhial Oradea 
a fost vizitat de Eminenţa Sa Emmerich Gyenge, 
Episcopul reformat al Vienei (Austria); în 16 mai 
1974, P. S. Episcop Vasile al Oradiei a primit 
vizita Eminenţei Sale Tibor Bartha, Episcopul 
reformat din Debrețin (R. P. Ungară), și în 
16 mai 1974 vizita pastorului Edmond Perret, seere- 
tarul general al Alianţei mondiale reformate cu 
sediul la Geneva. 

Oaspeţii au fost însoţiţi de Eminenţa Sa Lăszlo 
Papp, Episcopul reformat din Oradea. 


Cu acest prilej oaspeţii au vizitat paraclisul şi 
muzeul bisericesc de la Centrul eparhial, expri- 
mîndu-și plăcutra impresie pe care le-au lăsat-o 
aceste două însemnate realizări ale P. S. Episcop 
Vasile. 


0 Duminică, 19 mai 1974, 1. P. S. Mitropolit 
Nicolae al Banatului a vizitat parohia Foeni, 
prot. Timișoara; iar Duminică, 26 mai, parohia 
Ferendia, prot. Deta. 

Aceste vizite au fost determinate de cererile 
preoţilor parohi și ale credincioșilor de a li se 
binecuvînta prin arhiereu bisericile cărora li s-au 
facut reparații capitale. 

În cadrul Sfintelor Liturghii care au urmat 
actului binecuvîntării, Înalt Prea Sfinția Sa a 
hirotonit la Foeni pe absolventul de seminar 
Valeriu Vasii ca diacon, iar la Ferendia l-a hiro- 
tonit preot pe seama parohiei Sălbăgel, prot. 
Lugoj. Înaltul Ierarh a adresat credincioșilor 
cuvîntul de învățătură al Bisericii, a împărtășit 
pe cei ce s-au pregătit prin Sf. Taină a Spove- 
daniei și a ascultat rapoartele preoţilor-parohi. 

e Duminică, 19 mai 1974, P. S. Episcop Vasile 
al Oradiei a săvîrșit sfințirea bisericii din filia 
Cacuciul- Vechi, aparținătoare parohiei  Aușeu, 
prot. Oradea-Nord, biserică înnoită în ultimii doi 
ani, sub păstorirea preotului Aurel Puticiu, distins 
cu această ocazie cu rangul de „iconom“. 

Predica zilei a fost ținută de C. pr. Nicolae 
Mara, secretar eparhial. 

La sfîrşitul Sf. Liturghii, după ce C. paroh 
local a făcut un scurt istoric al bisericii şi o suc- 
cintă caracterizare a credincioşilor săi, P. S. Epis- 
cop Vasile şi-a exprimat deosebita bucurie sufle- 
tească de a se afla în mijlocul unor credincioși, 
puţini la număr, dar cu mult spirit de jertfelnicie 
pentru înfrumusețarea bisericii lor, ceea ce dove- 
dește că în sufletele lor există o credință vie, 
lucrătoare de fapte bune, pentru care îi felicită 
din toată inima. 

În după-amiaza aceleiaşi zile, P. S. Vasile a 
săvîrşit slujba vecerniei în filia Valea-Crișului, 
aparținătoare de parohia Corniţel, din același pro- 
topopiat, păstorită de proaspătul hirotonit, preotul 
Pavel Oltean. 


O în 24 și 25 mai 1974, cunoscutul teolog 
ortodox francez Olivier Clement, profesor de 
morală și antropologie la Universitatea Sf. Sergiu 
din Paris ale cărui lucrări sînt bine cunoscute 
în Teologia românească, a fost oaspetele Centru- 
lui arhiepiscopesc și al Institutului Teologic Uhni- 
versitar din Sibiu, însoțit fiind de P. C. prof. 
Dumitru Stăniloae de la Institutul Teologic Uni- 
versitar din București. La reședința mitropolitană 
au fost primiți de P. S. Episcop-vicar Emilian 
Răşinăreanul, în lipsa Î. P. S. nostru Mitropolit 
Nicolae al Ardealului, aflat la Bucureşti. Conduşi 
de P. C. prof. 1. Zăgrean, în după-amiaza zilei de 
24 mai a. c. oaspeţii au vizitat Mănăstirea Brînco- 
veanu de la Simbăta, biserica veche din Rășinari, 
mausoleul mitropolitului Andrei Şaguna, catedrala 
mitropolitană din Sibiu, participînd la rugăciunea 
de seara a studenţilor în capela Institutului. 

În 26 mai, la orele 8 dimineața, oaspetele a fost 
primit în aula Institutului Teologic Universitar 
din Sibiu, unde și-a dezvoltat conferința: „Icoana 
în spiritualitatea ortodoxă.“ Conferința călduros 
aplaudată, a fost urmată de discuţii. 

P. S. Episcop-vicar Emilian a mulțumit distin- 
sului oaspete pentru vizita făcută și pentru valo- 
roasa conferință ţinută. 

În aceeași zi oaspeții au vizitat biserica și 
colecția de icoane pe sticlă din Sibiel. 

E Schitul Afteia, situat pe culmea muntelui 
Plăișor (jud. Alba), este legat de numele Sf. Sofro- 
nie, care, între altele, învăța „pe de pomană“ 
copiii românilor, din împrejurimi. Actuala con- 
strucție, cu hramul „Sf. Constantin și Elena“, a 
fost zidită în anul 1938. 

Anul acesta, prin purtarea de grijă a î. P.S. 
Mitropolit Nicolae al Ardealului, la sărbătoarea 
hramului, 21 mai, a participat P. S. Episcop-vicar 
Emilian Rășinăreanul. 

În ajun s-a săvirșit vecernia, continuată de 
slujba Deiveaherii și Acatistul Sf. Împărați Con- 
stantin și Elena. 

A doua zi, la ora 9, se citește pentru prima 
dară Acatistul Sfinților Cuvioși Visarion şi Sofro- 
nie și al mucenicului Oprea. 

La orele 10 începe Sf. Liturghie arhierească, 
răspunsurile fiind date de un grup restrîns de stu- 
denți teologi. La momentul cuvenit are loc hiro- 
tonirea întru preot a C. diacon Andrișoaia Ioan, 
pentru parohia Păpăuţi, prot. Sf. Gheorghe. 


(Continuare în pag. 4) 


„Cuv întări 
liturgice" 


Cultul Bisericii noastre Ortodoxe reprezintă, 
după cum ştim, o comoară de zidire spirituală, 
duhovnicească de negrăit, atît prin bogăţia actelor 
sale simbolice, multe dintre ele referindu-se la 
lisus Hristos-Domnul nostru și lucrarea Sa min- 
tuitoare, cît și prin rugăciunile sale încărcate de 
învățături cu adinc înţeles creştinesc. 


Ca să ne întărim mai mult în această convin- 
gere este destul să ne reamintim doar de o rugă- 
ciune de la Sf. Liturghie a Sf. Vasile cel Mare, 
de un cuprins cum nu se poate mai nobil şi mai 
inălțător, rugăciune care ne aduce aminte de obli- 
gaţia pe care o avem, ca fii ai Bisericii, de a ne 
forma o inimă cît mai caldă, capabilă să vibreze 
la nevoile altora, îndatorirea de a lucra şi a ne 
ruga pentru binele tuturor oamenilor, așa cum se 
desprinde şi din următoarele fragmente: „Pome- 
neşte, Doamne, pe cei ce aduc daruri şi fac bine în 
sfintele Tale biserici şi își aduc aminte de cei ce 
sînt în neputințe... Adu-ţi aminte, Doamne, de 
cei ce întru feciorie, întru evlavie, întru înfrînare 
și întru viaţă cinstită petrec...  Pomenește, 
Doamne, toată Cirmuirea (Patriei) şi pe fraţii cei 
din dregătorii... Pe cei buni întru bunătate îi 
păzeşte, pe cei văi buni îi fă cu bunătatea Ia. 
Pomeneşte, Doamne, poporul ce stă înainte (adu- 
nat la Sf. slujbă) şi pe cei ce pentru binecuvîn- 
tate pricini nu s-au întîmplat aici şi îi miluieşte 
pe ei după mulțimea milei Tale; cămările lor le 
umple de tot binele, căsniciile lor în pace şi întru 
unire le păzeşte, pe prunci îi creşte, tinereţele le 
călăuzeşte, bătrîneţele le întăreşte, pe cei slabi de 
suflet îi îmbărbătează, pe cei risipiţi îi adună, pe 
cei rătăciți îi întoarce.“ 

În centrul cultului stă, desigur, Sf. Liturghie, 
„centrul de har şi inima Bisericii“. De aceea, 
despre Sf. Liturghie gazeta noastră a scris în mai 
multe rinduri, ea fiind chiar explicată pe scurt 
de 1. P. S. Mitropolit Nicolae al Ardealului, 
într-un şir de articole apărute în anul 1972. 


lată însă că un material deosebit de preţios 
pentru înţelegerea Sf. Liturghii ni-l oferă Sf. 
Episcopie a Oradiei, în a cărei editură a apărut 
de curînd lucrarea: „Cuvîntări liturgice“. 

Cartea este semnată de P. S. Dr. Vasile Coman, 
Episcopul Oradiei, şi cuprinde 67 de predici, în 
care este tratată într-un mod viu, limpede, cald, 
edificator şi atrăgător Sf. Liturghie şi mai mult 
decît atit. Spunem aceasta pentru că, plecind de 
la unele texte sau acte simbolice, autorul face 
incursiuni mult mai adinci în tezaurul de învăță- 
tură creştină ortodoxă, depăşind cadrul proprin- 
zis al Sf. Liturghii, încît cel ce parcurge „Cwvîn- 
tările liturgice“ rămine nu numai cu înţelegerea 
Sf. Liturghii, ci și cu un orizont teologic mult 
lărgit. 

După cum mărturiseşte, în introducere, P. S. 
Episcop Vasile, autorul cărţii, cwvintările se îm- 
part în trei părţi: Prima parte este formată din 
opt cuvintări pregătitoare pentru participarea la 
Sj. Liturghie, a dona parte este formată din 
20 cuwvîntări cu caracter general teologic-liturgic, 
în care sînt înfățișate „învăţăturile dogmatice şi 
morale din Sf. Liturghie“, iar a treia parie o for- 
mează explicarea, în 39 cuvintări, a Sf. Liturghii. 

La temelia acestor „Cuvintări...“ stă şi un 
bogat izvor de informaţii teologice, specijicat la 
sfârșitul cărţii, constind din 66 lucrări aparţinind 
unor Sf. Părinţi, precum şi unor teologi mai noi, 
români și străini. 

Reprezentind un important aport la edificiul 
scrisului teologic pe care Biserica Ortodoxă 
Română îl promovează în acești ani, cartea P. S. 
Episcop Vasile ale Oradiei: '„Cwvîntări liturgice“ 
— constituie totodată un material de mare ajutor 
în activitatea predicatorială a preoţilor, în lucra- 
vea lor de a forma din credincioșii noștri oameni 
cu »o viață nonă, luminoasă, plină de dragoste 
și unire sufletească“ (p. 266). 

La sfîrșitul Sf. Liturghii vorbesc credincioșilor: 
C. pr. Oana Dragosin (Săliștea), C. pr. D. Gor- 
nic Aga C. pr. A. Răduleţ (Copăcel), 
C. diac. prof. C. Voicu (Sibiu) și P. C. pr. |. 
Stoica — inspector eparhial (Sibiu). : 


A vorbit apoi P. S. Episcop-vicar Emilian, care 
tălmăcește credincioșilor importanța Sfinţilor 
prăznuiți, mai ales pentru edictul de la Milan 
din 313 prin care creştinismul primește libertatea 
de organizare și manifestare, precum și despre 
Sfinţii români transilvăneni și rolul lor în păs- 
trarea credinţei strămoșești. 


Încheie cu îndemnuri la credinţă statornică, la 
dragostea de semeni, de Biserică și Patrie. 


O Miercuri, 29 mai a.c., preotul și credincioșii 
din parohia Lovrin, prot. Timișoara, au trăit cai 
de mare înălțare și bucurie duhovnicească. În 
această zi, în prezenţa Î. P. S. Mitropolir Nicolae 
al Banatului s-a pus piatra fundamentală a noii 
biserici parohiale. 

La sfîrșitul slujbei, Înalt Prea Sfinţia Sa a adre- 
sat preotului paroh și credincioşilor cuvinte de 
apreciere și îndemnul de a continua cu sporită 
rivnă lucrul astfel început. Apoi, la oficiul paro- 
hial Înalt Prea Sfinţitul Părinte Mitropolit s-a 
întreţinut cu membrii consiliului parohial și cre- 
dincioși. 

e Cu bucurie aducem în atenția cititorilor 
noștri apariţia noii publicaţii în graiul nostru 
românesc: „Datina străbună“, ce reprezintă bule- 
tinul parohiei ortodoxe române „Sf. loan Bote- 
zătorul“ din Montrâal (Canada). 

Buletinul se deschide cu un prim articol, semnat 
de P. C. prot. C. luga, în care, adresîndu-se 
„iubiţilor parohieni“ și „fraţilor români“, schi- 
țează cîteva linii directoare pe care conducerea 
parohiei înţelege să le urmeze. Subliniind faptul 
că „vom fi buni canadieni, dar în același ump 
nu vom uita nici de Neamul nostru, de ţară, de 
satele sau oraşele unde ne-am născut“, P. C. Sa 
relevă totodată, între altele, ideea că „năzuinţa 
tuturor, ca români şi ortodocși, a fost ca să fim 
legați spiritual de Biserica mamă, căci Biserica 
a fost aceea care, în timpuri grele pentru poporul 
nostru, a fost sprijinul neamului“. 

Buletinul  „Datina străbună“ mai cuprinde: 
„Giînduri de Sf. Paşti“, semnat de C. pr. Gh. 
Chișcă, „Perspectivele noastre“, semnat de dl. 
președinte al comitetului parohial, ing. E. Cara- 
ghiaur, și alte informaţii din viaţa parohiei. 

„Telegraful Român“ urează acestei noi publi- 
caţii în limba românească succes deplin în lucra- 
rea duhovnicească pe care şi-o propune, în culti- 
varea dragostei faţă de patria nouă pe care o au 
credincioșii cărora se adresează, cît și față de 
Patria de obirșie, față de nepreţuitele noastre 
„datini străbune“. 


e în anul 1975 se împlinesc 100 ani de la 
adormirea în Domnul a mitropolitului Ungro- 
Vlahiei Nifon, ctitorul fostului seminar teologic 
„Nifon“ din București. 

De aceea, cu acest prilej, „foştii nifonişti“ sînt 
rugați să trimită pe adresa: Preot Eugeniu Băr- 
bulescu, str. Silvestru nr. 36, București, sect. 2, 
scurte relatări despre foști elevi ai seminarului 
menţionat, privind realizări pe linie bisericească 
şi patriotică, cînd au adormit în Domnul etc. 

La acest lucru îndeamnă stăruitor şi P. S. Emi- 
lian Birdaș-Rășinăreanul, Episcop-vicar la Arhi- 
episcopia de Alba Iulia şi Sibiu, care s-a bucurat 
de sprijinul acestui seminar. 


Schitul „Sf. Maria” din 
Techirghiol 


Cine vizitează litoralul românesc al Marii Negre 
nu odată îi vine să creadă că se află într-o ţară 
de basm. O salbă întreagă de staţiuni — fiecare 
în parte constituind o adevărată perlă, atit în 
privinţa arhitecturii cît și în privința aranjării 
spaţiilor verzi — mărturisește şi ea alături de 
multe altele, despre puterea de creație a unui 
popor liber și independent. 

Dar între „perlele“ litoralului românesc se 
numără și una cu caracter bisericesc și anume 
schitul „Sf. Maria“ din Techirghiol, care se află 
în imediata apropiere, între Eforie Nord și Eforie 
Sud. 

Acest Sf. locaş a fost construit din lemn de 
gorun de către meşteri țărani, în veacul al 
XVIII-lea, pentru credincioșii din Vișeul de Sus- 
Maramureș, o capodoperă a artei populare româ- 
nești. Timp de mai bine de 100 ani a fost locaș 
de rugăciune pentru ţăranii localnici. 

După anul 1920 bisericuţa de lemn a fost stră- 
mutată la Stina Sfînta Ana din apropiere de 
Sinaia, de unde, în 1951, prin purtarea de grijă 
a Prea Fericitului Părinte Patriarh Justinian, a 
fost mutată la Techirghiol şi reclădită exact în 
forma veche, în curtea sanatoriului preoţesc al 
Arhiepiscopiei Bucureștilor. Resfinţirea s-a făcut 
în ziua de 15 august 1951, de praznicul Ador- 
mirii Maicii Domnului, de către Prea Fericitul 
Părinte Patriarh Justinian. Cu rînduiala cuvenită, 
schitul a fost dat în seama unui grup de monahi, 
care veghează de buna lui îngrijire și dau îndru- 
mări vizitatorilor. 

Impresionante sînt slujbele religioase oficiate în 
acest locaș de către trei preoți și răspunsurile 
date cu multă simţire creștinească de un grup de 
măicuțe în grija cărora se află şi celelalte servicii. 
Slujbele de aici, impresionează în chip deosebit 
pe străini — italieni, germani, francezi etc. — 
care vin acolo, în vizită și în alte zile. Îi impre- 
sionează, de asemenea, măiestria artei noastre 
populare în care este construită această bisericuță 
— monument istoric, cu motive naţionale — țără- 
neşti, din biîrne de gorun și acoperiș de şindrilă, 
operă a meșterilor ţărani anonimi din Maramureș, 
monument, care merită toată atenția și prețuirea. 


N. D. Găvozdea 


Sfintul Andrei Criteanul 

zării și sînt culundat, mîntuiește-mă Doamne cu 
dreapta Ta, ca și odinioară pe Petru.“ Și de fapt, 
Dumnezeu aude glasul celui ce se căiește, căci 
El nu se depărtează de credincios și de creaţiune. 
Astfel spune Sf. Andrei: „Hristos s-a făcut om, 
chemînd la căință pe tilhari și păcătoşi; suflete 
al meu, căiește-te că s-a deschis ușa împărăției 
celei mîntuitoare şi o apucă degrabă.“ 

Toate acestea le-au învățat strămoșii noştri 
români ortodocși din vremi străbune şi astfel 
Ortodoxia a devenit „lege strămoșească“ sau „lege 
românească“, care a cuprins întregul spaţiu car- 
pato-dunărean. 


Canonul se încheie astfel: „Cunoscindu-te păstor 
și arhiereu al Critului și rugător. pentru lume, 
pe tine Sfinte Andree, te cinstim și alergăm și 
strigăm ţie: Scoate-ne, părinte, dintru adîncul 
păcatului, ru care ești sfînt al Mîntuitorului Iisus 
Hristos !* 


Prof. M. Șesan 


Dama 


Alintă-mă măcar imaginar. 
imi pare, 
că se deschid Cerurile, 
cînd cu faţa plină de lumină 
clară 
te-apleci peste mine 
şi-mi zimbeşti 
cum numai tu şti 
mamă! 
Mai cîntă-mi, 
ca-n leagăn duios 
cu vocea ta de astăzi 
stinsă, 

cu toată dragostea de atunci 
ce-n cîntecul acela sfînt 
şi-n glasu-ți 
era striînsă. 
Alintă-mă, 
măcar imaginar 
la sînul tău de mamă 
atît de cald 
Și ţine-mă-n braţe mai strîns, 
Căci de dor adesea-am plins 
şi azi de drag în rîu de lacrimi 
ochi-mi scald! 


Gina Cogoiu 


(Taxa poştală plătită în numerar) 


„lata Oancea“ 


Dintre figurile reprezentative ale vieţii culturale 
din Banar de după primul război mondial, se 
detașează cu deosebită putere figura țăranului- 
condeier Petru E. Oancea (1881—1973), cunoscut 
pe tot întinsul Banatului mai ales sub numele de 
„Iata Oancea“. Născut în fruntașa comună, cu 
vechi tradiţii de cultură, Bocșa Vasiovei din 
judeţul Caraş-Severin, Petru E. Oancea, vădeşte 
încă de tînăr înclinații artistice, manifestindu-se 
ca sculptor, pictor, poet și prozator. Genul artistic 
care îl consacră este însă mai ales poezia în grai 
bănăţean. Publicate în volumele Primăvara (1928), 
Vara (1929) și Toamna (1936), poeziile lui sînt 
gustate mai ales de cititori care cunosc particu- 
larităţile graiului bănăţean. Între anii 1929—1947 
Tata Oancea editează revista literară „Vasiova“ 
și începe a colinda satele și orașele din Banat 
îmbiind-o tuturora spre abonare. Ţăran fiind, el 
lupta, în felul său, pentru ridicarea nivelului cul- 
tural al celor de jos, așa cum însuși mărturisea 
într-una din poeziile sale (Pegasul meru): „Și 
sparta-mi liră n-are corzi / Cu cînt armonios / 
Să pot cînta celor de sus / Eu cînt celor de jos!“ 
Recunoașterea meritelor sale a venit însă abia în 
vremea noastră, oboselile fiindu-i răsplătite prin 
acordarea, în anul 1969, a Ordinului „Meritul 
Cultural“ și prin publicarea în anul 1970 a volu- 
mului omagial de versuri intitulat: „Anotimpuri“. 

Petru E. Oancea s-a remarcat însă, precum ară- 
tam, și printr-un deosebit talent de sculptor. 
Modelind lemnul cu multă măiestrie, el a împo- 
dobit numeroase biserici cu tîmple (iconostase) ce 
Vor grăi peste veacuri despre priceperea sa, nu 
mai puţin despre atașamentul său faţă de credinţa 
strămoșească, Căci se cade a sublinia şi aceea că 
el a fost legat prin toate fibrele fiinţei sale de 
Sfintul nostru așezămînt căruia i-a dăruit pe unul 
din feciori. 

Împovărat de ani și înconjurat de dragostea şi 
respectul tuturor, Tata Oancea, sfirșind cărarea 
acestei vieţi, a plecat pe drumul cel fără de în- 
toarcere al veșniciei, fiind înmormîntat în cimi- 
tirul din Vasiova în ziua de 6 decembrie 1973. 

Încrestînd rîndurile de faţă, credem că nu gre- 
şim dacă spunem că, după idealul urmărit și a 
vieţii pe care a dus-o, Tata Oancea poate fi soco- 
tit ca un fel de Badea Cirţan al Banarului. 
Bun creștin, bun român și om de omenie, Tata 
Oancea, cu figura sa caracteristică, va rămîne în 
memoria tuturor celor ce l-au cunoscut personal, 
iar prin scrisul său va rămîne și în memoria pos- 
terității. 

Prot. Gheorghe Geţia 


Lumină lină 


La fiecare vecernie, pe lingă alte cîntări se 
cîntă și imnul Lumină lină, unul din cele mai 
vechi imne bisericeşti, atribuit Sfintului mucenic 
Aftinoghen (f 311). 


Prin această cîntare, ca mulțumire adusă lui 
Dumnezeu pentru ajutorul primit în ziua ce se 
sfirşește prin „apusul soarelui“, lăudăm Sfînta 
Treime: Pe Tatăl, pe Fiul și pe Sfîntul Duh. 

Am asistat de curind la o vecernie, unde soborul 
de preoți, împreună cu strana și credincioșii pre- - 
zenți au cîntat Lumină lină. Cu adevărat m-am 
simțit înălțat sufletește și cred că la aceasta au 
contribuit atît cuvintele, cît și melodia .acestei 
cîntări. 

Imnul Lumină lină poate fi cîntat de toţi cre- 
dincioșii, fiindcă este cîntare ușor de învăţat, 
avînd şi o melodie frumoasă, care exercită o 
aleasă înriurire sufletească asupra credincioșilor. 
S-ar împlini astfel ceea ce a exprimat psalmistul: 
„Toată suflarea să laude pe Domnul“ (Ps. 150,6), 
precum și dorința Sf. Sinod, în frunte cu Prea 
Fericitul Părinte Patriarh Justinian, de a se gene- 
raliza cîntarea în 


comun în cadrul serviciilor 
divine. 
Pr. Nicolae Leşe 
Tiparul Tipografiei Eparhiale, Sibiu | 44.206 | 

AP UE A 


O piatră întilnită în drum nu are nici o impor- 
tanță, o izbim cu piciorul şi mergem mai departe. 
Dar îndată ce o piatră e așezată între două gră- 
dini, ca piatră de hotar, sau îndată ce e pusă la 
temelia unei clădiri, piatra creşte în importanţă 
pentru că pe ea se întemeiază un drept şi o putere. 


A muta piatra aceasta, sau a o arunca la o parte 
înseamnă o nelegiuire pasibilă de pedeapsă chiar. 
Tot aşa o bucată de lemn, de os sau de metal luate 
izolat nu prezintă vreo importanță. Îndată ce se 
așează una peste alta în mod perpendicular devine 
cruce şi primeşte importanță, devine simbol, chipul 
credinţei creștine. A sfîrteca acest simbol, a rupe 
crucea înseamnă o profanare pasibilă de pedeapsă. 


e luat din limba latină. El derivă 
de la un radical care înseamnă a îndoi. Sensul 
vechi al cuvîntului este-spînzurătoare, figurat: 
chin, necaz, tortură, nenorocire. De obicei în toate 
limbile, cuvîntul derivă de la acelaș radical. Ast- 
fel francezii îi zic: croix, englezii cros, italienii 
croce, vechii germani kruzi, în neogermană Kreuz. 

Crucea este simbolul credinţei, concretizată în- 
'r-un gest și însoțit de o scurtă mărturisire de 
credinţă. 

Sint în Sf. Scriptură texte, pe care studiindu-le, 
filologic și doctrinar, se pot determina elementele 
care reprezintă simbolic, metaforic sau tipic, sen- 
sul crucii, semnificația ei în V. |. şi se poate anti- 
cipa destinul crucii în universalismul creștin. 


Pentru pluralitatea indicaţiilor, care conturează 
creştinismul în devenire, crucea Vechiului 'Testa- 
ment constituie, dacă şi numai în generalitatea cei, 
preistoria crucii creştine. 

Menţionăm doar Ez. 9, 4: „Însemnează cu sem- 
nul crucii pe cei care gem și care pling“ ..., un 
mijloc de mîntuire de cel rău este crucea, semnul 
distinctiv al aleşilor lui Dumnezeu. 

Din ziua cînd lisus a fost răstignit pe cruce, 
crucea a devenit simbolul creştinismului. Primii 
creştini aveau crucea în suflet dar o exteriorizau 
şi în: gesturile şi lucrurile lor. Chipul crucii s-a 
aşezat pe altar, pe turnul bisericilor, în casele creș- 
tinilor, pe cărțile lor, în fruntea Bibliei, la căpă- 
tiiul morţilor, în cimitire etc. 

Preotul face semnul crucii la începutul slujbelor 
și la sfîrșitul lor, creştinul face semnul crucii cînd 
trece pe lingă. o biserică, prin faţa unei troițe, 
cînd se scoală și cînd pornește la drum. Emblema 
celor trei virtuţi teologice este: o cruce — simbolul 
credinței; o ancoră — simbolul speranței și o 
inimă — imaginea dragostei. 

Biserica a închinat cinstirii sfintei cruci trei zile 
peste an: 14 septembrie: Aflarea sfintei cruci; ziua 
de 1 august: Înălțarea sfintei cruci şi a treia Du- 
minică din postul mare. 


Sint destule temeiuri de doctrină pentru pre- 
țuirea crucii. Mîntuitorul îndreptîndu-se către ascul- 
tătorii Săi le-a zis: „De voieşte cineva să vie după 
mine, să-și ia crucea sa...“ (Matei 16, 24), căci 
„cel ce nu-şi ia crucea, nu este vrednic de mine“ 
(Matei 10, 38). 

Moduri de a vedea în ce măsură preţuiesc Sfinţii 
Apostoli crucea sînt multe. Atitudinea Sf. Ap. Pavel 
constituie rezumatul atenţiei pe care ucenicii Dom- 
nului o acordau crucii. El alcătuieşte o teologie a 
crucii. Apostolul contesta pe detractori şi apoteoza 
printr-o atitudine generatoare pe prietenii crucii: 
„Cuvîntul cruce pentru cei pieritori nebunie este, 
iar pentru noi, cei ce ne mîntuim, este putere“ 
(| Cor. 1, 18), „...de aceea mă laud în crucea 
Domnului“ (Gal. 6, 14). 


Cuvîntul cruce 


insemnarea cu semnul crucii se bazează pe tra- 
diție, zice Sf. Vasile. 


Trebuie să depunem silința spre a o cinsti, decre- 
tează canonul 73 al Sinodulu al 6- lea ecumenic 
trulan. Crucea să nu se deseneze nici să se pună 
în locuri care nu corespund importanţei ei divine. 
Unii, sub imboldul de a arăta faţă de cruce cinstea 
cea mai mare, desenau semnul crucii în toate 
locurile chiar și pe podele. Împotriva acestora 
Sinodul al VI-lea ecumenic ia o atitudine dirză: 
„Să se afurisească cei care în viitor fac semnul 
crucii pe podele.“ 

Săpăturile arheologice, făcute pentru cunoaşterea 
catacombelor, au scos la iveală adevărul că primii 
creştini aveau crucea ca simbol. Episcopul Leontie, 
din Neocesarea, chemat la răspundere „pentru cruce, 
de către împăratul Vespasian, a răspuns: „Noi 
creștinii închinîndu- -ne cu semnul crucii nu ne în- 
chinăm lemnului ci ne închinăm Celui care a fost 
răstignit pe cruce.“ 

Sînt numeroşi Sfinţii care ne-au lăsat indicaţii 
precise privind crucea, de pildă $/. Vasile cel Mare, 
care referindu-se la sfînta “zuce îndeamnă: „Cu 
chipul crucii să ne însemnăm toţi cei care nădăj- 
duim în lisus Hristos.“ 

Sf. loan Gură de Aur scria: »Voi mamelor în- 
Vățaţi pe. copiii Voștri să-ȘI însemneze fruntea cu 
mîna, iar mai înainte de ce sînt ei în stare să 
facă aceasta, întipăriți-le voi semnul crucii.“ 


Fer. Augustin învață că „cei ce se botează să 
primească spre însemnare semnul sfintei cruci.“ 


Ca monogram crucea se întilneşte pe obiectele 
creștinilor din veacul II. 


paiasel atitudine se deduce din porunca dată de 

Ap. Pavel în ep.c. Galateni (6, 14) și Fili- 
e: (3, 18), unde scrie: „Mului despre care 
v-am vice adeseori, iar acum plîngînd vă grăiesc 
despre ei, se poartă ca dușmani ai crucii lui 
Hristos.“ 


Una din cîntările slăvitoare ale crucii este bine- 
cuvintarea treimică, pe care o cîntă preotul şi cre- 
dincioșii la sfințirea apei: „Mîntuieşte Doamne 
poporul "Tău și binecuvîntează moștenirea Ta, biru- 
inţă binecredincioșilor creştini asupra celui potrivnic 
dăruieşte şi cu crucea Ta păzeşte pe poporul Tău.” 

Creștinii români cinstesc crucea din moşi stră- 
moșşi. Între descoperirile arheologice, de pe solul 
locuit de noi, s-au scos la lumina zilei multe obiecte 
care confirmă acest adevăr. Menţionăm doar crucea 
sculptată în piatră, care datează din veacul al 
VI-lea, provenind din localitatea Biertan, de lingă 
Sighişoara, și care se află azi în muzeul Brukenthal 
din Sibiu, sau crucile descoperite într-o biserică 
subterană din comuna Basarabi, Murfatlar, care 
datează din veacul al IX-lea. 


Cinstirea crucii se dovedește la noi şi prin numi- 
rile propri de ex. Cruceanu, Cruciat. Se reflectă în 
nume topice, ca formă diminuuivală: Crucișoara; 
în toponimice: Crucești, sau în ziceri proverbiale 
precum: „A fi cu crucea în sîn“, adică a fi evla- 
VIOs; „O cruce de voinic“, adică. un om zdravăn, 
bine zidit; iar noi ne însemnăm cu crucea și zicem: 
„Cruce ajută !* o sărutăm şi cintam: „Crucii Tale 
ne închinăm Stăpîne și sfîntă Învierea Ta o lăudăm 
ȘI O mărim.“ 

Cînd trecem pe lîngă drapelul ţării ne descope- 
rim pentru că steagul simbolizează țara moşilor. și 
strămoşilor noştri, cu tot ce are ea bun, cînd trecem 
pe lîngă o cruce ne închinăm pentru că închipuie 
pe Acela care a propovăduit pacea, dreptatea și 
dragostea. 

Crucea este simbolul creştinismului pentru că 
credincioșii nu se pot lipsi de ea. 

E nu numai o datorie creştină ci și una patrio- 
tică de a rămîne statornici în tradiţia luminoasă a 
trecutului nostru, avînd convingerea că cinstind 
crucea rămînem în marea familie a Bisericii noastre 
străbune Ortodoxe. 

Nicolae Neagu 


Siîinta Taină a Cununiei (11) 


Cu toate că are — după cum am văzut în arti- 
colul precedent — temeiuri clare şi solide în Sf. 
Scriptură, unii credincioşi ridică obiecţiuni împo- 
triva învăţăturii și practicii ortodoxe în legătură 
cu Sf. Taină a Cununiei. În cele ce urmează, vom 
prezenta aceste obiecţiuni (după prot. Dr. Petru 
Deheleanu: Manual de sectologie, Arad, 1948, 
p. 409—413), cărora le vom da cuvenitul răspuns 
ortodox. 


Negînd categoric caracterul de Sf. Taină al Cu- 
nuniei şi reducind-o numai la o solemnitate îm- 
preunată cu rugăciuni, care nu împărtășește darul 
cel nevăzut al Sf. Duh, acești credincioşi creştini 
obiectează: 

1. În cuprinsul Sf. Scripturi nu se spune că cu- 
nunia este o Sf. Taină în înțelesul pe care i-l dă 
Biserica Ortodoxă. 

Este adevărat că în Sf. Scriptură nu se spune în 
mod expres că cununia este o Sf. Taină. De ase- 
menea, nici despre celelalte Sf. Taine nu se spune 
expres în Sf. Scriptură că sînt Sf. Taine. Dar nici 
nu este nevoie să ni se spună acest lucru, de vreme 
ce ele sînt prezentate ca Sf. Taine, adică drept 
lucrări văzute, în care se împărtășește darul cel 
nevăzut al Sf. Duh. Cu privire la căsătorie, ni se 


spune că în ea este ceva tainic, de nepătruns pen- 
tru mintea noastră, și anume: Impreunarea. — prin 
puterea lui Dumnezeu — a celor doi soți în așa 
tel încît nu mai sînt doi, ci unul singur. Or, cu 
aceasta ni s-a spus de ajuns. 

Pe lingă aceasta, Sf. Scriptură ne spune chiar 
expres, adică cuvînt de cuvînt, că unitatea dintre 
cei doi soți — produsă de Sf. Taină a Cununiei — 
este taină, și anume „taină mare“ (Efes.5, 
32), care este asemenea unităţii dintre lisus Hristos 
și Biserica Sa. 

2. Sf. Apostol Pavel nu vorbește la Efes. 5, 
despre căsătorie ca Sf. Taină, ci numai despre taina 
unității dintre lisus Hristos şi Biserica Sa. Căci el 
zice: „Taina aceasta este mare; ci eu înţeleg despre 
Hristos și despre Biserică.“ Deci, însuși Apostolul 
previne cititorii să nu înțeleagă „greşit, că anume 
ar vorbi aici despre căsătorie în înţeles de Sf. 
Taină. 

Pentru a vedea mai limpede și mai precis ce 
vrea să ne spună Sf. Apostol Pavel prin cuvintele: 
„Taina aceasta mare este“, trebuie să ne sprijinim 
pe context. lar din context rezultă în chip neîn- 
doielnic că este vorba tocmai despre căsătorie, pen- 

Rugăciunile pentru cei 
adormiţi în Domnul 


Sf. Biserică îşi însoţeşte fiii, în toată vremea 
vieţii lor, cu rugăciunile și cu darurile ei spirituale, 
mijlocindu-le şi harul dumnezeiesc cel pururea folo- 
sitor. După ce îi primeşte la sînul ei prin Taina 
Sf. Botez, le întăreşte simţirea şi voinţa, în lucra- 
rea binelui, prin Taina Si. Mir; îi împreună cu 
Hristos şi li-L. dă pe Hristos spre veșnică mîntuire,, 
prin Taina Sf. Împărtășanii şi prin toate celelalte 
Sf. Taine le sfințește viaţa spre creştinească vieţuire. 

Dar Sf. Biserică îl pregăteşte pe credincios şi 
pentru ceasul cel din urmă al vieţii lui păminteșu, 
pentru ca, bine pregătit, să treacă pragul acestei 
vieți împăcat în a sa conştiinţă, în pace cu sine 
însuşi şi cu toţi semenii săi. Acest lucru deosebit 
de însemnat îl face Sf. Biserică mai ales prin spo- 
vedirea şi împărtăşirea credinciosului, „ca el să nu 
fie lipsit de merinda cea mai de pe urmă şi cea 
mai trebuincioasă“. Creştinul spovedir şi împărtă- 
şit poate aştepta și întimpina moartea cu mai mult 
curaj şi cu seninătate. Dar trecerea cuiva din viață 
fără spovedanie și fără grijanie — cum poartă, în 
popor, numele împărtăşania — „este socotită nu 
numai ca o mare pagubă pentru sufletul celui mort, 
ci și un mare păcat pentru cei ai lui, rămaşi în 
viaţă, dacă lucrul s-a petrecut din vina sau nepur- 
tarea lor de grijă”. 

După îndrumarea Sf. Biserici, în clipele trecerii 
credinciosului din această viaţă i se pune în mînă 
o lumînare aprinsă, ca lumina lui Hristos să risi- 
pească „întunericul morţii“ ca el să treacă în viaţa 
de dincolo cu „lumina vieţii“ adică împreună cu 
Hristos. Astfel, viaţa creștinului începută cu FH.ris- 
tos sfirşeşte tot cu El, dar în înţelesul prelungirii 
ei în ceruri, lîngă El în veșnicie. 

Pentru cei trecuţi la cele veşnice, Sf. Biserică a 
rinduit rugăciuni și pomeniri. Și aceasta pentru că 
sufletul este nemuritor, iar trupul celor adormiţi 
va deveni duhovnicesc la învierea cea de apoi, cînd 
şi el, împreună cu sufletul, își va primi răsplata 
cuvenită (1 Cor. 15, 50—55; 1 Tim. 4, 17). 

Moartea este despărțirea sufletului de trup. Pe 
urma acestei despărţiri însă numai trupul îşi pierde 
puterea de viaţă, ca orice materie organică. Dar 
sufletul, după despărțirea de trup, își continuă 
viața conștientă (Luca 16, 22—31; Apoc. 4, 10—11; 
5, 3—14). În felul acesta, cei morți întru Hristos 
continuă să facă parte, împreună cu cei vii, din 
aceeaşi Biserică a lui Hristos (Rom. 14, 7—9). Ei 
sint morţi numai cu trupul, dar sufletul lor e viu 
şi conştient, fiind și mai departe credincios lui 
Hristos (Efes. 1, 9—10; Matei 28, 18; Filip. 2, 
10—11), alcătuind adică, împreună cu cei vii, 
Biserica cea nouă a lui Hristos. 

Consecința celor de mai sus este aceea că cei 
vii au posibilitatea să se roage pentru cei morţi 
şi că aceste rugăciuni să li se şi împlinească (loan 
14, 13—14), adică să ducă la iertarea unor păcate 
ale celor adormiţi, afară de păcatele pe care le-ar 
fi săvîrşit, în vremea vieţii lor, împotriva Sf. Duh 
(Marei 12, 31—32). 

Mai mult încă, cei vii au chiar datoria să se 
roage pentru toți membrii Sf. Biserici, deci și pen- 
tru cei Vii şi pentru cei morți (Efes. 6, 18—19; 
I Tim. 2, 1). La aceasta îi obligă dragostea care 
îi leagă de toți fraţii lor întru Hristos, vii sau 
adormiţi, aşa cum şi preotul se roagă pentru toţi 
fiii SE. Biserici. Căci dragostea este legătura de 
unire între membrii Bisericii lui Hristos şi ea — dra- 
gostea — „niciodată nu piere“. 

Învățătura despre datoria celor vii de a se ruga 
pentru cei morţi a fost practicată de creștini din 
vechime, din primele veacuri, deci încă de atunci 
cînd se ştia mai bine decit azi ce trebuie şi ce nu 
trebuie făcut, ce e bine şi ce e rău, și aceasta con- 
stituie o dovadă importantă de natură istorică. De 
asemenea, Liturghule Bisericii, întrebuințate din 
vechime și pînă azi, cuprind rugăciuni pentru 
morți. lar mărturii, de netăgăduită valoare, în 
această privință, găsim în literatura patristică, la 
Tertulian, Sf. Ciril al Ierusalimului, Sf. loan 
Hrisostom, Sf. Teofilacr etc. 

Afară de slujbele care se fac în casa mortului, 
îndată după moarte (panahida) și, a treia zi, există 
şi zile speciale închinate rugăciunilor pentru morți 
şi anume: sîmbăta a doua, a treia şi a patra din 
postul Sf. Paşti: luni, după Duminica Tomii şi 
simbăta dinaintea Rusaliilor. Apoi prin preoţi și 
din partea familiilor celor morți: la 3, la 6 şi la 
9 zile, la 40 zile, de la data morţii, la 3, la 6 şi 
la 12 luni. În fiecare an de la data morţii se fac 
parastase. Se obişnuieşte şi pomenirea morţilor la 
cîte 40 de liturghii la rind, în cursul unui an, 
numite sărindar. 


D. Călugăr 


TELEGRAFUL ROMÂN 


Nr. 29—30 


ltinerar arhipăstoresc 


În drum spre parohia Sincrăieni, situată la 7 km 
de Miercurea Ciuc, sîmbătă, 15 iunie 1974, Î.P.S. 
Mitropolit Nicolae al Ardealului, însoțit de P. C. 
vicar Tr. Belașcu şi P. C. cons. Gh. Papuc, a vizi- 
tat șantierul catedralei din Sf. Gheorghe, jud. Co- 
vasna, care îşi înalță spre lumină cele cinci cupole 
șI care a tost concepută într-un stil arhitectonic 
deosebit de atrăgător. 


Înalt Prea Sfinția Sa a cercetat atit interiorul 
cit şi exteriorul catedralei, stabilind locul unde să 
fie așezată catapeteasma şi discutind cu conducerea 
șantierului modalitatea de lucru şi termenele faze- 
lor următoare. 3 


În seara aceleiași zile, Înaltul Ierarh a săvirşit 
slujba vecerniei în biserica, în curs de pictare, din 
Tuşnad-Băi, cuvint de bun venit rostind C. pr. C. 
Gane, parohul local. 


În cadrul vecerniei au vorbit: C. pr. A. Răduleţ 
(Copăcel, prot. Făgăraș), fost paroh, şi P. C. prot. 
V. Văcăreanu (Panciu), care a evocat legăturile 
străvechi şi permanente dintre moldoveni şi. tran- 
silvăneni. 

A vorbit apoi iÎ. P. S. Mitropolir Nicolae al 
Ardealului, care a dezvoltat cu deosebire ideea de 
comuniune cu Dumnezeu, cu Biserica şi Patria. „În 
inima înaintaşilor noștri — a spus între altele 
Î. P.S. Sa — și în inima noastră, în inima celor ce 
vor veni după noi acestea două, Biserica și Patria, 
au fost una, rămîn una, împletite în sufletele tutu- 
ror credincioşilor noştri.“ 


A doua zi, Duminică, 16 iunie 1974, Î.P.S. 
Mitropolit Nicolae al Ardealului a săvirșit stin- 
țirea bisericii din parohia Sincrăieni, localitate cu- 
noscută prin vestitele sale ape minerale „Harghita“. 
Cuvînt de bun venit a rostit P. C. prot. |. Crăciun 


(Miercurea Ciuc), la care a răspuns Î. P. S; Mitro- 
polit Nicolae. 

După slujba sfințirii bisericii a urmat Sf. Litur- 
ghie arhierească, răspunsurile fiind date de un grup 
de studenţi teologi. 

A participat C. pr. romano-catolic Mihai Imre. 

La priceasnă a predicat P. C. vicar Tr. Belaşcu, 
iar la sfirșitul Sfintei Liturghii C. pr. C. Gane, 
administratorul parohiei, distins cu rangul de „ico- 
nom stavrotor“, C. pr. A. Răduleţ distins cu rangul 
de „iconom“, care a început lucrările de reparaţii, 
precum şi P.C. prot. V. Văcăreanu (Panciu), care, 
în numele P. S. Episcop Antim al Buzăului, salută 
pe. credincioşii din prot. M. Ciuc şi donează pa- 
rohici Sincrăieni un rînd de veșminte preoţeşti, o 
Evanghelie şi un Molitvelnic. 

Acte de apreciere au fost înmînate din partea 
Centrului arhiepiscopesc pentru atașamentul lor 
faţă de Biserica străbună credincioșilor: M. Gher- 
man, M. Butoi, C. Arşoi și Gh. Cobzaru. 

Cuvînt de învățătură a rostit în încheiere Î. P.S. 
Mitropolit Nicolae, care a zăbovit mai ales asupra 
obligaţiei pe care o avem, ca fii ai Bisericii, de a 
ne acoperi permanent cuvintele noastre frumoase 
cu fapte creştineşti şi patriotice corespunzătoare. 
„Să facem voia lui Dumnezeu, nu numai să vor- 
bim despre ea“, căci „Dumnezeu ne îndeamnă să 
fim oameni vrednici, oameni cu viață morală supe- 
rioară, cu credință vie, dar şi oameni harnici, mun- 
citori“. 

Vizitind partea de răsărit a Arhiepiscopiei, 
Î. P. S. Mitropolit Nicolae al Ardealului a aruncat 
în sufletele credincioşilor învățături şi poveţe, care 
vor rodi mai multe fapte creștineşti și dragoste de 
Patrie. 


R. 


Sfinta Taină a Cununiei (II) 


(Urmare din pag. 1) 


tru că începînd cu versetul 22 Si. Apostol Pavel 
vorbeşte despre raporturile dintre soţi. Pentru a le 
înfățișa în chip cit mai convingător și a le pune 
în plină lumină însemnătatea, le aseamănă cu ra- 
portul dintre lisus Hristos şi Biserica Sa. 

Însuși lisus Hristos se numeşte pe Sine „mire“ 
(Matei 9, 15; 25, 1—10), iar Biserica Sa este înfă- 
țişată ca o „mireasă“ chiar aici în context (vezi şi 
Apoc. 22, 17). Rezultă clar deci că comparaţia 
este cît se poate de potrivită. Întrucît pînă la capă- 
tul contextului este vorba despre raportul dintre 
soţi, urmează că atunci cînd Sf. Apostol Pavel 
zice: „Taina aceasta mare este“, nu poate fi vorba 
despre altceva decit despre aceeași chestiune prin- 
cipală, despre care a vorbit în versetele precedente, 
şi anume despre căsătorie, prin care cei doi soţi 
devin un trup (v. 31). Aceasta este „taina“ despre 
care vorbeşte Sf. Apostol Pavel. Prin urmare, Sf. 
Apostol Pavel vrea să spună: Cir de mare este 
taina căsătoriei în ce priveşte raporturile care se 
stabilesc între soţi. 

Dar — întrucît în cele precedente a fost vorba — 
prin asemănare — şi despre lisus Hristos şi Bise- 
rica Sa, şi anume că și între lisus Hristos şi Biserica 
Sa există o atare unitate, pentru că lisus Hristos 
este pentru Biserica Sa un adevărat „Mire“, iar 
Biserica îi este Lui o adevărată „Mireasă“, care i 
se supune şi care este „trupul“ Lui, întocmai ca 
într-o căsătorie, adaugă: „lar cu zic în Hristos şi 
în Biserică“, în înţelesul că şi unitatea dintre lisus 
Hristos şi Biserica Sa este, de asemenea, o taină ca 
şi cea: dintre cei doi soţi, unitate prin care putem 
înțelege mai bine unitatea dintre soți. 

Din toate acestea, rezultă că Sf. Apostol Pavel 
vrea să spună: „În înţelesul din versetul precedent, 
despre unirea într-un singur trup a celor doi soți 
prin căsătorie, se cuprinde o taină mare, care pină 
acum a fost ascunsă şi nepricepută şi care abia 
acum ni s-a făcut cunoscută prin taina unirii din- 
tre Hristos şi Biserica Sa, căci şi această „unire“ 
este 0 taină mare, exact cum este cea dintre soţi. 
lată de ce taina unităţii dintre soți eu o înţeleg 


şi cu privire la IHristos și la Biserică“ (Deheleanu, 
Oac Pe 410); 


3. Nu se vorbeşte nicăieri despre un ceremonial 
anumit al căsătoriei, săvîrşit numai de preoți. Prin 
urmare, căsătoria poate fi săvirşită și fără preoţi. 
Ritualul său trebuie să fie numai o solemnitate reli- 
gioasă, în care viitorii soți își dau consimțămîntul 
— în mod solemn — de a trăi împreună în vede- 
rea întemeierii unei familii sau a naşterii de prunci. 
Toate celelalte acte rituale pe care le practică Bise- 
rica Ortodoxă sint simple adaosuri fără nici un 
rost |! 

. 

Este adevărat că nu se vorbeşte nicăieri despre 
un ceremonial anumit şi special pentru săvîrşirea 
Sf. Taine a Cununiei. Dar, pentru că este Sf. Taină, 
ca trebuie să aibă un ritual al ei special, aşa cum 
are fiecare dintre cele șapte Sfinte Taine. Ritualul 
în centrul căruia stă formula de consacrare: „Cu- 
nună-se robul lui Dumnezeu“, constituie partea ex- 
ternă, partea văzută, a SI. Taine, necesară la orice 
Sf. Taină. 

Dacă este o Sf. Taină, Cununia nu poate fi 
săvirșită decît de cei ce au chemarea de a fi isprav- 
nici ai tainelor (| Cor. 4, 1), care sînt Sf. Apostoli, 
episcopii şi delegaţii acestora: preoţii. 

Actele simbolice din cadrul ceremonialului Sf. 
Taine a Cununiei (încununarea, legarea, schimbarea 
inelelor, gustarea din vin sau miere ș.a.) îşi au 
rostul lor. Astfel, încununarea simbolizează bine- 
cuvîntarea lui Dumnezeu și puterea mirilor de a 
întemeia o familie, precum şi cununa virtuţilor pe 
care mirii trebuie să le aibă în viaţă. Legarea sim- 
bolizează împreunarea celor doi miri într-un singur 
trup. Schimbarea inelelor simbolizează credința şi 
iubirea necesară dintre miri, care trebuie să fie fără 
sfîrşit ca și inelul. Gustarea din vin sau din miere 
simbolizează convieţuirea în perfectă armonie, atit 
la bine cît şi la rău, în toată viaţa. 

În concluzie, învăţătura şi practica Bisericii noas- 
tre în legătură cu SI. Taină a Cununiei să fie res- 
pectate întocmai. 

Pr. prof. Corneliu Sîrbu 

Constantin Briîncoveanu (1654-1714) 


La praznicul Adormirii Maicii Domnului din 
acest an, 15 august, se împlinesc 260 de ani de la 
martirajul voievodului Constantin  Brincoveanu 
pentru legea strămoșească și 320 ani de la naş- 
zerea lui. 

Marele voievod s-a născut la 15 august 1654, 
în satul Brîncoveni de lingă Olt, în ţinutul Roma- 
naţi. Tatăl său, Popa, era înrudit cu postelnicul 
Constantin Cantacuzino. Răminind văduvă și mu- 
rindu-i cei doi fii mai mari, Barbu şi Matei, mama 
lui s-a îngrijit de buna lui educaţie creștină şi 
cultura slavo-grecească. Tinărul Constantin era 
frumos la chip, deştept și bun la suflet, blind și 
descurcăreţ. El se căsători cu Maria, nepoată de 
domn, cu care a avut 11 copii: 4 feciori şi 7 fete. 
Prin calitățile sale intelectuale şi morale, de om 
harnic şi muncitor, corect, cinstit și drept a ocupat 
funcţii înalte, de mare logofăt în divanul lui Duca 
Vodă şi al lui Șerban Vodă Cantacuzino, care îi 
era unchi după mamă, iar la moartea sa îi lasă 
pecetea domnească, semn că voia să-i fie urmaș. 


Murind Șerban Vodă, în 1688 boierii şi mitro- 
politul ţării, de față cu patriarhul Constantinopo- 
lului, au ales domn în unanimitate pe Constantin 
Brincoveanu, care nu era de faţă, pentru că nu se 
considera. vrednic. Toţi boierii i-au jurat credinţă 
pe Sf. Evanghelie şi St. Cruce. 


Vodă Brincoveanu a domnit peste 25 de ani în 
împrejurări grele, cînd turcii și austriecii se răz- 
boiau între ei, dar printr-un tact deosebit și o poli- 
tică înțeleaptă, de pace şi prietenie cu vecinii săi, 
a reuşit să scape ţara sa de ocupaţie străină, de jat 
şi de pustiire. Aşa a reuşit să se dăruiască ridicării 
poporului și gării sale prin Biserică şi școală, prin 
cultură și artă. 

Istoria naţională îl arată pe „Brîncoveanu Con- 
stantin, boier vechi şi domn creștin“, ca un mare 
ctitor de locaşuri sfinte, biserici, mănăstiri și pa- 
late pe întreg pămîntul românesc și dincolo de 
hotare. Critoriile lui se întind de la Tismana la 
gurile Dunării, de la Focșani la Alba Iulia, Ocna 
Sibiului, Făgăraș și Braşov, pină la sfintul Munte 
Aros, ca și în Albania, Bulgaria și Grecia, apoi la 
Alexandria, Ierusalim şi Muntele Sinai. Evlavia 
sufletului său curat, izvorită din credință vie și 
puternică, semănată și cultivată de fericita sa 
mamă, l-a dinamizat şi călăuzit pînă în clipa mar- 
tirajului. Aşa se explică faptul că nu se află în 
ara noastră nici un vechi locaş de rugăciune care 
să nu se fi bucurat de daniile sale: cruci, icoane 
de argint, candele, candelabre, odoare, odăjdii, 
cărți de cult etc. 

Din bogăţia de ctitorii ale dreptcredinciosului 
voievod amintim: pitoreasca Mănăstire Hurez (Vil- 
cea, 1690), unde dorea să fie înmormîntat el şi tot 
neamul său; la fel şi Mănăstirea Surpatele. Îmbu- 
nătățiri mari a făcut la mănăstirea Bistriţa, Din- 
tr-un lemn şi Arnota, apoi Tismana, Argeș, Tirgo- 
vişte, Dealul etc. 

În Bucureşti, venerabilul domn a ctitorit biserica 
de la Mogoşoaia și mănăstirile Sf. Sava și Sf. 
Gheorghe-Nou. Aceasta din urmă s-a tirnosit cu 

„mare alai, cum nu mai văzuse ţara“, de către 
patriarhul Ierusalimului şi șapte mitropoliți, cu 
mulți preoţi şi călugări. 


Grijă mare a purtat evlaviosul domnitor Bisericii 
noastre din Transilvania, pentru care a zidit — în 
stil brîncovenesc (pe fond bizantin) — mănăstirea 
de la Simbăta de Sus, cu hramul Sfintei Adormiri, 
la poalele Munţilor Făgăraș, într-o regiune încîn- 
tătoare, biserica din Ocna Sibiului etc. Apoi, cînd 
Mitropolia noastră, din Alba Iulia a fost amenin- 
țară să fie nimicită de Habsburgii catolici, i-a 
dăruit moșia Merișani din Argeș şi vămuitul de la 
Rucăr. La fel mitropolitului transilvan Atanasie 
Anghel, cel lepădat de Ortodoxie, i-a dăruit la 
hirotonia sa în Bucureşti (1698), odăjdii noi, cărți 
şi bani, 6000 de galbeni, ca să-l ajute, să-l scape 
de sărăcie, să-l oprească de la Unirea cu Roma și 
de la dezbinarea fraţilor de aceeaşi credință. 


După dureroasa dezbinare religioasă (1700), 
dreptmăritorul domn Brincoveanu a scris împăra- 
tului de la Viena să nu forţeze pe români să se 
unească cu Roma dar, nereuşind, a trimis repetate 
scrisori românilor din Brașov şi ara Birsei să 
rămînă în legea strămoșească. 

Dar Vodă Brincoveanu este şi un mare ctitor al 
culturii naţionale care a luat un mare avînt în 


„Pomemvrea dreptului cu laudă din neam în neam“. 


timpul său. În acest scop a strins pe lingă sine pe 
cărturarii de seamă din vremea sa, clerici Şi laici, 
i-a îndrumat să se unească, să scrie şi să tipărească 
cărți pentru ridicarea poporului nostru. În toată 
munca lor valoroasă, i-a ajutat cu bani. Astfel a 
sprijinit întreaga activitate cultural-bisericească a 
luminatului mitropolit Antim Ivireanu şi a episco- 
pilor Mitrofan de la Huşi şi Damaschin de la 
Buzău, ca şi a fraţilor Radu şi Şerban Greceanu 
și stolnicul Constantin Cantacuzino, harnicii şi ne- 
muritorii traducători ai celei dintii Biblii în româ- 
nește, Biblia de la Bucureşti, din 1688, monument 
literar excepţional, care rămîne piatră de hotar în 
procesul de formare a limbii noastre literare. 


Dragostea de cultură a lui Brincoveanu a mers 
mai departe. 


El a adus în ţară pe mulţi învăţaţi străini, pe 
patriarhii ecumenici din Constantinopol, Alexan- 
dria, Antiohia și Ierusalim. A înființat o Academie 
domnească la Sf. Sava (1694) şi alta la Mănăstirea 
Colțea, cu scopul să ridice o Bine intelectuală 
din rîndul poporului român. A înființat cite o 
tipografie la Buzău, Tirgoviște, Rimnic şi Snagov, 
iar prin munca clericilor cărturari amintiți a upă- 
rit în românește aproape toate cărțile de cult şi 
pentru apărarea credinţei ortodoxe. 


Mulțimea de cărți tipărite de nemuritorul domn 
s-a răspîndit ca o sămînță bună pe tot cuprinsul 
românesc și au avut un întreit efect: 1. Au înlocuit 
pentru totdeauna limba slavonă folosită pînă atunci 
în Biserică — deși nu era înţeleasă de poporul 
nostru. 2. Au deschis drumul formării limbiu lite- 
rare. 3. Au întărit conştiinţa originii noastre co- 
mune și au aprins focul idealului unităţii tuturor 
românilor, făurit abia în anul 1918. 4. În sfîrşit, 
pentru românii transilvăneni aceste cărți au fost 
izvoare ale dreptei credinţe, pentru rămiînerea lor 
în Legea străbună. 


Dacă la acestea mai adăugăm tipăriturile orto- 
doxe în limbi străine, putem afirma că Vodă Brin- 
coveanu a făcut din Ţara Românească o vatră 
luminoasă de cultură panortodoxă, un focar de 
viaţă şi gîndire creștină, prin care românii au în- 
ceput să fie cunoscuţi în lume ca buni creştini. Din 
păcate, însă, acest dinamism cultural multilateral 
s-a oprit brusc, în apogeu, odată cu sfîrșitul Voie- 
vodului, demn de un adevărat martir creştin. 


Fiind pîrit la turci, de unii din boierii Canta- 
cuzini, că le-ar fi dușman, l-au mazilit pe acesta 
în 24 martie 1714, şi l-au dus cu toată familia, 
copii, gineri, nurori şi nepoți, la închisoarea din 
Țarigrad. Tor acum, turcii au încărcat 30 de care 
de haine, odoare şi podoabe de mare preţ ale voie- 
vodului și le-au vindut la mezat în piaţa capitalei 
lor. Trei luni şi jumătate a stat domnul închis în 
cătuşe de fier, cu răni mari la miini, la cap şi la 
picioare, cu pieptul ars cu clește Înroşite. Şi pirile 
continuau, iar ura vizirului creştea împotriva lui, 
care hotări să-l ucidă cu cei 4 feciori ai săi. 


Era praznicul Sf. Adormiri a Maicii Domnului, 
15 august 1714, cînd drepteredinciosul domn îm- 
plinea 60 ani. Deodată se deschid porţile temniţei 
Și ienicerii îi duc la execuţie, cu capetele descope- 
rite, despuiați de haine, numai în cămăși şi cu 
picioarele goale. Familia toată, cu domnul și 
doamna Maria, a fost adusă pe malul Bosforului, 
în faţa sultanului și ambasadorilor străini. Călăul 
îi aştepta cu iataganul scos. Sultanul i-a grăit: 
„Acum eşti osîndit la moarte, dar te iert dacă-mi 
spui unde-ţi este averea şi dacă treci la legea tur- 
cească.“ Doamna Maria plingea şi se tinguia cu 
amar. Voievodul răspunse că toată averea sa i-a 
luat-o sultanul, iar de legea creştinească nu se lasă 
că în ea s-a născut, în ea a trăit şi în ea voiește 
să moară. Apoi zise fiilor săi: „Copii mei dragi, 
fiu curajoși. Noi am pierdut tot ce am avut în 
această viaţă trecătoare. Ne-au mai rămas numai 
sufletele, pe ele să nu le pierdem, ci să le ducem 
în fața Mintuitorului nostru lisus Hristos, care a 
murit pentru noi, ca să fim fericiți. Să spălăm 
păcatele noastre cu sîngele nostru.“ Auzind aceste 
cuvinte, sultanul s-a înfuriat și cu mînie a poruncit 
să le taie capul mai întîi copiilor, începînd cu 
feciorul cel mare, și al celorlalui pe rînd, ca să fie 
cît mai cumplit chinul tatălui lor. Aşa a fost rete- 
zat capul lui Constantin, Ștefan și Radu. Cind a 
venit rîndul lui Matei, copilul cel mic, acesta plin- 
gea speriat şi s-a ascuns la sînul maicii sale. Tatăl 


(Ps. 111, 6) 


i-a zis: „Urmează pe fraţii tăi“ şi s-a liniştit. Cei 
4 feciori au căzut loviți de iatagan, ca + brazi 
loviți de trăznet sub ochii nefericitului lor părinte. 
În sfîrşit a venit rindul drepteredinciosului Voie- 
vod. După ce s-a închinat, făcînd semnul crucii, a 
rostit liniştit: „Doamne, vin la Tine, fie voia Ta.“ 
Apoi puse gitul pe tăietor şi călăul lovi. Capul 
său căzu în balta de singe a copiilor săi dragi. 


Ca adevăraţi martiri creştini, a murit marele 
voievod Brincoveanu cu scumpii săi feciori. Cape- 
tele lor au fost puse în sulițe și purtate în tot ora- 
şul, iar trupurile au fost aruncate în Bosfor, de 
unde au fost pescuite de niște pescari credincioși, 
care le-au îngropat la Mănăstirea Halki, lingă 
Țarigrad. În anul 1720, îndurerata doamnă Maria, 
soția și mama drepteredincioșilor martiri, a adus 
în ţară, pe ascuns, osemintele lor pămîntești şi le-a 
îngropat în biserica Sf. Gheorghe-Nou din Bucu- 
rești, ctitorită de voievod, unde se află şi azi. Pe 
mormint a pus o candelă ca să lumineze pe veci 
locul unde odihneşte trupul slăvitului Mucenic în- 
tre mucenici — voievodul Constantin Brincoveanu. 


Martirajul Voievodului şi al feciorilor săi a în- 
grozit toată lumea creştină. Martorii oculari de- 
scriu mișcător acest moment. Astfel consulul italian 
spune: „... Toţi cei de faţă au plins, văzînd capul 
nevinovatului Mateiaș, tînăr-tinerel, rostogolindu-se 
pe jos lingă capul tatălui său care se apropiase 
lîngă al copilului, parcă să-l îmbrățişeze, că l-a 
ascultat !* 


A fost un domn iubitor de pace între oameni şi 
popoare. Dorinţa lui sfîntă a fost să lase urmașilor 
săi 0 ţară neştirbită în hotarele ei, iar Dumnezeu 
i-a ajutat să-și vadă visul împlinit. Și într-aceasta 
stă slava lui veşnică. 


În locul luptelor politice şi militare, a purtat 
luminos lupta culturii, pentru ridicarea ţării şi a 
poporului său prin carte bisericească şi religios-mo- 
rală, prin şcoli înalte, prin limbă şi arte frumoase, 
prin multe locașuri ctitorite de el, în care numele 
său este veșnic pomenit. Înţelepciunea, munca și 
mai ales ajutoarele materiale îl ridică la cinstea 
de mare ocrotitor al Ortodoxiei româneşti şi ecu- 
menice, demn urmaș al străluciţilor împărați bizan- 
tini. De aceea Brincoveanu Constantin rămîne una 
din cele mai luminoase figuri de domni din istoria 
noastră naţională. 


Bunul Dumnezeu să ne binecuvinteze cu harul 
Său și să dăruiască Bisericii, Patriei şi poporului 
nostru mulți oameni de seamă, şi nouă tuturor 
înțelepciune, dragoste de Legea străbună şi de ţară, 
putere de muncă, pentru a putea înălța aceste min- 
dre plaiuri pe noi culmi de lumină. 


Prot. Simion Radu 


Din Sfînta Scriptură 


— Nu făuri minciuni împotriva fratelui tău, nici 
împotriva prietenului tău să nu faci așa (Is. 
Sir. 44 13), 


— Să nu schimbi nicidecum prietenul pentru bani, 
nici pe fratele cel bun pentru aurul Ofirului 
(Is. Sir. 7, 19). 


— Prietenul nu poţi să-l cunoşti atunci cînd eşti 
fericit, iar " dușmanul nu rămîne ascuns atunci 
cînd eşti nenorocit (Id. 12, 8). 

— Rămii credincios prietenului tău în sărăcia lui, 
ca să te bucuri de el cînd va da de belşug... 
Să nu-ţi fie ruşine de prietenul care a căzut în 
sărăcie, nici nu te ascunde din faţa lui (Id. 22, 
21, 23). 

— Trei lucruri iubește sufletul meu şi ele sînt plă- 
cute și înaintea Domnului și înaintea oameni- 
lor: Unirea dintre fraţi, dragostea dintre prie- 
teni şi bărbatul şi femeia care se îngăduiesc 
unul cu altul (Id. 25, 1). 

— Fericit este cel ce a găsit un prieten credincios 
şi cel ce dă învăţătură unor urechi ascultătoare 
(1d. 25, 9). 

— Cit de rea este fapta prietenului care stă cu 
tine la masă, iar în timp de restriște se dove- 
deşte duşman (Id. 37, 4). 

Încheierea anului universitar 
1973-1974 
la Institutul Teologic din Sibiu 


Cel de-al 163-lea an de existență neîntreruptă a 
Institutului Teologic din Sibiu s-a încheiat într-un 
cadru festiv în ziua de 29 iunie 1974, praznicul 
Sfinţilor Apostoli Petru şi Pavel. Dimineaţa, în 
Catedrala mitropolitană, s-a săvîrșit Sfinta Litur- 
ghie arhierească de către P. S. lpiscop Vasile al 
Oradiei şi P. S. Episcop-vicar Emilian Rășinărea- 
nul, înconjurați de un sobor alcătuit din părinţi. 
profesori şi preoţi catedrali. În predica rostită în 
cadrul Sfintei Liturghii, P. C. pr. lector Dumitru 
Abrudan a subliniat faptul că slujirea lui Hristos 
trebuie înţeleasă — aşa cum au înţeles-o și Sfinţii 
Apostoli Petru și Pavel — ca o slujire a omului, 
a poporului din care facem parte, a lumii întregi. 
O rugăciune de mulțumire către Dumnezeu pentru 
binefacerile revărsate asupra ostenitorilor Institu- 
tului Teologic a fost rostită, la sfîrşitul Sfintei 
Liturghii, de către P. C. pr. prof. Nicolae Neaga. 

Un program festiv a urmat, îndată după Sfinta 
Liturghie, în Aula Institutului Teologic. Festivita- 
rea a fost dedicată, cu anticipație, apropiatei îm- 
pliniri a 30 de ani de la eliberarea României de 
sub jugul fascist. 

Corul studenţilor teologi a interpretat, sub con- 
ducerea P. C. diacon asistent loan Popescu, un 
program de cîntece patriotice și religioase. 

Cuvîntul festiv a fost rostit, în numele condu- 
cerii Institutului Teologic, de către P. C. pr. prof. 
Grigorie Marcu, în lipsa din localitate a P. C. pr. 
rector Isidor Todoran. Evocînd rolul jucat de for- 
țele revoluţionare din ţara noastră la înfăptuirea 
actului de la 23 August 1944, vorbitorul a pus în 
evidență rezultatele acelui act concretizate într-o 
propăşire fără precedent a ţării în cei 30 de ani 
care au trecut de la eliberare. Biserica Ortodoxă 
Română şi-a dat sprijinul ei dezinteresat la toate 
cele ce s-au înfăptuit în aceşti 30 de ani prin aso- 
cierea ei la munca de înlăturare a urmelor războiu- 
lui, la eradicarea analfabetismului, la cooperativi- 
zarea agriculturii și la consolidarea economiei 
socialiste. P. C. Sa a adresat studenților teologi 
îndemnul ca în viitoarea lor activitate pastorală să 
fie călăuziui de principiul sprijinirii tuturor acţiu- 
nilor iniţiate de Conducerea Statului nostru, iar în 
timpul vacanţelor să fructifice îndrumarea patrio- 
Tică cetăţenească de care au avut parte în Institut, 
prin participare activă la lucrările patriotice-cetă- 
țeneşti întreprinse de comunităţile cărora aparțin. 
După o dare de seamă asupra activității Institutu- 
lui în cursul anului care s-a încheiat, P.C.Sa a 
exprimat mulțumiri şi recunoștință Departamen- 
tului Cultelor, Prea Fericitului Părinte Patriarh 
Justinian, Înalulor Ierarhi din Mitropoliile Ardea- 
lului şi Banatului pentru sprijinul pe care îl acordă 
Institutului. 

Studentul absolvent Dan Ilie Ciobotea a dar 
expresie, în cuvîntul său, angajamentului noii pro- 
moţii de absolvenți de a sluji Biserica străbună, 
însufleuți fiind de strădaniile şi jertfele pe care 
le-a adus Biserica lui Hristos şi de rîvna Sfinţilor 
Părinţi pentru a păstra comoara miîntuirii. Făgă- 
duința noilor absolvenţi este de a fi buni slujitori 
ai credincioşilor în mijlocul cărora se vor duce, 
servindu-le ca exemple de atitudine cetățenească 
corectă față de toate problemele vieții contempo- 
rane, pildă de patriotism luminat, de angajare 
bucuroasă în sprijinirea a tot lucrul bun care se 
săvirșeşte în Patria noastră. 

Adresîndu-se mai cu seamă studenților absol- 
venţi, P. S. Episcop-vicar Emilian a evidenţiat 
faptul că, în cei patru ani de studii, învăţătura 
Mîntuitorului le-a fost împărtășită de către un 
corp profesoral bine pregătit, într-un climat de 
libertate deplină a Patriei şi a Bisericii sub povaţa 
şi grija părintească a lerarhilor. P.S. Sa a arătat 
cît de apropiaţi sînt de inima şi gîndul î. P. $. 
Mitropolit Nicolae al Ardealului și a celorlalţi 
Înalț lerarhi din Mitropoliile Ardealului și Bana- 
tului atit profesorii cît şi studenţii Institutului 
Teologic. Între centrul mitropolitan şi Institutul 
Teologic există o colaborare dintre cele mai fruc- 
tuoase. Absolvenţii Institutului sînt îndemnați să-și 
împletească armonios îndatoririle pastorale cu cele 
patriotice, să se facă susținători ai spiritului de 
unitate a tuturor categoriilor sociale din Patria 
noastră, spirit pe care îl promovează F. U. $,, 
P. $. Sa a adus mulțumiri, în numele î. P. S. Mi- 
tropolit Nicolae, P. C. părinte rector și P. C. pă- 
rinți profesori pentru felul în care şi-au îndeplinit 
îndatoririle ce le revin în cadrul Institutului și în 
cadrul Bisericii. 

Şirul cuvîntărilor a fost încheiat de către P. S. 
Episcop Vasile al Oradiei. P. S. Sa a pus în lumină 

întreitul caracter al momentului: de bucurie, întru- 
cît reprezintă o izbindă în viaţa fiecăruia din cei 
prezenţi; de nădejde deoarece fiecare an este o 
nouă speranţă pentru Biserica noastră care cuprinde 
în braţele ei noi apostoli şi de profundă meditaţie, 
pentru că este un prilej de a face bilanţul activi- 
tății desfăşurate în ultimul an. P. S. Sa a arătat 
apoi că preoțimea este datoare să trăiască în mijlo- 
cul societăţii de astăzi, să ajute pe om să-și dobîn- 
dească idealul său. „Pentru aceasta noi cei care 
slujim Sf. Fuharistie la Altar, a spus P. S. Sa, să 
nu uităm că toată Viaţa noastră se cade să fie o 
slujbă de Euharistie, de mulţumire, ca o dăruire, 
ca o jertfă, cum a făcut Mintuitorul.“ 

Revenind la evenimentul aniversării a 30 de ani 
de la eliberarea Patriei de sub jugul fascist, P. S. Sa 

a amintit faptul că Biserica noastră este deplin 
integrată în viaţa nouă a poporului nostru. Uni- 
tatea Bisericii face parte integrantă din unitatea 
naţională a poporului nostru. Absolvenţii Institu- 
tului Teologic, care vor fi în curînd preoţi, sînt 
datori să propovăduiască cuvîntul lui Dumnezeu și 
să slujească la desăvîrșirea vieţii credincioşilor lor. 
P. S. Sa a adresat cuvinte de mulțumire P. F. Pă- 
rinte Patriarh Justinian și Departamentului Culte- 
lor şi cuvinte de apreciere P. C. părinți profesori 
ai Institutului Teologic. 

La sfîrşit au fost împărțite premii studenților 
care s-au remarcat la învățătură, pentru purtare 
excepţională sau pentru diferite acuvități desfăşu- 
rate în cadrul Institutului. 

A. ]. 


Din acatistul Sf, lerarhi Ilie lorest și Sava Brancovici, 
mitropoliți ai Transilvaniei (urmare) 


CONDACUL AL II-LEA 


Ca o rază duhovnicească dintr-o familie aleasă 
ai strălucit, Sfinte lerarhe loreste, și ai împodobit 
Biserica lui Hristos cu lumina învățăturilor tale, 
iar acum, în Biserica cea biruitoare din ceruri fiind, 
cînți lui Dumnezeu cîntare, Aliluia ! 


ICOSUL AL II-LEA 

Arvuna dreptei credințe, din Sfintul Botez pri- 
mind-o, lerarhe Sava, la vremea potrivită, cu 
multe şi mari strădanii ai adunat duhovnicească 
bogăţie Bisericii lui Hristos. Pentru aceasta re lău- 
dăm zicînd: 

Bucură-te, cela ce din părinţi binecredincioşi ai 
răsărit; ' 

Bucură-te, că mărgăritarul dreptei credinţe ai 
dobindit; 

Bucură-te, coboritorule dintr-un neam prea smerit; 

Bucură-te, vlăstar ales, din strămoși cu arbierie 
cinstiți; 

Bucură-te, a cetăţii Inăului împodobire sfintă; 

Bucură-te, a Transilvaniei mare şi neclintită 
stîncă; 

Bucură-te, cela ce din pruncie virtutea o ai în- 
vățat; 
Bucură-te, că din izvorul Scripturilor Sfinte de mic 
te-ai adăpat. 

Bucură-te, cela te mintea cu cugetări dumne- 
zeieşti ţi-ai brănit; 

Bucură-te, cela ce dar de vindecări ai primit; 

Bucură-te, cela ce multe suflete, cu sîrenință ai 
răscumpărat; 

Bucură-te, slujitor drept şi credincios al Mintui- 
torului; 

Bucură-te, lerarbe Sava, care lui Hristos ai urmat! 


CONDACUL AL III-LEA 

După călătorii prin țări străine, în mănăstirea 
Comana învăţat-ai riînduiala pravilei călugărești 
sfințire lerarhe Sava, și toate ispitirile ce au venit 
asupra ta nu au fost în stare să te despartă de 
dragostea lui Hristos și să te împiedice a cînta, 
Aliluia ! 

ICOSUL AL III-LEA 

Evlaviosul voievod al Moldovei, Vasile Lupu, 
minunîndu-se de curăția şi vrednicia vieții tale, 
te-a numit pe tine, lerarhe loreste, „întru toate 
credincios şi prea cinstit Părinte“. Pentru aceea și 
noi, nevrednicii, cu evlavie, te lăudăm, zicînd: 

Bucură-te, cela ce ești a Transilvaniei podoabă 
frumoasă; 

Bucură-te, că ai fost a Moldovei odraslă aleasă; 

Bucură-te, a credincioşilor făclie mult luminată; 

Bucură-te, cela ce ești monahilor podoabă prea 
minunată; 

Bucură-te, cela ce pe Hristos, în inimă, cu rîvnă, 
ai purtat; 

Bucură-te, că Iui Dumnezeu cu smerenie fierbinte 
te-ai rugat; 

Bucură-te, cela ce pe Hristos, cu numele şi fapta 
ai vestit; 

Bucură-te, că în rugăciuni şi postire, toată viața 
o ai trăit; 

Bucură-te, 
călăuzit; 

Bucură-te, 
a binevoit; 

Bucură-te, 
părinte; 

Bucură-te, al lerarbilor celor sfinţi, întiistătător 
în cinste; 

Bucură-te, lerarbe Ioreste, prea fericite ! 


CONDACUL AL IV-LEA 


Cu răutate pornindu-se oarecînd stăpînitorii 
Transilvaniei asupra creștinilor celor drepteredin- 


cela ce cu viețnirea ta pe mulți ai 
că spre sfințenia ta, Domnul din cer 


cela ce ai fost monabilor bun şi ales 


(Taxa poştală plătită în numerar) 


cioşi, toți fiii cei adevărați ai Bisericii noastre s-au 
bucurat nespus de alegerea ta ca arhipăstor al lor, 
lerarhe lorest, şi văzînd în tine un puternic apără- 
tor al legii strămoşeşti, au strigat lui Dumnezeu 
Aliluia ! 


ICOSUL AL IV-LEA 


Strălucind în împlinirea poruncilor lui Hristos, 
ai fost chemat de Dumnezeu la darul preoţiei şi, 
nu multă vreme după aceasta, ai fost ales în scau- 
nul de mitropolit al Bălgradului, fiind hirotonit 
prin mîinile mitropolitului Ștefan al Ţării Româ- 
neşti. Pentru aceasta bucurindu-ne de iconomia lui 
Dumnezeu cea cu privire la tine, te lăudăm, zicînd: 

Bucură-te, cela ce ca preot, chemarea cu. sfin- 
țenie ţi-ai plinit; 

Bucură-te, că Domnul la şi mai înaltă . cinstire 
te-a chemat; 

Bucură-te, că la vrednicia de arhiereu al lui 
Hristos ai fost chemat; 

Bucură-te, că apoi în Țara Românească ai pur- 
ces, unde arhiereu ai fost hirotonit; 

Bucură-te, că mitropolitul Ştefan al Ungrovla- 
hiei, la plecare cu. părintești îndemnuri te-a povă- 
țuit şi însoțit; 

Bucură-te, cela ce cu virtuțile arhiereşti te-ai 
împodobit; 

Bucură-te, că spre păstorire Mitropolia Bălgra- 
dului s-a dat ţie; 

Bucură-te, că sosind în Bălgrad tot poporul mult 
s-a bucurat; 

Bucură-te, cela ce întru arbierie pe cei săraci nu 
i-ai uitat; 

Bucură-te, cela ce în ajutorul” tuturor, cu sîr- 
guință ai stat; 

Bucură-te, cela ce cu dragoste întru credință 
dreaptă. pe toți i-ai întărit; 

Bucură-te, arbipăstor, întru care barul luminii 
s-a sălăşluit; 

Bucură-te, Sava lerarbe, care lui Hristos ai 
urmat ! 


|. Învață de la toatel 


Invaţă de la apă să ai statornic drum 
Învață de la flăcăr: că toate-s numai scrum 
Învață de la umbră să treci şi să veghezi 
Învață de la stîncă cum neclintit să crezi ! 
Învață de la soare cum trebuie să apui 
Învață de la piatră cît trebuie să spui 
Învață de la vîntul ce-adie pe poteci 
Cum trebuie prin lume de liniștit să treci. 
Învață de la toate, căci toate-ţi sînt surori 
Cum treci frumos prin viaţă, cum poţi frumos să 
mori. 
Învață de la vierme că nimeni nu-i uitat 
Învață de la mufăr să fii mereu curat 
Învață de la flăcări ce-avem de ars în noi 
Învață de la ape să nu dai înapoi. 
Învață de la umbră să fii smerit ca ea 
Învață de la stîncă să-nduri furtuna grea 
Învață de la soare ca vremea să-ți cunoști 
Învață de la stele că-n cer sînt multe oşti 
Învață de la greier cînd singur eşti, să cînţi, 
Învață de la lună să nu te înspăimînți 
Învață de la vulturi cînd umerii ţi-s grei 
Și du-te la furnică să vezi povara ei! 
Învață de la floare să fii gingaș ca ea 
Învață de la miel să ai blindeţea sa 
Învață de la păsări să fii mereu în zbor 
Învață de la toate că totu-i trecător ! 
la seama fiu al jertfei, prin lumea care treci 
Să-nveţi din tot ce piere cum să trăieşti în veci! 
* Din lirica norvegiană. Versuri reproduse din rev. „Can- 
dela“ (Suedia), nr. 1/1974, p. 3. 

A treizecea aniversare 


Se împlinesc la 23 August treizeci de 
ani de la evenimentele istorice care au pus 
începutul unei noi epoci în viața poporului 
român. Desigur această epocă este conse- 
cința dezvoltării de secole a patriei noas- 
tre, a luptelor şi realizărilor înaintaşilor 
noştri. Ea are rădăcini adinci în trecutul 
de zbucium și jertfă a celor mai buni fii ai 
poporului. Ceea ce ei au visat, împreună 
cu poporul, a devenit realitate vie și în 
necontenit progres. 

Într-adevăr, dacă se compară situația 
din 1944 cu măreţele realizări ale poporu- 
lui nostru din cei treizeci de ani de viaţă 
nouă şi de înalt dinamism, ne dăm seama 
că într-un interval scurt s-a împlinit nu 
numai visul de veacuri al poporului, ci în- 
comparabil mai mult decît atît, realitatea 
depășind mereu previziunile. 


Poetul vizionar din secolul trecut scria: 
„Viitor de aur ţara noastră are și prevăd 
prin secoli a ei înălțare.“ Această previ- 
ziune, bazată pe încrederea în Jorţele crea- 
toare ale poporului, este confirmată și 
desăvîrșită în timpul istoric scurt al ulti- 
melor trei decenii. 

Cum a fost posibil un ritm atît de 
accelerat în dezvoltarea patriei noastre? 
Aceasta se explică și prin condiţii externe 
şi prin condiţii interne. Pe plan extern au 
avut loc transformări profunde, care au 
răsturnat orînduirile nedrepte și au făurit 
orînduirea socialiste, orînduirea oamenilor 
muncii. 

Istoria a primit o altă ţintă şi un alt 
ritm. Descătușarea forţelor creatoare ale 
popoarelor, cuceririle științei şi tehnicii au 
accelerat mersul înainte al societății. In 
acest context s-a deschis posibilitatea ca şi 
țara noastră să se integreze în noul ritm 
al vieţii, al istoriei, spre ţinta unei noi 
societăţi, societate dinamică și în ascen- 
siune rapidă. 

Pe plan intern poporul nostru a pășit 
cu hotărire la înlăturarea vechilor orîn- 
duiri și la făurirea unei noi orinduiri, orin- 
duirea socialistă, cerută de însuși stadiul 
istorie de dezvoltare a patriei noastre. 
Aceasta însă nu s-a realizat decît prin 
faptul că poporul a ales și a ridicat la con- 
ducerea ţării pe cei mai buni fii ai lui, în 
frunte cu Domnul Președinte Nicolae 
Ceaușescu. 

Dăruit din fragedă tinereţe poporului şi 
idealurilor lui sociale și naţionale, suflet 
din sufletul neamului, Domnul Președinte 
Nicolae Ceaușescu și-a identificat deplin 
viața cu viața poporului, cu năzuințele lui 
şi cu marile realizări ale celei mai măreţe 


epoci din istoria patriei noastre, epoca so- 
cialistă. Respectînd legile generale de dez- 
voltare a noii societăți poporul nostru, sub 
conducerea Domnului Președinte Nicolae 
Ceaușescu, a făurit și făureşte orînduirea 
cea nouă ţinînd seama și de specificul său 
naţional, de faptul că noua orînduire se 
făureşte în țara noastră, că avem condiţii 
istorice speciţice, tradiţii populare, o cul- 
tură și civilizație cu pecete românească. 
Această sinteză între general şi specific 
național românesc este o contribuţie crea- 
toare la dezvoltarea ţării noastre şi la dez- 
voltarea noii orînduiri pe plan mondial. 

E destul să prezentăm cîteva cifre ca să 
ne dăm seama de dinamica intensă a dez- 
voltării patriei noastre. Venitul naţional a 
urcat de la 1 în 1950 la 8,3 în 1973. Indus- 
tria a participat la crearea venitului națio- 
nal de la 30,5 în 1955 ia 58,1 în 1973. 
Numărul locuinţelor noi din fondul locativ 
naţional a crescut de la 49.500 în 1951 la 
2.554.700 în 1973. Ponderea populaţiei 
urbane s-a ridicat de la 23,4%, în 1948 la 
42%; în 1973. Raportul populaţiei din în- 
dustrie şi agricultură a ajuns în industrie 
între 1950—1973 de la 12% la 27,9%9, iar 


în agricultură de la 74,1% la 42%. Se 


vede clar procesul de industrializare, care 
pătrunde şi în agricultură, și prin care 
țara noastră se înalță neîncetat pe noi 
trepte de cultură și civilizaţie. 

Toate acestea exprimă unitatea întregu- 
lui popor. Unitatea este izvorul marilor 
biruințe. Ea stă la temelia tuturor realiză- 
rilor și a prestigiului ţării noastre între 
celelalte ţări. E unitatea în jurul conducă- 
torului iubit, Nicolae Ceauşescu, Președin- 


tele Republicii Socialiste România, cin- 
stit și prețuit în toată lumea pentru poli- 
tica de pace și colaborare între toate 
popoarele lumii. Sîntem mîndri că din 
sînul poporului s-a ridicat la conducerea 
țării, prin voința întregului popor, cel mai 
reprezentativ fiu al poporului, creator 
dinamic de viață nouă, dăruit total inte- 
reselor superioare ale patriei şi idealurilor 
de înfrățire şi progres între popoare. 

Biserica noastră, care a fost în trecut 
alături de popor, este și astăzi alături de 
popor și năzuinţele lui și sprijineşte munca 
poporului pentru înălţarea continuă a pa- 
triei. Ea este alături de conducătorii ţării, 
în frunte cu Domnul Președinte al Repu- 
blicii, Nicolae Ceaușescu. Biserica noastră, 
prin ierarhii, preoţii și credincioșii ei, îşi 
aduce contribuţia sa la unitatea poporului 
şi la realizările lui interne și externe. De 
aceea Biserica Ortodoză Română la a 
XXĂ-a aniversare a eliberării patriei 
noastre mărturiseşte devotamentul ei de- 
plin față de România, de Preşedintele 
Nicolae Ceaușescu, şi se angajează ca și în 
viitor să ajute la dezvoltarea accelerată și 
tot mai rodnică a poporului nostru. 

Dumnezeu să ne binecuvinteze străda- 
niile și să ne lumineze calea vieţii, ca să 
se împlinească cuvîntul Mîntuitorului: „Ca 
lumea viață să aibă, cît mai multă viaţă“, 
cuvînt pe care îl putem paplica poporului 
nostru, ca acest popor viaţă să aibă și cit 
mai multă viaţă și să se înalțe pe trepte 
tot mai luminoase și mai fericite. 


1 NICOLAE 


Mitropolitul Ardealului 


23 August 1944 — 23 August 1974 

XXX de ani de viaţă înfloritoare 


Se împlinesc 30 de ani de la eliberarea Româ- 
niei de sub jugul fascist. 

Cu luni de zile înainte, întreprinderi şi instituţii 
de pe tot cuprinsul țării anticipau bucuria zilei de 
23 August — sărbătoarea naţională a poporului 
nostru — întrînd în bora entuziastă a unor între- 
ceri şi înfăptuiri dedicate generos evenimentului 
istoric care a transformat epoca noastră în epoca 
împlinivii celor mai îndrăznețe aspirații obștești 
nutvite vreodată de înaintaşii noştri. 

Anticipările acestea, ca şi sărbătorirea însăși 
pentru a treizecea oară a zilei de 23 August, sînt 
prilej de evocări, de constatări și de reimprospă- 
tată angajare. 

Evocările ne ajută să vetrăim cele petrecute acum 
30 de ani şi să ne pătrundem de recunoștință faţă 
de făuritovii actului istoric care a schimbat înspre 
bine destinul de atunci al României. Scuturînd un 


jug povarnic şi nesuferit — jugul înrobirii fasciste, 
jugul dictaturii militare antonesciene care l-a situat 
silnic, pentru o vreme, alături de forțe negative 
care nu puteau fi parteneri fireşti ai omeniei ce-l 
caracterizează — poporul nostru şi-a mărturisit 
atunci voința de a corecta o poziție eronată care 
nu era a Iui şi cu care el nu consimţea în ruptul 
capului. 

Începutul epopeii eliberării l-au făcut forţele 
insuvecționale din interior, în frunte cu eroică 
muncitorime —  exercitind o puternică înriurire 
asupra celorlalte forțe progresiste,  coalizîndu-le 
prompt împotriva cotropitorului — a realizat o 
impresionantă unanimitate de voinţă eliberatoare. 

Armata română, în acord cu atmosfera generală 
din țară, a întors armele împotriva cotropitorului 
fascist, conștientă că abia din acel ceas istoric de 

răscruce lupta pentru interesele reale ale poporului 
vomân. Lovituvile zdrobitoare date de eroicele ar- 
mate sovietice maşinii de război hitleriste — ca şi 
succesele înregistrate pe diferite fronturi de ceilalți 
parteneri ai coaliției antihitleriste — au creat con- 
diţii favorabile ieșirii noastre din impasul în care 
ne prăvălise dictatura militară fascistă doborită de 
la putere în 23 August 1944. 


Marea bătălie antifascistă pentru libertatea po- 
povului român ne obligă la recunoștință netrecă- 
toare jaţă de cei ce au purtat-o cu eroism şi abne- 
gație pilduitoare. Ea a cerut jertfe uriaşe de vieți 
omeneşti și de bunuri materiale costisitoare. Din cet 
peste o jumătate de milion de luptători români pe 
frontul antibitlerist, circa 170.000 de ostași şi oli- 
țeri şi-au jerthit viața pentru ca țara să trăiască, 
să redevină liberă și să propășească. Pe toţi aceștia 
— ca şi pe eroicii ostaşi sovietici care s-au jerthit 
şi pentru noi departe de căminele lor —, pe toți 
luptătorii antifasciști din ilegalitate, pe toţi cei ce 
au adus contribuţii la dobindirea victoriei în efor- 
tul masiv al economiei naționale de a Jurniza fron- 
tului cele trebuincioase pentru purtarea cu succes 
a ostilităţilor, recunoştinţa întregului nostru popor 
îi înconjoară cu neadormită ţinere de minte, dîn- 
du-le cinstirea care li se cuvine. 


Prin actul istoric de la 23 August 1944, țara 
noastră a adus o contribuţie Joarte apreciată la 
scurtarea războiului al doilea mondial, pe plan 
extern. 


În interior, același act epocal a deschis cale largă 
şi netedă construcției socialiste. Luîndu-şi destinul 
în propriile-i mâini, poporul nostru a putut să se 
dedice astfel organizării vieții sale obşteşti potrivit 
năzminţelor şi intereselor lui fireşti. La 6 martie 
1945 s-a instaurat primul guvern democratic în 
țara noastră, condus de eminentul om politic Dr. 
Petru Groza. Monarhia care frina noua orientare 
naţională a fost abolită. Proclamarea Republicii a 
accelerat cucerirea întregii puteri politice în țară 
de către cei ce muncesc. Naţionalizarea principale- 
lor mijloace de producție și crearea proprietății 
obşteşti, socialiste, au țăcut posibilă trecerea la 
conducerea planificată a economiei naţionale. 


Infruntind dificultăţi care păreau uneori de ne- 
biruit, poporul nostru — înţelepțeşte călăuzit de 
cei mai buni |ii ai săi — a reușit să asigure ţări 
o propăşire fără precedent în cei 30 de ani trecuţi 
de la eliberare. Datorită acestui apt, astăzi, în 
România, civilizația socialistă este o realitate în 
plin avînt creator, tinzind cu paşi viguroşi înspre 
împlinivile viitoare ale societății româneşti multi- 
lateral dezvoltată. 


Faptele, vealizările, constatăvile de orice 
jel vorbesc cel mai desluşit grai prin datele statis- 
tice, De la 23 August 1944 încoace, datele statistice 
de interes naţional sint expresii ale progresului con- 
tinuu de care avem parte ca naţiune. Astăzi, pro- 
ducția globală a țării noastre este de circa 30 de 
ori mai mare decit înainte cu 30 de ani. Ritmul 
ei anual de creștere este în jur de 15 la sută. 
Această vată de creștere așează România socialistă, 
pe plan mondial, între ţările cu cea mai dinamică 
dezvoltare economică, punind indirect o_ bază 
solidă progresului ştiinţei şi culturii noastre. Garan- 
tind creșterea continuă a nivelului de trai, material 
și spiritual, ea este totodată izvor al dezvoltării 
multilaterale a societăţii și chezăşie a asigurării 
independenţei şi suveranităţii naţionale. Semnifica- 
tiv pentru amploarea dezvoltării economice și so- 
ciale a ţării este faptul că venitul naţional realizat 
în anul trecut a fost de peste 12 ori mai mare decit 
cel din anul 1947. În ultimii 25 de ani salariul 
veal a crescut de aproape 5 ori, iar veniturile ţără- 
nimii provenite din munca în agricultură au crescut 
de 3,2 ori. În perioada 1945—1973 au fost con- 
struite din fondurile Statului și din fondurile pro- 
prii ale populaţiei peste 3.900.000 de locuinţe, din 
care circa 1.600.000 în municipii, oraşe şi comune 


urbane şi circa 2.300.000 în mediul rural. În 


această perioadă s-au mutat în case noi circa 
12.000.000 de locuitori, adică mai mult de jumă- 
tate din populația țării. 

Prevederile pentru viitor sînt încurajatoare. În 
perioada anilor 1976—1980 produsul social va 
creşte într-un ritm anual de 8, 7 la sută, iar veni- 
tul naţional într-un ritm anual de circa 10 la sută. 
În următorul cincinal producția industrială uy- 
mează să crească într-un vitm anual de peste 10 
la sută, iar producția globală agricolă cu circa 6 la 
sută anual. 


Visteriile ştiinţei şi culturii sînt accesibile tuturor 
cetățenilor țării. Peste o cincime din populaţia 
țării este cuprinsă astăzi în învățămîntul de toate 
gradele. Astăzi, învățămîntul general de 10 ani 
este asigurat — gratuit — tuturor cetățenilor, iar 
potenţialul nostru ştiinţific creşte constant, potrivit 
așteptărilor și necesităților naţionale. Un climat 
nou, sănătos, caracterizează relaţiile actuale dintre 
naționalitățile conlocuitoare, care  conlucrează 
— înfrățite — la ridicarea Patriei. 


Succesele reale obținute în aceşti 30 de ani de 
țara noastră, politica ei externă îndeobşte apre- 
ciată, prestigiul crescind al României pe arena 
internaţională sint legate indisolubil de gîndivea 
cutezătoare a şefului Statului român, Domnul 
Nicolae Ceauşescu, Președintele Republicii Socia- 
liste România. Confruntînd teoria cu practica, îm- 
binînd studiul ştiinţijic al vealităților naţionale în 
dialogul permanent cu poporul, întiiul preşedinte 
al Republicii noastre — împreună cu colaboratorii 
săi — conduce țara spre culmi de înflorire fără 
precedent. De aceea poporul îl înconjoară cu măr- 
turiile mereu împrospătate ale prețuirii și dragostei 
obşteşti. 


În acest răstimp de 30 de ani, Biserica noastră 
s-a dovedit a fi — ca în tot trecutul ei — suflet 
din sufletul neamului mostru. Prezentă la toate 
jazele prin care a trecut înfăptuirea societății noi 
din Patria noastră, sprijinul devotat dat de Biserica 
noastră orinduirii socialiste s-a concretizat în aso- 
cierea ei la munca de înlăturare a urmelor războiu- 
lui, la di analjabetismului, la cooperativiza- 
i agriculturii şi la consolidarea economiei socia- 
iste. 


Astăzi, cel mai bun mijloc de a contribui la 
întărirea unităţii moral-politice și sociale a poporu- 
Îmi nostru este păstrarea cu fermitate a loialității 
noastre față de Statul socialist, vespectind cu con- 
vingere leginirile lui şi muncind pentru împlinirea 
aspirațiilor la continuă prosperitate ale poporului. 

Sprijinind toate acţiunile inițiate de Statul român 
în interesul națiunii române, o îndatorire de seamă, 
morală și naţională, în slujba căreia se cade să 
stăm cu creştinească convingere toți slujitorii bise- 
vicești este combaterea actelor antisociale; crești- 
nește vorbind: a păcatelor împotriva iubirii de 
aproapele, împotriva societății organizate. Demo- 
lind în noi pe „omul cel vechi“, vîndut păcatului, 
să ridicăm pe vatra Îui primenită |ăptura „omului 
nou“ care se transformă atit de profund încit orice 
degradare a demnității umane îi este nesuferită 
„Mai mult în fapte decît în vorbe“ (cum spune 
Sf. Părinte bisericesc loan Gură de Aur). 


* 


Propășirea Patriei este rodul și expresia impli- 
nirii aspirațiilor populare, a îndeplinirii programe- 
lor de dezvoltare multilaterală a societății noastre. 
Condiţiile trebuincioase în acest scop sint create, 
iar valorificarea lor se face printr-un uriaş efort 
colectiv de prestații continui pentru înflorirea şi 
întărirea Patriei. Înfrăţiţi cum n-am fost niciodată 
în trecut, ca slujitori şi credincioși ai Bisericii Orto- 
doxe Române — acum unificată, cum a fost pină 
la începutul secolului XVIII — nu vom lipsi cu 
participarea noastră bucuroasă şi devotată la des- 
fășurarea obştescului efort creator de viață nouă 
care anticipează împlinirile viitoare ale societăţii 
româneşti multilateral dezvoltată. Apostolatul so- 
cial şi deschiderea ecumenistă jaţă de oameni şi 
probleme — de pe poziţie creştină ortodoxă — ne 
vor fi şi de acum înainte călăuze în toate cele ce 
aduc la expresie patriotismul nostru  Jierbinte, 
devotamentul nostru nelimitat față de Republica 
Socialistă România, Patria noastră înfloritoare, 
care întruchipează „visul de aur“ al străbunilor şi 
anticipează înfăptuiri şi mai măvrețe decit cele de 
pină acum. 

Telegraiul Român 


Cu privire la Si. Tradiţie 


Tot ceea ce nu s-a scris, ci a trecut prin viu 
grai de la om ia om se numeşte tradiție orală. 
Învățăturile sau descoperirile dumnezeieşti nescrise 
se numesc Sf. Tradipe sau predanii. În această 
privinţă trebuie să ştim că atit în ceea ce privește 
V. Testament cît şi N. Testament a fost mai întîi 
St. Tradiţie, adică cuvintul lui Dumnezeu nescris 
şi mai tirziu a urmat cel scris. 


Așa de pildă Adam n-a primit în scris făgă- 
duința venirii unui mîntuitor (Fac. 3, 15), Noe n-a 
învățat din scrisoare cum să cinstească pe Dum- 
nezeu. Chiar în timpul patriarhilor — la care 
găsim credinţa într-un Dumnezeu — (Fac. 14, 19) 
atotputernic (Fac. 18, 4), preabun (Fac. 15), atot- 
știutor (Fac. 18, 20), preasfint și preadrepr (Fac. 
2, 16—17; 19, 4; 17, 14), nu se folosea scrisul. 
Ideea despre un răscumpărător făgăduit lui Avraam 
(Fac. 12, 2—3), lui Isaac (Fac. 27, 29), lui Iacob 
(Fac. 28, 14; 49. 8—9), nu s-a păstrat în scris. 
Prin Moisi s-a dat — pe muntele Sinai — în scris, 
Legea cu cele zece porunci. Abia de acum înainte 
poruncește Dumnezeu lui Moisi să scrie tot ceea ce 
a poruncit El (leşire 17, 14; 24, 4; 34, 27; Numerii 
33, 1; A doua Lege 17, 18; 28, 58; 29, 19—20; 
30, 10; 31, 9. 22. 24 sq). Şi Moisi le-a scris. După 
Moisi urmează judecătorii, regii (David şi Solo- 
mon) şi profeţii. Dar pînă la scrierile lui Moisi şi 
a celor de după el, poporul credincios a fost în- 
demnat mai mult prin viu grai să păzească Legea 
sau căile Domnului, pentru că nu aveau toţi ştiinţă 
de carte sau cărţi scrise. De aceea Moisi îndeamnă 
poporul să cinstească tradiția părinţilor, să istori- 
sească la sărbători puterea lui Dumnezeu. „Întreabă 
— zice el — pe tatăl tău şi-ţi xa povesti ţie şi 
pe cei bătrini ai tăi şi-ţi vor spune ţie“ (A doua 
Lege 32, 7). Vorbind despre minunile Domnului 
— Ghedeon judecătorul, adaugă: „Precum ne-au 
spus nouă părinţii noştri” (Jud. 6, 13; lov 8, 
8—10). Psalmul 43 începe aşa: „Dumnezeule, cu 
urechile noastre am auzit, căci părinţii noştri ne-au 
spus.“ Multe descoperiri importante sau învățături 
mîntuitoare ne-au venit nouă şi prin profeţi, dar 
unii dintre ei n-au scris nimic, deşi au vorbit po- 
porului credincios ani și ani de zile despre Dum- 
nezeu şi voia Lui cea sfintă. Așa de pildă marele pro- 
fer Ilie n-a scris nimic. Elisei — de asemenea. Si. loan 


Botezătorul n-a scris şi nici ucenicii lui. lată că 
Dumnezeu s-a folosit de Tradiţie mai înainte de a 
se cunoaște hirtia și cerneala, scrisul și abecedarul. 


Trecînd la Noul Testament, trebuie să ştim că 
Mintuitorul lisus Hristos n-a scris, decît o singură 
dată şi atunci pe nisip (loan 8, 8). Deci El n-a 
scris și nici n-a poruncit Apostolilor să scrie, ci 
doar să predice învățătura Sa. (Matei 10, 7—10; 
28, 18—20; Marcu 16, 15—16). Prin urmare vesti- 
rea Evangheliei a făcut-o mai întii lisus, fără s-o 
fi scris undeva (Evrei 2, 3; F. Ap. 1, 8; 9, 15).El 
„a început a propovădui“ (Matei 4, 17; Marcu 11, 
14; Luca 4, 15), promiţindu-le nu cărți scrise, ci 
pe Duhul Sfînt (loan 16, 43), împărăţia cerului și 
Viața veşnică, precum zice şi Si. loan Gură de 
Aur: „Domnul Hristos nu a lăsat apostolilor nici 
o scrisoare, în loc de cărți le-a făgăduit Duhul 
Sfint.“ Și cite n-a săvirșit lisus în viaţa Sa, în cei 
trei ani şi jumătate cit a propovăduit, sau după 
Înviere, în cele 40 de zile, pînă la înălțare? „Sînt 
încă şi alte multe cite a făcut lisus — zice Sf. loan 
Evanghelistul — care de s-ar fi scris cîte una, mi 
se pare că nici în lumea aceasta n-ar încăpea cărțile 
ce s-ar [i scris“ (loan 21, 25). 

Aşadar, Mintuitorul lisus Hristos, Si. Apostoli 
au propovăduir prin viu grai şi abia mai tirziu 
unii dintre Apostoli au început să scrie şi nu în 
chip organizat oarecum, ci întimplător, împinși 
fiind la aceasta de unele trebuinţe locale. 

Aşa s-au scris cele patru Evanghelii, episto- 
lele etc. 

Totuşi acest tezaur de învățături de credinţă care 
nu se află în Sf. Scriptură s-a păstrat și s-a pre- 
dicar zi de zi în Sf. Biserică, în cele din urmă 
fiind și el cuprins în scrierile Sf. Părinţi, în hotă- 
ririle sf. sinoade ecumenice şi locale și se păstrează 
şi azi cu sfinţenie în cărțile de cult ale Sfintei noas- 
tre Biserici Ortodoxe. 

Deci Sf. Tradiţie e tot pe atit de sfintă ca şi 
Sf. Scriptură. Ea este egală cu Scriptura (II Tes.3, 6). 
Prin urmare învățăturile curate descoperite de 
Dumnezeu prin viu grai trebuie păstrate cu atenţie 
şi împărtășite și altora cu aceeaşi evlavie creştină, 

e [a stirşitul lunii mai 1974, la Paris a avut 
loc sesiunea Prezidiului Consiliului Mondial al 
Păcii, consacrată împlinirii a 25 ani de la primul 
Congres mondial al partizanilor păcii. 

La lucrări au participat delegaţii din numeroase 
țări ale lumii, între care și o delegaţie din ţara 
noastră. 

Domnul Nicolae Ceaușescu, Preşedintele Repu- 
blicii Socialiste România, a trimis pe adresa Con- 
siliului Mondial al Păcii, alături de alți şefi de 
state și guverne, un Mesaj, din care desprindem 
gînduri ca acestea: 


„Popoarele din întreaga lume sint interesate în 
realizarea dezarmării, şi în primul vînd a dezar- 
mării nucleare, astfel încît mijloacele masive desti- 
nate înarmării să fie utilizate tot mai mult în 
scopul dezvoltării economico-sociale şi totodată să 
fie eliberată omenirea de primejdia unni război 
nimicitor . . . 

Aş dori să subliniez și cu acest prilej botărivea 
țării şi poporului meu de a acționa alături de toate 
statele şi popoarele lumii, pe baza egalității şi res- 
pectului reciproc, pentru soluţionarea problemelor 
lumii contemporane în interesul tuturor naţiunilor, 
pentru triumful cauzei păcii, destinderii şi colabo- 
rării, pentru o lume mai dreaptă şi mai bună.” 


e Din încredințarea Î. P. S. Mitropolir Nicolae 
al Ardealului, Duminică, 26 mai 1974, P. S. Epis- 
cop-vicar Emilian Rășinăreanul a săvîrşit sfinuirea 
bisericii din Oarda de Jos, prot. Alba Iulia, căreia 
i s-au făcut importante reparaţii. Răspunsurile au 
fost date de corul catedralei Reîntregirii din Alba 
lulia. 

În cadrul Sf. Liturghii a fost hirotonit preot 
pentru parohia Secăşel, prot. Alba Iulia, C. diacon 
A. Dobrotă. 

La sfîrşitul Sf. Liturghii arhierești au vorbit cre- 
dincioşilor: P. C. prot. N. Cantor (Alba lulia), 
p. C. prot. I. Vlad (Sibiu) și C.pr. A. Henegar 
(Dumbrava). 

În continuare C. pr. D. Dragomir, parohul local, 
a făcur o dare de searaă asupra lucrărilor execu- 
tate la biserică. 

Cuvînt de învăţătură a rostit în încheiere P. S$. 
Episcop-vicar Emilian, care a insistat cu deosebire 
asupra rolului Bisericii în viața noastră și asupra 
importanţei statorniciei în credința înaintaşilor 
noştri, 


e Duminică, 2 iunie 1974, Rusaliile, Centrul 
arhiepiscopesc Sibiu a fost vizitat de corul elevilor 
de la Seminarul teologic special de la Curtea de 
Argeș. Elevii seminarişti au participat la Sf. Litur- 
ghie arhiercască săvîrşită în catedrala mitropolitană 
de î. P. S. Mitropolit Nicolae al Ardealului și P. S. 
Episcop-vicar Emilian. 

Predica a fost rostită de i. P. S. Mitropolit 
Nicolae, care a zăbovit cu deosebire asupra semni- 
ficaţiei Pogortrii Duhului Sfint în viaţa Bisericii. 

În după-amiaza aceleiași zile, în aula Institutu- 
lui Teologic Universitar din Sibiu, în prezenţa 
Î. P. S. Mitropolir Nicolae al Ardealului, P. S. 
Episcop-vicar Emilian, P. C. consilieri, P. C. pro- 
fesori și studenți teologi, corul Seminarului teologic 
special de la Curtea de Argeș, condus de P. C. prof. 
V. Frangulea, a interpretat într-un mod cit se 
poate de reușit un program de compoziţii biseri- 
cești şi patriotice, care au încălzit şi înălțat sufle- 
tește pe ascultători. 

Programul a fost deschis printr-un cuvînt al 
P. C. director al Seminarului |. Negruţiu, iar după 
program a vorbit P. C. prof. Gh. Şoima, care a 
apreciat „ţinuta artistică deosebită“ în care s-a pre- 
zentat corul, care a cîntat „muzical“, „simţit“, 
„inteligent“. 

Cuvint de apreciere a adresat apoi elevilor semi- 
narişti, precum și dirijorului, î. P. S. Mitropolit 
Nicolae al Ardealului, care a relevat între altele 
că bucățile corale interpretate au avut darul de a 
stirni în inimile celor ce le-au ascultat înalte sim- 
ţiri creştinești și patriotice. 


e După cum se ştie, Sf. Treime este hramul 
multor catedrale transilvănene, între care se nu- 
mără şi catedrala miropolitană din Sibiu. De aceea, 
luni, a doua zi de Rusalii, 3 iunie 1974, în această 
catedrală s-a săvirșit Sf. Liturghie arhierească de 
către P. S$. Episcop-vicar Emilian Răşinăreanul. 
P. S. Sa a rostit şi predica zilei, tălmăcind cre- 
dincioșilor învățătura Bisericii noastre despre Sf. 
Treime, „plecînd de la textul: „Nădejdea mea este 


Tatăl, scăparea mea este Fiul, acoperămintul meu 
este Duhul Sfint...“ 

După St. Liturghie, Î. P. S. Mitropolit Nicolae 
al Ardealului şi P. S. Episcop-vicar Emilian, încon- 
jurați de un sobor de preoţi şi diaconi, au slujit un 
parastas, pentru odihna sufletelor adormiţilor în 
Domnul ctitori, binefăcători şi slujitori ai cate- 
dralei, fiind pomeniţi totodată toți ierarhii transil- 
văneni adormiţi în Domnul. 


e in prima zi de Rusalii, 2 iunie 1974, P.S. 
Episcop Vasile al Oradiei, însoțit de P. C. vicar 
Vasile Costin și în mijlocul unui sobor de preoți 
din Satu-Mare, la care s-a adăugat și P. C. preot 
Dumitru Manolache din București, șeful atelierelor 
Sf. Patriarhii de la M-rea Plumbuita — a săvîrşit 
Sf. Litughie în catedrala a Il-a din Satu-Mare, cu 
hramul „Sf. Arh. Mihail şi Gavriil“. 

Predica zilei a fost ţinută de părintele vicar 
eparhial. 

Cu această ocazie, P. S$. Episcop Vasile a bine- 
cuvîntat şi sfințit noul iconostas al acestei cate- 
drale, lucrat în atelierele de la M-rea Plumbuita, 
la a cărui executare Sf. Patriarhie a dat un sub- 
stanţial ajutor bănesc. Iconostasul este o adevărată 
operă de artă, o sculptură în lemn lucrată cu multă 
măestrie și migală, care dă o măreție deosebită 
interiorului catedralei. 

Pentru rodnica sa activitate pastorală și gospo- 
dărească, preotul loan Știru de la această catedrală 
a fost hirotesit întru „iconom stavrofor“, înminîn- 
du-i-se din partea Prea Fericitului Părinte Patriarh 
Justinian „Crucea Patriarhală“. 

Tot pentru merite pastorale deosebite şi pentru 
iniţiativa de a se clădi o biserică nouă în cartierul 
„Someș“ din Satu-Mare, preotul Gheorghe Miclăuș 
de la parohia Satu-Mare IV a fost hirotesit întru 
„iconom“. A 

p. S. Episcop Vasile a ţinut să sublinieze, în 
cuvîntul rostit, mărinimia P. F. Părinte Patriarh 

Justinian pentru ajutorul acordat la realizarea 
acestei splendide opere de artă, noul iconostas, care 
constituie un nou mod de manifestare a dragostei 
alese pe care Prea Fericirea Sa o arată credincioşi- 
lor din acest colț de ţară, fapt pentru care — spune 
P. S. Sa — îl socotim în rindul ctitorilor acestei 
măreţe catedrale. 


O A doua zi de Rusalii, 3 iunie 1974, P.S. 


Episcop Vasile al Oradiei a săvirşit Sf. Liturghie 


arhierească în parohia Apa, nu departe de munici- 
piul Satu-Mare, parohie păstorită de aproape 20 de 
ani de vrednicul preot Petru Bologa, cu care prilej 
a binecuvintar lucrările de înnoire ce i s-au făcut 
bisericii în ultimii ani. 

În această localitate s-a născut marele luptător 
pentru libertate naţională și egalitate socială a 
românilor din Transilvania, preotul dr. Vasile 
Lucaciu, în cinstea căruia s-a organizat, în casa 
cantorală în care s-a născut, o cameră memorială. 

Predica zilei a fost ţinută de P. C. cons. loan 
Negroiu. 

La sfîrşitul Sf. Liturghii, C. pr. P. Bologa a 
exprimat calde mulțumiri P. S. Sale pentru bucuria 
ce a făcut-o credincioşilor și păstorului lor sufle- 
tesc, venind să se roage împreună cu ei. | s-a în- 
minat, din partea P. F. Părinte Patriarh, „Crucea 
Patriarhală“. 

A urmat apoi cuvîntul de învățătură al P. $. 
Episcop Vasile, care, între altele, a elogiar perso- 
nalitatea părintelui dr. Vasile Lucaciu, indemnind 
pe credincioși să fie vrednici urmași ai acestui fiu 
ilustru al poporului nostru. 


e Duminică, 9 iunie 1974, după S|. Liturghie 
săvirşită în catedrala mitropolitană din Sibiu, P. C. 
păvinte vector Is. Todoran, în cuvîntul rostit, a 
subliniat împlinirea a 7 ani de la alegerea, hiroto- 
nirea şi instalarea în scaunul arhiepiscopesc de 
Alba Iulia şi Sibiu şi în fruntea Mitropoliei Ardea- 
lului a Î. P. S. Mitropolit Dr. Dr. b.c. Nicolae 
Mladin. 


(Continuare în pag. 4) 


O iniţiativă demnă de urmat 


În editura și tipografia Centrului arhiepiscopesc 


din Sibiu a apărut nu de mult broşura intitulată: 


„Biserica-monument istoric şi colecția de icoane pe 
sticlă din Sibiel“, care prezintă pe scurt, cu o seamă 
de reproduceri şi cu rezumate în limbile franceză, 
engleză şi germană, bogăţia de artă religioasă a 
unui monument istoric bisericesc, biserica din Sibiel, 
prot. Sibiu, dar mai ales colecția, o adevărată co- 
moară a genului, de icoane pe sticlă, organizată cu 
osteneală, cu pasiune, pricepere și perseverenţă, de 
vrednicul paroh local, C. pr. Zosim Oancea, ajutat 
de bunii săi credincioşi. Această broșură ne oferă 
potrivit prilej pentru a aduce în atenţia preoţilor 
noştri cu deosebire o iniţiativă demnă de urmat, 
precum și cîteva căi folosite de C. pr. Z. Oancea 
în realizarea cinstitoarei lucrări, bisericeşti și pa- 
triotice, înfăptuite la Sibiel. 

C. Sa a intrat în parohia mică a Sibielului cu 
conștiința urmării unei chemări, care avea să-l 
pună în faţa lucrării, pe care o presimţea şi era 
hotărît s-o realizeze. 

N-a trecut mult și lucrarea aceasta, în atara celei 
de păstorire sufletească a credincioşilor, s-a contu- 
rat în toată necesitatea, întinderea şi greutatea ci. 

Trebuia pornită din interiorul bisericii, care păs- 
tra, sub var şi sub fum, o minunată pictură în 
frescă, datind de două sute de ani, pentru a con- 
tinua apoi la salvarea celei de-a doua comori de 
artă, răsfirată prin căsuţele credincioșilor: /coanele 
pe sticlă. 

Pentru înfăptuirea acestei lucrări, ca primă con- 
diţie, era sprijinul din partea credincioșilor. 

Despre lucrările din Sibiel, fiind informat în cele 
întreprinse, Direcţia Monumentelor Istorice din 
Bucureşti a dat sprijinul util. 

Îmbogăţirea colecţiilor de artă religioasă și popu- 
lară a fost supusă de asemenea aprecierii conducerii 
Consiliului judeţean de cultură şi educaţie socialistă 
solicitindu-se sprijin moral şi îndrumare tehnică. 

Înţelegere, sprijin moral şi material s-a obţinut 
apoi de la Departamentul Cultelor, prin a cărui 


colaborare cu Arhiepiscopia ortodoxă română Sibiu, 
s-a asigurat baza materială a lucrărilor de la Sibiel. 

Din toată această împletire și încrucișare de dru- 
muri şi osteneli, în slujba Bisericii și a Patriei, s-a 
putut desluși ușor constatarea că în orice lucrare 
de cultură, elementele cele dintii, care duc la reu- 
şită, sînt: Entuziasmul și stăruința. 

Legătura directă, imediată și permanentă a fost 
cu autoritatea bisericească tutelară: Arhiepiscopia 
ortodoxă română Sibiu, de la care s-a primit, în 


„toată vremea, prin Înalta binecuvîntare şi încura- 


jare a Arhipăstorului, Î. P. S. Mitropolit Nicolae 
al Ardealului, sprijinul oficial, prin aprobările ne- 
cesare, asistența continuă din punct de vedere ma- 
terial etc. 

Dar chiar dintru început, lucrarea de la Sibiel 
a fost adusă şi la cunoștința Prea Fericitului 
Justinian, Patriarhul Bisericii Ortodoxe Române. 

În repetate rînduri, împreună cu patriarhiceştile 
binecuvîntări s-a primit și cuvînt de apreciere şi 
încurajare, ca de pildă. telegrama nr. 1834/1973, 
în care P. F. Părinte Patriarh Justinian transmite 
preotului din Sibiel „felicitări pentru merituoasele 
realizări la biserică şi muzeu şi patriarhiceşti bine- 
cuvîntări”. 

Lucrarea din Sibiel, mult cercetată de turişti din 
țară şi de peste hotare, constituie la ora actuală 
„una dintre cele mai alese expoziţii de artă reli- 
gioasă primitivă“ cum se exprimă ziarul englez 
» The Guardian“ din 3 noiembrie 1973. 

Ea reprezintă totodată, alături de alte iniţiative 
asemănătoare existente la multe parohii, un imbold 
în plus, ca toţi credincioșii și preoţii noştri să aibă 
conştiinţa deplină a importanţei valorilor de tot 
felul moştenite de la înaintaşi, între care se numără 
şi icoanele pe sticlă și alte obiecte bisericeşti, avind 
în permanentă atenţie grija de a le conserva şi 
păstra cu sfinţenie și, acolo unde sînt condiţii, să 
fie valorificate sub forma unor colecţii mai mici 
sau mai mari. A 


R. 


TELEGRAFUL ROMÂN 


Nr. 31—32 


LINIE OR MAȚILI 

Cu acest prilej, P. C. Sa a velezat citeva din 
vealizările mai de seamă ale Înalt Prea Sfinţiei 
Sale, activitatea pe care o desfăşoară neîncetat pen- 
tru zidivea religios-morală şi patriotică a preoților 
şi credincioșilor din Avhiepiscopie, jăcind Înaltului 


levarh — în numele Centrului arhiepiscopesc, al 
Institutului Teologic din Sibiu, al preoților şi cre- 
dincioșilor — urări de sănătate și roade bogate în 
muncă. 


S-au rostit apoi îndătinatele polihroane. 


e Din încredințarea Î. P. S. Mitropolir Nicolae 
al Ardealului, P. S. Episcop-vicar Emilian Răşină- 
reanul a săvîrşit, Duminică, 9 iunie 1974, sfinţirea 
bisericii din parohia Ernea, prot. Mediaș, cuvînt 
de bun venit rostind P. C. prot. P. Boieru (Mediaș). 


Parohia este păstorită cu mult zel, dăruire și 
dragoste de C. pr. C. Erneanu, distins cu rangul 
de „iconom“, ca şi C. pr. Al. Băilă, fostul paroh. 


În cadrul Sf. Liturghii arhierești care a urmat 
sfințirii bisericii, a predicat P. C. vicar Tr. Belaşcu, 
după care C. pr. C. Erneanu face o scurtă prezen- 
tare a parohiei și lucrărilor săvîrșite la biserică. 


În cuvîntul pe care l-a rostit, P. S. Episcop-vicar 
Emilian a explicat unele aspecte din slujba sfințirii 
bisericii, zăbovind totodată asupra rolului pe care îl 
are Biserica în a ne sfinți viaţa. 


” 


e Duminică, 9 iunie 1974, P. S. Episcop Vasile 
al Oradiei a oficiat slujba sfințirii bisericii din filia 
Subcetate, aparținătoare de parohia Iaz, prot. Şim- 
leu-Silvaniei. Predica zilei a rostit-o P. C. cons. 
loan Negroiu. 


Parohul locului, preotul Gavril Ghilea, pentru 
merite pastorale şi pentru înnoirea bisericii, a fost 
distins cu rangul de „iconom“. 


P. S. Sa, în cuvîntul de învăţătură rostit, a ară- 
tat, între altele, semnificaţia amintirii tuturor Sfin- 
ilor în prima Duminică după Rusalii. 


În după-amiaza aceleiași zile, P. S. Episcop 
Vasile al Oradiei a făcut un popas duhovnicesc în 
mijlocul credincioşilor din fiha Ip, parohia Porţi, 
protopopiatul Șimleu-Silvaniei, păstorită de preo- 
tul Ioan Popovici. 


În frumoasa biserică, s-a oficiat si. slujbă a 
vecerniei, în cadrul căreia P. S. Sa a vorbit celor 
de față despre rostul și puterea rugăciunii în viața 
religioasă a credinciosului şi îndeosebi despre în- 
semnătatea și rostul rugăciunii în comun, în sfinta 
biserică. 


O Marși, 18 iunie 1974, a avut loc încheierea 
festivă a anului şcolar 1973/74 la Școala de cîntă- 
reţi bisericești şi Seminarul Teologic din Cluj. 

Programul a fost deschis cu o conferinţă, intitu- 
lată: „A XXX-a aniversare a eliberării Patriei 
noastre de sub jugul fascist“, susținută de P. C. 
prof. C. Bradea. 


În continuare, P. C. director I. Brie a făcut o 
dare de seamă asupra activităţii desfăşurate la 
Seminar în anul şcolar care se încheie, munca 
depusă de corpul profesoral, specificind, pe ani; 
elevii care s-au evidenţiat la studii și purtare, 
cărora li s-au împărţit premii, menţionindu-i în 
același timp și pe cei ce, puţini la număr, au lăsat 
de dorit sub unele aspecte, dindu-li-se îndrumările 
cuvenite în acest sens. 


În numele absolvenţilor a vorbit dl. I. Crăciun. 


A urmat apoi un program de compoziţii corale 
şi recitări, executat de elevii seminariști. 

Ca delegat al Î. P. S. Mitropolir Nicolae al 
Ardealului, a luat cuvîntul P. C. cons. Gh. Papuc. 


În încheiere a vorbit Î. P. S. Arhiepiscop Teofil 
al Vadului, Feleacului şi Clujului, care a dat pre- 
țioase sfaturi, privind modul ziditor în care trebuie 
să-și petreacă vacanţa un elev seminarist. 


O în 18 iunie 1974 s-au împlinit 80 de ani de 
la nașterea lui Sabin Drăgoi, unul din cei mai valo- 
roși compozitori și folcloriști români, decedar la 
31 decembrie 1968. El a îmbogăţit patrimoniul 
muzicii noastre cu compoziţii de mare valoare, ca 
de exemplu operele „Năpasta“ și „Kir Ianulea“, 


REDACŢIA: Secţia culturală a Consiliului arhiepiscopesc — Sibiu 


misterul „Constantin Brincoveanu“, numeroase co- 
ruri ȘI încă mai numeroase melodii folclorice, din- 
tre care o sumedenie de colinde, unele publicate, 
altele rămase în manuscris. Sabin Drăgoi ne-a lăsat 
de asemenea două liturghii pentru cor de bărbaţi 
și o liturghie solemnă pentru cor mixt, „Prohodul 
Mintuitorului“, precum și alte compoziţii religioase 
de o rară frumuseţe. 

Cu acest prilej) aniversar, în catedrala mitropoli- 
tană din Timişoara memoria marelui compozitor 
adormit în Domnul S$. Drăgoi a fost cinstită prin- 


w-un parastas, oficiat Duminică, 16 iunie 1974, în 
prezenţa Î. P. S. Mitropolit Nicolae al Banatului, 
a membrilor familiei, cunoscuților şi admiratorilor 
etc, Despre viaţa şi opera lui Sabin Drăgoi a cuvin- 
tat P. Cuv. dr. Timotei Seviciu, vicar arhiepisco- 
pesc. 

După masă, în cadrul vecerniei, la care au asistat 
Î. P. S. Mitropolit Nicolae al Banatului şi P. S. 
Episcop Visarion al Aradului, corul catedral, diri- 
jat de Aurel Ciobanu, a executat cîteva piese reli- 
gioase rămase de la renumitul compozitor. 

Din acatistul 
Sfinților mărturisitori Visarion şi Sofronie și mucenicul 
Oprea (urmare) 


CONDACUL AL II-LEA 


Plecat-ai Visarioane Cuvioase, după primirea 
călugăriei, de la Sfîntul Mormînt şi ai venit în 
Slovenia, la mănăstirea Pacra, unde te-ai nevoit 
timp de şapte ani, cu smerenie şi cu aleasă rivnă, 
în treapta diaconiei, slujind lui Dumnezeu și cin- 
tind. Aliluia ! 


ICOSUL AL II-LEA 


Rivnitor, asemenea lui Ilie, te-ai arătat Sofronie 
Cuvioase din copilărie învăţînd, de la ai tăi părinţi, 
dreapta credință şi ai alergat în calea poruncilor 
Domnului, neţinînd seamă de ispitele lumești. Pen- 
tru aceasta te lăudăm, zicînd ţie: 


Bucură-te, cela ce, în Cioara Sebeșului, ca o 
floare ai înflorit; 

Bucură-te, că de copil dragoste de cele sfinte ai 
dovedit; 

Bucură-te, cela ce în Ţara Românească multă 
osîrdie ai arătat; 

Bucură-te, că prin viețuirea ta cea aleasă pe toți 
a umut; 
„Bucură-te, 
iarăşi ai venit; 

Bucură-te, că tuturor pildă de viață curată te-ai 
arătat; , 

Bucură-te, cela ce în codrii de lingă Cioara mic 
sălaș de cuvioșie ai zidit; 

Bucură-te, că pe cei ce au venit la tine, cu drag 
i-ai povățuit; 

Bucură-te, cela ce toate ispitele diavolului le-ai 
înfrânt; 

Bucură-te, că meşteşugirile celui rău le-ai zdrobit: 

Bucură-te, cela ce către dragostea lui Hristos pe 
toți i-ai îndemnat; 

Bucură-te, că în Sebeşul Albei dreapta credinţă 
a învăţat; 

Bucură-te, Sofronie Cuvioase, care cu mare rivnă 
Ortodoxia ai apărat | 


cela ce de acolo, în Transilvania, 


CONDACUL AL III-LEA 


Străbătut-ai, cu multă osteneală, ținuturile tran- 
silvane Cuvioase Sofronie, îndemnind pe cei bine- 
credincioşi să nu se depărteze de la staulul Bisericii 
celei dreptmăritoare, ci stînd cu toţii neclintiţi în 
credinţă, să cînte lui Dumnezeu, Aliluia ! 


CONDACUL „AL III-LEA 


Săliștea Sibiului, acum duhovniceşte se veseleşte, 
împreună cu toată obştea creştinilor drepteredin- 
cioşi, la prăznuirea Sfîntului mucenic Oprea, cel 
ce înflăcărat de riîvna pentru adevăr şi pentru 
apărarea Ortodoxiei s-a arătat. Pentru aceasta şi 
noi, smeriţii, cu dragoste să-l lăudăm, zicînd: 


Bucură-te, cela ce eşti al Săliştii Sibiului aleasă 
floare; 

Bucură-te, că ai fost fiu credincios al Bisericii 
dreptmăritore; 

Bucură-te, cela ce cu lucrarea pământului te-ai 
îndeletnicit; 

Bucură-te, că şi de suflet, deopotrivă, 
te-ai îngrijit; 

Bucură-te, cela ce în dreapta credință a stră- 
moşilor ai trăit; 

Bucură-te, că viață bine plăcută Domnului ai 
petrecut; 

Bucură-te, cela ce prin post și rugăciune sufletul 
ţi-ai întărit; 


cu sîrg 


(Taxa poştală plătită în numerar) 


Bucură-te, că prin binecuvintări de la preoți 
calea ţi-ai gătit; 

Bucură-te, cela ce în ţinutul Săliştei pe jraţi i-ai 
povățuut; 

Bucură-te, că pe toţi cei ce pătimeau. cu dra- 
goste i-a sprijinit; 

“Bucură-te, cela ce impotriva asupritorilor, pa- 
văză ai stat; 

Bucură-te, cela ce pentru dreapta credință, pri- 
goane mari ai îndurat; 


Bucură-te, mucenice Oprea, care cu mare rivnă, 
credința ai apărat ! 


CONDACUL AL IV-LEA 


Omule al lui Dumnezeu și mucenice al lui Hris- 
tos, Oprea, tu cu inimă arzătoare ai apărat dreaptă 
credință şi pe toţi i-ai învăţat adevărul, iar pe cei 
ce nu s-au clătinat de la credința ortodoxă, i-ai 
pi cu jertfa vieții tale, strigînd lui Dumnezeu, 
Aliluia ! 


Cu privire la Sf. Tradiţie 


(Urmare din pag. 2) 


dar mai ales ele trebuie ţinute (Rom. 16, 17; I Cor. 
15, 1—2; Filip. 4, 9; Gal. 1, 9; Tes. 4, 1—2; 
Il loan 2, 21—24; | Tim. 4, 9—13; 1 Tim. 1, 13; 
2, 2; Gal. 2, 2). Pentru aceasta Sf. Apostol Pavel 
nu zice „vai mie, dacă nu voi scrie“, ci „vai mie 
dacă nu voi binevesti !* (1 Cor. 9, 16), fiindcă cre- 
dința este din auzite (Rom. 10, 17—18) și nu 
numai din citirea Scripturii. Și mai departe adaugă: 
„Drept aceea fraţilor staţi neclintiți şi ţineţi pre- 
daniile (tradiția) pe care le-aţi învăţat fie prin 
cuvînt, fie prin epistola noastră“ (II Tes. 2, 15), 
ceea ce înseamnă că atit cuvîntul cît şi scrisul sînt 
de aceeaşi valoare, de aceeaşi însemnătate în min- 
tuirea noastră sufletească. „Ceea ce aţi învăţat, 
ce-aţi primit şi aţi auzit şi ați văzut la mine, aceea 
să faceţi“ (Fil. 2, 24), continuă marele Apostol 
Pavel. lar Sf. Evanghelist loan de asemenea zice: 
„Ce aţi auzit dintru început, să rămînă întru voi“ 
(| loan 2, 24). Şi mai departe Sf. Apostol Pavel 
zice către Corinteni: „Vă laud, fraţilor, că vă adu- 
ceţi aminte de mine și ţineţi predaniile, ce vi le-am 
dat“ (I Cor. 11,2). Toată această bogăţie de cunoş- 
tinţă spirituală, de adevăruri religioase, de învățături 
morale şi de cult, toată această diversă descoperire 
dumnezeiască s-a păstrat cu scumpătate în sfinta 
Biserică. Pentru aceea zice și Sf. Irineu: „Toţi care 
voiesc să cunoască adevărul să se adreseze pentru 
aceasta în fiecare biserică, la Tradiţia apostolilor, 
cunoscută în toată lumea.“ Sf. Vasile cel Mare de 
asemenea spune în învățăturile sale: „Din dogmele 
şi învățăturile păstrate în Biserică, pe unele le 
avem prin învățătura scrisă, iar pe altele le-am 
primit prin Tradiţia apostolească; şi unele şi alele 
au aceeași putere pentru credincioşi şi nimeni nu 
trebuie să se împotrivească lor.“ 


Sf. Tradiţie este aceea care a ajutat Biserica la 
stabilirea canonului sau lista cărților autentice ale 
Sf. Scripturi şi totea a adus un mare spor de lumină 
la interpretarea corectă, după voia lui Dumnezeu, 
a acestei Cărţi a cărților. 

De aceea Sf. Scriptură şi Sf. Tradiţie se comple- 
tează una pe alta și amîndouă, nedespărţite, con- 
stituie îndreptarul credinței noastre. 


Arhim. Varabiil Jitaru 

Ecouri bisericeşti ale sărbătoririi 
împlinirii a 30 ani de la eliberarea Patriei 


Împlinirea a 30 ani de la eliberarea Patriei, 
eveniment subliniat prin manifestări sărbătoreşti 
de mare amploare de către întregul nostru popor, 
a avut puternice ecouri și pe plan bisericesc. 

Astfel, conferințele preoțești de orientare, cdre 
s-au desfășurat în întreaga Patriarhie a Bisericii 
Ortodoxe Române între 16—22 august 1974, an 
avut ca temă: „Chipul Patriei noastre la împlinirea 
a 30 ani de la eliberarea ţării (1944—1974)*, temă 
care a fost dezbătută cu multă însufleţire la toate 
centrele noastre protopopeşti. 

Aceluiaşi eveniment i-a fost consacrată de ase- 
menea şedinţa festivă care a avut loc în Aula 


Institutului Teologic Universitar din Sibiu, în 
17 august 1974, la care au participat: Î.P.S. 
Mitropolit Nicolae al Ardealului, P.S. Episcop- 


vicar Emilian Răşinăreanul, P. C. rector Is. Todo- 
ran, P. C. consilieri şi salariaţii de la Centrul arbi- 
episcopesc Sibiu, P.C. profesori și alți salariați ai 
Institutului Teologic, preoți din oraş etc. 

După cuoîntul de deschidere al P.C. rector Is. 
Todoran, a conferenţiat P. C. prof. Grigorie Marcu, 
care a reliefat o pante din multele şi marile reali- 
zăr: ale epocii noastre, subliziind totodată şi aspecte 
ale vieții Bisericii noastre în ultimii 30 de ani. 

Pe marginea temei au luat cuvîntul: P. C. prof. 
M. Şesan, P.C. cons. Gh. Papuc, P.C. prot. N. 
Todor, P. C. prof. T. Bodogae, P. C. prof. C. Sîrbu, 
C. pr. 1. Popescu (Hamba), iar la sfirşit P. S. Epis- 
cop-vicar Emilian. 

În încheiere a vorbit Î. P. S. Mitropolit Nicolae 
al Ardealului, care a arătat, între altele, că ceea ce 
s-a vealizat la noi în țară în ultimii 30 ani este 
„mai presus de puterea noastră de exprimare“, 
]. P. $. Sa subliniind totodată bunul nume de care 
Patria noastră se bucură astăzi în lume, precum şi 
aportul personal adus în acest sens de Domnul 
Preşedinte Nicolae Ceaușescu. 

În 20 august 1974 a avut loc la Bucureşti o 
ședință solemnă a S[. Sinod al Bisericii Ovtodoxe 
Române, în cadrul căreia P.F. Părinte Patriarh 
]ustinian a vorbit despre înfăptuirile din Patria 
noastră în ultimii 30 ani de la eliberare. Prea 
Fericirea Sa a arătat de asemenea modul în care 
Biserica noastră, alături de celelalte culte şi orga- 
nizații obşteşti şi de toți cetăţenii țării, a contribuit 
la munca de construire a unei vieți noi în Patria 
noastră... S-a arătat totodată cum în aceşti 30 ani 
Biserica şi-a putut organiza şi dezvolta propriile 
instituții, a promovat un ecumenism local, pan- 
creştin şi panveligios și a slujit ideea de unitate, 
atît de scumpă nouă tuturor. 


Cu acest prilej Sf. Sinod a trimis Domnului 
Preşedinte al Republicii Socialiste România, Nicolae 
Ceaușescu, Președinte şi al Frontului Unităţii So- 
cialiste, la a cărni activitate participă şi Biserica 
noastră, un Mesaj de felicitare şi de asigurare că 
Biserica noastră îşi va aduce şi în continuare apor- 
tul său la tot ce va putea contribui la mai binele 
țării, Mesaj semnat de P.F. Părinte Patriarh 
Justinian, Preşedintele Sf. Sinod al Bisericii Orto- 
doxe Române, și de toţi membrii Sf. Sinod, din 
care desprindem: 


„Mărturisim cu toată ermitatea că țara noastră 
n-a cunoscut niciodată atît de multe şi importante 
realizări ca în aceşti ultimii 30 de ani, în care 
poporul român, liber şi stăpîn pe destinul său, şi-a 
mobilizat toate energiile sale creatoare pentru a se 
avinta pe drumul celei mai înfloritoare propăşiri 
economice, culturale, politice şi sociale. 

De la un capăt pînă la celălalt al țării noastre 
orașele şi satele au astăzi o înfățișare nouă, sărbă- 
torească: industria, agricultura, învățămîntul, toate 


sectoarele de viaţă sînt într-o continuă ascendență 
şi entuziasmul cu care se lucrează neîncetat consti- 
tuie o dovadă evidentă că România socialistă de 
astăzi, sub conducerea înţeleaptă a celor mai buni 
ji ai ei, în frunte cu Domnia Voastră, va ajunge 
în scurt timp în rîndul țărilor cu cel mai înaintat 
stadiu de civilizaţie şi prosperitate. 

Avem înăuntru o țară frumoasă, cu oameni uniți, 
înfrățiți între ei, ci oameni care nu precupeţesc 
nici un efort pentru continua dezvoltare şi înflorire 
d Patriei, pentru asigurarea independenţei şi Suve- 
ranității ei. 

Peste hotare, prin vizitele şi contactele reci- 
proce pe care Domnia Voastră personal, cu neobo- 
sită strădanie le-aţi întreprins, prin participarea 
reprezentanţilor țării noastre la cele mai înalte 
foruri internaţionale, prin susținerea şi promovarea 
cu energie a celor mai echitabile principii de con- 
viețuire între state şi popoare, țara noastră se 
bucură de o largă apreciere în toată lumea şi este 
socotită între ţările care au adus cea mai substan- 
țială contribuţie la instaurarea unui climat de pace 
şi cooperare între state şi popoare. 


De aceea, vă rugăm să ne ingăduiți, Domnule 
Preşedinte, ca, în numele Nostru şi al tuturor slu- 
jitorilor şi credincioșilor Bisericii Ortodoxe Române, 
să vă felicităm din toată inima pe Domnia Voastră 
şi pe colaboratorii Domniei Voastre pentru tot ce 
s-a săvirşit în aceşti 30 de ani pe care-i sărbătorim, 
pentru bunăstarea și fericirea poporului nostru, şi 

vă exprimăm toată admirația și prețuirea noastră 

pentru tot ce s-a făcut pe plan extern, convinși 
fiind că atît politica internă, cît şi cea externă a 
adus țării noastre cel mai îndreptăţit spor de auto- 
vitate şi prestigiu.“ 


Menţionăm că la Bucureşti, în 20 august a. c. 
Înalţi Ierarhi ai Bisericii noastre şi alte personali- 
tăți bisericeşti, între care Î. P. S. Mitropolit Nicolae 
al Ardealului, P.S. Episcop-vicar Emilian Răşină- 
reanul, P. C. vicar Tr. Belaşcu, au fost distinși, cu 
prilejul acestei mari sărbători aniversare din viaţa 
Patriei noastre, cu ordine şi medalii ale Republicii 
Socialiste România. 


De ase:menea, joi, 22 august 1974, în sala de Jesti- 
vităţi a palatului Astra din Sibiu Domnul Richard 
Winter, preşedintele Consiliului Popular Judeţean 
Sibiu, a înmânat, Țelicitindu-i în acelaşi timp, unui 
mave număr de reprezentanți de culte Medalia: 
„30 de ani de la eliberarea României de sub domi- 
naţia fascistă.“ 


Din partea Departamentului Cultelor la festivi- 
tatea de decorare a participat Dl Iulian Sorin, 
director adj. în Departamentul Cultelor. 

Din Arhiepiscopia de Alba Iulia şi Sibiu au pri- 
mit această medalie: P. C. vector Dr. Is. Todoran, 
P. C. prof. Dr. M. Şesan, P.C. prof. Dr. Gr. Marcu, 
P. C. prof. Gb. Şoima, P.C. ct C. Voicu, P.C. 
prof. pens. Dr. S. Vlad şi zi Neaga; P.C. 
secretar pe F. Costea; oii ati îsi 
Boeriu (Mediaș), D. Lazăr (Te. Sa da I. Dragolea 
(Sighișoara), N. Cantor (Alba Iulia), 1. Crăciun 
(M. Ciuc), P. Dumbravă (Sf. Gheorghe), Z. Moșoiu 
(Braţov) şi R. Zaharie (Făgăraș); P. C. prot. pens. 
V. Negrea (Alba Iulia); C. preoți: 1. Florea, 1. An- 
ghel şi N. Coman (Braşov), A. Teodorescu (Blaj), 
precum şi P. Cuv. arbim. 1. Dinu, P. Cuv. protos. 

”. Tobăneanu, Cuv. ierom. 1. Tobăneanu (M-rea 
Brîncoveanu) şi P. Cuv. protos. D. Manolache și 
Cuv. maică 1. Ghibu (M-rea Rimeţ). 

În numele medaliaţilor ortodocși români a vorbit 
P.C. rector Is. Todoran, care a exprimat vii mul- 

Alba Iulia, 
oraș bimilenar 


Călătorul care vine de departe, urmind firul 
molcom al apei în lunga sa cale spre soare apune, 
străbătind țara de la răsărit spre apus sau miazăzi 
întîlneşte, la poalele ultimelor prelungiri ale Munţi- 
lor Apuseni, la confluența Ampoiului cu Mureșul, 
pe un impunător promontoriu, înfruntind cu eroism 


secolele, bătrînul, dar în același timp tînărul oraş 
Alba Iulia. 


Cite nu ar putea povesti zidurile sale înnegrite 
de vreme, ele care au fost martori tăcuți ale unora 
din cele mai de seamă evenimente din istoria noas- 
tră, ele care păstrează în cronica lor de piatră şi 
cărămidă amintirea unor clipe de neuitat. Se cu- 
vine, așadar, acum cînd ne apropiem cu pași repezi 
de cumpăna veacurilor, cînd toată suflarea acestui 
oraş se pregăteşte să-i aducă un pios omagiu cu 
prilejul sărbătoririi a 2000 ani de existenţă, să ne 
aplecăm cu emoție asupra filelor bogatei sale cronici. 


De fapt, începuturile orașului Alba Iulia se pierd 
în negura vremurilor. 

Dar pentru noi, cei care ne pregătim să întîm- 
pinăm bimilenarul orașului, noua filă de cronică 
pe care 0 întoarcem, cea a epocii dacice, constituit 
actul de naștere ca aşezare urbană a localităţii Alba 
lulia. Acum două mii de ani, aproximativ în a 
doua jumătate a secolului al Il-lea înaintea erei 
noastre, triburile de agricultori și păstori care stă- 
pineau zona centrală a Transilvaniei, ajunse la un 
inalt grad de dezvoltare socială și economică, în- 
cep să închege la Piatra Craivii (cca 20 km spre 
nord de Alba Iulia) un important centru oppidan şi 
politic, care va lua numele de Apoulon, după numele 
dacilor apuli care trăiau pe aceste locuri. Pe terasele 
din jurul masivului stîncos încep să fie ridicate 
construcții, iar pe virful stîncii la peste 1000 m 
altitudine se ridică, spre sfîrşitul statului dac inde- 
pendent, și o importantă cetate cu ziduri din blocuri 
de piatră fasonată, care servea drept loc de refugiu 
şi apărare în vremuri de restriște. Acesta este poleisul 
de care ne vorbește pentru prima dată cunoscutul 
geograf Ptolemeu din secolul al II-lea a e.n. De aici 
trebuie că plecau în expedițiile lor războinice, pină 
departe peste Dunăre, cetele de daci pomenite şi 
în cunoscutul pasaj din! Consolatio ad Liviam-Da- 
nuviusque rapax et Dacius orbe remoto Appulus. 

Cronica noastră ne poartă însă mai departe. 
Începutul secolului II al e.n. va aduce cu sine 
noi și importante transformări în viaţa orașului. 
Filele de piatră și cărămidă ale acestor vremi ne 
vorbesc de cucerirea Daciei de către romani şi 
transformarea ei în provincie romană. Pe pămîntul 
frămîntat de legiunile romane și de cetele de. daci 
în încercarea lor eroică de a-și apăra ţara vor lua 
naştere noi aşezări, 0 viaţă nouă şi tumultuoasă se 
va desfășura de aici înainte pe aceste pămînturi. La 
Alba Iulia, pe. teritoriul unde se găsește cetatea 
feudală din secolul al XVIII- lea, va fi ridicat cel 
mai important castru din întreaga provincie, unde 
va staționa legiunea a XIII-lea Gemina. În apro- 
pierea acestuia s-a reușit să se descopere şi să 
citească în urmele dăltuite în cărămidă şi piatră 
două importante așezări civile, ambele purtind 
numele de Apulum, după numele vechiului Apou- 
lon de la Piatra Craivii. Acest centru va ajunge ca 
urmare a dezvoltării sale, spre sfrişitul secolului II! 
şi mai ales în secolul al III-lea e. n., cel mai impor- 
tant oraș din Dacia romană, reşedinţa guvernato- 
rului Daciei superioare şi apoi al Daciei Apulensis. 
Orașul este totodată un important centru rutier, 
comercial, meşteșugăresc și cultural. 

Dar, la începutul domniei împăratului Aurelian, 
ca urmare a situaţiei grele din interior și mai ales 
de la frontiere, administrația şi armata romană 
părăsesc Dacia. Astfel, viața la Apulum și în în- 

(Urmare din pag. 1) 


treaga provincie decade. Cu toate acestea, cu toată 

vitregia vremurilor, populaţia daco-romană rămasă 
A? . * . 

pe loc își continuă existența. 


Și din nou arheologului îi revine menirea de a 
se apleca asupra filelor de cronică pentru a des- 
cifra istoria nescrisă a acestor vremi. Munca sa de 
scormonitor al trecutului a scos şi de astă dată din 
vatra străbună o seamă de urme cum sînt: opaițe, 
monede, fibule, ceramică, resturile unor locuinţe 
care ne vorbesc de o necontenită vieţuire a stră- 
moşilor noştri pe cuprinsul unei îndelungate pe- 
rioade istorice, secolele- IV-X, epocă în care s-a 
format limba şi poporul român. Pe la sfîrșitul 
acestei frămîntate perioade ne este semnalat aici 
un centru fortificat şi tot de acum datează în mod 
indiscutabil denumirea de Bălgrad, denumire care 
se păstrează pînă astăzi în graiul popular. 

Începutul evului mediu găseşte viața de aici în 
plină renaştere. După cucerirea Transilvaniei de 
către unguri. Alba lulia devine, la început, sediul 
unui comitat, iar mai apoi reședința voievodatului, 
ca fiind un centru important în timp ce alte oraşe 
de mai tirziu, sint pomenite în documentele vremii 
doar ca simple sate. 


Un foarte important moment din istoria orașului 
începe odată cu deceniul al treilea al secolului XVI, 
cind Transilvania este transformată în principat, 
care își va avea reședința la Alba Iulia. În această 
perioadă de timp ce se întinde pînă la sfîrșitul 
secolului al XVII-lea, oraşul va juca de multe ori 
un rol important în viaţa țării noastre, ba chiar 
şi în politica general europeană de la acea vreme. 
Astfel, la sfîrşitul secolului al XVII-lea, la 1 no- 
iembrie 1599, marele nostru înaintaş Mihai Vitea- 
zul întră triumfător în străvechea cetate a Bălgra- 
dului, de unde se va proclama, un an mai tirziu, 
ca urmare a cuceririi și a țării Moldovei, domn al 
celor trei ţări române, înfăptuind astfel pentru 
prima dată „unirea tuturor românilor. Dar Alba 
lulia mai marchează și alte momente de seamă, ca 
de ex. perioada principelui Gabriel Bethlen, cînd 
în afară de sii, că Transilvania ia parte la răz- 
boiul de 30 de ani, la Alba Iulia se dezvoltă şi o 
importantă viaţă culturală, prin înființarea unei 
Academii 'de obște, la care predau personalități de 
renume în ştiinţa şi cultura europeană. Tot acum, 
un moment important pentru românii din Transil- 
vania îl constituie Mitropolia ortodoxă al cărei 
sediu s-a stabilit în a doua jumătate a secolului al 
XVI-lea. Un rol tot așa de important îl are tipo- 
grafia mitropolitană, care va scoate în cursul vea- 
cului al XVII-lea un număr de peste 15 cărţi, 
între care încrestăm: Noul Testament al mitropo- 
litului Simion Ștefan, în prefața căruia se pune, 
pentru prima dată, problema unităţii limbii române 
de pretutindeni. 


Sfirşitul principatului, intervenit după pacea de 
la Karlovitz de la 1699, va aduce după sine radi- 
cale schimbări şi în viaţa orașului Alba Iulia. Noii 
stăpiîni ai Transilvaniei, austriecii, vor muta reşe- 
dința provinciei la Sibiu, orașul Alba lulia rămi- 
nînd doar una din cele mai însemnate garnizoane 
din această parte a imperiului habsburgic, aici con- 
struindu-se, de altfel, în scopuri militare, între 
1715—1735, pe timpul lui Carol al VI-lea, o 
importantă cetate în sistem Vauban. 


Dar cu toate acestea, cronica noastră mai con- 
semnează unele momente mai de seamă în timpul 
cărora Alba lulia se va găsi în centrul atenţiei. Aşa 
bunăoară, în 1784, oraşul şi mai ales împrejurimile 
sale sînt martorele celei mai mari mişcări țărănești 
din epoca feudală. Răscoala condusă de către 
Horea, Cloşca şi Crişan, al cărei trist și singeros 
epilog a avut loc în oraşul Alba Iulia, prin zdro- 


„birea cu roata a conducătorilor răscoalei, la 28 fe- 


bruarie 1785. Alba lulia nu rămîne în afară, deşi 
nu are un rol prea important, nici în cursul eveni- 
mentelor de la 1848, cînd cetatea de aici este ase- 
diată o perioadă de timp. 

Unul din cele mai importante evenimente însă 
din istoria orașului, la care Alba Iulia ia parte cu 
întreaga sa fiinţă, se va petrece la sfîrşitul primului 
război mondial. Ca urmare a înfringerii Austro- 
Ungariei în război şi mai ales ca urmare a luptei 
de veacuri dusă de poporul român, în ziua de 
1 Decembrie 1918 delegaţii veniţi din toate colțu- 
rile Transilvaniei şi ale Banatului hotărăsc, în una- 
nimitate, şi în mod irevocabil, unirea cu România, 
spre satisfacția celor peste o sută de mii de parti- 
cipanţi la marea adunare, spre mulțumirea și satis- 
facţia întregului nostru popor, care îşi vede astfel 
împlinit visul de a trăi în aceeași ţară. 


Și viaţa își urmează cursul. Alba lulia dintre 
cele două războaie mondiale nu însemnează mare 
lucru. În afară de faptul că ea devine, începînd 
cu anul 1929, reședința județului Alba şi că în 
1921—1922 se construiește, în incinta cetăţii, cate- 
drala ortodoxă, devenită în 1948 Catedrala Rein- 
tregirii, căci tot aici s-a consfințit unul dintre cele 
mai mari evenimente bisericeşti din epoca noastră: 
„Reîntregirea Bisericii Ortodoxe Române.“ 

Lipsit de o industrie, de o economie care să-i 
asigure o dezvoltare normală, uitat de mai marii 
zilei, oraşul stagnează, lincezeşte. De abia după 
23 August 1944, în zilele noastre, viața în Alba 
lulia primește noi dimensiuni, în conformitate cu 
imporțanța şi măreţia trecutului său. O seamă de 
industrii iau naștere acum; se construiesc noi edi- 
ficii şi se înalță pe Platoul romanilor un nou car- 
tier, adevărat oraș nou, cu mii de apartamente, 
magazine, alte construcții de interes public, totul 
pe măsura timpului pe care îl trăim. 


Al. Popa, şet de secţie 
Muzeul de Istorie Alba lulia 


Ecouri bisericeşti.., 

țumiri şi vecunoştință Conducerii Patriei noastre | 


pentru cinstea făcută şi a formulat angajamente de 
slujire cu devotament a poporului nostru. 

Din partea altor culte, au vorbit: P.C. vector 
rom.cat. Dr. losif Nemecsek (Alba Iulia) şi Dl 
pastor ev.-luth. Ernst Weingărtner (Cristian—Si- 
biu). 
Pe plan parohial, evenimentul a fost subliniat 
Duminică, 25 august a. c., cînd, după Sf. Liturghie, 
C. preoți au oficiat un Te-Deum, înălțindu-se ru- 
pica de mulțumire lui Dumnezeu pentru toate 

inejacerile ştiute şi neştiute revărsate asupra Pa- 
triei şi poporului nostru, iar la sfîrșit s-a rostit un 
cuvînt cu caracter patrigtic, în care s-au subliniat 
realizările mai de seamă ale poporului nostru în 
ultimii 30 ani, citindu-se totodată Mesajul Sf. Sinod 
mai sus amintit. 

Încheind această scurtă relatare, ca fii ai Bise- 
vicii rugăm pe Cel Atotputernic să ne ajute ca şi de 
acum înainte să ne slujim cu devotament poporul, 
iar Patria noastră s-o binecuvinteze cu noi roade 
de pace, spre binele tuturor fiilor ei şi ca bunul ei 
nume să crească necontenit în lume. 


R. 


Facerea semnului Sfintei Cruci 


Praznicul Înălţării Sf. Cruci i septembrie) ne 
aduce aminte că toate rugăciunile şi toate slujbele 
bisericeşti se încep şi se termină cu facerea semnu- 
lui Sfintei Cruci. 

Semnul Sfintei Cruci cu care creştinii își însem- 
nează pieptul şi inima lor la scularea din somn și 
la culcare și la orice lucrare din timpul zilei este o 
deprindere creştinească, care ne-a rămas chiar din 
timpul Sfinţilor Apostoli. La orice rugăciune pe care 
o rostim fie cu glas tare fie în gînd, cînd trecem 
pe lingă o cruce sau pe lîngă biserică sau cind 
incepem și sfîrşim un lucru ne facem semnul Sfintei 
Cruci. Un scriitor din primele veacuri creștine, 
Tertulian, ne spune că creştinii din timpul său se 
însemnau cu semnul crucii la fiecare pas şi la fie- 
care faptă, la intrare, la ieșirea din casă, la im- 
brăcare, dacă mergeau la baie, la masă ori la cul- 
care etc. 


Însemnarea cu semnul Sfintei Cruci se face 
astiel: Cele trei degere dintii ale miinii drepte, 
degetul mare, arătătorul și mijlociul le stringem la 
un loc, iar ultimele două ale aceleiaşi miini drepte 
le îndoim spre palmă şi însemnăm cu cele trei 
degete strînse la un loc mai întîi fruntea, pronun- 
țîind cuvintele: „În numele Tatălui“, însemnăm 
apoi pieptul, zicînd: „şi al Fiului“, apoi umărul 
drept şi umărul sting zicînd: „și al Sf. Duh“, iar 
la pronunţarea cuvîntului „Amin“ se slobozeşte 
mîna în jos. 


Mina cu care se face semnul Sfintei Cruci este 
mîna dreaptă, fiindcă, din cauza deprinderii, e 
mîna mai des întrebuințată la toate lucrările. 

Dar facerea semnului Sfintei Cruci are şi un 
înțeles adinc. Facerea semnului Sfintei Cruci e 
semnul mărturisirii credinţei noastre în Domnul și 
Miîntuitorul nostru lisus Hristos, care a fost răstig- 
nit pe cruce. Totodată prin semnul Sfintei Cruci 
noi mărturisim credința într-un Dumnezeu în trei 
ipostase, fiindcă atunci cînd ne însemnăm cu sem- 
nul crucii rostim numele celor trei ipostase sau 
persoane divine: Tatăl, Fiul şi Sf. Duh, şi prin 
acesta mărturisim un singur Dumnezeu în trei feţe. 
Semnul Sfintei Cruci este o învăţătură scurtă a 
legii noastre creştineşti. 

Însemnarea cu semnul Sfintei Cruci mai poate 
avea şi următorul înțeles: Atingem fruntea şi 
zicem: „În numele Tatălui“, fiindcă fruntea e locul 
minţii, al raţiunii noastre şi acesta corespunde 
mai bine lui Dumnezeu-Tatăl. Cînd pogorim mina 
spre piept zicem: „şi al Fiului“ fiindcă Fiul s-a 
pogorit de la Tatăl pe pămînt. Cind atingem 
umerii zicem: „și al Sfîntului Duh“ fiindcă Duhul 
Sfînt e duhul puterii, al întăririi, aşa după cum și 
umerii sînt locul şi simbolul puterii. Cuvîntul 
„Amin“ însemnează că consimţim cu ceea ce am 
exprimat prin rostirea cuvintelor semnului Sfintei 
Cruci. 


Formula cu care ne însemnăm cu semnul Sfintei 
Cruci: „În numele Tatălui şi al Fiului și al Sfintu- 
lui Duh” însemnează din partea fiecărui creştin, 
atunci cînd îşi face semnul Sfintei Cruci, voinţa şi 
hotărîrea de a sluji lui Dumnezeu cel în trei per- 


soane, de a-l mărturisi pe Hristos cel răstignit pe 
lemnul crucii. 


De fiecare dată cind ne însemnăm cu semnul 
Sfintei Cruci primim de la Dumnezeu binecuvîn- 
tarea Lui, fiindcă crucea ne apără şi ne ocroteşte 
împotriva relelor trupeşti și sufleteşti, „ea este 
împărtăşitoare de sfințenie, care alungă relele şi 
aduce binele“. 


Crucea ne apără şi ne vindecă de relele trupești 
așa cuni a apărat şi a vindecat şarpele de aramă 
pe cei muşcaţi de șerpi veninoși în pustie (Numeri 
21). Şarpele de aramă ridicat. de Moise vindeca pe 
oameni numai dacă se uitau la el. Acest şarpe de 
aramă preinchipuia semnul crucii. 


Sf. Cruce şi semnul Sfintei Cruci ne apără de 
uneltirile celui viclean, alungă diavolii. Prin sem- 
nul acesta binecuvintat al Crucii împăratul Con- 
stantin cel Mare a biruit pe Maxenţiu, cînd i s-a 
arătat pe cer o cruce luminoasă, pe care era scris: 
„În acest semn vei învinge !“ / 


Cu semnul acesta binecuvîntat al Sfintei Cruci 
vom învinge și noi vrășmașul cel viclean și vom 
face să se reverse asupra noastră binecuvintarea Lui 
Dumnezeu. 


Biserica noastră a rînduit şi sărbători în cursul 
anului bisericesc în cinstea Sfintei Cruci (14 sep- 
tembric, 1 august şi Duminica a treia din Păresimi). 
Crucea o aflăm pretutindenea. Ea stă pe turnurile 
bisericilor, în cimitire la căpătiiul celor adormiţi, 
bisericile uneori sînt construite în formă de cruce, 
vasele, odăjdule şi cărțile bisericești toate sînt în- 
semnate cu semnul crucii. 


Să ne aducem aminte că la sfirşitul veacurilor, 
la a doua venire a Mintuitorului, cînd vor fi jude- 
caţi Viii şi morţii, se va arăta pe cer „semnul Fiu- 
lui Omului“, adică Sfinta Cruce (Matei 24, 30). 
Înfricoşătoare zi va fi aceea pentru cei care n-au 
cinstit Crucea Domnului ! Pentru noi care o cin- 
stim şi care socotim Crucea şi ajutor puternic în 
toate împrejurările vieţii noastre, ziua aceea va fi 
o zi de bucurie şi de înălţare. 


Să cinstim dar Sfinta Cruce şi să ne însemnăm 
cît mai des piepturile noastre cu acest semn bine- 
cuvîntat, avînd mereu în inimă cuvintele Sf. Pavel: 
„Cuvîntul crucii, pentru cei ce pier este nebunie 
iar pentru noi cei ce ne mîntuim este puterea lui 
Dumnezeu“ (| Cor. 1, 18). 


Al. Moisiu 

e Cu prilejul zilei onomastice — 2 august — 
Î.P.S. Mitropolit Nicolae al Ardealului a trimis 
p.F. Părinte Patriarh Justinian o telegramă de 
felicitare, de urări de. sănătate, bucurie și noi reali- 
zări pe tărim bisericesc şi patriotic, din care în- 
crestăm gînduri ca acestea: 

„Vă rugăm să primiţi, de ziua onomastică, ex- 
presia celor mai alese sentimente faţă de Prea 
Fericirea  Voastră, personalitate proeminentă a 
Bisericii noastre, patriot luminat, ctitor şi desăvir- 
şitor al unităţii noastre bisericeşti, promotor al 
Ortodoxiei ecumeniste pe calea unității în diversi- 
tate şi slujitor al marilor idealuri ale vremii noastre. 

Mitropolia Ardealului Vă aduce mărturia devo- 
tamentului deplin pentru ceea ce aţi dărnit acestei 
părți de țară şi pentru larga înțelegere a proble- 
melor specițic transilvane . . .* 

E Duminică, 26 mai 1974, a avut loc sfinţirea 
catedralei din Cimpia Turzii, adevărat monument 
de arhitectură, sfinure săvirşită de către Î.P.S. 
Arhiepiscop Teofil al Vadului, Feleacului și Cluju- 
lui şi P.S. Episcop-vicar Iustinian Maramureşanul, 
care au fost întimpinaţi de P.C. prot. Alex. Spin- 
ciu (Turda). 

După slujba sfințirii bisericii a urmat Sf. Litur- 
ghie arhierească, la care au participat, între alții, 
preotul romano-catolic Kâlay Ludovic și pastorul 
reformat Sogor Iuliu. Răspunsurile au fost date de 
corul catedralei, condus de I. Crihalmeanu. 

La sfîrșitul Sf. Liturghii, după cuvîntul C. paroh 
V. Oprea, distins cu rangul de „iconom stavrofor“, 
a vorbit P. S$. Episcop-vicar Iustinian, care a zăbo- 
vit cu deosebire asupra lucrării Sfinţilor Părinţi în 
cadrul celor 7 sinoade ecumenice. 

Cuvânt de învățătură a rostit apoi Î.P.S. Arhi- 
episcop Teofil, care a dezvoltat ideea de jertiă, 
atunci cînd este vorba de realizat opere măreţe. 

e Duminică, 16 iunie 1974, a avut loc sfințirea 
bisericii din parohia Şoard, prot. Sighişoara, păsto- 
rită de venerabilul preot loan Dan, în vîrstă de 
89 ani, dintre care 63 în preoţie activă. Din încre- 
dinţarea Î.P.S. Mitropolit Nicolae al Ardealului, 
sfințirea a fost săvîrşită de P.S. Episcop-vicar 
Emilian Răşinăreanul, înconjurat de un sobor de 
preoți şi diaconi, între care P. C. pr. F. Costea de la 
Centrul arhiepiscopesc, P. C. lector C. Voicu, P.C. 
prot. I. Dragolea (Sighişoara) ș. a. 

La priceasnă a predicat P. C. pr. F. Costea, iar 
după Sf. Liturghie C. pr. |. Dan, distins cu rangul 
de „iconom stavrofor“, a făcut o expunere a lucră- 
rilor săvirşite. 

A vorbit apoi P.S. Episcop-vicar Emilian, care 
a insistat cu deosebire asupra bucuriei creştine, 
izvorită atît din Evanghelia zilei, cît şi din reali- 
zările care se încununează în parohia Șoard. 

Q între 24 iunie—2 iulie 1974, la Institutul 
Teologic Universitar din Bucureşti s-au desfășurat 
lucrările conferinţei organizate de departamentul: 
„Biserica şi societatea“ din cadrul Consiliului Ecu- 
menic al Bisericilor avînd ca temă: „Viitorul omu- 
lui şi al societăţii într-o lume tehnologică.“ 

La conferință au participat 135 de delegaţi, în 
majoritate specialişti în diferite domenii ale științei, 
teologi etc. Din partea Bisericilor din România au 
participat: Î. P. S. Mitropolit lustin al Moldovei și 
Sucevei, P.S.  Episcop-vicar patriarhal Antonie 
Ploieşteanul, P. C. rector M. Chialda, P.C. pro- 
rector D. Popescu, P. C. prof. D. Stăniloae şi P.C. 
lector D. Radu de la Institutul Teologic Univer- 
sitar din Bucureşti, P.C. rector Is. Todoran și 
p. C. lector 1. Ică de la Institutul Teologic Univer- 
sitar din Sibiu, Eminenţa Sa Dl Episcop Albert 
Klein, din partea Bisericii ev.-lutherane, și dl. prof. 
Ștefan luhasz din partea Bisericii reformate. 

Pe lîngă referatele ţinute în şedinţe plenare de 
către mari personalități ştiinţifice mondiale, lucră- 
rile Conferinţei s-au desfăşurat în patru grupuri de 
lucru. 

În seara de 29 iunie a.c. P.F. Părinte Patriarh 
Justinian a oferit o recepţie în cinstea participanţi- 
lor la lucrările conferinţei. 

Au participat de asemenea: Dl prof. Dumitru 
Dogaru, Președintele Departamentului Cultelor, şi 
DI Gheorghe Nenciu, Vicepreşedintele aceluiaşi 
Departament. 

9 Joi, 27 iunie 1974, la 40 ani după absolvire, 
s-a întîlnit la Cluj promoţia 1933—34 a fostei 
Academii teologice din cetatea clujeană. Revede- 
rea, încărcată de emoţii şi simțăminte de dragoste, 
a reîntilnit preoți care activează astăzi în întreaga 
Patriarhie a Bisericii Ortodoxe Române, ea avind 
loc în sala de festivități a actualului Seminar teolo- 
gic din Cluj, după ce în Catedrala eparhială s-a 
săvîrșit un serviciu religios. 

În numele foștilor studenţi de acum patru decenii 
a vorbit P.C. prot. C. Savu (catedrala Sf. Spiri- 


don-Nou, București), iar P.C. pr. O. Bucevschi, 
ca fost profesor, a rostit prelegerea, intitulată: 
„Morala creştină şi curente noi etice contempo- 
rane.“ 

În numele Î.P.S. Arhiepiscop Teofil, al Centru- 
lui eparhial Cluj, a vorbit P. S. Episcop-vicar Iusti- 
nian Maramureşanul. 

e Din încredințarea Î.P.S. Mitropolit Nicolae 
al Ardealului, Duminică, 30 iunie 1974, P.S. Epis- 
cop-vicar Emilian Rășinăreanul a săvirşit Sf. Litur- 
ghie arhierească în parohia Ocna Mureş I, prot. 
Aiud. Cu acest prilej a avut loc şi instalarea ofi- 
cială a noului preot al acestei parohii, |. Găban, 
transferat de la parohia Ighișul Nou, prot. Mediaş. 

Au participat, între alții, pe lingă credincioşii 
din parohie, bucuroși de noul lor preot, preotul 
rom.-catolic, Kajtsa Francisc, pastorul reformat 


Bucsi Erno, delegaţie de credincioși din Ighișul 
Nou ş.a. 

Predica zilei a fost rostită de P.C. pr. I. Stoica, 
inspector eparhial (Sibiu), după care a vorbit P.€. 
arhim. V. Jitaru (Ocna Mureș 11). 

După ce a înminat noului preot Crucea, Evan- 
ghelia şi cheia bisericii, semne ale deplinei împu- 
terniciri în lucrarea de paroh, P.S. Episcop-vicar 
Emilian a rostit un cuvint de învățătură legar de 
acest eveniment, după care C. pr. 1. Găban a asi- 
gurat Conducerea Arhiepiscopiei Sibiu de toată 
dăruirea în lucrarea care îl așteaptă. j 

E Duminică, 30 iunie 1974, a avut loc bine- 
cuvîntarea bisericii din parohia Suciul de Sus, prot. 
Baia Mare, căreia i s-au făcut reparaţii şi a fost 


" îmbrăcată într-o frumoasă haină picturală. - 


(Continuare în' pag. 4) 


Înalţi oaspeţi la Centrul arhiepiscopesc Sibiu 


În cadrul dialogului dintre Biserica Ortodoxă şi 
Biserica Anglicană, între 9—14 iulie 1974 a avut 
loc la Centrul eparhial Rm. Vilcea o consfătuire a 
membrilor Subcomisiei I, la care au participat: 

Din partea Bisericii Ortodoxe: Î.P.S. Arhiepis- 
cop Vasile, al Bruxellului şi a toată Belgia, repre- 
zentantul Patriarhiei Moscovei; P.S. Episcop John 
de Helsinki, din partea Bisericii Finlandeze; P.C. 
pr. prot. ]. Romanides, reprezentantul Patriarhiei 
Antiohiei; prof. John Kalogirou, reprezentantul 
Bisericii Greciei, şi P.C. pr. Lucian Gafton, repre- 
zentantul Bisericii Ortodoxe Române, iar din par- 
tea Bisericii Anglicane: Episcopul Robert Runcie 
de Sf. Albans, episcopul John Staterthwaite de 
Fulham și Gibraltar, canonicul A. M. Allchin-Can- 
terbury, canonicul Eduard Every, rezident la leru- 
salim, rev. John Băckus, rezident la Constantinopol 
şi rev. Mark Santer-Cambridge. 

Duminică, 14 iulie a.c., membri acestei sub- 
comisii au vizitat Centrul arhiepiscopesc Sibiu, ca 
oaspeţi ai Î. P. S. Mitropolit Nicolae al Ardealului. 

insoţiţi de Î. P. S$. Sa, oaspeţii au participat la Sf. 
Liturghie arhierească, săvirşită în catedrala mitro- 
politană din Sibiu de către P.S. Episcop-vicar 
Emilian Rășinăreanul, înconjurat de un sobor de 
preoţi și diaconi, între care: P.C. vicar Traian 
Belaşcu, P.C. prof. Dr. pens. S. Vlad ş.a. 


În catedrala mitropolitană din Sibiu 


În cadrul Sf. Liturghii a fost hirotonit întru 
diacon tînărul Gheorghe Dulău. 

La priceasnă a predicat P. S. Episcop-vicar Emi- 
lian, care, plecînd de la textul luat din Evanghelia 
zilei: „Îndrăzneşte “fiule, iartă-ţi-se ţie păcatele“ 
(Marei 9, 2), arată împrejurările în care a fost 
săvârşită minunea vindecării slăbănogului, a cărui 
credință și inimă curată au fost cunoscute de Min- 
tuitorul lisus Hristos. 

La sfirşitul Sf. Liturghii, Î.P.S. Mitropolit 
Nicolae al Ardealului face o prezentare a oaspeţi- 
lor, arătînd că ziua de astăzi este o zi plină de 
lumină, nu numai de lumina Soarelui, ci şi de 
lumina lui lisus Hristos, cu care Dumnezeu ne-a 
binecuvîntat prin bucuria de a avea în mijlocul 


* nostru reprezentanţi de seamă ai Bisericii Ortodoxe 


și ai Bisericii Anglicane. 

A vorbit apoi Episcopul Robert Runcie de Sr. 
Albans, care a mulțumit călduros „pentru că ne-aţi 
primit aşa de frumos şi pentru că ne-aţi dat posi- 
bilitatea să ne rugăm împreună în această biserică”, 

A luat apoi cuvîntul Î. P. S. Vasile al Bruxellului 
şi a toată Belgia, care a mărturisit că „voi repeta 
şi aici ceea ce am spus de cînd sînt în Româma şi 
anume este o mare bucurie ca să trăiesc într-o țară 
ortodoxă, ca să văd marea voastră credință și fide- 
litate faţă de Ortodoxie.“ 

î.P.S.Sa Mitropolit Nicolae al Ardealului a 
oferit apoi la reședința mitropolitană un prînz în 
cinstea oaspeţilor, la care au mai participat: P.S. 


Episcop-vicar Emilian, P.C. vicar Traian Belaşcu, 
P.C. cons. Gh. Papuc, P.C. prof. pens. S. Vlad 
şi P.C. profesori N. Neaga şi I. Bodogae. 

Prînzul s-a desfăşurat într-o atmosferă plăcută, 
frățească, la care au toastat: 

î. P.S. Mitropolit Nicolae al Ardealului, care a 
mulțumit oaspeţilor pentru bucuria și cinstea de a 
vizita Centrul arhiepiscopesc Sibiu. 


În mijlocul credincioșilor din Sibiel 


Un proverb românesc — continuă Î.P.S. Sa — 
spune că „toţi sîntem o apă şi un pămînt“. Impre- 
sia aceasta am avut-o astăzi aici, căci peste deose- 
birile de limbă ne-am simţit cu toții fraţi, oameni, 
iar omul este cu adevărat cînd se străduieşte să 
trăiască în pace cu toți semenii săi, căci esenţial 
este elementul om, care trebuie prețuit. 


Î.P.S. Sa prezintă apoi relaţiile ecumeniste din 
Transilvania, unde conviețuiesc și lucrează împre- 
ună mai multe naţionalităţi pentru binele lor și al 
Patriei comune. 

Î. P.S. Sa apreciază de asemenea ca foarte pre- 
țioase contactele personale, cînd se pot realiza 
apropieri sufletești speciale. 

„Această comuniune este o parte din comuniunea 
cea mare dintre Bisericile noastre și popoarele noas- 
tre și rugămintea mea este ca să o ducem mai 
departe, rugîndu-ne unii pentru alţii.“ 

Episcopul Robert Runcie,  mulţumind Î.P.S. 
Mitropoht Nicolae pentru „generoasa ospitalitate“, 
arată că nu mai are superlative pentru tot ceea ce 
a văzut în aceste zile. 

Domnia Sa apreciază că „dacă unirea dintre 
ceea ce este doctrinar este mai greu de realizat, în 
schimb se poate realiza unirea dintre ceea ce este 
uman. 

Astfel Liturghia de astăzi, prietenia noastră au 
încoronat lucrarea pe care am săvîrşit-o în aceste 
zile.“ z 
Î.P.S. Vasile al Bruxellului mulţumeşte Î.P.S. 
Mitropolit Nicolae pentru că a precizat că creş- 
tinii nu trebuie să fie „creştini din trecut, ci ai 
zilelor noastre“. 

„Apropiindu-ne de toți — încheie îÎ. P. S. Sa — 
şi avind în inimi soarta fiecărui popor, nu vom 
uita cuvintele Mîntuitorului lisus Hristos: Căutaţi 
mai întîi împărăția cerurilor și toate celelalte se 
vor adăuga vouă.“ 

î. P.S. Mitropolit Nicolae al Ardealului a dăruit 
oaspeţilor cîte un exemplar din lucrarea: Studii de 
Teologie morală, după care a fost vizitată capela. 

Însoţiţi de Î:P.S. Mitropolit Nicolae şi P.S. 
Episcop-vicar Emilian, înalți oaspeţi au plecat la 
parohia Sibiel, prot. Sibiu, unde au fost întimpinaţi 
de C. pr. Z. Oancea și credincioşi şi unde au vizitat 
biserica, precum şi colecția de icoane pe sticlă. 

La plecare, oaspeţii au mărturisit că „am rămas 
în suflet cu amintiri de neşters“. Rep. 

Din încredințarea Î.P.S. Teofil, Arhiepiscopul 
Vadului, Feleacului şi Clujului, slujba binecuvîn- 
tării, ca şi Sf. Liturghie arhierească ce a urmat au 
fost săvirşite de P. S. Episcop-vicar lustinian Mara- 
mureşanul. 

După cuvintul preotului local, N. Lungu, distins 
cu rangul de „iconom“, a vorbit credincioşilor P. $. 
Episcop-vicar lustinian, care a zăbovitr cu deose- 
bire asupra unor virtuţi creştine. 

e Duminică, 7 iulie 1974, P.S. Episcop Vasile 
al Oradiei a săvirșit slujba de binecuvintare a 
lucrărilor de înnoire a bisericii din parohia Sărăuad, 
prot. Carei, zidită în anul 1773. 

Predica zilei a fost ținută de P.C. cons. loan 
Negroiu. 

Pentru merite pastorale şi de bună gospodărire 
a bunurilor bisericeşti, în cei 18 ani în această 
parohie, parohul locului, Vasile Chioreanu, a fost 
distins cu rangul de „iconom“. 

În cadrul cuvîntului său de învăţătură, P.S. 
Episcop Vasile a exprimat calde felicitări credin- 
cioşilor și preotului lor pentru frumoasa lucrare de 
înnoire a bisericii, îndemnîndu-i ca şi în continuare 
să dea dovadă de acelaşi cald ataşament față de 
Biserica strămoşească și faţă de Patrie. 

e Duminică, 14 iulie 1974, P.S. Episcop Vasile 
al Oradiei a săvirșit sfinţirea bisericii din parohia 
oraşul Dr. Petru Groza, protopopiatul Beiuş, care 
a fost îmbrăcată cu o frumoasă pictură în frescă, 
pereţii şi bolta sub păstorirea preotului Horaţiu 
luga, iar altarul şi iconostasul sub actualul paroh, 
preotul Cornel Sirca. 

Predica zilei a fost ţinută de părintele secretar 
eparhial, N. Mara. 

În cuvîntul său, P.S. Episcop Vasile, între altele, 
a evocat figura marelui om de litere bihorean, 
Miron Pompiliu, născut în această localitate, apro- 
piat sufletește de Mihai Eminescu. 


O intre 6—31 iulie 1974, Î.P.S. Mitropolit 
Dr. Nicolae Mladin al Ardealului — perioadă în 
care şi-a făcut obişnuitul tratament A ea anual 
la stațiunea Felix de lingă Oradea — a fost oaspete 
al Episcopiei Oradiei, ca invitat al P.S. Episcop 
Dr. Vasile Coman. 

În Duminicile şi sărbătorile din acest răstimp, 
Înaltul Ierarh a asistat, alternativ, la sfintele litur- 
ghii ce s-au săvirşit în cele două catedrale din 
Oradea, iar Duminică, 21 iulie a. c., a şi liturghisit 
împreună cu chiriarhul locului, în catedrala a II-a 
(SE Nicolae). 

La sărbătoarea Sf. Proroc Ilie, Î. P. S. Sa a asis- 
tat la Sf. Liturghie săvirşită de P. S. Episcop Vasile 
în Catedrala — cu — Lună. 

Cuvinte de învățătură au rostit cu acest prilej 
ambii lerarhi. 

În cadrul Sf. Liturghii, săvirşită de cei doi 
lerarhi, Duminică, 21 iulie 1974, în catedrala Sf. 
Nicolae, în prezența unui mare număr de credin- 
cioşi, P.S. Episcop Vasile al Oradiei a vorbit în 
legătură cu vindecarea minunată a celor doi orbi 
din pericopa evanghelică a zilei — despre „lumina“ 
pe care a adus-o Mintuitorul Hristos pentru noi 
toți cei ce credem în El şi în învățătura Sa. 

Tot pe marginea pericopei evanghelice a zilei, 
Î.P.S. Mitropolit Nicolae al Ardealului a vorbit 
despre semnificația pe care o are vederea trupească 
şi vederea sufletească, în opoziţie cu nevederea de 
ambele forme, cu privire la conturarea personali- 
tății oricărui om în complexul ordinei sociale. 

e Simbără, 20 iulie 1974, praznicul Sf. Ilie, s-a 
sărbătorit hramul Mănăstirii Sf. Ilie Proorocul de 
la Topliţa, prot. Miercurea Ciuc. 

Din încredințarea Î.P.S. Mitropolit Nicolae al 
Ardealului, de la Centrul arhiepiscopesc Sibiu au 
participat: P.S. Episcop-vicar Emilian Rășinărea- 
nul, P.C. vicar Tr. Belaşcu. P.C. arhid. 1. Bolog 
ş. a. Din soborul slujitor au mai făcut parte: P. 
Cuv. stareţ M. Goia, P.Cuv. arhim. V. Jitaru 
(Ocna Mureş), P. C. prot. Gr. Chichernea (Topliţa) 
etc. 

În cadrul Sf. Liturghii arhiereşti C. diacon Gh. 
Dulău a fost hirotonit preot de P. S. Episcop-vicar 
Emilian pentru parohia Veseuș (prot. Aiud), iar 
întru diacon tînărul seminarist Gh. Telcean. 

La sfîrșitul Sf. Liturghii, P.S. Episcop-vicar 
Emilian a vorbit credincioşilor despre importanța 
praznicului, subliniind unele aspecte din viaţa St. 
prooroc Ilie. A vorbit apoi P. Cuv. stareț M. Goia, 
după care s-a oficiat un parastas întru pomenirea 
ctitorilor mănăstirii. . € 

e Duminică, 21 iulie 1974, a avut loc sfințirea 
bisericii din Socolul de Cîmpie, prot. Reghin,%Săvîr- 
şită, din încredințarea Î.P.S. Mitropolir Nicolae 
al Ardealului, de către P.S. Episcop-vicar Emilian 
Răşinăreanul. Biserica a necesitat investiții foarte 


REDACȚIA: Secţia culturală a Consiliului arhiepiscopesc — Sibiu 


mari, ele fiind suportate de puţinii dar vrednicii 
credincioşi ai acestei parohii. 

Din soborul slujitor au mai făcut parte: P.C. 
vicar Ir. Belaşcu, P. C. prot. M. Ciobanu (Reghin), 
P. Cuv. arhim. V. Jitaru (Ocna Mureș), C. preoți: 
N. Plămădeală (Homorod), N. Dincă (Breaza) ş. a. 

La priceasnă a predicat P. C. vicar Tr. Belaşcu, 
despre cum trebuie un creştin să-și folosească limba 
sau graiul, după care a vorbit C. pr. N. Moldovan, 
parohul local. 

În cuvîntarea rostită, P.S. Episcop-vicar Emilian 
a insistat asupra lucrării mîntuitoare a Domnului 
nostru lisus Hristos, evocînd totodată citeva chi- 
puri vrednice de preoți. 

La agapa care a urmat, au vorbit: P. Cuv. arhim. 
V. Jitaru, dl Dr. E. Nicoară (Reghin), consilierul 
parohial |. Luca ş.a. 

E Duminică, 28 iulie 1974, P.S. Episcop-vicar 
Emilian Răşinăreanul a săvîrşit Sf. Liturghie arhie- 
rească la bisericuța cunoscută sub numirea de 
„Schitul Păltiniș“, din Munţii Cibinului, înconjurat 
de un sobor de preoţi şi diaconi. 

Între alșii, la Sf. Liturghie a participat prof. 
Claus Heitmann de la Universitatea din Heidel- 
berg, împreună cu familia. + 

În cadrul Sf. Liturghii au fost hirotoniți: C. diacon 
A. Pavel întru preot pentru parohia Vingard, prot. 
Alba Iulia și teologul L. Coltor întru diacon. 

Cuvînt de învăţătură a rostit P. $. Episcop-vicar 
“Emilian, care a tilcuit Evanghelia zilei. 

Sf. Liturghie arhierească a săvîrşit P.S.Sa la 
Schitul Păltiniș și Duminică, 1l august 1974, cu 
care prilej a fost hirotonit întru diacon tînărul teo- 
log E. Nicodim, predica zilei fiind rostită de P. C. pr. 
Vart. Constantinescu, care este încredinţat cu săvir- 
şirea serviciilor religioase la acest aşezămînt. 

e Marși, 30 iulie 1974, Centrul arhiepiscopese 
Sibiu a fost vizitat de un grup de 16 preoţi ro- 


mano-catolici, aparținători organizaţiei ecumeniste 


„Sf. Nicolae“ din Bari (Italia). 

Oaspeţii au vizitat Catedrala mitropolitană, In- 
stitutul Teologic Universitar din Sibiu, capela şi 
biblioteca, unde P. C. director 1. Beju a dar infor- 
maţiile cuvenite. : 

Î.P.S. Mitropolir Nicolae al Ardealului fiind 
plecat din Sibiu, oaspeţii au fost primiţi de P.S. 
Episcop-vicar Emilian, care le-a vorbit despre fru- 
museţile ţării noastre, despre viaţa Bisericii Orto- 
doxe Române, ecumenismul din Patria noastră etc. 

O Marţi, 6 august 1974, după Sf. Liturghie 
arhierească, în Catedrala mitropolitană din Sibiu 
s-a săvîrşit un parastas de către Î. P.S, Mitropolit 
Nicolae al Ardealului și P. S. Episcop-vicar Emilian 
în amintirea mitropolitului Nicolae Bălan. 

După slujba parastasului, Î.P.S. Mitropolit 
Nicolae a evocat, într-un scurt cuvînt, personali- 
tatea adormitului în Domnul mitropolit Nicolae 
Bălan, îndemnînd credincioşii ca așa cum acest 
mitropolit la vremea sa a pus la baza activității 
sale unitatea bisericească şi binele ţării, legătura cu 
poporul, la fel şi noi cei de astăzi să desăvîrşim 
unitatea noastră bisericească şi să ne aducem; apor- 
tul la înflorirea Patriei prin muncă devotată și 
viaţă cinstită, morală. 


Din acatistul Sf, Ierarhi Ilie lorest şi Sava 
„ Brancovici, mitropoliți ai Transilvaniei 


CONDACUL AL V-LEA 


Vestea vieţii tale celei îmbunătăţite, sfințite 
lerarhe Sava, a răzbătur pînă departe şi toţi cei 
ce “auzeau de trăirea ta cea sfîntă, fsudau pe Dum- 
nezeu, din inimă, cîntîndu-i, Aliluia ! 


ICOSUL AL V-LEA 


Srătut-ai pe scaunul Mitropoliei Transilvaniei ca 
o făclie mult luminoasă, în -sfeşnic, luminînd pe 
roți cu lumina Treimii celei mai presus de fire. 
Pentru aceasta şi noi cu umilinţă te lăudăm, zicînd: 


Bucură-te, cela ce ai fost păstorul cel bun al turmei. 


lui Hyistos; 

Bucură-te, că turma ta, din cursele potrivnicului 
O ai Scos; 

Bucură-te, cela ce toate ademenirile păcatului ai 
biruit; 

Bucură-te, că de amenințările lor nicicum nu te-ai 
înfricoşat; ; 

Bucură-te, cela ce cu platoșa adevărului te-ai în- 
trarmat; A Ă 

Bucură-te, că pe nedrepţii asupritori, foarte i-ai 
înfruntat; 

Bucură-te, cela ce marelui Atanasie, cu viețuirea 
te-ai asemănat; 


(Taxa poștală plătită în numerar) 


CIBINIUM '74 


Timp de o săptămînă, la sfîrşitul lunii iulie şi 
începutul lunii august a.c., a avut loc la Sibiu, 
festivalul anual „Cibinium '74*, care de astă dată 
a fost închinat aniversării a 30 ani de la eliberarea 
Patriei. 

Solemnitatea inaugurală s-a făcut în sala studio 
a Casei de cultură a sindicatelor, în prezenţa auto- 
rităților județene și municipale, a conducerii Comi- 
tetului județean de cultură şi educaţie socialistă, « 
diferiți oaspeţi, învitaţi, scriitori, gazetari etc. 

Despre transformările din viaţa social-culturală 
şi economică a județului au vorbit: Nistor Palcu, 
academician prof. univ. dr. Al. Dima, care a relie- 
fat principalele momente şi caracteristici definitorii 
ale culturii sibiene, prof. Alexandru Galea, prof. 
Maria Fanache, ing. lulian Creţu și alții. 

Tot în prima zi a mai avut loc deschiderea tra- 
diționalului tîrg al olarilor “în Piaţa 6 Martie, iar 
seara la Teatrul de stat premiera piesei „Munţii, 
de Maria Bratei, o dramatizare excepțională a ro- 
manului „Plecarea Vlaşinilor“, al loanei Postelnicu. 

Solemnităţi similare au: avut loc în toate oraşele 
județului, ca de ex. la Mediaş, Cisnădie, Dumbră- 
veni, Agnita etc. De asemenea expoziţii industriale, 
de arte plastice, cartea sibiană ş. a. m. d. 

Din programul manifestărilor amintim de ase- 
menea  comunicările din sala de conferințe « 
„Astrei“, privitoare la specificul sibian în cultură, 
publicistică, cum a fost comunicarea acad. Al. Dima 
despre aportul ziarului „Telegraful Român“ pe 
tărim naţional, politic, cultural, literar, social-eco- 
nomic, de la începutul apariției şi pînă astăzi. 

În cadrele expoziţiei cărţii, a fost expusă lucra- 
rea: „Literatura în Telegraful Român 1853—1973*, 
de Doamna Elena Dunăreanu — bibliograță, apă- 
rută sub egida bibliotecii „Astra“ — Sibiu. T. 


Bucură-te, că pentru dreapta credință în temniţă 
ai fost aruncat; 

Bucură-te, cela ce pentru adevăr, în lanțuri ai fost 
ferecat; 

Bucură-te, 
Bucură-te, 
rîmat; 
Bucură-te, 

învățat; 
Bucură-te, lerarhe loreste, prea [fericite | 


CONDACUL AL VI-LEA 1 


Propovăduit-ai neobosit şi cu mare rîvnă cuvin- 
tul lui Dumnezeu cel adevărat, lerarhe Ioreste, și ai 
purtat grijă turmei tale, ferind-o de uneltirile răilor 
prigonitori, pe toți întărindu-i în drepta-credinţă, 
iar prin luminarea minţii şi izvorîrea cărţilor sfinte 
i-ai povăţuit să cînte lui Hristos, Aliluia ! 


ICOSUL AL VI-LEA 


Fiind hirotonit arhiereu după rînduiala sfintelor 
canoane şi întorcîndu-te cu multă bucurie de la 
Tîrgovişte, la Mitropolia din Bălgrad, păstorii și 
credincioșii te-au primit cu litie și cu cintări, 
mărind pe Dumnezeu, cu glas luminat. Pentru 
aceasta ŞI noi, cinstindu-te, zicem ţie: 

Bucură-te, cela ce plin de rivnă și nădejde, la ai 
tăi te-ai întors; 

Bucură-te, lerarhe fericite, al Domnului nostru 
lisus Hristos; 

Bucură-te, cela ce de norod și de păstori cu dar 
ai fost aşteptat; 

Buciră-te, că pe toți, la înapoiere ca arhiereu, i-ai 
binecuvîntat; 

Bucură-te, cela ce de preoți şi de turmă ai Jost 
mult cinstit; 

Bucură-te, că cei ce unelteau împotriva dreptei- 
credinţe de tine au fost vușinați; 

Bucură-te, că Dumnezeu, Cel peste toate, ţi-a dat 
întărire; ) 

Bucură-te, că tuturor le-ai fost statornică ocrotire: 

Bucură-te, cela ce multe soboare de preoţi ai adu- 
nat; 

Bucură-te, că pe toţi la apărarea dreptei credințe 

ai îndrumat; 4 
Bucură-te, cela ce pe rătăciți cu tărie i-ai înfrun- 

tat; 

Bucură-te, că încercînd să te schimbe din arhipăs- 
torire, pe potrivnici i-ai înfruntat; 

Bucură-te, lerarhbe Sava, care lui Hristos ai m- 
mat ! 


că prin aceasta marelui Pavel ai urmat: 
cela ce uneltirile asupritorilor le-ai sfă- 


că pe drepteredincioşi cu sîrgnință i-ai 


CONDACUL AL VII-LEA 


Mai înainte de hirotonia ta întru arhiereu, de 
praznicul Înălţării Sfintei Cruci, lerarhe Sava, 
lepădîndu-te de toate cele deşarte, crucea ţi-ai luat 
și urmînd lui Hristos, din inimă ai strigat, Ali- 
luia ! 

Colectivul Catedralei Reîntregirii 
din Alba-lulia 

Credinţa noastră 


24 Dreptatea 


Dumnezeu este iubire. Dumnezeu este dreptate. 
În Dumnezeu iubirea şi dreptatea se împreună. 
Aşa trebuie să [ie şi în viața noastră: dreptatea şi 
iubirea să se unească. Dreptatea să fie însufleţită 
de iubire şi iubirea să ţină seamă de dreptate. Aşa 
cum Dumnezeu este iubire şi dreptate, tot așa 
omul — chip al lui Dumnezeu — trebuie să [ie 
dreptate şi iubire. În acest înţeles vom prezenta 
pe scurt — dreptatea. 

Iubirea Tatălui față de noi e nemărginită. Ea 
ne cheamă să iubim şi noi pe tot omul (Matei 5, 
43—18). Dar totodată Dumnezeu ne judecă după 
dreptate. La judecata din urmă vor fi răsplătiți 
cei ce au ajutat din iubire pe cei în suferință. 
Această răsplată o dă Dumnezeu din iubire dar şi 
după dreptate, pentru că e drept ca aceia care au 
făcut bine semenilor lor să fie răsplătiți după cu- 
vunță. 

De aceea şi noi sîntem chemați să facem binele 
din iubire şi după dreptate. În ce măsură ajutăm pe 
semenii noştri mai mult din iubire sau mai mult 
din dreptate nu se poate stabili, pentru că sînt 
cazuri şi cazuri. Ceea ce este clar e că întotdeauna 
iubirea şi dreptatea sînt împreună. Astfel după 
dreptate s-ar putea să aplicăm celor ce au greșit o 
pedeapsă mai mare, care ține seama numai de 
faptă. După iubire însă ţinem seama şi de om, ca 
să nu-l distrugem, şi ne apropiem de inima lui, ca 
să-l mișcăm sufletește şi să-l aducem la calea cea 
bună. 

Nu trebuie însă să ne limităm numai la legătura 
dintre persoane, la dreptatea iubitoare şi la iubirea 
dreaptă dintre doi sau trei oameni. Aceasta pentru 
că noi nu sîntem izolaţi, ci trăim împreună într-o 
obşte, într-o societate. Această trăire în societate 
este posibilă tot prin împreunarea iubirii cu drep- 
tatea. E un fapt cunoscut că omul nu se dezvoltă 
prin izolare, ci prin încadrarea în familie, la baza 
căreia e iubirea, dar și dreptatea (legea), încadra- 
vea în satul, comuna, oraşul, țara din care face 
parte, în toate acestea împletindu-se dreptatea cu 
iubirea. 

Dreptatea e a da fiecărnia ce i se cuvine. Adică 
a da semenului, celor din familie, obştei şi poporu- 
Iui ce li se cuvine. Dar totodată și semenul, fami- 
lia, obștea şi poporul să dea fiecărnia ceea ce i se 
cuvine. Este astfel o reciprocitate după dreptate 
între oameni şi în viaţa socială. Această dreptate 
însă mu exclude iubirea. Astfel ajungem de la 
dreptatea interindividuală, adică între persoane, la 
dreptatea socială, adică la rinduiala după drep- 
tatea societății. Aceasta este mai însemnată decit 
dreptatea individuală. Dreptatea socială e în 
strînsă legătură cu dreptatea individuală, care de- 
altfel e cuprinsă în dreptatea socială. De aceea se 
poate afirma că acolo,unde nu există dreptate so- 
cială nu există nici dreptate individuală. În cazul 
cel mai bun e o „dreptate“ de „tocmeală“, de în- 
şelăciune. 

Se ştie astfel că de-a lungul secolelor au existat 
orînduiri sociale nedrepte, în care „dreptatea“ era 
numaăi de partea celor puternici şi poporul era 
subjugat, neavînd nici un drept. Aşa a fost orîn- 
duirea sclavagistă, în care sclavii nu aveau nici un 
drept şi puteau [i schinginiți şi ucişi fără milă. A 
venit apoi orînduirea Jeudală în care stăpinii de 
moşii întinse, grofii şi boierii, exploatau pe iobagi. 
De aici răscoalele iobagilor împotriva stăpînilor 
feudali. 

E destul să amintim răscoala condusă de Horia, 
Cloșca şi Crișan, de revoluția din 1848, ca şi de 
răscoala ţăranilor din 1907, ca să ne dăm seama 
ce grele poveri apăsau pe umerii poporului. Astfel, 
prin luptele de veacuri poporul a ajuns la bi- 


ruință. Astăzi poporul e stăpîn pe soarta sa şi îşi 
făureşte într-un ritm accelerat o nouă viață, o 
nouă țară — sub îndrumarea Conducătorilor 
iubiți, ridicaţi din sînul poporului şi identificaţi 
cu poporul şi cu năznințele Lui. Dreptatea socială 
şi solidaritatea tuturor oamenilor muncii sînt o 
realitate vie. Omul e prețuit pentru ceea ce dăru- 
ieşte poporului, pentru rodnicia muncii Lui, pen- 
tru faptul că îşi pune capacitățile creatoare în 
slujba patriei, pentru ca această patrie să se înalțe 
cît mai sus între celelalte popoare ale lumii. Drep- 
tatea e o realitate vie şi rodnică prin Japtul că fie- 
care este răsplătit şi cinstit după munca Lui, după 
felul cum îşi îndeplineşte datoria obştească acolo 
unde se află. Şi fiecare e prețuit după vrednicia 


Imi. De asemenea, iubirea de patrie e o realitate 
vie, care unește întregul popor şi îl însufleţeşte 
pentru noi vealizări. În felul acesta, dreptatea so- 
cială și iubirea frățească se împreună pe întreg 
cuprinsul țării, dînd un avînt deosebit dezvoltării 
vieții celei noi în unitatea nezdruncinată a tuturor 
fiilor ei. 

Biserica noastră a îndrumat şi îndrumează pe 
credincioşi — în temeiul Evangheliei Iui lisus, care 
e iubire, dreptate şi pace — ca ei să fie mereu 
buni fii ai patriei noastre scumpe şi să aducă ne- 
contenit contribuţia lor la propășirea poporului, 
căci aceasta e porunca vremii noastre şi chemarea 
Ini lisus Hyistos la iubire şi dreptate, pentru ca 
viața să se îmbogăţească şi să se desăvirşească fără 
contenire. Fie ca la „dreapta judecată“ să primim 
de la Domnul Hristos împărăţia cea veşnică « 
iubirii, dreptății şi bucuriei ! (Matei 25, 31—46). 


+ NICOLAE 
Mitropolitul Ardealului 


Sf. Taină a Maslului 


În înşirarea obișnuită a Sfintelor Taine, ultima 
este Sf. Taină a Maslului. Ea este Taina Sfîntă, în 
care — prin ungerea bolnavului cu untdelemn de 
către preoţi, însoţită de rugăciuni — se coboară 
Harul dumnezeiesc și vindecă bolile lui trupeşti și 
sufleteşti. 

Mărturia clasică despre practicarea Maslului ca 
Taină încă pe timpul Sf. Apostoli o avem la Sf. 
Iacob: „Este cineva bolnav între voi? Să cheme 
preoţii Bisericii și să se roage pentru el, ungîndu-l 
cu untdelemn, în numele Domnului. Și rugăciunea 
credinţei va mîntui pe cel bolnav şi Domnul îl va 
ridica, și de va fi făcut păcate se vor ierta lui“ 
(lacov 5, 14—15). 

Din cuvintele acestea rezultă clar şi cert că este 


vorba despre o ceremonie a ungerii cu untdelemn, 


căreia îi revine un caracter de Taină. Este vorba 
aici despre un act extern: ungerea cu untdelemn, 
de care se leagă o lucrare mai presus de fire, adică 
tocmai ceea ce constituie ființa Tainei. Pe de altă 
parte, dacă considerăm faptul că lacob nu putea 
orîndui de la sine o lucrare cu astfel de roade, 
precum și că convingerea cu care vesteşte efectele 
ei supranaturale nu se poate explica altfel, decit 
prin aceea că Sf. Apostol ştia că ungerea biseri- 
cească cu untdelemn este un act orînduit în Biserică 
de către lisus Hristos, ne dăm seama că avem în 
locul acesta o mărturie suficientă despre originea 
sau instituirea dumnezeiască a acestei Sf. Taine. 
(Andrutsos Hristu: Dogmatica Bisericii Ortodoxe 
Răsăritene. Trad. de Dr. Dumitru Stăniloae, Sibiu, 
1930, p. 426 sq.) 

Că Sf. Taină a Maslului a fost instituită de către 
Mîntuitorul şi practicată de către Sf. Apostoli, fap- 
tul acesta rezultă din spusele Sf. Scripturi despre 
Sf. Apostoli: „Și ieşind, ei propovăduiau să se po- 
căiască. Şi scoteau mulți demoni şi ungeau cu unt- 
delemn pe mulți bolnavi şi-i vindecau“ (Marcu 6, 
12—13). La porunca Mîntuitorului, Sf. Apostoli 
practicau ungerea cu untdelemn, prin care se îm- 
părtăşea darul vindecător al Sf. Duh. Ceea ce 
însemnează că este o Sf. Taină. 


Sf. Taină a Maslului este săvirşită de către mai 
mulți preoți (temeiuri: Marcu 6, 12—13 şi lacov 
5, 14). După predania veche a Bisericii, pentru 
săvîrşirea Sf. Maslu trebuiesc şapte preoţi, care 
închipuiesc cele șapte daruri ale Sf. Duh (Is. 11, 
2—3; IV Regi 4, 34—35; Iosua Navi 6, 13—16; 
III Regi 18, 42—45). La nevoie, însă, poate fi 
săvîrşit şi de mai puţini preoți: trei (pentru numă- 
rul Sf. Treimi) sau cel puţin doi. Dar un singur 
preot nu poate săvîrși Sf. Taină a Maslului, căci 


Sf. Apostol ne spune să chemăm pe „preoții Bise- 
vicii“ (lac. 5, 14). 

Întrucît prin Sf. Taină a Maslului se împărtă- 
şeşte nu numai tămăduirea 'de bolile trupului, ci şi 
iertarea păcatelor, această Sf. Taină se poate săvirşi 
nu numai pentru cei bolnavi, ci și pentru cei sănă- 
toşi și nu numai odată, ci de mai multe ori. Ea se 
săvârşeşte și pentru cei ce au vreo boală sufletească 
sau sufăr urmările vreunei astfel de boli în viaţa 
lor. Pentru că cuvîntul „bolnav“ din textul clasic 
de la Iacov 5, 14 nu exprimă numai o boală tru- 
pească, ci în aceeaşi măsură şi o boală sufletească. 
Cu atît mai mult, cu cât aici este vorba şi despre 
„mântuire“ și despre „iertarea păcatelor“, alături 
de vindecarea de vreo boală trupească” (ridicarea 
din pat). 

Cu toate că are aceste temeiuri în Sf. Scriptură, 
unii credincioși creștini neagă Sf. Maslu caracterul 
de Taină Sfîntă și îndreaptă împotriva lui urmă- 
toarele obiecţiuni (Le prezentăm după: Prot. Dr. 
P. Deheleanu, Manual de Sectologie, Arad, 1948, 
p. 415—417): 

1. Sf. Scriptură nu ne spune nicăiri că Sf. Maslu 
ar fi fost instituit de către Mîntuitorul ca Taină 
Sfinră. De aceea, Sf. Maslu nu poate fi admis și 
mai ales nu poate fi socotit ca Taină Sfintă. 

Este adevărat că nu există în Sf. Scriptură măr- 
turii directe despre instituirea Sf. Maslu de către 
Domnul lisus Hristos. Într-adevăr, Sf. Scriptură nu 
ne aminteşte direct despre data şi împrejurările 
instituirii acestei Sf. Taine. Dar această instituire 
rezultă indirect şi cert din: a) faptul că această 
Sf. Taină a fost săvirşită de către Sf. Apostoli, 
care au avut direct însărcinarea de a o săvirşi 
chiar ei (Marcu 6, 12—13); b) faptul că a fost 
practicată încă pe vremea Sf. Apostoli, întrucît 
Sf. Apostol lacob ne vorbeşte despre ea ca despre 
ceva existent şi cunoscut (Iacob 5, 14—15). Nu ne 
putem închipui că Sf. Apostoli ar fi orînduir de la 
sine o lucrare cu astfel de efecte și nici că ar fi 
săvârşit ceva ce n-ar fi avut temei în cuvintele 
Miîntuitorului sau în orînduirea așezată de El. 

2. Maslul n-a fost o Sf. Taină, ci numai o sim- 
plă ungere simbolică sau şi numai o punere a 
miinilor de către Sf. Apostoli pe cei bolnavi spre 
a le împărtăşi acestora darurile vindecării pe care 
le aveau. De aceea, vindecările puteau fi săvirşite 
şi fără untdelemn. Căci lucrul principal era rugă- 
ciunea. Untdelemnul putea fi folosit şi putea fi 
omis, pentru că vindecări s-au săvirşit şi fără unt- 
delemn (Marcu 16, 18; F. Ap. 28, 8 ş.a.). 


(Continuare în paz. 4) 

150 ani de la sfinţirea 


TELEGRAFUL ROMÂN 


Bisericii din Streza-Cirţişoara, prot, Sibiu 


Biserica ortodoxă cu hramul „Bunavestire“ — 
monument de arhitectură nr. 2711 din comuna 
Cirţișoara, parohia Streza-Cirţișoara, judeţul Si- 

iu — împlinește în acest an un veac și jumătate 
de la terminarea construcției şi sfinţirea ei, după 
cum se atestă în pisania scrisă în frescă deasupra 
ușii de intrare în naos, care are următorul text: 

„Cu ajutoru lui Dumnezeu am zidit și am zugră- 
vit această sfintă biserică cu toată cheltuiala satu- 
lui. Anu 1824 august zi 2.“ 

Originea satului Streza-Cirţişoara se pierde în 
negura vremurilor, în legende, care, după cum ştim, 
au şi un sîmbure de adevăr: Doi ciobani, frații 
Streza şi Oprea, s-au retras cu turmele lor din 
calea năvălitorilor şi s-au aşezat în acest loc, unul 
de-a dreapta, celălalt de-a stînga riului Bilea, 
punind temelie satului. 


La o depărtare de cca 4 km de comună, se află 
ruinele unei mănăstiri, construite de Mircea cel 
Bătrin, voievodul "Ţării Româneşti, în anul 1389 
și distrusă de generalul Bucow, în anii 1761—1762, 
atunci cînd se forța trecerea românilor din Transil- 
vania de la Ortodoxie la Catolicism. 


Pe hotarul satului Cîrţişoara, la poalele munţilor 
Făgărașului, în gura văii Seaca, într-un loc numit 
„Piscul Mănăstirii“, exista odinioară un schit, care 
a avut aceeaşi soartă ca și mănăstirea zidită de 
Mircea cel Bătrîn. 

Arhivele Statului din București păstrează un hri- 
sov original, dat și semnat de Radu cel Frumos, 
voievodul Ţării Româneşti, în 17 mai 1473, în 
care este atestat, între alte sate din Țara Făgăraşu- 
lui, și satul Cirţişoara. 

În cartea sa „Istoria românilor subt Mihai Vodă 
Viteazul“, istoricul N. Bălcescu arată că Mihai 
Viteazul, înainte de a da bătălia de la Șelimbăr, a 
făcut în octombrie 1599 un popas de tabără la 
Cîrțişoara, fapt transmis şi de tradiţia orală a 
satului. 

Urbariul familiei "Teleki, care în 1801 stăpinea 
satul Ciîrţişoara, menţionează numirile toponimice 
ale părţilor de hotar ale satului, transcris în limba 
română, așa cum se cunosc și se folosesc şi în vre- 
mea noastră, mărturie că primii stăpini ai acestor 
locuri, care au dat nume acestora, erau români. 

Înainte de 1848, locuitorii satului erau iobagi pe 
moşia grofilor din familia Teleki, satul nefiind 
grăniceresc, ca altele din Ţara Făgărașului. 


Prin aşezarea sa geografică, satul este legat de 
staţiunea turistică Bilea. 


Personalităţi celebre din Cirţişoara au făcut ca 
această localitate să fie cunoscută în ţară și peste 
hotare. Dintre acestea amintim pe Badea Cîrţan 
(1849—1911), patriot luminat și propagandist al 
culturii româneşti, bibliofil și luptător pentru drep- 
turile naționale ale românilor din Transilvania; 
Matei Purcariu-Ţîmforea (1836—1906), apreciat ca 
un iscusit zugrav de icoane pe sticlă, care împreună 
cu fiul său, loan Purcariu, au făcut din Cîrţişoara 
un centru însemnat de pictură pe sticlă. Altă per- 
sonalitate originară din Cîrţişoara a fost arhiereul 
Teodor Scorobeţ-Răşinăreanul (1883—1966), epis- 
cop-vicar al Arhiepiscopiei ortodoxe române de 
Alba Iulia şi Sibiu. 


Biserica parohială cu hramul „Bunavestire“, 
clădită pe locul alteia, mai vechi, din lemn, cum 
erau atunci toate casele din sat, a fost începută în 
anul 1818, iar turnul ei, care face corp comun cu 
clădirea bisericii, a fost terminat în 1821. Pictura 
bisericii, după cum glăsuieşte pisania amintită, a 
fost terminată în 1824, din daniile enoriașilor, 
iobagi săraci. 

Clădirea bisericii, în formă de navă, este împăr- 
țită în altar, nâos și pronaos, separate între ele 
prin zid şi avînd un pridvor sub turn. K 

Pereţii interiori ai bisericii sînt în întregime 
pictaţi în frescă de meşterii din familia de zugravi 
Grecu din satul Săsăuș, respectind rînduiala icono- 
grafiei ortodoxe tradiționale. î 

Pridvorul de sub turn are picturi în frescă, cu 
scene care redau idei sociale şi morale, biciuire de 
autorii lor. Pe fațada exterioară sudică a pridvo- 
rului este zugrăvită imaginea Maicii Domnului, 
șezînd pe tron cu Pruncul în braţe. | 

În curtea bisericii este o troiță din piatră şi 
cărămidă cu o cruce din piatră, zugrăvită de Matei 
Țimforea cu temele Răstignirea și Botezgl Dom- 
nului. | 

Inventarul bisericii cuprinde pe lingă cărți vechi 
româneşti, ca de ex. Ciaslov (Tîrgovişte, 1715), 
Penticostarion (Rîmnic, 1743), Antologhion (Rîm- 
nic, 1745), Octoih (Bucureşu, 1746), Mărgăritare 


(Bucureşti, 1746), Evanghelie (Bucureşti, 1750) ș.a. 
şi o serie de icoane pe sticlă de ale lui Matei Ţim- 
forea, pictate între 1866—1903. 

Dintre preoţii slujitori ai bisericii din Cîrţişoara, 
amintim pe Aldea, loan, Matei, Matei şi Gheorghe 
Banciu, care s-au succedat între 1852—1877, după 
cum ne arată o însemnare făcută pe Evanghelia din 
Bucureşti 1750. Se cunosc apoi preoţii parohi Pavel 
Monea (1881—1920), Victor Vulcan, administrator 
parohial (1920—1929), Alexandru Sasu (1929— 
1944), iar din 1945 preotul Liviu Scorobeţ. 

Clopotul cel mare al bisericii a fost luat în 
timpul primului război mondial de armata germană 

pentru fabricarea de obuze. În locul acestui clopot, 
credincioşii satului, cu ajutorul fraților români din 
America, au cumpărat alt clopot, a cărui rezonanță 
a fost armonizată de profesorul Candid Popa de 
la Academia teologică din Sibiu, originar şi el din 
Cîrțişoara. 


N 

În anul 1933, s-au făcut reparaţii la exteriorul 
bisericii şi s-a curăţat pictura ei. În 1943—1944, 
cu ajutorul primit de la Ministerul Cultelor, s-au 
făcut noi reparaţii la exteriorul clădirii. În 1945 
s-au montat Jghiaburi și burlane din tablă pentru 
scurgerea apei de la strașină, iar în 1971. s-a intro- 
dus, prin contribuţia enoriașilor, iluminatul electric 
în biserică. 

În prezent, se execută reparaţii la exteriorul 
bisericii. 


Preot Liviu Scorobeţ 


Virtutea 


Însuşirile morale sau virtuțile sînt diademele care 
alcătuiesc aureola sau frumusețea sufletească a 
omului. Ele sînt adevărate comori și bogății sufle- 
tești, care înfrumuseţează viața “omenească şi o fac 
să crească și să se dezvolte sub lumina și căldura 
unui ideal superior. 


Între virtuțile creştine, un loc important îl ocupă 
bărbăția morală, care se arată prin tăria și echili- 
brul sufletesc pe care-l dovedeşte adevăratul cre- 
dincios în faţa suferințelor, a durerilor trupeşti sau 
sufletești. Importanţa și rostul mare al acestei vir- 
tuți a bărbăției morale reiese mai ales din urmările 
nefaste pe care le observăm la acei oameni lipsiţi 
de această virtute. Sint oameni, care în cele mai 
mici încercări, suferințe și nenorociri, ajung, la des- 
curajări, la deznădejdi care le vestejesc tot elanul 
şi lupta vieții. Sînt alţii care în cele mai mari și 
neînchipuite suferințe şi încercări îşi regăsesc o 
seninătate și linişte sufletească, vrednică de admi- 
rat, de cinstit și de urmat. 


Un creștin adevărat este un om optimist, un 
suflet tare, un caracter moral încercat, un ostaș 
înarmat cu armele lui Dumnezeu: încins cu adevă- 
rul, îmbrăcat cu .platoşa dreptății, cu Evanghelia 
păcii, apărat cu pavăza credinţei, cu coiful mîn- 
tuirii, cu sabia Duhului Sfînt, care este cuvîntul 
lui Dumnezeu, cu rugăciunea, cu privegherea şi cu 
răbdarea, mărturisind cu pilda vieţii urmarea Dom- 
nului Hristos (Efes. 6, 10—20). 


Cea mai înaltă pildă și izvor de tărie morală o 
găsim în viaţa lui lisus Hristos, care a biruit ca 
nimeni altul suferința, iadul şi moartea. Avîndu-l 
pe El ţintă și îndemn, întreg şirul nesfârşit al drep- 
ților, proorocilor, apostolilor şi mucenicilor, ne-au 
rămas pentru totdeauna „pildă de suferinţă şi în- 
delungă răbdare“ (Iacov 5, 10). Dreptul Iov îşi 
pierde averea, familia şi sănătatea şi totuşi nu dis- 
perează, ci rabdă pînă la capăt, exclamînd: „Dom- 
nul a dar, Domnul a luat, fie numele Domnului 
binecuvîntat“ (lov 1, 21). Sf. Apostol Pavel, în 
faţa morţii muceniceşti, zice: „Lupta cea bună 
m-am luptat, călătoria am săvirșit, credința am 
păzit, de acum mi s-a gătit cununa dreptăţii pe 
care mi-o va da mie Domnul“ (II Tim. 4, 7—8). 

Sînt nenumărate asemenea exemple în istoria 
Bisericii și a vieţii creştine. Le întîlnim adesea în 
viaţa unor semeni de-ai noştri mai încercaţi, 
care zac pe patul suferinței de mulţi ani. Un ase- 
menea caz a fost viața bolnavului Gheorghe Bădilă 
din Avrig, care și-a găsit sfîrşitul după o suferință 
chinuitoare şi nespus de grea pe care a purtat-o 
pe patul său cu credință, cu răbdare și mulțumire 
42 de ani împliniți. 

Mulţi l-au cunoscut, mulți l-au vizitat, mulţi 
l-au ajutat, dar mai presus de toate, mulți l-au 
admirat şi prețuit pentru seninătatea credinţei lui, 
pentru optimismul robust și echilibrat al sufletu- 
lui său. 

S-a născur în 20 martie 1915 şi la virsta de 
16—17 ani a fost lovit de o paralizie totală, 
numai mîinile din cot şi ochii în cap mai simțeau 
binefacerile mișcării. Părinţii au făcut toate efor- 
turile şi după cîţiva ani de tratamente în clinicile 
de specialitate din Bucureşti, nici un semn de îm- 
bunătăţire nu s-a observat. 


Readus acasă, tînărul greu încercat se resem- 
nează, se întăreşte prin credință, prin rugăciune, 
prin asistența Bisericii şi prin lecturile din SI. 
Scriptură şi Sf. Părinţi. Ajunge să înţeleagă rostul 
și chemarea suferinței în lumina Evangheliei Dom- 
nului Hristos. Luminat de suferinţa şi crucea Dom- 
nului, el se simte un smerit ucenic, care se regăseşte 


bărbăţiei 


miîngiiat şi îmbărbătat în 
Hristos. 

Echilibrul şi liniştea lui sufletească sint susţinute 
şi întărite de ocrotirea proniei dumnezeieşti, care 
trimite la căpătiiul suferinței lui credincioşi buni 
Şi generoși, prin ajutorul cărora își ușurează lipsu- 
rile și durerile. Dar prin exemplul viu al senină- 
tăţii, al optimismului și tăriei morale care îi iradiau 
faţa, după zeci de ani de paralizie totală, el devine 
un îndemn, o chemare și un izvor de putere morală 
pentru cei ce-l cunosc și aud de el. De pe patul 
acestei grele suferinţe, el dă sfat de încurajare, de 
credinţă, de răbdare şi de bărbăţie în lupta vieţii, 
încît în faţa încercărilor lui păleşte orice întristare, 
orice descurajare din sufletul celor ce-l cercetează. 

„Mulţumesc lui Dumnezeu, că mi-a dat această 
încercare, căci m-a învrednicit să-i urmez Lui spre 
Golgota pătimirii, spre nădejdea învierii şi prea- 
măririi cu El“ — zicea el adesea. În aceste sim- 
țăminte ale credinţei lămurite în focul suferinței, 
sufletul lui devine receptiv la mingiieri şi bucurii 
cerești, exprimate într-un întreg caiet de versuri, 
din care emană mult optimism şi încredere în 
viaţă, în Dumnezeu, în puterea binelui. 


urmarea Domnului 


După ce 42 de ani împliniţi a așteptat credin- 
ciosul nostru Gheorghe Bădilă, bolnavul din Avrig, 
clipa uşurării de povara suferinței, în una din zilele 
lui decembrie ale anului 1973, a trecut la Domnul, 
cel care l-a iubit şi întărit mult, fiind prohodir în 
biserica din Avrig. 


29; 


Cusîntul 


Cuvintul tău să fie 
ca ploaia pe ogor, 
la fel ca apa vie 
nepribănit izvor. 


Pare. C, 


Să nu-ți fie cuvîntul 
pustiu ca un ghețar 
pe care trece vintul, 
ci el să fie jar. 


Cuvintul ce răneşte ; 
să nu îl spui nicicând, 

mai bine îl oprește 

pe undeva, prin gînd. 


Cuvîntul e săgeată, 
pornind pieptiș din arc, 
şi-o forță minunată 

ca-n bazme, — tunet larg. 


Să mute poate un munte 
cînd e credinţă-n el; 

el poate şi o punte 

să fie, — un inel. 


Să căutați în lumea asta 
cuvîntul lui lisus, 

căci el cuprinde vasta 
chemare înspre Sus ! 


Preot Nicolae Modoiu 

TELEGRAFUL ROMAN 


Popa Tunsu 


Mai anii trecuţi cutreieram munţii Gurghiului, 
de la stină la stînă să culeg folclor. Era o noapte 
de vară tirzie. Badea lon din satul Chinceş, un 
om înalt, crescut de mic în urma turmelor de oi, 
ştia multe povestiri auzite de la ciobanii bătrîni 
în anii copilăriei, multe povestiri despre acei care 
de bună voie și cu propria lor mînă şi-au pus 
crucea neamului în spate și au urcat-o pe dealul 
Golgotei. 

În seara aceea îmi povestea despre un popă 
poreclit Tuns, de loc de prin părțile Sibiului. 
Cică l-a tuns vlădica Aron al Blajului, că s-a sfințit 
preot în Ţara Românească și n-a vrut să-și lase 
credința străbună. 

Spunea tetea lon cu glasul jos şi rar: Ziceau 
bătrînii că în fiecare an la 20 iulie în satul Sîm- 
petru de Cimpie era mare tîrg de ţară şi se strin- 
geau acolo români de prin toate văile Transilvaniei. 
Atunci, în acel an, era mare dezbinare între români. 
impăratul din Beci a dat ordin ca românii să-şi 
părăsească credința străbună și să treacă la altă 
credință, adusă de aiurea. Popa Tunsu s-a dus la 
acel tîrg al Sîmpetrului. Înconjurat de cîţiva oameni 
pe care îi avea prieteni, și-a făcut o tribună în 
mijlocul târgului și a-ncepur să vorbească oameni- 
lor: „Oameni buni, nu vă lăsaţi credința străbună, 
nu vă lăsați limba și datinile strămoşeşti. Ţineţi 
minte de la mine, un neam nu poate muri, cît timp 
îşi păstrează limba, credinţa, portul şi datinele stră- 
bune. Sînt între noi oameni slabi de înger, s-au 
înspăimîntat de greutăţi, dar omule gîndeşte-te, 
mîine poate vei fi întrebat: Ce-ai făcut pentru cei 
ce zac în lanţuri, ce-ai făcut pentru idealul celor 
de pe mormintele cărora seceri griul și mănînci 
pîinea? Vrei ca limba mamei tale care ţi-a dat ţiţă, 
limba aceleia care te-a sărutat cu dragoste pentru 
prima dată, aducîndu-te pe lume s-o înlături din 
graiul tău pentru o bucată de piine, câştigată cu 
fruntea plecată în țărînă, în fața unui duşman de 
veacuri? Nu vă lăsați limba și credința oameni 
buni, mai bine să murim cu fața curată, senină, 
aşa cum spun bătrinii că a murit viteazul nostru 
crai Decebal.“ 

Printre oameni trecu un fior, ce se transformă 
într-un murmur izvorit parcă din adincimile pă- 
mîntului. 

Dintr-un grup de oameni ce stătea mai la o 
parte de mulțime s-au desprins doi oameni. După 
imbrăcăminte se vedeau că sînt orăşeni, s-au oprit 
lîngă popa Tunsu și l-au întrebat: 

— Cine te-a împuternicit pe dumneata să vor- 
beşti asemenea vorbe în fața mulțimii? Ai cumva 
vreo învoială cu stăpinirea acestui ţinut? 

Preotul i-a privit cu dispreț, întrebîndu-i: Dar 
domniile voastre cine sînteți, nu cumva din cei 
care şi-au vîndut credința şi portul pentru un colţ 
de pîine căzut de la masa stăpînului? 

— Noi sîntem oamenii stăpinirii. 

La care stăpîni răspunse Tunsu, la aceia care 
store sudoarea neamului românesc, la acei care 
ne-au răpit toate drepturile, la aceia care ne prind 
la plug, să tragem brazdă peste mormintele stră- 
bune, ură acei aduşi de vînturi...? Ţineţi minte 
domnilor, eu vorbesc în numele acestui popor opri- 
mat şi oropsit pe care stăpînii voştri doresc să-l 
dezbine pentru a-l distruge. Eu nu mă speriu dacă 
îmi spuneţi de armată. Oricît de grea va fi lupta 
vom câștiga. 


Cei doi s-au retras în huiduelile poporului, lingă 
ceata lor, dispărînd apoi cu toţii spre primărie. 


Către seară popa Tunsu s-a coborit de pe scenă 
și împreună cu un grup de oameni s-au urcat într-o 
căruță și au mers în Fîneţele Pogăcei la un bun 
român. 

Grofii au trimis o ștafetă la Tg. Mureş, au cerut 
armată care a pornit spre Pogăceaua. Noaptea pe 
cînd popa Tunsu dormea, jandarmii cu pene de 
cocoș au bătut la uşă, strigind la Tunsu să se 
predea. Preotul Tunsu a strigat din casă: — „Nu 
mă predau nici mort, chiar dacă pe mine veţi pune 
mîna în astă seară şi mă veţi ucide, mort mă veţi 
îngenunchea, dar neamul românesc nu-l veţi putea 
nicicînd.“ După ce Tunsu a fost legat, jandarmii 
au strins toate cărțile din casă, le-au aruncat în 
mijlocul casei şi le-au dat foc. 


Popa Tunsu, legat cu călușul în gură, fu azvirlir 
într-o căruţă, iar celor care au fost în casă cu el, 
printre care era şi unul Dumitru Ciurba din Chin- 
ceş, le-au legat miinile la spate de căruţă, iar peste 
gură au fost legați cu bucăți de pînză. Căruţa, 
înconjurată de jandarmi, a pornit spre Reghin. 

Drumul a fost greu. În faţa grupei de prinzioneri 
mergeau patrule, prin sate s-a lăsat un zvon că va 


trece un convoi de jandarmi care duce niște crimi- 
nali la temnița din Reghin. La Reghin au ajuns 
noaptea. Încă din dealul Fărăgăului, Dumitru 
Ciurba a reuşit să scape, profitind de o clipă de 
neatenție a jandarmilor şi de întunericul nopţii. 
Luînd un cal de la un prieten din Fărăgău a ajuns 
în satele de pe Mureș, spunindu-le la oameni ade- 
vărul. Oamenii în miez de noapte s-au sculat cu 
furci şi coase să-l scape pe Tunsu. Temniţa din 
Reghin era la Apalina într-o cameră a castelului 
comitelui Husar. Convoiul cu deţinuţii a bătut la 
poarta castelului la trei după miezul nopţii. Husar 


„a ieşit personal la poartă și le-a spus: 


— Mergeţi de la mine, că de m-or afla românii 
că l-aţi adus aici îmi vor aprinde tot iosagul. 


Din ordinul şefului de jandarmi, toţi care au fost 
arestați odată cu popa Llunsu au fost puşcaţi în 
marginea satului Apalina, la locul numit „la 
morţi“, doar singur preotul, aruncat într-o căruță 
urmat de o ceată de jandarmi, schimbaţi în haine 
iobăgeşti, a pornit spre temnița cea mare din Ig. 
Mureş, unde-l așteptau lanţurile şi chinul. Cînd 
convoiul a ajuns la lernuţeni s-a întîlnit cu o ceată 
de iobagi răsculați pentru a-l scăpa pe Tunsu, 
condus de Teodor Bugnaru din Petelea. Răsculaţii 
au oprit căruța și au întrebat: Cine sinteți? Unul 
dintre jandarmi care ştia româneşte le răspunse: 

—  Sîtem niște sărmane slugi de la castelul dom- 
nului Husar, mergem cu mîncare la ciobanii din 
Cristigi. Bucnaru i-a întrebat dacă nu au văzut 
cumva pe jandarmii care l-au arestat pe Tunsu. 
] s-a răspuns că i-au văzut, erau tare mulți jan- 

darmi, dar s-au întors cu el și au plecat spre 
Breaza. 

lobagii au plecat spre Breaza unde, de la un alt 
grup de răsculați din Curticap, aflară adevărul. 
Dar era prea tirziu, sărmanul preot era în lanţu- 
rile temniței din Tg. Mureş, primea la două zile 
odată mîncare și de trei ori pe zi bătaie. 

— Măria sa îţi trimite vorbă, treci la noua cre- 
dință sau ba? 

— Eu nu cunosc decit o credință singură în 
Hristos, răspundea Tunsu. În aceea au murit moșii 
ŞI strămoșii mei și în aceea voi muri și cu, și vor 
muri urmașii urmaşilor mei. 

— Dacă și acuma te încăpăţinezi să asculți ordi- 
nul măriei sale, măria sa îți poruncește să-ţi spui 
ultima dorinţă. 

— Dorinţa mea-i să desființeze iobăgia, să se 
reducă birurile şi zilele de clacă. Apoi mai am o 
dorință, nu mă interesează ce se va întîmpla cu 
mine, dar să dea libertate poporului român... 

În acele zile sub zidurile cetăţii din Tg. Mureș 
au început să bată tobele, iar sărmanul Tunsu a 
fost scos din temniță, lungit pe o masă de stejar, 
legat la cap, miîini şi picioare și i s-a turnat în 
gură o cană de plumb topit. După moarte, noap- 
tea, cică a fost scos pe ascuns și îngropat undeva 
la marginea oraşului, într-un loc necunoscut. 

Cînd bătrînul a terminat povestea, ochii îi avea 
scăldați în rouă, ai cărei stropi curgeau peste faţa 
cutată de vreme. 

Este şi aceasta o întîmplare dintre multele ştiute și 
neștiute, din care vedem jertfele înaintaşilor noștri 
pentru a-și păstra Legea şi graiul, pentru ca noi cei 
de astăzi să trăim într-o singură ţară, liberă și 
prosperă. 

D. Boieru-Hodăceanu 


„Plecarea 


De curînd, în editura Minerva din Bucureşti, a 
apărut romanul „Plecarea Vlaşinilor“ de loana 
Postelnicu, roman care se află la a III-a ediţie. 

Pentru noi ca cetăţeni şi fii ai Bisericii, cartea 
prezintă o mare importanţă, căci acţiunea romanu- 
lui se petrece în timpul domniei capricioasei Maria 
Terezia şi la începutul domniei fului său Iosif, 
cînd Transilvania făcea parte din imperiul austro- 
ungar, perioadă în care românii nu erau recunoscuţi 
ca naţiune, ducînd povara unei triple apăsări: 
naţionale, sociale și religioase. 


Undeva în munţii din vecinătatea Sibiului se afla 
şi satul Vlașini, localitate cu veche tradiţie în oierit, 
căci de la părinţi la copii se transmitea neîntrerupt 
această sobolanii. Mai mult, toți locuitorii satu- 
lui alcătuiau o comunitate, care era condusă de un 
consiliu, format din mai marele jude şi alți cîţiva 
juzi, care judecau toate pricinile dintre membri 
obştei şi se îngrijeau de bunul mers al ei. 

Pînă la Maria Terezia vlașinii trăiseră netulbu- 
raţi în credința ortodoxă, moştenită de la moşii şi 
strămoșii lor. La îndemnul unui sfetnic, împără- 
teasa dispune ca toți valahii să treacă la legea 
papistăşească, pentru ca astfel să pună mai uşor 
stăpînire pe ei, uitîndu-și limba, obiceiurile şi 
neamul. 

Pentru a reuși mai uşor acest lucru, stăpînirea 
de la Viena a trecut munţii „în dar“ conducerii de 
la Sibiu, care la rîndul ei pretindea pentru pășunat 
o arendă mare. Ba mai mult, stăpînirea a făgăduit 
că dacă vor trece la uniaţie, vlahilor li se vor uşura 
dările şi se vor bucura de anumite favoruri. 

Dar atît impunerea legii catolice cît şi arendarea 
munților s-a lovit de hotărîrea de nezdruncinat a 
vlaşinilor, care n-au acceptat sub nici o formă 
vreun compromis, chiar dacă acest refuz avea să 
atragă asupra lor situații de constringere, jigniri, 
maltratări sau chiar martirajul. 

Eroul principal al acţiunii este întreaga obşte a 
vlaşinilor. Totuşi din această comunitate se deta- 
şează ca persoană cu calități minunate figura baciu- 
lui Alexa Banu, conducătorul obștei, cel pe care 
toată lumea îl stima şi-l respecta, pentru că era cu 
totul dăruit intereselor ei, fiind neîngăduitor nici 
cu fiul sau străinul, cu risipa sau înşelăciunea. 

În declaraţii era categoric: „Nu am decit un 
suflet pe care îl păstrez pentru mine şi nici o 
putere omenească nu-l poate îndoi în credința lui. 
Cît priveşte păşunile, ale noastre sînt şi ale noastre 
rămîn... Nu-i putere să ne desfacă de ele...“ 
(p. 37)-| 

De asemenea în hotăriri era neîndoielnic: „Nu 
ne pierdem nici o lege, mă. Musai să le arătăm că 
sîntem tari ca cremenea... Asta e pămîntul nos- 
tru... „Ăstea sînt plaiurile noastre... Stăm în- 
tr-ale noastre cum stau oamenii prin alte părţi. 


Vlașinilor“ 


Sîntem cîtă frunză şi iarbă în ţara asta... Alte 
neamuri au răsărit între noi“ (p. 209). 


De asemenea îl consultă în toate problemele şi 
pe părintele Gherasim şi nu se dă în lături de a 
cere oamenilor stăpînirii anumite înlesniri sau de a 
[i în fruntea unei delegaţii la Cetate (Sibiu) pentru 
a cere ușurarea dijmelor. 


Fiind închis, tot timpul se gindeşte la soarta 
obştei. Cu ocazia banchetului instalării noului îm- 
părat la Viena, paznicii închisorii îmbătîndu-se, 
primeşte în rația de piine o pilă cu care își face 
loc prin sîrmă şi evadează. Nu merge direct în sat 
ci în munți, căci numai aici se simte bine și în 
siguranță şi de acolo ia contact cu obștea. Tot de 
aici organizează plecarea în „Țară“, deci trecerea 
munţilor. Planul evadării eşuiază deoarece sînt tră- 
dați de către Branga și în noaptea trecerii sînt 
prinși. Judele Alexa în faţa cenderului lanek ia 
toată răspunderea asupra sa, declarind: „Eu sînt 
fruntea obștei... Vinovat de toate cîte s-au în- 
timplat nu sînt decît eu domnule... Plătesc cu 
capul meu. E destul“ (p. 503). 

Judele Alexa împreună cu preoteasa Paraschiva, 
lustina şi Soriţa, care au avut curajul să-l înfrunte 
pe omul stăpînirii, au suferit moarte martirică; el 
prin tragere pe roată, iar cele trei femei prin în- 
gheţare, în iarnă grea fiind udate cu gălețile cu 
apă. Prin calitățile sale de apărător al Legii stră- 
bune şi binelui general Baciul Alexa poate sta ală- 
turi de marele erou al moţilor For:a. 

Autoarea romanului este nepoată de fiu a baciu- 
lui Alexa Banu, eroul principal al cărții. Astfel s-a 
născut în ea dorința ca să scoată la lumină „în- 
timplările dramatice ale neamului transilvan, să 
arăte cu cîtă dirzenie, vitejie, nădejde, credință şi 
suferință, s-au zidit strămoșii noștri, pentru a apăra 
perenitatea neamului şi-a fruntariilor noastre“ 
(p. 7). 

După un lucru neîntrerupt și săvîrşit cu migală 
timp de 20 de ani, în martie 1964 a văzut concre- 
tizată în scris și realizată în mod practic frumoasa 
sa dorință şi nobila sa îndatorire prin tipărirea 
cărții, urmașa vlașinilor de odinioară arătînd con- 
temporanilor şi posterității „din ce neam mîndru 
şi dîrz ne tragem“ (p. 9). 

Cartea „Plecarea Vlaşilor“ a fost valorificată 
entru scenă într-o admirabilă dramatizare, intitu- 
Îară „Munţi“, scrisă de Maria Bratei și pusă în 
scenă la Teatrul Naţional din Sibiu de către Ma- 
rietta Sadova, muzica aparţinind P.C. prof. Gh. 
Șoimag de la Institutul nostru Teologic din Sibiu. 

Citind cartea și vizionînd piesa „Munţii“ rămi- 
nem în minte cu un edificator fragment din istoria 
zbuciumată a înaintaşilor noștri de pe meleagurile 


Transilvaniei. 
(Continuare în pag. 4) 

TELEGRAFUL ROMAN 


_GRIGORE NICOARA 


Preot-protopop 


Nu va fi greu pentru mine să zugrăvesc medalio- 
nul tatălui meu. Cu atît mai mult cu cît douăzeci 
de ani, adică primele două decade ale vieții mele, 
i-am trăit sub părinteasca sa îngrijire şi sub înţe- 
leapta sa îndrumare. 


S-a născut în comuna Ripa de sus (Vătava), 
județul Mureș, în anul 1866. 

Tatăl său, fiind om înstărit, l-a dat la școală 
în comuna învecinată, unde a stat patru ani în 
cvartir (în gazdă) la învățătorul său, Cincea. 
Acesta văzînd istețimea băiatului a sfătuit pe tatăl 
său să-l poarte la școlile din Năsăud. 

La aceste școli a studiat Elie Miron Cristea, 
originar din Topliţa, care mai tirziu a ajuns epis- 
cop de Caransebeş şi apoi primul Patriarh al Bise- 
ricii Ortodoxe Române. 

La aceste şcoli au studiat ceva mai tirziu, Gheor- 
ghe Coşbuc şi scriitorul Liviu Rebreanu. 

Tatăl meu spunea adeseori cu cîtă greutate tre- 
buia să înveţe la Năsăud. Nu şcoala şi învățatul 
constituiau greutatea, ci faptul că nu exista internat 
în Năsăud. Erau nevoiţi să stea în gazdă (cvartir) 
la o casă particulară, dar aceasta nu se angaja să 
le dea hrană. Toată hrana trebuiau să și-o ducă 
de acasă. Distanţa dintre Năsăud și Rîpa era des- 
tul de mare, 150 km, așa că nu se puteau face 
multe „plimbări“. Din acest motiv, la începutul 
anului şcolar trebuia să ducă alimente pe un an 
şcolar întreg. larna nu se putea pleca acasă, iar 
la al treilea trimestru se apropiau examenele de la 
finea anului şcolar. Din aceste motive, toamna se 
ducea un sac cu făină de grîu pentru piine, un sac 
cu făină de mălai, o berbință de brînză, altele cu 
lapte de oi, apoi șuncă, ouă etc., toate calculate pe 
ii şi pe luni. Unele alimente, spre finea anului 
şcolar, se alterau. Mai ales laptele de oi se înnăcrea, 
iar aciditatea i-a cauzat lui. Grigore dureri de 
stomac, încît a rămas cu ele pe toată durata vieţii. 

Anii şcolari treceau repede. Elevul Grigore era 
foarte silitor la carte și se număra între cei mai 
buni şcolari. 

După terminarea liceului a urmat Teologia de la 
Sibiu, unde de asemenea se ducea cu căruța. 

După terminarea Teologiei din Sibiu, a fost 
trimis la Breţcu, în valea Oituzului. În epoca res- 
pectivă, teologii erau obligaţi să presteze servicii de 
institutor (dascăl) la unele din școlile de la sate, 
susținute de Biserică. 

Unii dintre şcolarii români, după bacalaureat, îm- 
brăţişau slujba preoțească. 

Aşa stau lucrurile și cu preotul Grigore, care a 
plecat cu căruţa din mijlocul Transilvaniei, la mar- 
ginea ei de la Oituz. Aici a învăţat pe copiii satu- 
lui, timp de un an, scrisul şi istoria românească. 

Al doilea an de practică a trebuit să-l trăiască 
în comuna Hodac, ca învăţător. Am cunoscut mai 
mulți hodăceni care au fost elevi de ai tatălui 
meu pe cînd era acolo învăţător, ca cleric absol- 
vent. 

Aici la Hodac a cunoscut pe fiica preotului loan 
Petru din Ibănești, cu Înicle Elena, care era fru- 
moasă ca Helena lui Homer din Iliada şi Odiseia. 

La sfîrşitul anului școlar 1890 Grigore se căsăto- 
reşte cu frumoasa Elena și este sfințit preot la 
Sibiu. A fost ales preot în satul Pietriș (Cueşdiu), 
de pe Mureş, aproape de Deda. 

În această comună trăia marele proprietar de 
moşii şi păduri Gheorghe Şandor. La început, preo- 
tul Grigore locuieşte în comuna sa natală, în Rîpa, 
împreună cu părinţii care ar fi dorit mult să fie 
acolo preot fiul lor. Dar acolo era deja un preot, 
Nicolae Gliga. În Riîpa s-a născut sora Letiţia. 

După un an, se termină casa parohială din 
Pietriș și preotul Grigore se stabilește acolo. În 
anul 1893 s-a născut în Pietriș fiul Eugen-Virgil. 
În anul 1895 s-a născut Eleonora. 

În Ibănești, fiind comuna foarte mare, existau 
doi preoţi. Cel bătrîn s-a mutat de la cele pămîn- 
vești la cele cerești. Nu peste mult s-a deschis con- 
curs pentru parohia vebuipită şi la alegeri preotul 
Grigore a întrunit sufragii mai multe. 

Din Pietriș, preotul Grigore s-a mutat la Ibă- 
neşti. S-a creat astfel o situație interesantă, din 
care ar rezulta că parohiile păreau legate, fincori, 
de preotese. lată cum: 

Preotul Nicolae Gliga era originar din Ibăneşti. 
S-a însurat cu fiica notarului din Vătava, Aurelia 
Popescu. 

Preotul Grigore Nicoară era originar din Rîpa 
de Sus şi s-a însurat cu fiica preotului din Ibănești. 


A ajuns preot în Ibănești, iar ibăneșteanul preot N. 
Gliga a ajuns preot în Rîpa de Sus. 

În parohia Ibănești, preotul Grigore îşi arată 
toată iscusinţa sa de om cu carte. 

Sub condugerea sa se zideşte biserica din Ibănești 
cu 17 mii florini aur. Dezvoltă o pastoraţie și o 
activitate extraordinară, care se va vedea în cele 
ce urmează. 

Încă tînăr fiind, este ales notar (secretar) al pro- 
topopiatului Reghin. Organizează şi conduce can- 
celaria tractului (districtului), cu registre multe și 
complicate. Conduce şi viaţa bisericească din paro- 
hiile districtului. 


Este ales președinte al „Astrei“ culturale din dis- 
trictul Gurghiului, organizează şezători, conferinţe, 
coruri, serbări și petreceri cu piese de teatru și 
dansuri. În fiecare comună se înființează biblioteci, 
se înscriu membri la publicaţiile „Astrei“. 


Conduce întreaga comună Ibănești, fiind ales 
președinte al comitetului de conducere al sfatului 
comunal. Lucrează la primăria comunală, unde 
numai el se pricepea să întocmească actele şi hărțile 
topografice. Ca un adevărat inginer, măsoară tere- 
nurile, întocmeşte hărți topografice şi redactează 
contracte de vînzare-cumpărare cu schiţe, hărți, pe 
care judecătoria din Reghin le aprobă. 


Construieşte o mică fabrică de cherestea, cu forță 
acvatică. Din bîrne şi copaci face scînduri, grinzi, 
pe care le valorifică. 


Introduce de-a lungul comunei un canal cu apă 
din rîu. 

Pentru biserică, procură clopote mari, de lîngă 
Viena. 


În cadrele băncii de la Sibiu (Albina), face asi- 
gurări de construcții contra incendiilor. 


În comună este chemat la patul bolnavilor nu 
numai ca doctor sufletesc, ci și ca doctor trupesc. 
Prescrie şi aplică cele mai diferite tratamente, după 
ce consultă volumul de sfaturi medicale scris de 
Kneipp. Cura lui Kneipp aplică hidroterapia în 
foarte multe afecțiuni prin comprese, băi, loţiuni. 
Tratează fracturi cu atele, luxaţii cu metode chirur- 
gicale, pansează răni, oprește hemoragii etc. 

Pe ogoare, cu mîna sa aruncă seminţe de porumb, 
grîu, ovăz, orz, secară, fiecare fel de sămînță după 
altă. şi altă metodă. 


Sădeşte pomi fructiferi, cu rodiri de primăvară, 
vară, toamnă şi iarnă. Avea prune cît ouăle, iar 
perele comestibile puteau fi gustare la el pînă prin 
februarie-martie. 


Introduce în comună vaci de Sviţera (Elveţia) 
cu debit bogat de lapte, apoi oi ţigăi, păsări de 
casă de Islanda, de Plymonrh. 

Este iubit, stimat și ascultat de tot poporul, care 
găseşte la dînsul sfat, sprijin, ajutor, îndrumare în 
toate problemele vieţii, fiind duhovnic, medic, avo- 
cat, inginer, agronom, horticultor pentru toți. 


Între timp are 7 copii, dintre care 5 au ajuns 
elevi la licee. 


În anul 1911 este încredinţat să conducă întreg 
protopopiatul Reghin și este distins cu briu roşu. 


În acelaşi an participă la adunarea „Astrei“, 
ținută la Blaj, unde Aurel Vlaicu zboară ore întregi 
deasupra Cimpiei Libertăţii, cu avionul biplan con- 
struit de el. Zeci de mii de români se aflau adunaţi 
acolo. Se întoarce acasă plin de mîndrie naţională 
văzînd în zborul lui Vlaicu un simbol al zborului 
neamului românesc spre Unirea cea Mare. 


Dar bucuria părintelui Grigore se preface în 
mare durere în anul 1914. În luna ianuarie 1914, 
grav bolnav, se consultă cu tînărul asistent de la 
clinica medicală din Cluj, Dr. luliu Haţieganu, 
care-l internează la chirurgie pentru operaţie. Pro- 
fesorul chirurg Dr. Makkara face laparatomia și 
constată că are în faţă un stomac și as invadat 
cu tumori canceroase şi cu metastaze în toți gang- 
lionii mesenterici. Cazul este inoperabil, deznodă- 
mâîntul fatal poate surveni oricînd. 

La 22 iunie 1914, în zorii unei zile de Duminică, 
l-a chemat Stăpînul și Domnul său la Sfînta Litur- 
ghie cerească și îmbrăcat în felon, cu patrafir, cu 
cruce în mîna stîngă și cu cădelnița plină de buna 
mireasmă a tămiiei, se prezintă la serviciul cel 
ceresc etern. 

Nu avea nici 48 ani împliniţi. Făcuse totuşi 
multe fapte mari și lăsa 7 copii în ajutorul Dom- 
nului său. 


pe Ne 

Sf. Taină a Maslului 


(Urmare din pag. 1) 


Că Sf. Maslu este o Taină Sfîntă şi nu numai 
o simplă lucrare simbolică, rezultă din ceeea ce 
am arătat mai sus că ne spune Sf. Scriptură despre 
această Sf. Taină. Pe de altă parte, din faptul că 
Sf. Apostoli săvîrşeau vindecări și fără ungerea cu 
untdelemn, nu rezultă că n-ar fi existat Maslul ca 
Sf. Taină şi nici că untdelemnul ar putea“lipsi din 
cadrul acestei Sf. Taine. Este adevărat că Sf. Scrip- 
tură nu amintește untdelemnul în toate locurile în 
care vorbeşte despre  vindecări. Dar la Iacov 5, 
14—15 se cere în mod expres și untdelemn. Aici 
se spune că untdelemnul este materia acestei Sf. 
Taine, așa cum materia Sf. Botez este apa, iar 
materia Sf. Euharistii este pîinea și vinul; deci, nu 
poate lipsi. 

În cadrul Sf. Taine, împărtășirea darului nevăzut 
al Sf. Duh se face printr-o lucrare sfîntă văzută, 
care nu poate lipsi, pentru că este tot atît de im- 
portantă ca darul însuşi. Tocmai de această formă 
este condiţionată comunicarea darului nevăzut al 
Sf. Duh. 

3.- Dacă Maslul este o Taină prin care se împăr- 
tăşeşte darul vindecător al Sf. Duh, atunci de ce 
nu se vindecă toţi bolnavii cărora li se adminis- 
trează această Taină? Ba, unii bolnavi, după ce o 
primesc, mor! Ceea ce însemnează că nu este 
vorba despre o Sf. Taină, care împărtăşeşte darul 
vindecător al Sf. Duh, ci numai despre o simplă 
lucrare simbolică. 


Recunoaștem că nu toţi bolnavii care primesc 
această Sf. Taină se vindecă de bolile lor, precum 
şi că unii mor. Dar nu trebuie să uităm că efectul 
Sf. Taine depinde în primul rînd de credinţa pri- 
mitorului. Însuși Mîntuitorul n-a putut face minuni 
în „patria Sa“ din cauza „necredinţei lor“ (Marcu 
6, 1. 5—6). Pe de altă parte, pe bolnavi i-a vin- 
decat pentru credinţa lor: „După credinţa voastră 
fie vouă“ (Matei 9, 22. 29; 15, 28; 8, 10 ş.a.). De 
asemenea, nu vindecarea trupului este lucrul princi- 
pal, ci a sufletului. Noi nu putem pricepe întru 
totul cum lucrează Dumnezeu în această Sf. Taină. 

În concluzie, învățătura şi practica ortodoxă în 
legătură cu Sf. Taină a Maslului au temeiuri puter- 
nice în Sf. Scriptură. De aceea trebuie să le păs- 
trăm cu toată cuviința. 

C. Sirbu 


Sf. loan Gură de Aur 
Din omilia | la Cruce... 


„Crucea este sărbătoare şi prăznuire duhovni- 
cească. Mai înainte crucea era nume de condam- 
nare, dar acum a ajuns un lucru de cinste. Mai 
înainte era simbolul osîndirii, iar acum temeiul 
mântuirii. Crucea ne-a ajuns pricină a mii de bună- 
tăți, crucea ne-a liberat de rătăcire, crucea a lumi- 
nat pe cei care ședeau în întuneric, crucea ne-a îm- 
păcat cu Dumnezeu pe noi care ne războim cu: 
EI; pe noi cei înstrăinaţi de El, ne-a făcut ai Săi, 
pe noi care eram. departe de El, ne-a făcut să fim 
aproape de El. Crucea a ajuns distrugerea dușmă- 
niei, crucea a ajuns siguranța păcii, vistieria miilor 
de bunuri dăruite nouă. 

Din pricina crucii... nu ne temem de săgețile 
aprinse ale celui rău, căci am văzut izvorul (bună- 
tăților duhovniceşti); nu mai sîntem în văduvie, 
căci am primit mirele; nu ne mai temem de lup, 
căci avem pe păstorul cel bun. „Căci eu sînt, 
spune Domnul, păstorul cel bun“ (loan 10, 11). 

„...+ În adevăr pe cruce a fost jertfit Hristos. 
Acolo unde este jertfa acolo este nimicirea păcate- 
lor, acolo este împăcarea cu Stăpînul, acolo este 
sărbătore şi bucurie... Dar se cade să-i facem 


"prăznuire „nu cu aluatul cel vechi, nici cu aluatul 


răutăţilor şi al vicleşugului, ci cu azimile curăţiei 
și ale adevărului (1 Cor. 5, 8). 
(Culegere: D. Călugăr) 


„Plecarea Vlaşinilor” 


(Urmare din pag. 3) 


Aceste lucrări însă ne întăresc totodată negrăit 
de mult în dragostea față de Legea noastră stră- 
bună, faţă de poporul nostru dirz, cuminte şi în- 
țelept, care a dat atitea jertfe, ca noi, cei de astăzi, 
să trăim într-o țară unitară, liberă și independentă, 
la a cărei continuă înflorire avem obligaţia de a 
contribui cu toată ființa noastră. 


Pr. T. Burcuș 

Credinţa noastră 


53, Bărbăția și cumpătarea 


Împreună cu înţelepciunea și dreptatea ca vir- 
tuți morale sint socotite deopotrivă  bărbăţia 
(curajul) şi cumpătarea. Se înţelege că şi acestea 
trebuiesc insufleţite de iubire, căci iubirea e sufle- 
tul tuturor virtuţilor, tuturor faptelor bune. 

În viața noastră ne întimpină diferite situaţii, 
unele grele altele mai ușoare, unele apăsătoare 
altele luminoase. Noi nu trebuie să ne lăsăm 
copleșiți de greutăţile ce le întimpinăm, de neca- 
zurile şi suferinţele ce vin pe drept sau pe 
nedrept, cu voie sau fără voie, dinăuntru sau din- 
afară. Cine poate spune că în anii pe care i-a 
trăit s-a bucurat numai de succese, de rezultate 
bune şi mulțumitoare? E adevărat că unii trec 
mai ușor prin viaţă, alţii se lovesc de multe şi 
grele încercări. Sînt oameni care stau ţintuiţi pe 
patul suferinței toată viaţa sau ani îndelungaţi. 
Sint unii — care deşi vrednici — totuși nu ajung 
să fie promovați, din pricină că alţii îi ponegresc 
sau îi nedreptăţesc. Însă şi în cazuri de acestea 
pînă la urmă vrednicia biruieşte şi este pusă la 
locul de cinste ce i se cuvine. 

De aici rezultă că bărbăţia înseamnă luptă pen- 
tru biruinţa binelui asupra vasiăi, a idealurilor 
superioare ale fiecăruia şi ale poporului, dar în- 
seamnă şi suportarea necazurilor şi durerilor, prin 
care sufletul se căleşte, trece — cum se zice — 
prin proba „focului“ şi se »oţeleşte“. 

Pildă supremă în această privință o avem în 
viața Mîntuitorului. El a venit ca „lumea viaţă 
să aibă şi cît mai multă viaţă“ ... (loan 10, 10). 
„Căci Dumnezeu așa a iubit lumea încît pe Fiul 
Lui Cel Unul-Născut l-a dat ca oricine crede în 
El să nu piară, ci să aibă viaţă veșnică“ (loan 
3, 16). Pentru aceasta lisus a primit să sufere 
ocara şi prigoana, să ia asupra Sa crucea şi să 
sufere chinurile răstignirii pînă „şi-a dat dubul“ 
ră 19, 30). Toată viața Lui este luptă, este băr- 

ăție în înfruntarea celor ce îl urmăreau ca să-l 
„prindă în cuvint“, îl ponegreau, îl urau, ca — 
pină la urmă — să-l condamne la moarte. 

Maica Domnului a întimpinat grele încercări 
cind a fugit cu pruncul lisus în Egipt. De ase- 
menea cînd a urcat cu Fiul ei spre Golgota şi a 
stat la picioarele Crucii cînd în inima ei de mamă 
s-a înfipt adinc sabia durerii. 

Sfinţii Apostoli au mers pe urmele lui lisus. Și 
ei au înfruntat, cu un curaj deosebit, greutăţile 
propovăduirii Evangheliei lui Hristos. Ei au fost 
prigoniţi, cei mai mulți ajungînd să fie condam- 
nați la moarte. Și pilda lor a fost urmată de 
șirul mucenicilor creștini din primele trei veacuri, 
care au mărturisit pe Hristos cu suferinţe grele 
şi chiar moarte. 

Bărbăţia se arată şi în vremuri grele şi în lupta 
pentru eliberarea poporului de sub stăpiniri 
străine sau în lupta pentru înlăturarea nedreptăţii 
și pentru formarea unei vieţi drepte și îmbelşu- 
gate pentru toți fiii patriei. Această bărbăţie merge 
dacă e nevoie pînă la sacrificarea vieţii pentru 
binele şi libertatea poporului. De aceea sînt cinstiţi 
în mod deosebit eroii poporului din toate sec- 
toarele de activitate, nu numai în condiţii excep- 
ționale, ci şi în munca dăruită deplin propășirii 
obștești. 

Desigur bărbăţia — în diferitele împrejurări — 
se cucereşte prin exerciţiu, prin strădania continuă 
de a împlini deplin cele necesare pentru ca binele 
să fie mereu biruitor şi în viața publică şi în 
viața familiei şi în viaţa personală a fiecăruia, 
pentru ca încercările vieţii să ducă la întărirea 
caracterului moral, a personalităţii. E nevoie deci 
ca virtutea bărbăţiei să [ie exercitată şi desăvir- 


şită continuu. Nu trebuie si ne îngăduim nici o 
slăbiciune, ci să stăm necbntiţi în orice situații 
ne-am afla. Desigur e vorka de situaţii, în care 
ni se cere să avem 0 viaţă sănătoasă și rodnică 
şi să slujim interesele superioare ale patriei. 

Împotriva bărbăţiei stă păcatul nestatorniciei 
(omul cu mai multe feţe, care urmăreşte numai 
scopuri personale), al laşităţii (din frică), al răz- 
bunării, al curajului nejudecat ş. a. 

De aici se vede îinsemnăiatea deosebită a băr- 
băţiei atît pentru viaţa individului, cît şi pentru 
binele poporului. 

În calitate de credincioși trebuie să pășim pe 
urmele lui Hristos, suportind cu răbdare toate 
necazurile şi suferințele. Să privim la Crucea lui 
Hyistos și să înțelegem cuvintul Domnului, că 
„întru răbdarea voastră veţi dobîndi sufletele 
voastre“, veţi dobindi fericirea cea veşnică. Cru- 
cea e semnul |ui Hristos şi semnul creştinătăţii 
noastre. Ea însă e sprijinită pe cerul luminilor, pe 
încrederea că vom fi împreună în weșnicia cea 
fericită. 

Cumpătarea este rsvilibrul în toate sau 
infrinarea şi disciplinarea tuturor pojtelor şi dorin- 
țelor noastre sufletești şi trupeşti. În tot ceea ce 
face omul trebuie să aibă un cumpăt. De aceea 
el trebuie să mănince și să bea cu „dreaptă jude- 


cată“, adică atit cît e de trebuinţă şi atit cît e 
cuviincios. La fel el trebuie să fie cu băgare de 
seamă la ceea ce spune, la felul cum se îmbracă, 
cum se comportă. Se ştie că „vorba multă e sără- 
cia omului“ și duce adesea la certuri şi vrăjmăşii. 
Să ne stăpinim limba. Cumpătarea ne ajută să 
nu fim robiţi de plăceri, de lucrurile ce le avem, 
de lăudăroșenie şi par răgglă. adică să fim eli- 
beraţi de ele. În felul acesta ne păstrăm sănătatea 
trupului şi a sufletului şi o întărim, pe cînd orice 
abuz, orice depăşire a ceea ce e necesar are urmări 
vele şi asupra sufletului şi asupra trupului. Aşa 
spre exemplu a bea un pahar de vin este lucru 
bun. Însă cel ce abuzează de băutură ajunge să-și 
piardă controlul judecății, devine beţiv şi rob al 
băuturii. 

Sint unii care cred că totul e să îngrămădeşti 
cit mai multe lucruri şi să te lauzi cu ele. Dar — 
cum spune proverbul — „ce-i mult nu-i sănătos“, 
ce e exagerat, adică peste măsură, e dăunător şi 
nici nu face impresie bună la cei din jur. 

Exemple de cumpătare avem în viaţa Mintui- 
torului, a Maicii Domnului şi a Sfinţilor. Bunii 
credincioşi se străduiesc să urmeze pilda Sfinţilor 
şi să fie cumpătaţi în toate. Aceasta cere o atenţie 
şi o luptă continuă în fiecare clipă, în fiecare ceas, 
in fiecare zi şi în orice împrejurare. 

Împreunînd bărbăţia cu cumpătarea credinciosul 
duce „lupta cea bună“ la care ne cheamă pe toţi 
Sfîntul Apostol Pavel, ca astțel să fim adevăraţi 
ucenici ai Domnului nostru lisus Hristos. 


i NICOLAE 
Mitropolitul Ardealului 


Despre conștiință 


Cînd a creat Dumnezeu pe om, a așezat în el 
o sămînţă divină, mai vie și mai luminoasă decît 
o scînteie, pentru a lumina sufletul și pentru a-l 
face să deosebească binele de rău. Aceasta se 
numeşte conștiință, care este legea naturală ne- 
scrisă. Ea este reprezentată de Părinţi ca fintînile 
săpate de Isaac, pe care le astupau filistenii (Fac. 
26, 15), 

Conformîndu-se acestei legi a conștiinței, patri- 
arhii și sfinţii, înainte de legea scrisă, au fost 
plăcuți lui Dumnezeu. Însă oamenii au neglijat-o 
și au nesocotit-o, în mod progresiv, prin păca- 
tele lor. 

De aceea a fost de lipsă legea scrisă, a fost de 
lipsă venirea profeților și chiar venirea Mîntui- 
torului lisus Hristos, pentru a o scoate la lumină 
și pentru a o reafirma prin practicarea sfintelor 
sale porunci. Este, deci, în puterea noastră, fie să 
o neglijăm, fie să o lăsăm să ne lumineze, dacă 
o ascultăm. Dacă conștiința noastră ne spune să 
facem un lucru sau să nu-l facem, dacă ea ne 
spune din nou și noi nu facem ceea ce ea ne zice, 
persistînd în a o nesocoti, povara care apasă asu- 
pra ei o împiedică să ne conducă viaţa în mod 
clar. Asemenea unei lampe a cărei claritate este 
întunecată de impurități, ea începe să ne facă să 
vedem lucrurile mult mai confuz, mult mai obscur. 
După cum într-o apă tulbure nimeni nu-și mai 
poate vedea faţa, tot așa și noi ajungem de nu 
mai distingem vocea conștiinței și facem ceea ce 
noi nu dorim. Totuși nu e nimeni care să fie 
lipsit de glasul conștiinței, fiindcă ea este ceva 
dumnezeiesc în noi, care nu moare niciodată. Ea 
ne amintește fără încetare de datoriile ce le avem. 
Însă noi sîntem cei ce nu le ascultăm. 

Profetul plinge pentru aceasta pe Efraim, 
zicînd: „Efraim este asupritor asupra dușmanulu' 
şi nesocotește dreptul fiecăruia, fiindcă îi place 
să alerge după idoli (plăceri)“ (Os. 5, 11). 

Conştiința este aceea pe care o numește „dw- 
man“, De aceea se spune în Evanghelie: „Împad- 


te cu pîrîșul tău degrabă, pînă ești cu el pe cale, 
ca nu cumva pirişul să te dea judecătorului și 
judecătorul slujitorului și să fii aruncat în tem- 
niţă. Adevărat grăiesc ție: Nu vei ieși de acolo, 
pînă ce nu vei fi dat cel din urmă ban“ (Matei 
5, 25—26). 

Pentru ce a numit conștiința „pîriș“? Pentru că 
ea se opune în mod constant voinţei noastre rele; 
ea ne mustră dacă nu facem ceea ce trebuie să 
facem. 

„Pentru aceea este numită „dușman“, sau „pîriș“ 
și ni se dă acest sfat. Împacă-te cu pîrişul tău, 
cit timp eşti pe drum cu el. „Drumul“, după cum 
zice St. Vasile cel Mare, este viața noastră pre- 
zentă 

„Să ne silim, deci, să ne păzim conștiința, atita 
timp cît sîntem în această lume, avînd grijă să 
nu nesocotim mustrarea ei, în orice împrejurare, 
şi să nu o înlăturăm de la nici o faptă, oricît de 
mică. Căci știți că din lucrurile mici, așa zise fără 
însemnătate, se nasc lucrurile mari. Începem prin 
a zice: Ce însemnătate are, dacă zice cutare 
cuvint? Ce însemnătate are dacă eu mănînc cutare 
mincare? Ce importanță are dacă eu mă ocup de 
o afacere? Se poate atunci zice: Ce importanţă are 
caca eu am contractat o boală supărătoare? Astfel 
«e poate ajunge pînă la a nesocoti lucrurile impor- 
'ante și grave, sugrumînd conștiința. Şi, în sfârșit, 
se ajunge la paguba de a cădea la o totală nesim- 
ţire a conştiinţei. 

Să avem grijă de a nu nesocoti lucrurile mici, 

să luăm aminte de a nu le socoti fără însemnă- 
tate. Ele nu sînt mici, fiindcă devin o boală, o 
deprindere. 
„Să luăm aminte la lucrurile ușoare, pentru ca 
să nu dgvină grave. Virtutea și păcatul încep din 
lucrurile mici, însă duc la lucruri mari, bune sau 
rele. 

De aceea Mintuitorul ne îndeamnă de a ne păzi 
conștiința sub forma unui avertisment adresat fie- 

(Continuare în pag. 4) 

III Sfintele canoane în viața Bisericii 


Credinţa, cultul şi canoanele 


Sfîntul Evanghelist Luca scrie că activitatea 
Mîntuitorului a constat în „a face şi a învăţa“ 
(F. Ap. 1, 1), adică a avut o parte practică sau 
concretă şi o altă parte învăţătorească. Aceste două 
aspecte, adică propovăduirea dreptei credințe şi 
rînduiala lucrărilor sfinte, precum şi stabilirea nor- 
melor de drept, menite să ţină în bună rînduială 
viaţa credincioşilor, au constituit totdeauna preocu- 
parea de căpetenie a Sf. Biserici. 

Păstrarea neştirbită a adevărurilor de credință, 
care se mai numesc şi dogme bisericeşti, şi transmi- 
terea lor, prin propovăduire, către credincioşi are 
un rol de primă importanţă în viaţa Bisericii. Prin 
propovăduire se face cunoscută oamenilor dogma 
credinței şi voia lui Dumnezeu. Prin lucrările bise- 
riceşti sfinţitoare, ca Sf. Taine și diferite rugăciuni 
şi slujbe, precum şi prin rînduielile canonice, refe- 
ritoare la viaţa creștinului, credincioșii trăiesc în 
duhul lui Hristos, primesc harul Său, urmează 
poruncile Sale şi credinţa lor devine lucrătoare. 
Dogmele de credință lăsate de Mintuitorul, sau 
formulate mai tirziu de Sf. Părinți, tot pe baza 
acestei învățături, ne mărturisesc despre opera de 
mântuire obiectivă realizată de lisus Hristos. Dar 
ele rămîn ca nişte piscuri măreţe, la care nu putem 
ajunge şi nu putem dobîndi mântuirea personală 
sau subiectivă, decît atunci cînd ne însuşim lucră- 
rile Sf. Taine şi cînd vieţuim potrivit rînduielilor 
sf. canoane ale Bisericii, în săvîrşirea faptelor bune. 

Prin dogme, adică învăţăturile de credinţă, cu- 
noaştem — atit cît e în puterea omenească și cît 
ne-a descoperit Dumnezeu — adevărurile creștine, 
privim, cum am zice, spre Hristos. Prin Sf. Taine, 
prin rugăciunile şi slujbele Bisericii, prin respectarea 
rînduielilor canonice ale vieții creştine, credincioşii 
intră în colaborare cu harul lui Hristos, se unesc 
cu El şi cîştigă vrednicia pentru mîntuire. 

Aceste două aspecte ale vieţii creștine — cea 
dogmatică și cea practică — sînt strîns legate între 
ele şi se condiţionează reciproc. Astfel, cunoașterea 
adevărurilor Sf. Scripturi și ale Sf. Tradiţii im- 
primă credinciosului o credință luminată, vie, care-i 
va însufleți dragostea față de rînduielile bisericeşti 
şi va da naştere totodată la fapte bune. Pe de altă 
parte, lipsa faptelor bune este un indiciu de necu- 
noaştere, sau de amorţire în însuşirea învățăturilor 
credinţei, după cuvîntul Sf. Apostol Iacov (2, 17). 

Aşadar, credința şi faptele bune sînt coordo- 
natele în care se mişcă viața religioasă a creștinului, 
sînt două dimensiuni ale trăirii religioase. 

Dogmele credinței determină însă pe credincioși 
şi la exercitarea unor acte de adorare a lui Dum- 
nezeu, acte care alcătuiesc cultul religios creştin. 
Dogma stă deci la baza cultului. Ea inspiră şi însu- 
flețeşte actele de cult, le imprimă caracterul său de 
dreaptă credință. De aceea orice abatere de la 
dreapta credință se va resimţi atât în actele de cult 
cît şi în domeniul faptelor. Sf. Apostoli şi Sf. 
Părinţi, iar după epoca lor întreaga Biserică au 
vegheat cu grijă ca asemenea abateri să nu aibă 
loc. Cînd totuşi se ivea undeva vreo erezie, adică 
subminarea dreptei credinţe şi a rînduielilor biseri- 
ceşti, Biserica, prin organul ei de conducere — si- 
nodul — lua măsuri de ordine pentru restabilirea 
situaţiei. Sinoadele s-au preocupat permarent de 

ăstrarea neştirbită și apărarea întregii comori de 
învățături şi rînduieli primite de la Mintuitorul, 
sau de la Sf. Apostoli şi a le transmite urmașilor. 
Ca organe ale Bisericii și ale Duhului Sfint, Sinoa- 
dele au formulat şi precizat învățăturile de credință 
şi au stabilit canoane, adică hotărîri, care trebuiau 
urmate necondiţionat de toți credincioşii. În acelaşi 
timp, Sinoadele şi Sf. Părinţi au acordat şi o mare 
atenție atît problemelor de organizare şi de cîr- 
muire a Bisericii, cât şi celor care priveau viaţa 
morală, spirituală, socială şi economică a credn- 
cioşilor. De aici rezultă că vom avea de cercetat 
unele canoane privitoare la credință și chestiunile 
legate de ea (cultul divin, postul, sărbătorile ş. a), 
iar alte canoane în legătură cu diferite aspecte îi 
relaţii ale vieţii credincioșilor în societate. 

Înainte de a prezenta canoanele propriu-zise, 
vom aminti, pe scurt, cele mai importante hotărîri 
ale Sf. Sinoade în materie de credinţă, care au un 
caracter obligatoriu — ca şi canoanele — pentru 
toţi credincioşii. lie 

În primul rînd vom aminti Simbolul credinţii, 
sau Crezul, atît de cunoscut şi des întilnit în cărțile 
de rugăciune, în rînduiala Sf. Liturghii şi a altor 
slujbe. El a fost alcătuit de către primele două 
sinoade ecumenice. La primul Sinod ecumenic, ținut 
la Niceea, în anul 325, s-au alcătuit articolele 1—7 
din Crez, privitoare la persoana Mîntuitorului; al 
doilea Sinod, ţinut în Constantinopol, la anul 381, 


a formulat restul de 5 articole, care se referă la 
Sf. Duh, la învăţătura despre Biserică, despre Botez, 
despre învierea morţilor și despre viața veșnică. 

În al doilea rînd amintim hotărîrile sinodului al 
treilea ecumenic, ținut la Efes, în anul 431, la care 
a fost condamnată erezia lui Nestorie şi s-a pre- 
cizat prezenţa celor două firi — omenească și 
dumnezeiască — în persoana Mîntuitorului, recu- 
noscîndu-se totodată că Sf. Fecioara Maria este 
Născătoarea de Dumnezeu. 

„Sinoadele al IV-lea din Calcedon, din anul 451, 
şi al V-lea din 680, ţinut la Constantinopol, au 
continuat să precizeze şi să formuleze învățăturile 
de credință despre cele două firi şi două voințe în 
persoana Mîntuitorului, condamnînd ereziile și 
alcătuind numeroase canoane. 

În sfîrşit, sinodul al VII-lea ecumenic, din anul 
787, ţinut la Niceea, a restabilit cinstirea sf. icoane 
şi a condamnat rătăcirile de credință şi persecuțiile 
împotriva icoanelor. 

Preocupările Sf. Apostoli şi ale Sf. Părinţi, pen- 
tru apărarea și mărturisirea dreptei credințe, şi-au 
găsit totodată expresia şi în numeroasele canoane, 
ca legi bisericeşti, avînd pecetea autorităţii Sf. Bise- 
rici, cîrmuită de Sf. Duh şi deci ferită de greșeli 
în lucrarea ei pentru mântuirea credincioşilor. 

„Canonul Sf. Scripturi. În primele veacuri creştine 
circulau multe scrieri religioase, alcătuite de autori 
necunoscuți, care cuprindeau unele greșeli şi contra- 
ziceau învăţătura cărţilor sfinte din Vechiul și Noul 
Testament. Pentru a se bucura de popularitate și 
prestigiu între creştini, aceste cărți erau denumite 
de către autorii lor „Evanghelii“ sau „Epistole“ şi 
puse sub numele unui Evanghelist sau Apostol. 

„Biserica a fost nevoită să ia măsuri de apărare 
impotriva unor asemenea imitații şi a precizat, 
prin canon, care sînt cărţile autentice ale St. Scrip- 
turi, cu adevărat inspirate de Sf. Duh, sau cum li 
s-a mal zis canonice şi care sînt scrieri necanonice, 
denumite şi apocrife. Astfel în canonul 85 apostolic 
ni se prezintă o listă a tuturor cărților canonice 
ale Sf. Scripturi şi alte cîteva scrieri bune de citit 
pentru creștini. În acelaşi timp can. 60 apostolic 
interzice răspîndirea în Biserică „a cărților cu in- 
a false, spre stricăciunea poporului și a cle- 
TUlul . 


Prin stabilirea canonului cărților Sf. Scripturi, 
de către autoritatea și înţelepciunea Bisericii, s-a 
adus o contribuţie de prim rang în păstrarea drep- 
tei credinţe. Toţi cei care se folosesc de Sf. Scrip- 
tură au la dispoziţie o operă care se datorește Sf. 
Tradiţii, adică acelei comori de învățături sfinte 
pe care a păstrat-o şi a transmis-o autoritatea şi 
competența Bisericii. Fără această purtare de grijă, 
fără stabilirea canonului Sf. Scripturi, n-ar fi fost 
eliminate din rîndul cărților sfinte numeroase scrieri 
necorespunzătoare cu învățătura Mintuitorului, 
scrieri care puteau primejdui valoarea şi prestigiul 
creştinismului. 


În problema menţinerii dreptei credințe, can. 7 
al sinodului al III-lea ecumenic glăsuieşte: „Sf. 
Sinod a hotărît că nimănui nu-i este permis să 
propună, sau să scrie, sau să alcătuiască altă cre- 
dinţă, afară de cea hotărită de către Sf. Părinţi, 
adunaţi în cetatea Niceei, împreună cu Sf. 
Duh...“. La fel prevede şi can. 1 al sinodului 
trulan: .. „Noi, făcînd acum începutul cu harul 
dumnezeiesc, hotărim ca credința transmisă nouă 
de către cei care au fost martori și slujitori ai 
Cuvîntului, de către Apostolii aleși de Dumnezeu, 
să se păstreze liberă de inovațiuni și nevătă- 


mată“... Pr. Mihail Colotelo 


Din îndatoririle părinţilor 


„De la începuturile ei, Biserica noastră a apre- 
ciat în chip special rolul familiei în ceea ce pri- 
vește formarea religios-morală a membrilor ei, 
subliniind permanent în primul rînd îndatoririle 
pe care părinţii le au în creșterea, „în frica de 
Dumnezeu“, a copiilor lor, în sădirea și culti- 
varea în sufletele acestora a unor deprinderi sănă- 
toase, care să cinstească, să onoreze atît pe copii 
cît și pe părinţi. Dar ca să zidești pe adevăr 
sufletul unui copil trebuie să-i cunoşti universul 
lăuntric, zăcămintele de virtualităţi, conținutul de 
înclinații. 

Taină și revelare, copilul este o forță care se 
afirmă ascendent întru continuă împlinire de sine. 

Abia venit în lume copilul deschide larg ochii 
către tot ce-l înconjoară. Se miră; întreabă nespus 
de multe; vrea să afle și să știe orice-i trezește 
curiozitatea mereu nesătulă. Minte iscoditoare, el 
observă, vede și aude ceea ce zic și fac cei din 
jurul său. 

Dor şi vis de nesfîrşită fericire, sufletul copiilor 
este ogor minunat de însămînţare pentru ideile de 
cinste, justiție și sensibilitate umană profundă la 
suferința aproapelui. Sincer din fire, copilul pro- 
testează firesc ce pt nedreptăţii; combate 
minciuna și egoismul; se revoltă contra neomeniei; 
plinge de jalea celor aflaţi în nevoi. 

În această plămădeală de puritate sufletească 

ărinţii sînt chemaţi să sădească răsadul încrederii 
în adevăr și bine, în generozitate și abnegaţie, în 
muncă și cinste. Spre a grava cît mai temeinic în 
conştiinţa micuţilor cultul muncii, datoriei şi răs- 
punderii obștești, noi, ca membri ai Bisericii, sîn- 
tem obligaţi să ne creștem pruncii în duhul auten- 
tic al iubirii de Lege și ţara în care vieţuim, al 
dragostei de om și umanitate. 

Pentru a-i îndrepta pe acest făgaș, se cuvine a 
ne apropia de ei cu toată grija și dragostea, com- 
poriîndu-ne în așa fel, încît ca vorba și acţiunea 
noastră să le servească drept lecție deschisă. 
Părinții să ia aminte ca nu cumva să le dea 
copiilor prilej de sminteală, să-i întîmpine cu ură 
şi răutate, să-i rănească cu expresii necuviincioase. 

Sfătuitori adevăraţi și ocrotitori binevoitori să 
le fie pilde bune „în vorbe, în purtări, în dra- 
goste, în credință, în neprihănire“ (1 Tim. 4, 13). 

Sf. Scriptură îndeamnă pe părinți: „Deprinde 
pe tînăr cu purtarea pe care trebuie s-o aibă; 
chiar cînd va îmbătrini nu se va abate de la ea“ 
(Pilde 22, 6). Aceasta deoarece climatul moral 
din cămin se imprimă așa de structural în sufletul 
copilului, încît „o mie de dascăli — spune Juve- 
ral — nu-l dezvaţă de învățatul de acasă“. 

Puterea de imitație a copilului nu cunoaște 
opreliști. El învaţă cu ochii, cu urechile, cu miîi- 


nile, imitînd scenele, atitudinile și viaţa celor mari. 
Urmiîndu-le exemplul, deprinde afectiv obiceiul 
de a face un mic serviciu de a ajuta pe cei slabi 
şi bătrîni, a înfăptui un gînd bun, o ispravă de 
seamă. Învățindu-i de mici la treabă, hărnicie, 
e rai de ordine şi curăţenie, le insuflăm încre- 
erea în ei, curajul faptei, iniţiativei, gîndirii crea- 
toare. Datorită obișnuinței din pruncie, copilul 
simte bucuria de a face din plăcere ceva meri- 
tuos, de a fi de folos, îndrăgește munca. 


Întiile impresii și emoţii nu se șterg niciodată. 
Sfaturile,  exemplificările concrete, experiența 
trăită a părinților dau rod; se transformă în 
aplicări practice, în deprinderi tari, în ţinută 
morală demnă. 


O dată cristalizate în virtuți morale și civice, 
acestea pregătesc spiritele pentru viaţa laolaltă, 
întind punți de la familia mică la cea mare — 
societatea. 

Părinţii îşi exercită puterea și oficiază slujba 
de educatori în templul familiei — vatra origi- 
nară de creaţie și cultură în care se plămădește 
chipul spiritual al neamului; se păstrează moşte- 
nirea de datini, comorile portului, graiului și ver- 
sului, ființa noastră românească. Așezată solid pe 
sfințenia iubirii și stînca unității, consolidată 
sufletește și consfințită prin lege, familia decide 
sănătatea fizică și spirituală a naţiunii; îi deter- 
mină specificul etnic, capacitatea de a crea valori, 
de a-şi afirma și apăra existenţa. 


Drept aceea, familiei îi revine, în primul rînd, 
îndatorirea de a cultiva calitățile inimii și a 
modela viaţa tinerilor vlăstare în respectul pios 
pentru trecutul glorios și prezentul strălucit al 
poporului, în spiritul idealurilor înalte ale uma- 
nismului. 

Înrîurirea părinţilor asupra simțirii și imagi- 
naţiei copiilor hotărăşte totul: Stilul de viață, 
destinul, viitorul. Semințele pe care ei le seamănă 
în cuget rămîn în carne și sînge, le sînt dreptar 
nerătăcit, ajutor real și sprijin moral în viața ce 
le stă înainte. 

Aşadar, părinți „creşteți-vă copiii întru învăță- 
tura și înţelepţirea Domnului“ (Ef. 6, 4). Aprin- 
deți pe altarul sufletului lor flacăra curată a dra- 
ostei de viaţă și semen, a onoarei și rivnei de a 
înfăptui cît mai multe lucruri de interes uman. 

Întru aceasta stă arta educaţiei la școala fami- 
liei noastre: 

Să formeze, pe calea cuvîntului și faptei, 
oameni adevăraţi, fii buni ai Bisericii și cetăţeni 


vrednici ai Patriei. 
Pr. Gb. Oneţiu 

TELEGRAFUL ROMAN 


„Pentru țara aceasta...” 


i Rugăciunea este pentru noi, ca fii ai Bisericii 
în care s-au închinat înaintașii noștri, o brană 
“sufletească ce nu poate fi înlocuită cu nimic. Deri- 
vind în chip firesc din legăturile existente între 
noi, ca fii ai Săi, şi Părintele ceresc, așa cum 
fireşti sînt şi convorbirile mai intime între copii 
şi părinţi, rugăciunile noastre au un foarte variat 
conținut. 

La rugăciune de preamărire ne îndeamnă de 
pildă cugetul nostru atunci cînd sintem pătrunși 
de măreţia cea negrăită a lui Dumnezeu, de 
Lumina, de Dragostea, de Atotputernicia, de Fru- 
museţea, de Înţelepciunea Sa absolută. La rugă- 
ciune ne îndeamnă sufletul nostru în clipe de 
bucurie, dar şi în momente de apăsare lăuntrică. 
La rugăciune alergăm atunci cînd, cu voie sau 
fără voie, ne-am întinat ființa cu un vreun păcat 
oarecare, ca Dumnezeu cel Atotștiutor şi Atot- 
văzălor să ne ierte, şi tot pe calea rugăciunii 
«cerem ajutorul divin în a putea urca cit mai Sus 
spre culmile luminoase «le desăvirşirii religios- 
morale. 


În rugăciunile noastre apoi n-am cuprins şi nu 
ne cuprindem niciodată numai pe noi, ci, după 
cuvintul  Miîntuitorului lisus Hristos, totdeauna 
ne-am rugat pentru „piinea noastră“, pentru ier- 
tarea greșelilor „noastre“, pentru binele tuturor 
„semenilor noştri, ştiuți şi neştiuți. 


De asemenea, în rugăciunile noastre, d> acasă 
„din cămara sufletului nostru, sau de la biserică, 
ne-am rugat şi ne rugăm cu toată căldura făpturii 
noastre şi pentru meleagurile acestea, cu care de 
„două m.lenii ni s-a împletit destinul, pentru pla- 
iurile acestea binecuvintate din care ne-a mustit 
fiinţa ca popor şi care nu ne-au trădat niciodată, 
„dimpotrivă, ne-au fost prieteni devotați, ceea ce 
îl făcea pe bravul „Dan, căpitan de plai“, să 
ceară bainului cotropitor: „Ghirai | mă să, lasă 
în ora morţii grele | Să mai sărut odată pămin- 
tul țării mele“; ne-am rugat şi ne rugăm pentru 
toți fii acestei ţări, care s-au dăruit şi se dăruiesc 
ca acest popor să urce tot mai mult pe treptele 
„demnităţii A care are dreptul. 

Zicem, așadar, în rugăciunile noastre particu- 
lare, „apără și păzeşte, Doamne, de toată reana 
întîmplare pe cîrmuitorii Patriei noastre, ca sub 
„scutul Tău cel puternic şi sub conducerea lor să 
ne zidim o ţară tot mai frumoasă, în care pacea, 
binele şi dreptatea să fie atotstăpinitoare și pe 
„care s-o apărăm de toți vrăjmaşii“. 


Se roagă preoţii noștri în biserică, împreună cu 
toată obștea, „pentru apărarea ţării acesteia şi a 
„celor ce viețuiesc într-însa şi pentru pacea și buna 
„așezare a întregii lumi“, san „ca să se păzească 
țara aceasta, toate orașele şi satele, de ciumă, de 
foamete, de cutremur, de potop, de foc, de sabie”, 
texte pe care le găsim la Sf. Liturghie. 


Precum ştim însă, aproape că nu este ectenie 
„de la slujbele noastre în care să nu ne rugăm 
„pentru ţara aceasta, pentru toate orașele și 
satele“. 


„Pentru țara aceasta...“. Cit de cuw- 
prinzătoare este această rugăciune. Doamne, cite 
avem să-ţi spunem atunci cînd ne rugăm „pentru 
țara aceasta“, pentru care s-au rugat, au trudit şi 
s-au jertfit atitea şi atitea generaţii. Noi, cei de 
astăzi însă, parcă avem mai multe temeiuri s-o 
facem. Dacă ne îngăduim de exemplu numai 
cîteva zile de răgaz şi dăm un cît de cit ocol 
țării, sujletul ni se umple de bucurie, inima ne 
bate mai cu tărie, ca atunci cînd sîntem în faţa 
unei fiinţe dragi, iar frumuseţile de tot felul care 
ne ies în cale, cele ale firii şi cele făcute de mîna 
omului, ne îndeamnă cu tărie să ne rugăm „pen- 
tru țara aceasta“. 


Este destul să traversăm ţara celor „Irei 
Scaune“, astăzi judeţul Covasna, să trecem pasul 
Oituz, unde li s-au spus cîndva celor ce voiau să 
ne cotropească: „Pe aici nu se trece“, să aruncăm 
o privire peste cetatea industrială de la orașul 
"Gb. Gheorghiu-Dej, peste orașul-grădină Piatra 
Neamţ, să zăbovim o clipă la Mănăstirea 
Agapia, unde Sfinţii de pe pereţii bisericii, ieșiţi 
din penelul marelui Grigorescu, sînt gata parcă 
să se desprindă de la locurile lor şi să ne ia de 
mină pentru a ne conduce pe cărările cele plăcute 
lui Dumnezeu; să oprim la Mănăstirea Neamţ, 
„din ale cărei teascuri au ieşit atitea cărţi în slovă 
românească și unde simtim și acuma pașii lui 
Ștefan cel Mare, să străpungem apoi din nou 
Carpaţii spre Transilvania peste Munţii Neamţu- 
«lui, pe la marginea de sus a Mării de la Bicaz, 
„prin brădeturile cu umbra deasă şi de o frumu- 
:sețe cu anevoie de spus în vorbe, care adăpostesc 


Tulgheşul, Corbu, Borsecul etc.; să urmărim apoi 
de la Topliţa firul Mureșului în sus pînă se întîl- 
neşte cu fratele său Oltul. pe al cărui curs să 
coborim prin țara Ciucului și, nouă ca oameni 
credincioși, pătrunși de atita farmec, gîndul ni se 
va înălța din nou spre Cel Atotputernic şi rugă 
fierbinte ne vine să rostim „pentru țara aceasta“. 

„Pentru țara aceasta“ m-am rugat cu tot dina- 
dinsul cînd, în miezul verii ce s-a scurs, mă aflam 
deasupra stinii din Şipoate, cuprins de oile ce 
rupeau cu grabă zburătoarea care se afla din abun- 
denţă, avind în spate virful Ciucaş, cu colţurile 
sale rotunjite măestrit de dalta fermecată a firii, 

iar în faţă avind Zăganul, Piatra Laptelui, Dra- 
gomiru, Chirușca, undeva în depărtări vestitul 
Penteleu şi alte coame de munţi pe care ochiul 
nu se mai sătura să le privească. 


Se cuvine deci să ne cunoaştem cit mai bine 
Patria, cunoscînd-o și pătrunzindu-ne de darurile 
sale cele bogate, seara şi dimineaţa şi ori de cîte 
ori zăbovim la rugăciune, să ne rugăm cu toată 
văpaia sufletului nostru şi „pentru țara aceasta“, 
pentru toţi fiii ei, așa cum se rugau pentru ea 
vrednicii noștri voievozi de odinioară, ca Dum- 
nezeu s-o păzească de toată reaua întîmplare, iar 
pe noi să ne ajute s-o facem mai frumoasă, mai 
grădină între marile grădini ale lumii. 


Gh. Papuc 


O Fiind în vizită ca turist în ţara noastră, cu 
binecuvîntarea Înalt Prea Sfinţitului Arhiepiscop 
şi Mitropolit Teoctist, marţi, 23 iulie 1974, a 
sosit la Centrul arhiepiscopesc din Craiova P.S. 
Episcop Lucio Grandoni din Italia, însoțit de 
preoții Francesco Grasselli și Fernando Valenti. 

Din încredințarea Î.P.S. Mitropolit Teoctist, 
oaspeţii au fost primiți de P.S. Episcop-vicar 
Nestor Severineanul şi P. C. părinte vicar N. Nico- 
laescu. Oaspeţii și-au manifestat bucuria și recu- 
noştința că au posibilitatea să viziteze sfinte loca- 
şuri ortodoxe. lerarhul romano-catolic era pentru 
a patra oară în vizită în ţara noastră, cunoscînd 
bine limba română. 

Au vizitat Centrul eparhial, catedrala mitro- 
politană „Sf. Dimitrie“ din Craiova și Muzeul 
Etnografic de la Bănie, biserica „Madona Dudu“ 
şi Muzeul de Istorie Oltenia. 

Spre seară au fost călăuziți la Mănăstirea 
Jitianu din apropierea Craiovei de către P.S. 
Episcop-vicar. Au vizitat biserica, crucile de pia- 
ură funerare, expuse în aer liber, colecția de 
icoane în curs de organizare din Muzeu şi chiliile 
unde au și găzduit pînă a doua zi. 

La plecare au avut cuvinte de laudă pentru tot 
ce au văzut la Craiova, mulțumind totodată 
Î. P.S. Mitropolit Teoctist al Olteniei pentru ospi- 
talitate. 

O Profesorul german Paul Wiertz din Regens- 
burg (R.F.G.), cunoscut în lumea catolică și în 
mare parte și în cea ortodoxă prin activitatea sa 
ecumenică și prin publicaţiile cu privire la Orto- 
doxie, a vizitat Centrul eparhial al Mitropoliei 
Olteniei împreună cu familia, venind de la Sf. 
Patriarhie din Bucureşti, în zilele de 23—24 iulie 
1974. 

La Centrul Eparhial din Craiova și la Mănăs- 
tirea Jitianu din apropiere a fost întîmpinat și 
condus, din încredințarea Î.P.S. Arhiepiscop și 
Mitropolit Teoctist, de către P.S. Episcop-vicar 
Nestor Severineanul. 

S-a bucurat văzînd noile zidiri și îmbunătățiri 
bisericești de la Centrul eparhial şi de la Jitianu, 
mărturisind şi recunoştinţa sa față de Î.P.S. 
Arhiepiscop și Mitropolit Teoctist al Olteniei. 

O Părintele Gheorghe Beeresi, paroh ortodox 
român din Ungaria, a vizitat în ziua de 30 iulie 
1974, împreună cu soţia, Centrul eparhial mitro- 

olitan din Craiova, unde a fost primit în numele 
„P.S. Arhiepiscop şi Mitropolit Teoctist de către 
P.S. Episcop-vicar Nestor Severineanul şi P.C. 
părinte vicar N. Nicolaescu. 


La plecare, oaspetele și-a exprimat bucuria și 
recunoştinţa față de ceea ce a văzut la Centrul 
mitropolitan și în general în orașul Craiova. 

O Praznicul Adormirii Maicii Domnului, 15 
august, este, precum se știe, și hramul Sf. Mănăs- 
tiri Brîncoveanu de la Sîmbăta de Sus, din țara 
Făgărașului. În acest scop anul acesta de la Cen- 
trul arhiepiscopesc din Sibiu a sosit Î.P.S. Mitro- 
polit Nicolae al Ardealului, însoțit de P. C. vicar 
Traian Belașcu, P.C. rector Is. Todoran, P.C. 
cons. Gh. Papuc și P.C. arhid. I. Bolog. 

În ziua praznicului, în prezența unui mare 
număr de credincioși, Î.P.S. Mitropolit Nicolae 
al Ardealului, înconjurat de un sobor de preoţi 
şi diaconi, a săvîrșit la altarul din pădure Sf. 
Liturghie arhierească, în cadrul căreia au fost hiro- 
toniți: Ion Stoica de la Mănăstirea Brîncoveanu 
întru ierodiacon și C. diacon Gh. Marin întru 
preot, pentru parohia Băcăinţi, prot. Alba Iulia. 

La sfîrșit au vorbit credincioșilor: P. Cuv. 
arhim. Serafim Popescu (Mănăstirea Brincoveanu), 
P.C. prot. R. Zaharie (Făgăraș) şi P.C. vicar 
Tr. Belaşcu. 

În încheiere un cald şi luminos cuvînt de învă- 
țătură a rostit Î.P.S. Mitropolit Nicolae, care 


a subliniat necesitatea ca orice om să aibă un 
ideal, noi creștinii avînd ca ideal suprem creșterea 
în lisus Hristos-Domnul nostru, spre care trebuie 
să tindem permanent, ceea ce ne obligă să fim cu 
mare grijă în toate ale noastre. 

A urmat apoi sfințirea apei, precum şi Sf. 
Maslu de obște. 

Întrucît chiar în 15 august a.c. s-au împlinit 
260 de ani de la moartea mucenicească a voie- 
vodului Constantin Brîncoveanu și a fiilor săi, 
care au preferat moartea decît să-şi lepede Legea 
creştinească, Î.P.S. Mitropolit Nicolae al Ardea- 
lului a slujit un parastas în amintirea lui „Brîn- 
coveanu Constantin, domn român şi domn creș- 
tin“, cum zice balada, a soţiei sale Maria Doamna, 
care sînt ctitorii acestei mănăstiri, precum și a 
mitropolitului Nicolae Bălan, care a rectitorit 
Mănăstirea Brincoveanu. 

O Mănăstirea Rîmeţ este una din cele mai vechi 
din Transilvania. Importanţa  istorică-bisericească 
a acestui așezămînt este legată de faptul că a fost 
un centru de rezistență ortodoxă împotriva încer. 
cărilor de catolicizare a românilor transilvăneni și 
totodată a luat parte, prin vieţuitorii şi credin- 
cioșii din jur, la cauza revoluţiei lui Horia. 

La hramul Mănăstirii Rîmeţ „Adormirea Maicii 
Domnului“, 15 august 1974, de la Sibiu a par- 
ticipat P.S. Episcop-vicar Emilian Rășinăreanul, 
la sfîrşit P.C. prot. IL. Oniga (Aiud 1) şi P. Cuv. 
secretar eparhial F. Costea, C. diac. M. Sămăr- 
ghițan. a ; 

În ziua praznicului s-a oficiat Sf. Liturghie 
arhierească. La timpul potrivit au fost hirotoniți: 
C. diac. E. Nicodim întru preot și D. Cărăbaș întru 
diacon. 

La priceasnă a vorbit P.C. prot. F. Costea, iar 
la sfîrşit P.C. prot. I. Oniga (Aiud 1) şi P.Cuv. 
protos. D. Manolache. 

În cuvîntul său de învățătură, P.S. Episcop- 
vicar Emilian a insistat asupra cinstirii Maicii 
Domnului în cultul Bisericii şi în viaţa credincio- 
şilor noștri. P. S. Sa a subliniat totodată rolul isto- 
sic şi naţional al mănăstirilor noastre. 

e în 15 august 1974, de Sîntă-Maria Mare, P.S. 
Episcop Vasile al Oradiei — înconjurat de un 
sobor de preoți şi diaconi și în prezența unui 
mare număr de credincioși din ţara Oașului — a 
săvirșir Sf. Liturghie arhierească în parohia Bixad, 
protopopiatul Satu-Mare, cu ocazia hramului bise- 
ricii din această parohie. 

Predica zilei a fost rostită de P.C. cons. Gh. 
Miclăuș. 

În cadrul Sf. Liturghii, a fost hirotonit ca preot 
candidatul Bumbu Iuliu pentru parohia Cuzăplac, 
protopopiatul Zalău, judeţul Sălaj. ă 

La sfîrşitul Sf. Liturghii, P.S, Episcop Vasile 
a ţinut un bogat cuvînt de învăţătură, spre lumi- 
narea credinței, încălzirea inimilor și întărirea 
voinței celor prezenţi spre tot ce este adevăr, fru- 
mos și bineplăcut lui Dumnezeu și folositor patriei 
noastre. 

În după-amiaza aceleiași zile, P.S.Sa a făcut 
vizite administrative în parohiile Moișeni, Certeze 
și Huta, iar în ziua de 16 august a.c. în paro- 
hiile Tătăreşti, Rușeni, Hrip, Halmeu cu filia 
Mesteacăn, toate din protopopiatul Satu-Mare, iar 
în ziua de 17 august, în parohia Domănești, prot. 
Carei, judeţul Satu-Mare. 

9 Duminică, 18 august 1974, P.S. Episcop 
Vasile al Oradiei, împreună cu un sobor de preoți 
şi diaconi, a oficiat slujba de binecuvîntare a 
lucrărilor de înnoire a bisericii din parohia Tăș- 
nad, prot. Carei, judeţul Satu-Mare. 

Predica zilei a fost ţinută de P.C. cons. Gh. 
Miclăuș. 

Cu această ocazie a fost hirotonit întru preot 
C. diac. Gîrz Nicolae, pentru parohia Forosig, 

(Continuare în pag. 4) 

prot. Beiuş, iar tînărul Bontoş Gheorghe, ca dia- 
con, care în 19 august a.c. a fost hirotonit întru 
preot, în paraclisul Sf. Episcopii, pe seama paro- 
hiei Lechinţa, prot. Satu-Mare. 

Preotul Gheorghe Rezei, parohul locului, pen- 
tru activitatea pastorală merituoasă, a fost distins 
cu rangul de „iconom“. 

P.S. Episcop Vasile a ţinut un însuflețit cuvînt 
de învăţătură, mulțumind și felicitind pe credin- 
cioşi şi pe păstorul lor pentru frumoasa lucrare 

înnoire a bisericii. 

O Ziarul olandez „Frouw“ a publicat nu de 
mult, sub titlul „Sibiel — bijuterie a Carpaţilor 
României“, un articol închinat prezentării mara 
seţilor naturale ale meleagurilor din mărginimea 
Sibiului, împreună cu descrieri ale arhitecturii ora- 
şelor și satelor din sudul Transilvaniei. 

Autorul articolului, publicistul olandez Jan 
Roelfs, prezintă pe larg aspecte ale parohiei Sibiel 
de lînga Sibiu, unde, după spusa autorului, se 
creează „adevărate tezaure de artă populară și 
unde sînt păstrate, în adevărate muzee, operele 
de artă ale înaintașilor anonimi“, referire vădită 
la cunoscuta colecţie de icoane pe sticlă din Sibiel, 
organizată prin grija C. pr. Z. Oancea. 

O Noi numere ale unor publicaţii bisericești 
în limba română tipărite în alte țări ne-au sosit 
la redacţie, din care semnalăm cititorilor noștri. 
Astfel: 

De la parohia „Învierea Domnului“ din Hamil- 
ton (Canada), am primit nr. 2 (iulie) 1974 al 
publicaţiei „Adevărul“, Buletin de gîndire și sim- 
țire ortodoxă românească, cum este subintitulată, 
avînd ca redactor pe C. pr. Nicolae Ciurea. Ca 
articole de bază încrestăm: „Rădăcinile Orto- 
doxiei româneşti“, în care se face o incursiune 
în primele veacuri ale erei noastre creștine, cînd 
învățătura Mintuitorului a pătruns pe meleagurile 
vechii Dacii, „Griul și neghina“ etc. 

Nr. 4—6 (aprilie — iunie) 1974 al revistei 
„Învierea“, editată de reprezentanța Patriarhiei 
Ortodoxe Române în Ierusalim, redă pe prima 
pagină portretul P.F. Părinte Patriarh Justinian, 
însoțit de textul telegramei trimise Prea Fericirui 
Sale cu prilejul împlinirii a 26 ani de la întroni- 
zare (6 iunie 1974), revista cuprinzind totodată 
materiale de larg interes bisericesc, ca de exemplu: 
„Sf. Duh şi Unitatea Bisericii“, „Istoria locurilor 
sfinte — Perioada stăpînirii persane (614—629)*, 
„Lucrarea Crucii“, impresii A unor pelerini orto- 
docşi români la Ierusalim etc. A 

Date importante despre activitatea Parohiei 
ortodoxe române în Suedia, precum și materiale 
de un deosebit interes bisericesc și naţional-patrio- 
tic, cuprinde nr. 1/1974 al revistei „Candela“, ca 
de exemplu, „Sfinţii ortodocşi români“, „Acţiuni ale 
clericilor ortodocşi români din Moldova şi Mun- 
tenia în favoarea Unirii Principatelor de la 1859, 
„Rostirea noastră românească“ etc. 

Încrestăm de asemenea impresiile d-lui ing. Ște- 
fan Cantacuzino, care, vizitind Patria de obirșie 
în anul 1973, vorbește cu multă căldură despre 
această călătorie în articolul intitulat: „Pelerinaj 
la minunile bisericeşti din România“, pelerinaj 
care i-a produs o „mare bucurie“ și pe care nu- 
va uita „pînă la sfîrșitul zilelor“. R 

Nr. 2/1974 al aceleiaşi reviste cuprinde arti- 
colul Em. Sale Arhiepiscopul Primar al Suediei 
Olof Sundby, despre săptămîna ecumenică a ţări- 
lor în curs de dezvoltare, care este tipărit în lim- 
bile română și suedeză, „Măreţia Învierii“. și alte 
interesante și documentate materiale, prin care 
revista luminează cititorii săi ca o adevărată can- 
delă ortodoxă românească. pai! 

Nr. 2 (martie—aprilie) 1974 al revistei „Altarul 
străbun“, publicaţie editată, după cum se știe, de 
Parohia ortodoxă română „Sf. Petru și Pavel“ din 
Melbourne (Australia), cuprinde ca de obicei pe 
lîngă informaţii din viața parohiilor ortodoxe 
române din îndepărtatul continent al Australiei 
şi articole ca: „Paştile 19745, „Creștinismul — 
religia vieţii“ ș.a. ERĂ A 

Din nr. 3 (mai—iunie) 1974 al aceleiaşi reviste 
încrestăm articole, intitulate: „Suflet nemuritor“, 
„Pogorirea Sf. Duh“, „Din amărăciunile peregri- 
nării“, semnat dl. Gh. Pantelimon, în care sub- 
liniază importanța unităţii noastre în credinţa 
ortodoxă străbună. „Prin credință — spune dom- 
nia sa — putem fi uniţi cu românii din țara şi 
din afara ţării. Unitatea credinţei formează uni- 
tatea neamului, indiferent de frontiere.“ 

Tot în acest număr — P.C. pr. D. Găină sem- 
nează un amplu material intitulat: „Cauzele și 
urmările unirii de la 1700“, în care — plecînd de 
la cuvintele vrednicului de pomenire episcop Ino- 

chentie Micu, mort în exil la Roma: „Unirea se 
va prăbuși încît nici urmele ei nu se vor mai 
cunoaște“ — relevă motivele economice și sociale 
care au dus la „Unirea“ de la 1700, precum și 
contextul istoric, creat în anii noștri, care a favo- 
rizat Reîntregirea Bisericii moşilor și strămoșilor 
noștri. 

Nr. 6/1974 al revistei „Credinţa“, organul aso- 
ciaţiei clerului ortodox român din P.S.A. Voivo- 
dina (R.S.F. Jugoslavia), cuprinde în paginile 
sale ziditoare articole cu caracter duhovnicesc, 
cum sînt: „Credem în Înviere“, „Lumina tinereții 
curate“, „Mindria și smerenia“, „Cinstirea Maicii 
Domnului în Sf. Evanghelie după Luca“ ș.a. 


Învățături din Sf. Părinți 


1. Sfintul Antonie cel Mare: 


6 Cind vei socoti câştigarea banilor şi multul 
lor folos, ca pe o amăgire vremelnică, vei cunoaște 
că petrecerea cea virtuoasă și plăcută lui Dum- 
nezeu e altceva decît bogăția. Giîndindu-te la 
aceasta cu încredințare şi cu ţinere de minte, nu 
vei suspina, nu vei plinge, nu vei învinui pe 
nimeni, ci pentru toate vei mulțumi lui Dumnezeu. 
Nu te vei clăti văzînd pe cei mai răi ca tine 
repezindu-se pe bani și pe socoteli, căci foarte rea 
patimă a sufletului este pofta și neștiința. 

Omul cu judecată, luînd aminte la sine, cum- 
pănește cele ce i se cuvin și îi sînt spre folos. 
Acela cugetă care lucruri sînt folositoare pentru 
firea sufletului său și care nu. Așa se ferește el de 
cele nepotrivite, care i-ar vătăma sufletul. 

O Să nu zică cineva că este cu neputinţă omu- 
lui să ajungă la viaţa cea virtuoasă, ci numai că 
aceasta nu este ușor, cu toate că nici cei ce au 
dobîndit-o nu sînt pe deplin lămuriţi asupra 
acestui lucru. De viaţa virtuoasă se împărtășesc 
toți oamenii cuvioși precum și cei cu minte iubi- 
toare de Dumnezeu. Căci mintea cea iubitoare de 
Dumnezeu pedepsește păcatul care se naște în 
oameni cu voia lor, în urma trîndăviei. 

O Dă-și seama că trebuie să te arăţi oamenilor 
neîncetat. Dar prin purtarea cea bună și prin 
fapte. Căci și bolnavii află și cunosc pe doctorii 
binefăcători și izbăvitori, nu din vorbe, ci din 
fapte. 

O Este cu neputinţă să se facă cineva dintr-o- 
dată bărbat bun și înţelept. Trebuie gînd stăruitor, 
vieţuire, încercare, vreme, nevoință și dor după 
lucrul bun. Iar omul bun și iubitor de Dumnezeu, 
care cu adevărat cunoaște pe Dumnezeu, nu înce- 
tează a face din belșug toate cîte plac lui Dum- 
nezeu. 

O Sufletul curat, bun fiind, se luminează de 
Dumnezeu. Atunci mintea cugetă cele bune și dă 
naștere cuvintelor iubitoare de Dumnezeu. Dar 
dacă se întinează sufletul de patimi, își întoarce 
Dumnezeu faţa de către el, mai bine zis sufletul 
însuși se desparte pe sine de Dumnezeu. 


O Cuvintul este sluga minţii. Căci ce voiește 
mintea, aceea tilcuiește cuvîntul, 

O Precum trupul fără sufler este mort, așa și 
sufletul fără puterea minţii este nelucrător și nu 
poate moșteni pe Dumnezeu. 

2. Sfintul Maxim Mărturisitorul: 

O 'Ioate virtuțile ajută mintea să cîștige dra- 
gostea dumnezeiască. Dar mai mult ca toate, rugă- 
ciunea curată. 

O Cel ce iubește pe Dumnezeu, nu poate să nu 
iubească și pe tot omul ca pe sine însuși. 

O Cel ce are în inima sa vreo urmă de ură 
faţă de vreun om oarecare, pentru vreo anumită 
greşeală, e cu totul străin de iubirea de Dumnezeu, 
deoarece iubirea de Dumnezeu nu suferă cîtuşi de 
puţin ura față de om. 

O Cel ce-și păstrează trupul nesupus plăcerii 
şi sănătos, îl are împreună-slujitor spre lucrarea 
celor bune. 

9 Precum amintirea focului nu încălzește 
trupul, aşa credinţa fără dragoste nu lucrează în 
suflet iluminarea conștiinței. 

O Roadele iubirii sînt: a face bine aproapelui 
din toată inima, a răbda îndelung, a fi cu îngă- 
duință și a folosi lucrurile cu dreaptă judecată. 

O să nu-ţi întinezi trupul cu fapte de rușine 
și să nu-ți spurci sufletul cu gînduri viclene; și 
pacea lui Dumnezeu va veni peste tine aducînd 
iubire. 

O Nu da urechea ta limbii celui ce defaimă, 
nici limba ta urechii iubitorului de ponegrire, 
ascultind sau grăind cu plăcere cele rele împo- 

căruia în mod direct. „Vezi ce faci! Ia aminte !* 
Împacă-te, cu pîrişul tău, atît timp cît ești pe 
drum cu el. Apoi adaugă, pentru a arăta carac- 
terul redutabil și periculos al acestei situații: „Ca 
să nu te dea judecătorului și el să te arunce în 
temniţă.“ Și după aceea: „Eu ţi-am spus că nu 
vei ieși pînă vei plăui cel din urmă ban.“ Căci 
conștiința este aceea, precum am zis, care ne: 
învaţă ceea ce este bine și ceea ce este rău, prin 
mustrarea ei; ea este aceea care ne arată ceea ce 
este de făcut și ceea ce nu este de făcut. Ea este 
aceea care ne va acuza în veacul viitor. 

„Însă păzirea conștiinței prezintă o mare diver- 
sitate de aplicări. Trebuie să o păzim cu privire 
la Dumnezeu, cu privire la semeni, cu privire la 
lucrurile materiale. Cu privire la Dumnezeu, avînd! 
grijă de a nu nesocoti poruncile ei chiar în lucru- 
rile care nu sînt cunoscute de oameni şi de care 
trebuie să dăm seama. Fiecare păstrează conștiința 
sa față de Dumnezeu, în taină, de pildă, atunci 
cînd nu neglijează rugăciunea, cînd nu este lipsit 
de grijă față de pasiuni care vin asupra inimii 
și nu consimte cu ele. 

Atunci are conștiința trează faţă de Dumnezeu 
cind evită să judece pe aproapele său, fără să știe: 
el, într-un cuvînt pentru tot ce se petrece în taină 
şi pe care nimeni nu cunoaște decit Dumnezeu şi 
conștiința noastră și aceasta în fața lui Dumne- 
zeu. 

Conștiinţa față de aproapele constă în a nu 
face absolut nimic ceea ce știm că rănește sau 
asuprește pe aproapele nostru, fie că este o: 
acţiune, o vorbă, o atitudine sau o privire. Căci 
sînt și atitudini care rănesc pe semeni. O privire, 
de pildă, poate supăra. Scurt spus, ori de cite ori 
omul știe că face ceva care ar tulbura pe aproa- 
pele, conștiința sa este aceea care îl aprobă sau îl 
mustră. De aceea trebuie să avem grijă de con- 
ştiinţa față de oameni. 

În sfîrșit, să păzim conștiința față de lucrurile: 
materiale. Aceasta înseamnă să ne păzim de a le: 
folosi în scopuri rele, de a nu lăsa să se piardă 
sau de a nu fi așezate la locul lor. Conştiinţa 
față de lucrurile materiale ne călăuzește și cum 
să ne îngrijim trupul, cum să ne îmbrăcăm. 

Prin îmbrăcăminte putem să trezim sau invidia 
semenilor sau să ducem în ispită. Conștiinţa este: 
aceea care ne indică atitudinea și felul corect, 
sănătos și folositor de îmbrăcăminte. 


Același lucru se poate spune și despre alimente. 
Putem să ne săturăm cu legume și cu fructe sau 
măsline. Însă în loc de a ne mulțumi cu acestea,. 
putem cădea în lăcomie față de mîncare. Și 
aceasta e împotriva conștiinței. 

Părinţii ne spun că nu trebuie să lăsăm con- 
știința să adoarmă, pentru orice lucru. Trebuie să. 
fim totdeauna cu luare-aminte și să ne păzim de 
toate greșelile care ne duc în pericol. Să avem o: 
conştiinţă trează faţă de lucruri ca ele să nu de- 
vină pentru noi un subiect de condamnare. 

Traducere după Sf. Doroteu de Gaza. 
(sec. VI d. H.), de părintele Vasile: 


Dar la Sf. Altar 


Îmi string durerea-n inimă, ca-n teasc. 

Din ea, mustind, poemele se nasc; 

Și fierbe mustu-n clocot rubiniu, 

În buţi cu cerc de fier deabia-l mai ţiu. 
S-a limpezit apoi în căni de lut 

Și locul de mireasmă s-a umplut. 

Ulcelele-nflorite îl cuprind 

În smalțul lor... Şi mîinile se-ntind . . . 
Să spumege poemul lucitor 

Din spe cu fori în smalțul lor, 

Să-l duc la Jertfa Domnului în dar, 

Să stea-n potir, pe masa din Altar. 
Atunci din rănile lui Dumnezeu 

Va curge singe sfint în vinul meu. 

E clipa jertfei. Voi cei luminaţi, 

Voi cei spovediţi, Luaţi, mâncaţi. 

V. Laţcu 


triva aproapelui, ca să nu cazi din dragostea dum- 
nezeiască şi să te afli străin de viața veşnică. 

e Necurăţia trupului este păcatul cu fapta. 

O Pricten adevărat este acela care îndură neca- 
zurile, nevoile și nenorocirile aproapelui, atunci 
cînd acela e încercat, ca pe ale sale, fără zgomot: 
şi fără tulburare. 

Culegere, 
D. Călugăr 

Despre Sinodul al VIl-lea ecumenic 


Mîntuitorul lisus Hristos a precizat în Pilda 
Semănătorului, că „nu este nimic ascuns, care să 
nu se dea pe faţă și nimic tainic, care să nu se 
cunoască şi să vină la arătare“ (Luca 8, 17). De 
aceea în rugăciunea Sa din grădina Ghetsimani, 
El mărturisea către Tatăl ceresc așa: „Eu te-am 
preaslăvir pe Tine pe pămînt; lucrul pe care mi 
l-ai dat să-l fac l-am săvîrșit“ (loan 17, 46). Ast- 
fel se explică însăși trimiterea Fiului lui Dumne- 
zeu prin întrupare pe pămînt, și ca Fiul Omului, 
pentru ca în calitate de Mîntuitor — lisus Hristos 
să realizeze împăcarea între Dumnezeu și om și 
să aducă prin jertfa Sa pe cruce și Sf. Înviere 
mântuirea celor credincioși. 


De aceea Sf. Apostol Pavel mărturisea către 
galateni că „nu mai trăiesc eu, ci Hristos trăiește 
în mine și viaţa mea de acum în trup o trăiesc 
în credința în Fiul lui Dumnezeu, care m-a iubit 
şi s-a dat pe Sine însuși pentru mine“ (Gal. 2, 20). 
Dar totodată Apostolul îi avertiza pe cei care 
produc „certuri“ în viața creștină, că devenind 
„eretici“, ei vor fi trataţi în modul următor: După 
înțiia și a doua mustrare, credincioşii se vor înde- 

ărta de ei, ca de unii care s-au abătut și au căzut 
în păcat, fiind singuri prin sine osîndiți (Tit 3, 
10—11). 


Pe aceste temeiuri neotestamentare, Părinţii 
bisericești de la Sinodul 1 ecumenic de la Niceea, 
din 325, care este pomenit în calendarul ortodox 
în Duminica a 7-a după Sf. Paști, au stilizat 
conţinutul dogmatic al revelaţiei divine despre 
Fiul lui Dumnezeu ca Miîntuitor, în prima parte 
a Simbolului de credință, Credeul, care se rostește 
la fiecare sf. liturghie ortodoxă. Apoi Părinţii 
bisericești de la Sinodul al IV-lea ecumenic de la 
Chalcedon, din 451 — pomenit de Biserica Orto- 
doxă în una din Duminicile după Rusalii — au 
definit prin cuvinte omenești descoperirea făcută 
de Mîntuitorul că este Fiul lui Dumnezeu și tot- 
odată și Fiul Omului, deci că în persoana Sa, ca 
Mîntuitor — lisus Hristos, ambele firi, cea divină 
şi cea umană, se află într-o unitate, numită dog- 
matic „uniune ipostatică“. 


Dar contrarii acestui adevăr revelat, numiţi 
„monofiziți“, credeau că Mîntuitorul lisus Hristos 
reprezintă numai o singură fire, cea divină, care 
a absorbit-o în Sine pe cea umană, astfel că, în 
consecință, lisus Hristos ar fi avut numai un trup 
aparent și nu real. Dar afirmaţia lor era total 
greșită, pentru că realitatea cuprinsă în Noul Tes- 
tament confirma existenţa istorică, adică în trup, 
a Mintuitorului lisus Hristos. Mai tîrziu au apă- 
rut și alți monofiziţi, care afirmau că Mîntuitorul 
avea numai o singură fire, anume cea omenească 
fiind El numai „omul de la Nazaret“ şi nici- 
decum Fiul lui Dumnezeu. 


În ambele cazuri, reprezentarea Miîntuitorului 
lisus Hristos prin icoană părea acestor eretici ne- 
potrivită; în primul caz neavînd El fire umană, 
nu putea fi reprezentat iconografic, iar în al doi- 
lea caz, fiind simplu om, nu merita să i se facă 
sfinte icoane de cinstire religioasă. 


Astfel, monofizitismul, după ce a fost înfrînt 
şi la Sinodul al VI-lea ecumenic de la Constan- 
tinopol, din 680, a căutat să-şi continue lupta 
împotriva icoanelor Mîntuitorului, adică împotriva 
sfintelor icoane bisericești în genere. Expresie isto- 
Trică acestei opoziții i-a dat-o abia în 726 și 730 
împăratul Leon III Isaurul de la Constantinopol, 
sfătuit în acest sens de unii monofiziți din Isau- 
ria. Astfel a început „iconoclasmul imperial“, 
adică prigonirea icoanelor și a cinstirii lor din 
partea credincioșilor, la porunca imperială. 

Acest amestec abuziv al lui Leon III în învă- 
țătura Bisericii a fost resprins cu hotărîre de Sf. 


loan Damaschinul, care a arătat în „Cuvîntări 
pentru sf. icoane“ şi în „Expunere precisă asupra 
credinţei ortodoxe“ (numită pe scurt: Acrivia), că 
este corectă cinstirea sf. icoane ale Mintuitorului, 
căci întrupîndu-se Fiul lui Dumnezeu prin Fecioara 
Maria (Luca 1, 26—35), a primit chip omenesc, 
care poate fi zugrăvit, dar întrucît Fecioara Maria 
a fost învrednicită în mod special de harul divin 
și icoana ei merită cinstire, asemenea și sf. icoane 
ale Sfinţilor martiri şi mărturisitori pentru Hris- 
tos, apoi sfintele lor moaște ca expresie a coboririi 
harului peste ele, precum și Sf. Cruce, simbolul 
adevărat al mîntuirii din păcate, prin jertfa Mîn- 
tuitorului pe ea, merită cinstirea bisericească. Ast- 
fel Sf. Ioan Damaschinul preciza rolul împătrit 
al sf. icoane și anume: De a împodobi lăcașul 
divin (estetic), de a învăţa din istoria Bisericii 
(pedagogic), de a însoți cultul divin (cultic) şi de 
a mijloci harul divin (haric). 

Totuși opoziția monofiziţilor iconoclaști s-a 
înăsprit prin dispozițiile împăratului Constantin V, 
care a și forțat o decizie sinodală în 754 contra 
sf. icoane. Prigoana a lovit atunci şi în monahi, 
care rămaseră „iconoduli“, adică cinstitorii sf. 
icoane. 

De aceea pînă la urmă, împărăteasa Irina și 
patriarhul Tarasiu au întrunit al VII-lea sinod 
ecumenic la Niceea, în 787, care în prezența 
părinţilor episcopi din întreaga Biserică cifrată 
pînă la 367 participanţi, alături de 130 arhiman- 
driți, egumeni și monahi, a definit, pe baza Sf. 
Scripturi, a Sf. Tradiţii patristice şi a precizărilor 
Sf. loan Damaschinul următoarea învăţătură: 
„Este permis şi chiar util și bineplăcut lui Dum- 
nezeu a face icoane religioase și a le venera; dar 
această venerare este numai cinstire cu închinare 
şi nicidecum adorare, care se cuvine numai lui 
Dumnezeu; cinstirea sfintelor icoane este numai 
relativă, pentru că se respectă în icoană numai 
persoana sfîntă, reprezentată de ea, așa că cin- 
stirea nu se adresează materiei icoanei, aşa că ea 
nu este idolatrie, condamnată de porunca a 2-a 
din Decalog. În consecință este bineplăcută cin- 
stirea sf. icoane ale Mîntuitorului, precum și cin- 
stirea icoanelor Sfinților lui Hristos, ale Maicii 


Domnului, a Sfinţilor îngeri, ca și a Sf. Moaşte 
și a Sf. Cruci.“ 


Deși iconoclasmul a fost înfrînt ca erezie, el 
totuși s-a mai păstrat ulterior, ca să reizbucnească 
la începutul sec. IX, prin decizia împăratului 
Leon V Armeanul, din 813. Dar cînd la cîrma 
imperiului bizantin a venit împărăteasa Teodora 
şi ca patriarh ecumenic a ajuns Metodiu, amîndoi 
au luat în considerare hotărîrea sinodului patriarhilor 
răsăriteni de la Ierusalim, din 836, care a subliniat 
necesitatea sf. icoane pentru că acestea sînt imaginea 
adevărului credinței creștine ortodoxe. Astfel a 
fost convocat sinodul de la Constantinopol, din 
martie 843, care s-a considerat ca a 2-a sesiune, 
de completare, a sinodului VII ecumenic, părinţii 
episcopi de la sinod proclamînd apoi prima Dumi- 
nică din postul Sf. Paști, pe atunci la 11 martie 
843, ca „Duminica Ortodoxiei“. În hotărîrea spe- 
cială sinodală au fost condamnaţi toţi ereticii, 
începînd cu Simon Magul pînă la ultimul icono- 
clast, potrivit deciziilor sinoadelor anterioare, pen- 
tru a fi definită astfel credința ortodoxă și pentru 
viitor, 

Pentru aceste motive, Biserica ortodoxă a rîn- 
duit în calendarul său ca pomenirea părinţilor 
bisericești de la sinodul al VII-lea ecumenic să se 
prăznuiască în fiecare an în Duminica a 21-a după 


Rusalii, anul acesta în 13 octombrie. 
Prof. M. $esan 


Scurt îndreptar 


Dacă ne oprim cu luare-aminte asupra îndem- 
nului de la stintele slujbe, din îndemnul: „Pe noi 
înșine și unii pe alţii și toată viaţa noastră lui 
Hristos-Dumnezeu s-o dăm“, înțelegem că el este 
pentru noi un îndreptar de viaţă creștină. Vrea 
cineva să știe ce are de făcut ca să fie plăcut lui 
Dumnezeu, să ia aminte la îndemnul: „Toată 
viaţa noastră lui Hristos-Dumnezeu s-o dăm“ și 
să-l urmeze. Aceasta o doresc cugetătorii de Dum- 
nezeu, care au alcătuit sfintele slujbe. Aceasta o 
doreşte Sfînta Biserică şi sfinţiţii ei slujitori, aceasta 
o vrea însuși Duhul Sfînt, care a luminat mintea 
celor ce ne-au lăsat moştenirea binecuvîntată a 
sfintelor slujbe. 


Un gînd luminat, un îndemn sfînt, un îndrep- 
tar de viață are totdeauna rost călăuzitor. Ade- 
vărata putere a gîndului călăuzitor este împlinirea 
lui cu fapta. De aceea e firesc ca cei ce aud 
sfintele îndemnuri și le preţuiesc în sfințenia lor 
să dorească să știe și cum anume pot fi ele împli- 
nite, ca, știind aceasta și împlinindu-le, să înţe- 
leagă, din împlinirea lor, valoarea, puterea și 
măreția sfintelor îndemnuri. 


În ce privește îndemnul: „Pe noi înșine și unii 
pe alții și toată viaţa noastră lui Hristos-Dum- 
nezeu să o dăm“ e destul să ne gîndim la îndem- 
nurile cu care el stă în strînsă legătură, ca să 
avem un răspuns precis și lămurit la întrebarea 
ce trebuie să facem ca să fim nu numai auzitori, 
ci mai ales împlinitori ai acestui îndemn. 

De cele mai multe ori îndemnul „toată viața 
noastră lui Hristos-Dumnezeu s-o dăm“ e în legă- 
tură cu pomenirea Maicii Domnului şi a tuturor 
Sfinţilor. Primim mai întîi îndemnul să ne adu- 
cem aminte de Maica Prea Curată și de toţi 
Sfinţii și după aceasta urmează cel de al doilea 
îndemn, acela de a-i da Domnului Hristos toată 
viaţa noastră. Gîndul de a pomeni pe Maica 
Domnului și pe toți Sfinţii, pus în legătură cu 
gîndul de a ne dărui pe noi înșine și unii pe alții 
şi toată viața noastră lui Hristos-Dumnezeu, ne 
duce la înțelegerea faptului că Maica Dom- 
nului şi toți Sfinții s-au dăruit lui Dumnezeu și 
toată viaţa le-a fost o slujbă adusă lui Dumnezeu. 
Vrem şi noi să ne aducem viaţa ca o slujbă lui 
Dumnezeu, să urmăm exemplul Maicii Domnului 
şi al Sfinţilor. 

Pe Maica Domnului Sfînta Biserică ne-o înfăţi- 
şează ca fiind „Mărirea a toată lumea“, „cîntarea 
celor fără de trupuri“, „mai înaltă decît cerurile 
şi mai curată decît strălucirile soarelui“, „mai cin- 
stită decît heruvimii şi mai mărită fără de ase- 
mănare decît serafimii“. Ea însăși, Sfînta Fecioară 
Maria, la Bunavestire, s-a numit pe sine „roaba 
Domnului“; „lată roaba Domnului. Fie mie după 
cuvîntul tău“ (Luca 1, 38). Cu alt prilej, în rugă- 
ciunea de preamărire, Prea Sfînta Născătoare de 
Dumnezeu își arată bucuria că Părintele ceresc 
„a căutat spre smerenia roabei Sale“ (Luca 1, 48). 
Cu aceste gînduri și simțăminte de smerenie, 
Maica Domnului a străbătut prin viață şi n-a 
vrut să știe nimic altceva în viața ei decît ca 
voia lui Dumnezeu să se facă întru toate, ca Fiul 
lui Dumnezeu, Domnul Hristos, să fie ascultat. 
Singurele cuvinte de îndemnare, care ne-au rămas 
în Sfinta Evanghelie de la Maica Domnului, sînt 
cele pe care ea le-a adresat slujitorilor de la 
nunta din Cana Galileii: „Faceţi ceea ce vă va 
spune“ (loan 2, 5). Acestea sînt cuvintele de pro- 
povăduire ale Maicii Domnului. Să le ținem minte 
şi roi și să le urmăm; să facem ceea ce ne spune 
Domnul Hristos. 


impreună cu pomenirea Maicii Domnului, sîn- 

tem îndemnați să pomenim și pe toți Sfinţii, care 

la rîndul lor, fiecare în felul său de vieţuire și 
(Continuare în pag. 4) 

Mănăstirea „Sf, Ilie Proorocul” Topliţa 


În afară de cunoscuta Mănăstire „Brîncoveanu“ 
de la Simbăta de Sus, ctitoria neuitatului Domn 
al Ţării Românești, Constantin Brîncoveanu, res- 
taurată din temelii de mitropolitul Nicolae Bălan, 
Arhiepiscopia de Alba Iulia și Sibiu mai are pe 
teritoriul ei, în părțile dinspre nordest, un alt așe- 
zămînt mănăstiresc. Este vorba de Mănăstirea 
„Sf. Ilie Proorocul“ din Topliţa, judeţul Har- 
ghita, ctitoria primului patriarh al Bisericii Orto- 
doxe Române, Miron Cristea. 

Giîndul întemeierii acestui aşezămînt a zămislit 
in mintea ctitorului încă în anul 1911, pe cînd 
fericitul întru adormire patriarh era episcop al 
Caransebeşului. Obţinînd aprobare în acest sens 
din partea Arhiepiscopiei Sibiului, pe teritoriul 
căreia se afla localitatea Topliţa, ctitorul a înce- 
put pregătirile pentru durarea acestui așezămînt, 
pe care dorea să-l ridice întru amintirea și veș- 
nica pomenire a iubiţilor săi părinți, Gheorghe 
şi Domnița, ţărani fruntași din Toplița, care au 
destinat pentru a sluji lui Dumnezeu, Bisericii 
Sale, pe unicul lor fiu de parte, bărbătească, Ilie, 
ajuns episcop al Caransebeşului, iar mai tirziu 
primul patriarh al Bisericii Ortodoxe Române. 


Biserica mănăstirii, o frumoasă con- 
strucție de lemn, ridicată în anul 1847, 
a fost adusă din comuna vecină Stin- 
ceni încă în anul 1910, fiind așezată 
într-o spațioasă grădină din Topliţa, 
proprietate a părinţilor ctitorului. An 
de an, în jurul ei au fost ridicate și 
amenajate clădiri de lemn corespunză- 
toare, pentru ca acest proiectat sfint 
locaș să poată corespunde rostului său 
de „a fi schit călugăresc de slăvire a 
milostivului Dumnezeu și de rugă pen- 
tru credinciosul său popor românesc“. 

Dar gîndul ctitorului a putut fi 
transpus în faptă abia în anul 1928 
la 10 ani după reîntregirea Patriei și 
la 3 ani după înscăunarea sa ca 

: st te pă a 
patriarh al Bisericii Ortodoxe Române, 
cînd, în ziua Sf. Prooroc Ilie, patri- 
arhul Miron a adresat episcopului de 
la Cluj, Nicolae Ivan, localitatea 
Toplița, aparţinînd atunci de Epis- 
copia Vadului, Feleacului și Clujului, 
o  scrisoare-document, în care se 
cuprind toate datele în legătură cu 
acest așezămînt. 

Sfinţirea Mănăstirii s-a făcut Duminică, 21 oc- 
tombrie 1928, în prezența ctitorului ei, patriarhul 
Miron Cristea, de un sobor de preoţi, în frunte 
cu protoiereul Dumitru Antal. Cu acest prilej, în 
cuvîntarea rostită, fericitul întru adormire patri- 
arhul Miron Cristea, ctitorul mănăstirii, a măr- 
turisit gîndul și intenţiile cu care a ridicat acest 
sfînt locaș, arătînd că a voit să reînnoiască un 
așezămînt mănăstiresc în Transilvania unde — ca 
urmare a uniaţiei — dușmanii credinţei noastre 
strămoşeşti „toate mănăstirile le-au ars şi cele de 
piatră le-au zdrobit cu tunul, iar pe călugări i-au 
alungat ... lată de ce— spune ctitorul — am simţit 
o sfiîntă datorie să reînnoiesc un astfel de așeză- 
mâînt duhovnicesc... Am mai făcut-o și din dato- 
ria ce am simţit-o față de părinţii mei țărani, 
îngropaţi aici, ca voi să veniţi și să vă închinaţi 
la piatra mormântului lor, aducîndu-vă aminte că 
ei au dat pe primul Patriarh al Bisericii Ortodoxe 
Române și, mergînd acasă, să vă trageţi de la 
gură, ca să vă puteţi îngriji de creşterea copiilor 
voştri, dindu-i la şcoală, căci nu se ştie în care 
din copiii voştri, azi desculți, se ascunde un om 


mare“. 

Mănăstirea Sf. Ilie Proorocul și-a desfășurat 
activitatea și împlinit rosturile potrivit cu inten- 
iile înaltului ei ctitor. După trecerea lui la cele 
veşnice, ea a fost administrată, în conformitate 


cu dispoziţiile testamentare ale ctitorului și cu 
Statutul de organizare a Bisericii Ortodoxe 
Române, de către Episcopia Clujului, iar în ultima 
vreme a revenit Arhiepiscopiei Sibiului, astăzi 
fiind sub purtarea de grijă a Î.P.S. Mitropolit 
al Ardealului, Dr. Nicolae Mladin. 

Așezată într-o regiune minunată, la poalele unui 
deal, într-o frumoasă grădină cu alee de brazi ŞI 
plopi, la distanța de circa 100 m de șoseaua ce 
duce de la Topliţa la Reghin, mănăstirea nu este 
numai un loc de popas duhovnicesc pentru cre- 
dincioşii din această regiune, ci deopotrivă şi un 
punct de atracție turistică pentru vizitatori din 
ţară și străinătate. 

Mănăstirea e cercetată zilnic de închinători de 
pe Valea Mureșului și din împrejurimi. 

De curînd s-au început lucrările de reparare și 
construcție a noilor clădiri. Mai întîi s-a revizuit 
și modificat întreaga instalaţie electrică în clă- 
dirile mănăstirii și în grădină; s-a reparat în mod 
radical clădirea stăreției, ale cărei grinzi de lemn 
de la temelie erau putrede, iar pereții erau cuprinși 
de ciupercă. Vechea temelie a fost înlocuită cu 
piatră și cărămidă, iar clădirea pentru personalul 


Biserica Mănăstirii Sf. Ilie — Topliţa 


mănăstirii a fost de asemenea complet renovată: 
temelia, pereţii, dușumeaua etc. Alături şi legat 
de această clădire s-a făcut un nou edificiu- 
anexă din piatră și cărămidă, urmînd să aibă 
destinație pentru bibliotecă, complex sanitar, 
camere de inspecţie, birou și o verandă pentru 
flori. 

În sectorul gospodăriei s-a renovat complet 
clădirea veche pentru personal, de asemenea s-a 
ridicat o nouă clădire pentru primirea şi găzduirea 
credincioșilor care vin la mănăstire, solicitind 
asistență duhovnicească. 

Atîr biserica mănăstirii, cît şi chiliile stăreţiei, 
camera oficială și camera de oaspeţi, precum și 
dependințele, au fost înzestrate cu obiectele și 
mobilierul necesar spre a corespunde cît mai bine 
destinaţiei lor. 

Pentru viitorul apropiat, conducerea mănăstirii 
îşi propune împrejmuirea grădinii și terenului 
mănăstirii cu garduri corespunzătoare. 

În nădejdea că acest așezămînt de zidire duhov- 
nicească își va îndeplini și în viitor în noile con- 
diții din Patria noastră rosturile pentru care a 
fost întemeiat, răspunzînd nevoilor sufletești ale 
bunilor credincioși care îl cercetează, obștea 
Mănăstirii „Sf. Ilie Proorocul“ va căuta să-și spo- 
rească eforturile ca şi ea să contribuie la con- 
solidarea unităţii sufletești a credincioșilor Bise- 
ricii noastre. Stareţ Ierom. Mihail Goia 


Din acatistul Sf. mărturisitori Visarion şi Sofronie 
şi mucenicul Oprea 


ICOSUL AL IV-LEA 


După ce te-ai învrednicit de treapta prtoţiei, 
Visarioane, iarăși ai călătorit la Sfîntul Mormînt, 
de unde, întorcîndu-te în Ţara Transilvaniei, cu 
mare îndrăzneală ai înfruntat prigoana ce s-a por- 
nit asupra Bisericii dreptmăritoare şi pe toţi i-ai 
întărit în dreapta credință. Pentru aceasta, te lu- 
dăm, zicînd ţie: 

Bucură-te, cela ce de la Sfintul Mormint iarăşi 
la ai tăi ai venit; 


Bucură-te, că tuturor cu putere multă le-ai pro- 
povăduit; 

Bucură-te, cela ce peste tot, ca un izbăvitor erai 
primit; 

Bucură-te, cela ce de mulțimea credincioşilor erai 
însoțit; 

Bucură-te, cela ce cu sunete de clopote erai în- 
tîmpinat; 

Bucură-te, că de credincioşi cu făclii aprinse erai 
așteptat; 

(Continuare în pag. 4) 


Literatura în 


„Telegraful Român” 
(1853—1973) 


Sub egida bibliotecii „Astra“ din Sibiu a apă- 
rut în această vară valoroasa și documentata 
lucrare: „Literatura în Telegraful Român“, scrisă 
de Elena Dunăreanu, bibliografă la această mare 
bibliotecă sibiană. Cartea cuprinde 288 pagini şi 
este de un interes deosebit pentru cei care vor să 
cunoască un capitol din tematica multiplă pe 
care a urmărit-o gazeta noastră „Telegraful 
Român“ încă de la nașterea sa în 1853 și anume 
literatura, gazeta apărînd, după cum se știe, înce- 
pînd cu 1 ianuarie 1876 cu un supliment literar 
săptăminal „Foișoara Telegrafului Român“. Aceasta, 
tocmai în perioada direcţiunii lui Nicolae Cristea. 

În lămuritorul „Cuvinr înainte“ al autoarei 
acestei strădanii migăloase de a stringe date din 
toți anii „elegrafului Român“ la pagina 7 se 
arată: 


„Cu timpul crescînd interesul cititorilor pentru 
problemele de literatură, iar spaţiul rezervat lor 
tiind prea restrîns, se simte nevoia publicării unui 
supliment destinat exclusiv acestora. Apare astfel 
la 1 ianuarie 1876, separat, suplimentul săptă- 
mînal intitulat „Foișoara Telegrafului Român“, 
publicaţie ce intră în curînd în atenţia marilor 
noștri oameni de cultură (desigur din toate păr- 
țile româneşti). „De un an și mai bine — scria 
Mihai Eminescu în „Convorbiri literare“ — a 
început să iasă la lumină pe lîngă foaia politică 
„Telegraful Român“ o foaie literară. Aceasta din 
urmă numită „Foişoara 'Ielegrafului Român“ se 
îndeletniceşte mai cu seamă cu răspîndirea știinţe- 
lor practice, trebuitoare plugarului și grădinaru- 
lui; ea e menită a pune în mîna învățătorului 
sătesc şi a preotului o lectură, scrisă româneşte 
de-a dreptul, lesne de înţeles și folositoare. Tot- 
odată găsim în foaie dări de seamă asupra cărți- 
lor străine care ating întrucîtva și pe români, dis- 
bateri asupra limbei ș.a., destul numai că partea 
de căpetenie o formează studii de o netăgăduită 
utilitate. Ortografia e fonetică, cu concesiile eti- 
mologice, pe care le-am făcut și noi.“ 


lar în altă parte marele Eminescu adaugă: 


„După congresul studenților ţinut la Putna, 
„Telegraful Român“ intră mai mult în atenţia 
tinerilor intelectuali români, care vor lucra ală- 
turi de Nicolae Cristea spre împlinirea scopurilor 
nobile ale românilor. Este perioada în care „Iele- 
graful Român“ se declară pentru „unitatea cul- 
turală“, conştient că aceasta va sprijini lupta 
pentru realizarea celei naţionale de mai tîrziu.“ 


În această ordine de idei este bine să reținem 
că la „Telegraful Român“ au colaborat, mulţi 
făcîndu-și chiar debutul, un mare număr de scrii- 
tori români din toate cele trei provincii româ- 
nești. 

Cuprinsul lucrării are următoarele capitole: 
Istorie, teorie, critică literară — literatură română, 
literatură universală; Folclor — studii și articole 
despre folclor, poezie populară, basme, legende, 
poveşti, anecdote, folclor străin, datini și obiceiuri 
ale românilor; Poezie; Proză; Teatru; Aforisme, 
maxime, anecdote; Discursuri, conferinţe, articole; 
Literatură istorică; Descrieri de călătorie; Socie- 
tăți literare; Presă, colecții; Aniversări; Comemo- 
rări; Evocări; Diverse (scriitori români i străini); 
Bibliografie (literatură română şi universală); Indice 
de nume; Indice geografic; Indice de publicaţii 
periodice. 


Parcurgînd această carte, pentru a cărei migă- 
loasă şi pricepută întocmire, redacţia gazetei noas- 
tre mulţumeşte din toată inima autoarei, ne facem 
o imagine fidelă asupra contribuției — nu de 
mică importanţă, ceea ce sublinia și M. Eminescu 
—  Telegrafului Român la îmbogățirea literaturii 
noastre, dar mai ales la cultivarea, în sînul larg 
al masei preoţilor și credincioșilor noștri, a gus- 
tului pentru citit în grai românesc, a dorinței de 
a-și îmbogăţi cît mai mult sufletele prin cuvîntul 
SCTis. 


Arătăm și aceea că din filele volumului se des- 
prinde grăitor preocuparea pe care redacţia 
„Telegrafului Român“ o are și astăzi în a împăr- 
tăşi cititorilor săi, atît cît spaţiul și profilul îi 
îngăduie, aspecte din bogata lucrare literară a 
poporului nostru. În acest sens mărturie stau mul- 
tele articole apărute în ultimele două decenii în 
coloanele gazetei, articole pe care cartea pe care 
o semnalăm le încrestează în paginile sale. 


N..D. G. 


TELEGRAFUL ROMÂN 


Imaginea lui Avram lancu 
în folclorul și tradiţiile moţești 


Pămintul Țării Moților, brăzdat adinc de istorie 
şi legendă, a cunoscut încrincenarea unor vremuri, 
în care înaintașii noștri au apărat cu sîngele lor 
glia străbună, sau au brănit-o cu lacrimile şi 
sudoarea lor în ceasurile de muncă istovitoare, 


Oamenii acestor locuri şi-au împletit destinul 
«cu acela al revoluţiei de la 1848, înţelegînd înflă- 
cărarea inimii și noblețea ideilor revoluționare ale 
lui Avram lancu şi au fost alături de el, atît la 
strălucitele izbinzi, cit şi în momentele de grea 
încercare ce-au urmat revoluţiei. 


Feciorul de moţ de la Vidra şi-a contopit viața 
cu visurile de libertate ale românilor din Transil- 
vania. De aceea cuvintele sale, rostite în fața 
mulțimii adunate pe Cimpia Blajului, primesc 
„dimensiuni profetice, producînd un entuziasm fără 
seamăn: „Sintem mulţi ca cucuruzul brazilor, sîn- 
tem mulţi şi tari, pentru că Dumnezeu este cu 
noi.“ 

Printre eroii iubiţi de popor, se pare că Ştefan 
„cel Mare şi Avram lancu au trezit un ecou deo- 
sebit în folclorul şi tradiţiile populare. Peste anii 
care trec, acoperiți de frunze și zăpezi, cu uitări 
şi amintiri străruie sentimentul de solidarizare cu 
„acela care a fost „Craiul munţilor“, așa cum glă- 
suiesc versurile culese din ţinutul irălmagiulă: 


„Pe duşmani i-ai risipit 
Poporul mult te-a cinstit 

Te-a urmat în toată vremea 
Din Hălmagi şi pin la Țebea 
Ţi-a urmat fapta şi pilda 

Din Hălmagi şi pin la Vidra 
Și ţi-a mai făcut o cale 

Din muite lacrimi şi jale 
Calea ce duce la Țebea 

La gorunul lui Horia.“ 


Atunci, cînd numai la 48 ani, lancu, ostenit 
de drumuri şi peregrinări, intră în tărîmul tăcerii, 
coborind în umbra gorunului de la Ţebea, el nu 
face altceva decît să treacă din istorie în folclor, 
în legende nemuritoare. 


Versurile populare au reținut ca într-o filă de 
istorie imaginea lancului, cu perioada lui de glorie 
şi de visuri înaripate ale revoluţionarilor români 
din Transilvania, precum şi sfîrşitul dramatic al 
acestuia, 

Încă din timpul vieţii, lancu a fost învăluit 
într-o aureolă legendară, fiind pomenit în cîntece 
sau în marșul său, în intonațiile căruia şi-a adu- 
nat de prin văi şi din ascunzișurile munţilor Oas- 
tea sa de viteji, cu care s-a prezentat pe Cimpia 
Blaiului. Calitățile sale excepţionale, de bun orga- 


nizator şi strateg, dărnirea şi perseverența cu care 
urmărea realizarea visurilor de libertate ale moţi- 
lor, au făcut din lancu un chip cu adevărat 
legendar. 


În popa circulau anumite credințe în legătură 
cu invulnerabilitatea lui Avram lancu, fantezia 
populară înfăţişindu-l astfel: „Pe lancu numai cu 
glonț de argint îl poți pușca; apucă plumbul şi-l 
aruncă îndărăt.“ Sau cum spun versurile urmă- 
toare: 


„Boii-s cu coarne de ceară 
Om ca lancu nu-i în ţară. 
Boii-s cu coarne de spume 
Om ca lancu nu-i în lume. 
Boii-s cu coarnele verzi 
Om ca lancu nu mai vezi.“ 


Atunci cînd aude numele Iancului, nemeşimea 
e cuprinsă de o spaimă nemaipomenită, căutin- 
du-și salvarea între ziduri de cetate: 


„Pin-o fost Iancu-mpărat, 
Domnii nu s-or desculțat 
Nici în pat nu s-or culcat." 


Drama lancului începe în momentul în care 
acesta îşi dă seama că visurile sale s-au spulberat 
şi că s-a încrezut într-o bimeră și anume promi- 
siunea mincinoasă a „prietenului fățarnic“, care 
era împăratul de la Viena. 


În felul acesta armele de odinioară ale eroului 
sînt înlocuite cu fluierul, iar marşurile sale trium- 
fale cu peregrinările prin satele care se înşiră de 
la Vidra, Hălmagiu, Vaţa, Baia de Criș, Brad, 
Abrud. 


Poporul a surprins în poeziile şi tradiţiile sale 
viclenia împăratului de la Viena, cel care l-a 
aruncat pe lancu într-un final de tragedie shake- 
spereană. 


În creaţiile folclorice este exprimată întreaga 
revoltă a poporului împotriva împăratului, care 
a zădărnicit cele mai scumpe visuri ale românilor 


din Transilvania: 
„De m-aş [ace-un pui de cuc, 
La împărat să mă duc, 
Numa una i-aş cînta, 
Să m-audă maică-sa: 
Tunie dracu-n tine mut 
Și în cine te-o făcut, 
C-ai făgădit libertate 
Și ne-ai dat nedireptate 
Că pe Iancu l-ai închis, 
Că ţi-o zis oblu, deschis, 
Cum să cade mai frumos: 
— Nu vorbesc c-un mincinos.“ 


(Continuare în pag. 4) 


File din viaţa Ortodoxiei transilvănene 


Sculatu-s-au atunci români cu mic cu mare, cu 
ce au putut prinde în miini, la chemarea buciu- 
melor, care izvorau parcă din morminte, revoltă- 
toare ca apele Mureşului, după puhoaie. Au năvă- 
lit asupra castelului grofului Kemeny din Brînco- 
venești, făcîndu-l una cu pămîntul. Așa-mi spunea 
un bătrîn din părţile locului loan a Florii într-o 
scară a unei toamne tirzii. 


Toate satele de pe Mureș au pornit spre Brîn- 
-covenești, unde armata din ordinul grofului Ke- 
meny băgase în temniţa de sub pămînt pe toţi 
preoţii și dascălii din satele românești, care nu 
vroiau să-mbrăţișeze noua credință adusă de cră- 
iasă de la Viena. 


Ai noştri de la Luieru au fost conduși de Popa 
Ştefan, un om bun și drept, prunc de iobag, 
“crescut aici în vatra satului. Văzîndu-l sătenii că 
are dragoste de carte, au pus toți umăr la umăr, 
au strîns ban cu ban și l-au trimis pe a lor soco- 
zeală în ţara Moldovei să înveţe tainele slovei, 
așa după cum cică spunea vlădica „Sava“...: 
„Numai prin cunoașterea tainelor slovei, vom 
putea fi mîntuiţi de neagra iobăgie ce ne-ncovoaie 
spatele...“ Acolo la Neamţu a-nvăţatr multe 
lucruri şi cînd s-a întors acasă a început să vor- 


bească oamenilor. 

— Oameni buni, noi cei ce purtăm cămașă albă 
pe o parte și pe alta a Carpaţilor, de la Tisa 
Albă pînă la Marea Mare, toţi vorbim o limbă 
şi avem o singură credință, credință în care au 
murit moșii şi strămoșii noştri, în care trebuie să 
murim şi noi. Fraţilor, crăiasa din Beci, pentru 
a ne dezbina, a izvodit o altă credință, prin care 
“caută să ne învrăjbească. Fiţi treji, dragii mei, 
«căci odată căzuţi în plasă v-aţi lepădat nu numai 


de credință, de Legea noastră, ci şi de neamul 
românesc. Despre nelegiuirile Crăiesei asupra cre- 
dinței noastre s-a dus vestea departe pînă la mar- 
ginile zării, acolo în țara Moldovei de unde vin. 
Eu nu credeam ce auzeam, dar acum văd, că 
blestematul castel de la Brîncoveneşti făcut de 
Aurelian împărat al Rîmului, în care s-a așezat 
groful Kemeny la venirea lui în ţara Transilva- 
niei, îi gem pivnițele de preoți și dascăli români, 
oameni care au refuzat să se boteze în noua cre- 
dinţă. 

Fraţilor, la noapte cînd haiducii munţilor vor 
aprinde focuri pe dealuri și cu zvonul buciumelor 
vor răscoli cerul, voi ridicaţi-vă toți ca unul, luaţi 
în miîini securi și furci, așa cum făcuse Doja..., 
să ștergem de pe pămînt temniţele, să ștergem 
nedreptatea, iar de vom muri, fiți mîndri că 
murim români, în credinţa străbună. 


Aşa a fost, seara, buciumele au început să sune, 
focurile s-au aprins pe dealuri, clopotele biseri- 
cilor sunau într-o dungă, toți cu mic cu mare, 
chiar şi cei care mai-nainte îmbrăţişaseră credința 
Crăiesei au prins ce le-au căzut în milini și au 
dat năvală asupra castelului, pe care l-au cuprins, 
iar cei întemnițați au fost eliberați. 

Alimentele din pivnițele castelului au fost îm- 
părțite la săraci, răsculații și-au ales un comitet 
cu sediul în castel, care aveau ca șef pe însuși 
preotul Ştefan. Cîteva zile au fost stăpîni iobagii 
pe castelul lui Aurelian. Într-o noapte însă straja 
din Fărfălău scoase în turnul bisericii o făclie care 
lumină cîteva minute întunericul nopţii, căzînd 
apoi spre pămînt înghițită de neguri. A fost destul 
pentru ca răsculații să vadă că sînt în primejdie. 
S-au trezit străjile, s-au întărit gărzile, totul a 
fost în zadar, curînd bezna nopții a fost spinte- 

Din scrisorile cititorilor 
de peste hotare 


„+ Această foaie religioasă (Telegraful Român, 
n.n.) O preţuiesc foarte mult. O citesc şi recitesc 
cu mare atenţie. Este o foaie cu caracter religios, 
unde pot găsi multe învățături, care pentru mine 
constituie o bogăţie sufletească și o mingăiere 
care mă face să uit de toate necazurile ce le întim- 
pin în viața de toate zilele ca mulți alţii. 

Articolele pe care le citesc sînt lumina care ne 
călăuzește pe drumul drept şi ne schimbă sta- 
rea noastră sufletească din rău spre bine... 


Theodor Dumbravă 
larraville 
Victoria- Australia 


„+. Singurul mijloc (afară de scrisori familiale) 
de a ține legătura cu Patria dragă, cu scrisul 
românesc, cu tot ce se petrece în sînul Bisericii 
Ortodoxe în care am fost botezată, ca şi aducă- 
toare de hrană spirituală pentru menţinerea şi 
întărirea credinţei este Telegraful Român, pe care 
îl primim prin bunăvoința şi din dragostea Înalt 
Prea Sfinţiei Voastre de a păstra legătura cu 
românii care ostenesc pe străine meleaguri. 

Ţin pe această cale să vă exprim cele mai sin- 
cere mulțumiri. 

Adriana Maalouli 
Damasc-Siria 


Doresc incă odată să vă exprim în numele meu 
personal, cit și în acela al credincioşilor români 
ai pe »Sf. Nicolae“ din Worcester calde 
mulţumiri pentru dragostea ce ne-o arătaţi trimi- 
țîndu-ne regulat revista (Telegraful Român), atit 
de folositoare de suflet pe care o redactaţi. 

Învățăturile cuprinse în articole, precum şi şti- 
ile despre multe evenimente din viața religioasă 
şi culturală din Țară sînt urmărite de noi cu un 
Viu interes şi apreciate mult. 

Pr. Dr. St. Slevoacă 
Worcester, U.S.A. 


„.. Am avut ocazia să vizitez biserica ortodoxă 
din orașul Salem, Ohio, şi acolo am văzut ziarul 
„Ielegraful Român“, pe care l-am citit şi mi-a 
plăcut foarte mult conţinutul. 

Aş dori să devin şi eu abonat la ziarul 


d-voastră... 
John Gorun 
Alliance, U.S.A. 


Din Muntele Ortodoxiei și pitoreasca sfintă 
Mănăstire „Zugraju“ venim să depunem mulţu- 
mirile şi recunoştinţa noastră față de bunătatea 
D-voastră, făcută cu expedierea  „Ielegrafului 
Român“, care ne-a făcut mare impresie cu amin- 
tirea frumoasă din activitatea marelui mitropolit 
Andrei Şaguna, precum și celelalte articole, care 
sînt frumoase şi bine venite . . . 

Arhim. Dometie Trihenea 
Sf. Munte Athos, Grecia 


cată de ghiulelele tunurilor așezate undeva pe 
malul Mureșului. 


Dimineaţa castelul a fost ocupat, armatele lui 
Bucov cutreierau împrejurimile distrugînd bise- 
ricile și dind foc satelor. 


La noi în Luieru biserica a fost dărimată, 
Popa Ştefan a fost prins și dezbrăcat de straie, 
i s-a legat gura cu un ștergar, corpul i-a fost uns 
cu smoală, legar de un stilp, sus cam la doi metri 
de pămînt. La picioare i-au fost îngrămădite de 
către soldați lemne uscate cărora le-au dat foc, 
flăcările se ridicau ca niște limbi de balaur spre 
sărmanul preot. Curînd focul a cuprins stîlpul 
care s-a prăbușit în flăcări. 

După ce satul a fost pustiit şi s-au retras arma- 
tele crăiesei, oamenii care au scăpat cu fuga prin 
păduri s-au reîntors pe vatra satului acoperită 
de cenuşă, au început să-și reclădească din nou 
bordeiele cu nădejdea unor vremi mai bune. 


Cu aceste cuvinte își încheie moș lon povestea 
sa, o povestire crudă dar adevărată, asemenea 
căreia sînt multe, nenumărat de multe, toate ară- 
tind jertfele de nedescris, multe dintre ele întipă- 
rindu-se în conștiința oamenilor care le-au trans- 
mis din generaţie în generaţie, jertfe pe care înain- 
taşii noștri le-au dat ca noi, cei de astăzi, să fim 
într-o singură Biserică, aceea în care s-au închinat 
moșii și strămoşii noștri, să fim într-o singură 
țară, astăzi mîndră ca o floare, liberă și indepen- 
dentă. 

D. Boieru-Hodăceanu 


TELEGRAFUL ROMAN 


Nr. 39—40% 


Imaginea lui Avram lancu... 


(Urmare din pag. 3) 


Chiar după revoluţie, lancu putea să ajungă la 
mari ranguri sociale, dar el se identificase cu aspi- 
rațiile mulţimii încă din tinereţe şi nu-și mai 
aparținea şieși, ci unui popor înșelat în cre- 
dința sa. 


Din această cauză poporul a înţeles suferinţele 
morale ale Iancului şi i-a sîngerat inima cînd eroul 
de la Mărişel este închis în cetatea de la Alba 
Iulia: 

„Cărăruie prin păduri, 
Robu-i lancu la unguri 
Nu-i vobit pentru e, 
Că-i robit pentru dreptate 
Dusu-i lancu la-nchisoare, 
Să nu vadă ziua soare; 
Dusu-i Iancu din Hălmagi, 
Să nu-și vadă moţii dragi; 
Dusu-i lancu-ntre zăbrele, 
Da credința-n el nu piere, 
Vine vint de primăvară, 
Suie lancu iar în țară, 
Ca să stringă moţii iară.“ 

Pe la tirguri şi prin sate, cînd lancu îşi cînta 
propriul său marș („Astăzi cu bucurie românilor 
... ăy, .. . 9: . A 
veniți“), ţăranii se adunau în jurul său şi cîntau 
îndurevaţi, deoarece prin acest cîntec îşi reamin- 
teau de vremurile de speranţe şi visuri măreţe ale 

românilor de pe cimpia Blajului. 


Din tot ce fusese măreț odinioară, nu mai 
rămăsese nimic: Visuri spulberate, iar din Craiul 
munţilor o umbră vie, „o nălucă nomadă“. 


Peste două decenii a cutreierat lancu locurile 
unde s-au dat luptele purtate de el pentru drep- 
tate şi libertate şi unde dormeau sub glie lăncierii 
lui, priveghindu-le parcă somnul cu  tînguirile 
duioase ale doinelor ce le cînta din fluier: 


„Cintă mierla printre peri, 
lancule încotro meri? 
Cintă mierla printre nuci, 
lancule, unde te duci? 

Mă duc să-mi văd feciorii, 
Cum le-au înflorit ochii, 
În padina cea din dos, 


De cînd zac os lingă os 

Ca în ceasul cel dintii 

Fără semn la căpătii, 

Mă duc să zac Îingă ei 
C-au fost toţi prietenii mei.“ 


A venit şi vremea, cînd fluierul lancului a 
amuţit, după ce neobositul peregrin făcuse ultimul 
drum fără întoarcere la Baia de Criş: 

„Pe sub poala codrului 
Pe drumul Hălmagiului 
La mijlocul unei toamne 
Fluierul Iancului adoarme. 
Colo, sus, la Țebea 

Sub gorunul lui Horia 
Gorunu-i în cercurele 
Și-nvirtit în dor şi jede.*“ 

Avram lancu e mort, dar el totuşi veghează ca 
în credinţele atitor popoare despre marii lor eroi, 


despre care se credea că vor reveni ca să-şi salveze . 


poporul, cînd acesta se află la grea încercare: 


„Om ca lancu n-are moarte, 
C-aşa i-a fost scris în carte: 
Să trăiască şi să-ndure, 

Cu jelerii din pădure. 

Chiar acolo în pămint, 

l-a fost scris cu jurămint, 

Să suspine mai departe 

După sfinta libertate.“ 

Asemenea altor eroi ai săi, personalitatea nemu- 
vitoare a ui Avram lancu a îmbrăcat în imagi- 
nația şi creaţia folclorică a poporului nostru de 
pe plaiurile Transilvaniei. forme care, precum am 
văzut, depășesc cu mult vealul, chipul Iancului 
fiind trecut de mult în lumea minunată a legen- 
dei. Este și acesta un mod prin care saltea îşi 
manifestă recunoştinţă faţă de vrednicii săi înain- 
tași. 

Și pe drept cuvint căci Avram lancu, a cărui 
naștere am aniversat-o nu de mult, rămîne un 
simbol luminos de dragoste față de meleagurile 
străbune, faţă de Legea şi poporul din care a făcut 
parte. 

Prof. loan Păiuşan 


Din acatistul Sf, mărturisitori Visarion şi Sofronie și ... 


(Urmare din pag. 2) 


Bucură-te, cela ce în adunări, cu putere, adevă- 
rul ai vestit; 

Bucură-te, 
înflăcărat; 

Bucură-te, cela ce rînduiala călugărească nu o ai 
părăsit; 

Bucură-te, cela ce în aspră înfrînare tot timpul 
ai trăit; 

Bucură-te, cela ce cu barul de sus, izvor de apă 
ai arătat; 

Bucură-te, cela ce Schitul Foltea ai ridicat; 

Bucură-te, Visarioane Cuvioase, care cu mare 
rivnă Ortodoxia ai apărat | 


CONDACUL AL V-LEA 


Avînd în minte învățătura marelui Pavel, în 
toate zilele îşi întăreai trupul cu aspră înfrînare, 
Cuvioase Sofronie, și cu pilda vieţii tale îndemnai 
= toţi să laude pe Dumnezeu și să-i cînte, Ali- 
uia ! 


că la dreapta credinţă pe toţi i-ai 


ICOSUL AL V-LEA 


Pentru mărturisirea dreptei credințe ai fost 
aruncat, cuvioase Sofronie, în temniţa Bobiîlna, de 
unde, după cumplite pătimiri, iarăși ai ieșit cu 
mila lui Dumnezeu şi te-ai nevoit să predici mai 
departe Crucea lui Hristos, bucurie facînd celor 
dreptcredincioși. Pentru care și noi te lăudăm, 
strigînd ţie: 

Bucură-te, Sofronie Cuvioase, că pentru cre- 
dință, în temniţă ai fost aruncat; 

Bucură-te, că prin aceasta, Sfinţilor mărturisi- 
tori ai urmat; 

Bucură-te, cela ce, după ieşirea din temniţă, în 
părțile Zarandului ai venit; 

Bucură-te, că şi în Munţii Apuseni rivna cre- 
dinței te-a călăuzit; 

Bucură-te, cela ce, pentru credința ta, iarăși ai 
fost prins şi legat; 

Bucură-te, că în temniţa din Abrud cei răi din 
nou te-au aruncat; 

Bucură-te, cela ce după voia lui Dumnezeu, cu 
ajutorul credincioșilor din legături ai fost slobozit; 

Bucură-te, că la multe şi mari mulţimi de cre- 
dincioşi ai propovăduit; 


REDACȚIA: Secţia culturală a Consiliului arhiepiscopesc — Sibiu 


Bucură-te, cela ce în păstrarea dreptei credinţe 
pe fraţi i-ai întărit; 

Bucură-te, că prin faptă şi cuvint necurmat pe 
Domnul ai preamărit; 

Bucură-te, cela ce pe fraţii tăi, cu pavăza cre- 
dinţei i-ai întrarmat; 

Bucură-te, că nu de la tine, ci de la Domnul, 
tuturor ai predicat; 

Bucură-te, Sofronie Cuvioase, care cu mare 
rivnă Ortodoxia ai apărat | 


CONDACUL AL VI-LEA 


Legatu-s-au cu jurămînt cei binecredincioși în 
soboarele pe care le ţineau, că nu-și vor părăsi 
dreapta credinţă pe care au primit-o de la stră- 
moși și că vor rămîne pururea fii binecinstitori 
ai Bisericii Răsăritului, spre mărirea lui Dumne- 
zeu, cîntînd Aliluia ! 


ICOSUL AL VI-LEA 


Văzînd că Biserica lui Hristos cea dreptmări- 
toare este asuprită și prigonită, te-ai ridicat 
Oprea, cu inimă vitează, întru apărarea dreptei 
credinţe, neținind seama de primejdiile și chinu- 
rile care te așteptau. Pentru aceasta mulțimea 
celor drepteredincioși te laudă, împreună cu noi, 
zicînd ţie: 

Bucură-te, cela ce, plin de curaj, la căpetenia 
țării te-ai înfățișat; 

Bucură-te, că despre nedreapta prigoană a fra- 
ților tăi i-ai grăit; 

Bucură-te, cela ce ca un răzvrătit de mulţimi 
ai fost defăimat; 

Bucură-te, că cu temnițe şi chinuri te-au ame- 
nințat; 

Bucură-te, cela ce, pentru dreptate, pînă la 
Viena te-ai ostenit; 

Bucură-te, că pentru legea străbună 
te-ai nevoit; 

Bucură-te, 
luminat; 

Bucură-te, cela ce nădejdea întreagă întru 
Domnul ţi-ai pus; 

Bucură-te, cela ce viclenia asupritorilor ai vădit; 


(Taxa poştală plăută în numerar) 


şi acolo 


că rugul ostenelilor tale adevărul a 


Scurt îndreptar 


(Urmare din pag. 1) 


la locul și timpul său, s-au străduit întru smerenie 
pentru preamărirea lui Dumnezeu. Toţi Sfinţii au 
avut în minte și în inimă gîndul și dorința Sf. 
loan Botezătorul, care a spus ucenicilor săi — 
nemulțumiți că erau mai mulți cei ce urmau pe 
Domnul Hristos: „Acela trebuie să crească, iar eu 
să scad“ (loan 3, 30). Aceasta au dorit-o, spre 
aceasta s-au străduit toţi Sfinţii. Așa au înţeles. 
Sfinţii să se dăruiască pe ei înșiși și toată viaţa 
lor lui Hristos-Dumnezeu. 

Viaţa de sfinţenie își are începutul și tăria în 
credința în Dumnezeu. Au mărturisit-o aceasta 
înșiși Sfinţii ucenici ai Mîntuitorului, cînd, îndem- 
naţi de Miîntuitorul să ierte pe cei ce le greșesc, 
au zis: „Dă-ne mai multă credință !“ (Luca 17, 5).. 
Urmiînd Sfinţilor Apostoli, după îndemnul Sfintei 
Biserici, cerem și noi de la Dumnezeu „unirea cre- 
dinţei și împărtășirea Sfîntului Duh“, ca să putem 
să-i dăm Mintuitorului „toată viaţa noastră“ după 
pilda Maicii Preacurate şi a tuturor sfinților. 


Știm cu toţii că Viața o trăim parte cu parte, 
zi de zi, clipă de clipă. Ca să putem să oferim: 
toată viaţa noastră lui Hristos-Dumnezeu, e de 
trebuință să avem grija ca fiecare parte din viața 
noastră să o trăim în așa fel ca ea să fie o slujbă 
adusă lui Dumnezeu. Pentru a rămîne cu gîndul 
acesta în minte, către sfîrșitul Sfintei Liturghii 
îndemnul ca „toată viața noastră lui Hristos- 
Dumnezeu să o dăm“, urmează îndemnului de a 
cere de la Dumnezeu „ziua toată desăvîrșită,. 
sfîntă, pașnică și fără de păcat“. Rostitorul aces- 
tor îndemnuri vrea să ne spună să luăm aminte 
că chiar dacă se sfîrșește sfinta slujbă, nu se sfir- 
şește odată cu ea și sfinta slujire. Sfinta slujbă. 
ne pregătește pentru slujirea în toată vremea. 
Slujba Domnului trebuie unită cu slujirea omului. 
Rugăciunea trebuie unită cu munca. Munca este 
rugăciunea miinilor. În toate cîte le facem, să. 
avem în vedere înaintarea în cele bune, ca ziua 
să ne fie „desăvîrșită“. Să ne străduim să avem 
numai gînduri bune, cuvinte care aduc mîngiiere 
şi bucurie și fapte care odihnesc și înalță ființa 
noastră și pe cei din jurul nostru, ca ziua să ne 
fie „sfîntă“. Să ne ferim din toate puterile de: 
orice fel de rău, nu numai de răul ce se face cu 
fapta și cu cuvîntul, ci și de răul care se săvîr- 
şeşte cu gîndul, ca ziua să ne fie „fără de păcat“. 

Cine are ca îndreptar de viață cuvintele: „Pe 
noi înșine și unii pe alţii și toată viaţa noastră. 
lui Hristos-Dumnezeu s-o dăm“ nu poate să tră- 
iască la întîmplare, fără nici o grijă, cu nepăsare.. 
O viaţă trăită cu nepăsare nu poate fi adusă ca 
jertfă lui Dumnezeu. Numai viaţa trăită în sme- 
renie, în rugăciune, cu dorința sinceră de a se: 
preamări Dumnezeu în ea este o viață vrednică 
de a fi oferită lui Dumnezeu. Viaţa întemeiată. 
pe credință și luminată de Duhul Sfînt este viaţa 
de care se bucură Domnul Hristos. Să trăim o: 
astfel de viaţă. S-o trăim zi de zi, ceas de ceas, 
clipă de clipă și așa vom fi adevăraţi împlinitori 
ai îndemnului și îndreptarului de viață de la sfin- 
tele slujbe: „Pe noi înșine și unii pe alţii şi toată. 
viața noastră lui Hristos-Dumnezeu s-o dăm.“ 


lerod. Teofil Părăianu 


Bucură-te, că pînă întru sfîrşit înşelătoria nm 
te-a biruit; 

Bucură-te, cela ce şi a doua oară la Viena te-ai 
înfățișat; 

Bucură-te, că pentru dreptate, necontenit Dom- 
nului te-ai rugat; 

Bucură-te, mucenice Oprea, care cu mare rivnă 
credința ai apărat | 


CONDACUL AL VI-LEA 


La înapoierea de la Viena, punîndu-se la cale- 
întemnițarea ta, mucenice Oprea, te-ai oprit în 
Banat, împreună cu preotul Moise care te însoțea. 
Şi pe cînd aici te aflai, au venit la tine preoții 
Ioan din Poiana și laneș din Galeș, împreună cu 
mulțime de credincioși, ca să te roage să mergi 
din nou la ocîrmuitorii din Viena întru apărarea 
dreptei credințe. Deci, ai plecat iarăși la drum cu: 
nădejdea nestrămutată în Dumnezeul dreptăţii, 
căruia îi cîntai, Aliluia! 

Credinţa noastră 


64, Ounca 


Este un fapt cunoscut că viaţa e împletită în 
așa fel cu munca încît nu poate exista viață mul- 
țpumită şi rodnică fără muncă. Într-adevăr, prin ce 
îşi poate cîştiga omul cele necesare traiului dacă 
nu prin muncă? În ce se arată vrednicia lui decît 
prin rezultatul muncii? Munca este prețuită pre- 
tntindeni. Ea e dată şi binecuvintată de Dumnezeu. 

Sfinta Scriptură ne arată valoarea deosebită a 
muncii. Încă de la început Adam e pus de Dum- 
nezeu în Eden „ca să-l lucreze şi să-l păzească“. 
De asemenea Adam pune nume fiinţelor vii (Fa- 
cere 2, 15. 20). El împletește astfel munca manuală 
cu munca intelectuală. După căderea în păcat 
munca devine mai grea. Ea se face „întru sudoa- 
rea frunţii“ (Facere 3, 17—19). Totuşi ea rămîne 
temelia progresului şi a realizării de sine, a mul- 
țumirii depline. Cu vremea la lucrarea pămintului, 
la pomicultură, i s-au adăugat creşterea vitelor şi 
diferite meserii (unelte — Facere 4, 20—22). 
Munca este ceva firesc, precum zice dreptul lov, 
pentru că „omul e făcut să muncească precum 
pasărea să zboare“ (2, 7). Pe măsură ce s-a dez- 
voltat viața oamenilor, a popoarelor, munca cu 
ajutorul uneltelor tot mai perfecționate a devenit 
mai rodnică şi a umplut pămîntul cu roadele ei 
materiale şi spirituale. Astfel pa muncă s-au 
născut şi au crescut de-a lungul miilor de ani o 
civilizație şi o cultură tot mai progresată, căci prin 
muncă omul stăpîneşte natura, o transformă şi o 
desăvirşeşte. 

lisus Hvistos s-a născut şi a crescut în casa tes- 
larului Iosif. A cunoscut şi practicat munca ma- 
nuală. Ca fiu al lui Dumnezeu a descoperit tuturor 
— prin osteneala propovăduirii, prin aplecarea 
peste nevoile şi durerile oamenilor — că e nevoie 
de multă trudă nu numai în munca cu braţele, ci 
şi în munca spirituală de transformare şi perfec- 
ționare a omului, a societăţii. Căci nimic mare şi 
de valoare nu se poate face fără muncă. „Tatăl 
meu pînă acum lucrează şi eu lucrez“ — mărturi- 
seşte lisus Hristos (loan 5, 17). 

Și Sfinții Apostoli au fost muncitori. Urmînd 
Imi Hvistos au devenit propovăduitori ai Evan- 
gbeliei (Matei 10, 7). Sf. Apostol Pavel a împletit 
propovăduirea Evangheliei cu munca de făcător 
de corturi (F. Ap. 18, 3—4; 1 Tes. 2, 9). Astfel 
cele spirituale s-au împreunat cu cele materiale. 
De aici îndemnul cunoscut de toţi credincioşii: 
„Roagă-te şi munceşte“. 

De aici se vede că și munca fizică şi munca 
intelectuală, munca spirituală sînt vrednice de 
cinstire şi de răsplătire. Și „vrednic este muncito- 
rul de plata sa“, plata rezultatelor muncii și 
plata mulțumirii sufleteşti şi a prețuirii ce o 
acordă semenii, societatea. Și mai presus de toate, 
răsplata ce vine de la Dumnezeu, care e şi răsplata 
vremelnică şi răsplata veşnică. Domnul Hristos va 
răsplăti cu fericirea veşnică pe cei vrednici pentru 
ceea ce „au făcut“ în viața Î spre binele semeni- 
lor lor (Matei 25, 34—40). De fapt nu muncim 
numai pentru noi, ci muncim şi pentru alții, care 
au trebuință de ajutorul nostru (cei bolnavi, nepu- 
tincioşi etc.). De asemenea muncim pentru societate. 
Munca nu ne izolează unul de altul, ci ne adună 
ca împreună să facem ceea ce e trebuincios pentru 
obştea cea mare a poporului. 

Cel ce munceşte se aseamănă cu Dumnezeu și 
colaborează cu Dumnezeu la îmbunătăţirea şi desă- 
Virșirea vieţii noastre. Munca e slujbă adusă lui 
Dumnezeu (Efes. 6, 6—7). Prin muncă ne stră- 
duim să ajungem la desăvirșirea dumnezeiască, să 
ne perfecționăm mereu. Prin faptul că niciodată 
nu vom ajunge la desăvirșirea divină, noi sintem 
chemați să nu ne mulțumim niciodată cu ceea ce 
am realizat, ci să tindem a ne ridica tot mai Sus, 
a realiza lucruri tot mai bune. 


Munca are şi caracter social. Ea se săvirşeşte în 
societate şi pentru binele şi propășirea societăţii. 
Obştea poporului e ca un „organism“, în care cei 
ce muncesc sînt mădulare care slujesc binelui ob- 
ştesc. Sf. Apostol Pavel ne spune că Biserica e 
„trupul lui Hristos“ şi noi sîntem „mădulare“ ale 
Bisericii. Şi fiecare mădular îşi are locul şi Juncţia 
sa în Biserica lui Hristos. 

Fiecare mădular slujeşte celorlalte mădulare şi 
Bisericii întregi. Numai aşa munca fiecăruia şi a 
tuturor ajută la mersul înainte al obștei și al fie- 
cărnia în parte. 

Dacă Dumnezeu ne-a chemat să colaborăm cu 
El la făwrirea prin muncă a unei vieţi tot mai 
bune şi mai fericite, e cu atit mai de condamnat 
cel ce poate munci şi nu munceşte, ci vrea să 
trăiască pe spinarea altora. Proverbul spune că 
„lenea e cucoană mare care n-are de mîncare.“ 
Lenea este păcat capital, adică un păcat din care 
izvorăsc alte păcate. Ea duce la nepăsare totală, 
la parazitism. De aceea ea este condamnată de 
Dumnezeu şi de oameni. Sf. Apostol Pavel mustră 
cu asprime pe unii din Tesalonic, care sub motiv 
că sînt creştini socotesc că nu trebuie să muncească 
ci numai să discute, să stea de vorbă despre cre- 
dință ş.a. „Vă poruncim fraţilor, în numele Dom- 
nului nostru lisus Fyistos, să vă feriţi de tot 
fratele ce umblă fără rînduială şi nu după în- 
vățătura primită de la noi. Căci cînd eram la voi 
v-am dat porunca aceasta: Cine nu vrea să mun- 
cească nici să nu mănînce. Auzim însă că unii 
umblă la voi fără rînduială, nimic lucrind ci isco- 
dind. Unora ca acestora le poruncim şi îi rugăm 
prin Domnul nostru lisus Hristos ca lucrind în 
linişte să-și mănînce piinea lor. lar de nu ascultă 
de cuvîntul nostru pe acela să-l însemnați şi să nu 
aveți amestec cu el ca să se rușineze“ (II Tes. 3, 6. 
10—14). Aşadar, adevăratul credincios este acela 
care are o viață după voia lui Dumnezeu şi în 
consecință munceşte pentru binele tuturor şi pen- 
tru sine şi familia sa. 


Această învățătură ne-o dă Mîntnitorul în pilda 
talanților. Dumnezeu dă Jiecăruia talanții, pe care 
să-i folosească. Talanţii sînt darurile (capacitățile 
sufleteşti şi pe ni cu care ne naștem). Unul a 
primit cinci talanţi, altul a primit doi talanţi şi 
altul un talant. Cel cu cinci talanți i-a fructificat 
prin muncă şi a mai cîştigat cinci talanți. Cel cu 
doi talanți a Îucrat cu ei de a mai cîştigat încă 
doi talanți. Cel cu un talant a ascuns talantul 
primit în groapă, ca să-l dea înapoi cum l-a pri- 
mit. Cel cu cinci talanţi şi cel cu doi talanţi au 
fost lăndaţi de Dumnezeu şi au fost răsplătiți 
(„peste multe te voi pune — intră întru bucuria 
Domnului tău”). Cel cu un talant, pentru că n-a 
înmulțit tălantul prin muncă, ci l-a îngropat, a 
fost pedepsit şi condamnat ca o „slugă vicleană şi 
leneșă“. Judecata lui Dumnezeu este şi judecata 
oamenilor, judecata societăţii. Căci societatea, care 
oferă fiecăruia atitea posibilități, cere fiecăruia să-și 
împlinească datoria muncii, căci numai prin munca 
tuturor şi societatea și fiecare membru al ei se bu- 
cură de bunele rezultate şi se dezvoltă mereu spre 
o stare din ce în ce mai fericită, mai înaintată. 


Societatea socialistă e societate a oamenilor 
muncii. A muncitorilor din uzine şi de pe ogoare, 
a oamenilor muncii din şcoli, artă, cultură etc., a 
tuturor celor ce înţeleg că prin slujirea patriei, 
prin slujirea obștei, ne înălțăm pe noi trepte de 
cultură şi civilizaţie, ne bucurăm toți de progresele 
realizate şi poporul nostru este prețuit între cele- 
lalte popoare pentru vrednicia lui. Căci istoria este 
şirul de veacuri al marilor realizări ale muncii 
poporului, care astăzi —  continuînd realizările 
trecutului — se îndreaptă în ritm accelerat prin 
unitatea și strădania tuturor spre viitorul tot mai 
înalt şi mai luminos. 


Dumnezeu să ne ajute şi să ne sfințească munca 
noastră, ca astfel prin japeale noastre să contri- 
buim la înflorirea patriei şi să se preamărească 
numele Domnului nostru lisus Hristos, Cel ce în- 
cununează fruntea ostenitorilor în via Domnului 
şi în ogorul țării noastre. 


t NICOLAE 
Mitropolitul Ardealului 


Rugăciunea pentru morţi (|) 


După învățătura Bisericii Ortodoxe, legătura ce 
unește pe membrii Bisericii cu trupul tainic al 
Domnului nu se întrerupe nici prin moarte. Rapor- 
tul reciproc al celor vii cu membri Bisericii trium- 
fătoare se contiună. 

Una din modalitățile de continuare a acestui 
raport este cea care se concretizează în rugăciunile 
pentru morţi. Acestea sînt expresia vie a manifes- 
tării raportului Bisericii de aici de pe pămînt, sau 
luptătoare, cum i se mai spune, faţă de cei ce au 
adormit în credință şi în comuniune cu Biserica, 
dar au plecat din această lume pămîntească încăr- 
cați cu petele păcatelor. Biserica luptătoare săvîr- 
şeşte pentru aceştia milostenii şi alte fapte bune 
şi mai ales aduce Jertfa euharistică. 

Rugăciunile pentru morți sînt o expresie a co- 
muniunii ce continuă să existe între vii și cei ador- 
miți în Domnul. Ele aduc la expresie perfecta 
comuniune a vieţuitorilor cu cei morți, pe care 
moartea îi răpește din convieţuirea trupească cu 
noi, dar nu şi din comunitatea noastră spirituală şi 
de iubire. 

Dar după cum nu putem înţelege cum se lasă 
Dumnezeu determinat de o oarecare rugăciune și 
intervine în desfășurarea evenimentelor naturale și 
omenești, tot așa de cu neputinţă este să înţelegem 
în general modul cum folosesc rugăciunile celor 
morţi (Andrutsos Hristu: Dogmatica Bisericii Orto- 
doxe Răsăritene. Traducere auturizată de Dr. Du- 
mitru Stăniloae, Sibiu, 1930, p. 460). 


Din cuvintele Mîntuitorului: „Trebuie să fac, 
pînă este ziuă, lucrurile Celui ce m-a trimis pe 
mine; că vine noaptea, cînd nimeni nu poate să 
lucreze“ (loan 9, 4), rezultă că după moarte 
nimeni nu mai poate face nimic în ce priveşte 
mâîntuirea. Prin urmare, pentru obţinerea mântuirii 
de către cei morţi există numai o singură posibili- 
tate: rugăciunile celor vii pentru ei și mai ales 
Jertfa euharistică, adusă de către Biserică pentru 
iertarea păcatelor celor vii și celor morţi. De alt- 
fel, posibilitatea iertării păcatelor celor morți — cu 
excepţia păcatelor săvîrşite împotriva Sfîntului 
Duh — rezultă tot din cuvintele Mîntuitorului și 
anume: „Celui care va zice cuvînt împotriva Fiului 
Omului, se va ierta lui; dar celui care va zice 
împotriva Duhului Sfînt, nu i se va ierta lui, nici 
în veacul acesta, nici în cel ce va să fie“ (Matei 
12, 32). 

Din locurile biblice de la Ecclesiast 12, 7; Matei 
10, 28 şi 1 Cor. 15, 45, rezultă că sufletul — ca 
element constitutiv, esenţial şi deosebit al naturii 


omenești — nu piere niciodată. Astfel, moartea 
trupească nu este altceva decît despărțirea de trup 
a sufletului, care — și fără de trup — rămîne 


acelaşi deapururea. 


În consrcință, morţii sînt morți numai cu trupul, 
iar sufletele lor trăiesc mai departe o viață deplin 
conştientă (vezi Luca 16, 22—31; Apoc. 4, 10—11; 

TELEGRAFUL ROMÂN 


ț Văd. LUDOVICA HERINEANU născ. Lechinţan 


În seara zilei de 12 septembrie 1974 s-a stins 
din viaţă ca o lumînare, pe neașteptate, în al 84-lea 
an, distinsa şi venerabila mamă a Î.P.S. Arhi- 
episcopului Teofil al Vadului, Feleacului şi Cluju- 
lui, văduva Ludovica Herineanu, născută Lechinţan. 

Trecerea la cele veșnice a acestei grijulii şi vred- 
nice mame, dar în acelaşi timp şi bunică, stră- 
bunică, soacră și mătușă a cuprins de tristețe nu 
numai inimile celor mai apropiați ai familiei ci şi 
sufletele colaboratorilor î. P. S. Arhiepiscop Teofil: 
Membrii Permanenţei Consiliului Arhiepiscopesc, 
salariaţii Centrului eparhial, protopopii, preoțimea 
şi credincioșii, care au cunoscut-o și i-au apreciat 
înaltele calități de mamă şi de creştină. 

Sentimentele de profundă stimă și preţuire faţă 
de Ludovica Herineanu s-au concretizat şi în nume- 
roasele coroane şi jerbe care îi împodobeau cata- 
falcul. 

Slujba înmormîntării a avut loc în 14 septem- 
brie — Ziua Înălţării sfintei şi de viaţă făcătoarei 
Cruci, fiind săvîrşită după datina Bisericii noastre 
de către: Î.P.S. Dr. Nicolae Mladin, Mitropolitul 
Ardealului, și P.S. Dr. Vasile Coman, Episcopul 
Oradiei, înconjurați de un sobor de 6 preoți şi doi 
diaconi. Răspunsurile au fost date de corul cate- 
dralei arhiepiscopale din Cluj. 


Personalitatea și vrednicia celei ce a fost Ludo- 
vica Herineanu au fost arătate în cuvîntările rostite 
— ca ultim omagiu — după terminarea prohodului. 


Cel dintii care a elogiat și a omagiat vrednicia 
şi credincioşia, evlavia şi demnitatea, bogăția fap- 
telor bune şi înțelepciunea adormitei în Domnul, 
Ludovica MHerineanu, a fost Î.P.S. Mitropolit 
Dr. Nicolae Mladin. 


Au vorbit apoi P.S. Dr. Vasile Coman, Epis- 
copul Oradiei, P.S. Iustinian Chira Maramureșa- 
nul, episcop-vicar al Clujului, P. C. Onisie Moraru, 
vicar administrativ — în numele colaboratorilor, 
profesorilor şi preoţilor din Arhiepiscopie — și 
P.C. Gheorghe Simu, paroh la catedrala Schim- 
barea la Faţă, în numele credincioşilor. 


Cortegiul cu carul funerar a străbătut drumul 
spre cimitirul central, în care a fost redat pămin- 
tului, spre odihnă veșnică, corpul neînsufleţit al 
mult regretatei și neuitatei mame, văduva Ludovica 
Hernineanu, născută Lechinţan. 


Dumnezeu să-i facă parte de bucuria aleşilor Săi! 


Pr. Onisie Moraru 
Vicar administrativ 


Sfinţii Cosma și Damian 


Între Sfinţii care au luminat prin viaţa lor 
demnă de urmat, de cuvenită cinstire se bucură 
în sînul Bisericii noastre Cosma și Damian, „Sfinții 
doctori fără de arginți“, cum sînt îndeobşte 
cunoscuți. 

Biserica creştină admite trei perechi de Sfinți 
Cosma şi Damian, cu aceeași îndeletnicire de me- 
dici, avînd aceeași caracteristică de „anarghiri“, 
adică fără de arginți datorită faptului că pentru 
tratamentele pe care le făceau bolnavilor nu pri- 
meau nici un fel de plată. 


Originea lor este diversă. O pereche, de prove- 
niență din Asia, cei mai vechi cunoscuţi, înscriși 
pentru prăznuire în calendarul creștin ortodox 
la 1 noiembrie, a doua pereche, din Roma, cu 
ziua prăznuirii lor la 1 iulie, și a treia din Arabia, 
sărbătoriţi la 17 octombrie numai în cultul apu- 
sean. 

Cei din cetatea Romei s-au născut din părinți 
drepteredincioşi pe vremea împăratului Carinus 
(sec. III d.Hr.). Dotaţi cu avansate cunoștințe 
medicale dar și ajutaţi de darul lui Dumnezeu în 
care credeau cu tărie, căci erau convertiți la cre- 
dința creştină, au început a tămădui tot felul de 
neputinţe și boli nu numai în cetatea imperială 
Roma, ci şi-n satele și cetăţile din jur. 

Pe cît de binefăcători s-au arătat faţă de semenii 
lor pe atît de crud le-a fost sfîrșitul vieţii, căci 
însuşi maestrul lor, cel ce i-a învăţat meșteșugul 
medicinei, pizmuindu-i pentru știința și vindecările 
lor miraculoase, i-a atras pe cei doi fraţi gemeni 
pe un munte, unde i-a invitat să-l însoţească să 
culeagă buruieni de leac. În timpul culegerii, 
Sfinţii au fost împinși într-o prăpastie și uciși cu 
pietre. 

Minunată a fost și viaţa Sfinţilor Cosma și 
Damian fraţi, de neam din Asia, din tată păgin 
şi mamă creştină cu numele 'eodota. Au avut 
aceleași sfinte preocupări ca și cea dintii pereche, 
adică vindecarea fără de nici o plată a ranelor 
trupești şi sufletești ale aproapelui, fapt care pe 
mulți păgini i-a atras la credinţa în Hristos. Ei 
s-au săvîrşit în pace la adînci bătrîneţe iar după 
moarte, trupurile lor neputrezite au fost aşezate 
cu cinste în locul ce se cheamă Phereman (Asia), 
unde mulți suferinzi, ducîndu-se la mormintele lor, 
s-au învrednicit de vindecări miraculoase. Cultul 
lor s-a generalizat mai ales de către împăratul 
joiiniza, care s-a vindecat de o boală incura- 

ilă. Drept răsplată, credinciosul împărat a înăl- 
ţar o măreaţă biserică în Constantinopol. 

În jurul anului 400, Rabulas, episcopul Edesei, 
prin ajutorul Sfinţilor şi-a redobîndit vederea, la 
fel şi episcopul Laurenţius din Constantinopol. 
În sec. V, în Palestina s-a întemeiat o organizaţie 
specială pentru cinstirea Sfinţilor, iar în vremea 
cruciatelor în orient s-a înființat un ordin cu 
numele Sfinţilor Cosma și Damian, care avea drept 
scop îngrijirea pelerinilor și răscumpărarea creş- 
tinilor căzuţi în sclavie. Strălucite biserici zidite 
în cinstea lor au ființat în Ierusalim, Edesa, Con- 
stantinopol, cunoscute sub denumirea de „Cosmi- 
dioane“. 

Datorită numeroaselor minuni săvîrșite la mor- 
mintele Sfinţilor, cultul lor s-a generalizat în tot 


orientul creștin, iar la Sinodul die Niceea (786) 
au fost canonizaţi, daţi spre pomenire în Sf. Li- 
turghic, împreună cu ei fiind pomeniţi și alți Sfinţi 
doctori fără de arginți: Sfinţii Chir și loan, săr- 
bătoriţi în 30 iunie, Sf. Pantelimon (27 iulie) și 
Ermolae (26 iunie), de aleasă cinstire învredni- 
cindu-se pentru aceleași motive și Sf. Samson, 
Diomid, Mochie și Anichit, Talaleu şi Trifon. 
Sfîntul lor ajutor este implorat de slujitorii Sf. 
altare precum și de bunii creştini în rugăciunile 
Sf. Maslu, rugăciunile litiei, sfeștaniei și alte rugă- 
ciuni din molitfelnic. 


Între tezaurele spirituale pe care le posedă cate- 
drala sf. Mitropolii a Ungrovlahiei, sînt și moaş- 
tele marilor tămăduitori Cosma și Damian, așe- 
zate în firida din dreapta pronaosului, în stinga 
intrării aflîndu-se racla cu moaștele Sf. Dimitrie 
cel Nou (Basarabov). Demn de remarcat este 
faptul că în Moldova, din timpurile cele mai vechi, 
este cunoscut cultul lor. A existat între Valea 
Trotușului și Oituzului, pe dealul care se numeşte 
şi azi „Cosma“, o capelă a Sfinţilor. Multe spi- 
tale și azile românești le-au purtat cinstitul lor 
nume. Mulţi dintre fii neamului nostru şi-au în- 
suşit la botez numele Sfinţilor amintiţi. Adinca 
lor înrîurire în viaţa religioasă a poporului român 
o vădesc şi proverbele: „Eşti ca un sfint fără de 
arginţi“ (se zice despre un om care face treabă 
fără să ia plată), sau: „Om cinstit dar sărac“, 
este de asemenea referire la Sfinţii pomeniţi. Din 
această istorisire a vieţii și faptelor lor se vede cît 
de mult Sfinții Cosma și Damian au trăit un pil- 
duitor umanitarism creștin în care rezidă cu reală 
binefacere fraternitatea, sociabilul și atîtea alte 
lăudabile virtuţi, în frunte cu iubirea creștină faţă 
de aproapele. 


Cu evlavioasă cinstire să-i preamărim deapururi 
pe „prietenii lui Dumnezeu“, pe tămăduitorii cei 
minunaţi ai boalelor trupești și sufletești „doctori 
fără de arginţi“ Sfinţii Cosma și Damian, aducînd 
şi noi ca și dinșii pentru binele aproapelui jertfă 
de bună mireasmă duhovnicească, dragoste crești- 
nească şi viaţă cît mai curată. 


Preot Joan Năftănăilă 


Toamnă românească 


Moare floare după floare 
Bruma pe dealuri apare. 
Vîntul, pasăre uşoară, 
Printre ramuri se strecoară. 
Iarba tristă, în grădină, 
După timpul cald suspină. 
Colo, pe întinsa vale, 
Româneștile tractoare 
Ară-ntins cele tarlale 
Strălucind frumos în soare. 
Cade frunza... Las-să cadă, 
Țara-i azi mîndră livadă 
Şi mereu aşa va fi 

Dacă-n pace vom trăi | 


Nicolae Isac, cînt. bis. 


Nr. 41—42 


Rugăciunea pentru morți 


(Urmare din pag. 1) 


5, 8—14). De aceea, cei morți în lisus Hristos fac 
parte — împreună cu cei vii — din aceeaşi Biserică 
a lui lisus Hristos (a se vedea: Rom. 14, 7—9; 
Efes. 1, 9—10; Filip. 2, 10—11). 

Din faptul că sufletele celor morţi trăiesc o 
viaţă deplin conştientă și fac parte din aceeași 
Biserică, rezultă două concluzii: 

a) Cei vii, membrii Bisericii luptătoare de aici 
de pe pămînt, au posibilitatea de a se ruga şi pen- 
tru cei morţi, precum şi posibilitatea împlinirii 
acestor rugăciuni ale lor, ceea ce reiese în mod 
limpede din cuvintele Mintuitorului: „Și orice veţi 
cere întru numele meu, aceea voi face... Dacă 
veţi cere ceva în numele meu, eu voi face“ (loan 
14, 13—14). Același adevăr rezultă din cuvintele 
Mintuitorului: „Orice păcat și orice hulă se va 
ierta oamenilor, dar hula împotriva Duhului Sfînt 
nu se va ierta. Celui care va zice cuvînt împotriva 
Fiului Omului, se va ierta lui; dar celui care va 
zice împotriva Duhului Sfint, nu i se va ierta lui, 
nici în veacul acesta, nici în veacul ce va să fie“ 
(Marei 12, 31—32). De aici desprindem concluzia 
că alte păcate — decît cele împotriva Duhului 
Sfint — pot fi iertate și în veacul viitor. 

b) Cei vii sînt datori a se ruga pentru toți mem- 
brii Bisericii, adică nu numai pentru cei vii, ci și 
pentru cei morți. Sf. Apostol Pavel zice: „Faceţi 
în toată vremea, întru Duhul, tot felul de rugăciuni 
și de cereri, şi întru aceasta priveghiaţi cu toată 
stăruința, rugîndu-vă pentru toți sfinții. Rugaţi-vă 
pentru mine, ca să mi se dea mie cuvînt, cînd voi 
deschide gura mea, să fac cunoscută cu îndrăzneală 
taina Evangheliei“ (Efes. 6, 18—19). De asemenea: 
„Vă îndemn deci, înainte de toate, să faceţi cereri, 
rugăciuni, mijlociri, mulțumiri, pentru toți oamenii“ 
(| Tim. 2, 1). Întrucît cei morţi sînt membri ai 
aceleiași Biserici ca şi noi, întrucît ei n-au încetat 
a fi oameni sau ființe omenești, fiindcă sufletele 
lor trăiesc în chip deplin conştient — avem tot 
temeiul să înţelegem prin expresia „toți oamenii“ și 
pe cei morți. 

Am văzut că puntea de legătură vie între mem- 
brii Bisericii luptătoare de aici de pe pămînt şi 
membrii Bisericii triumfătoare de pe tărimul celă- 
lalt este iubirea. Or, iubirea — ca legătură de uni- 
tate între membrii Bisericii lui lisus Hristos și ca 
datorie permanentă a fiecărui mădular al Bisericii, 
— trebuie să fie pururea vie, lucrătoare prin fapte 
bune. Or, din complexul faptelor bune izvorite din 
iubire fac parte şi rugăciunile pentru morţi. Toate 
faptele bune — inclusiv rugăciunile pentru morţi — 
izvorăsc din iubire, care „nu cade niciodată“ şi 
care este „mai mare“ decît credința şi decît nădej- 
dea ! (1 Cor. 13, 8. 13). 


De aceea, se cuvine să facem rugăciuni pururea 
pentru cei morți, atît prin rugăciunile noastre per- 
sonale de fiecare zi, cît şi prin slujbele şi rînduielile 
așezate de Biserică pentru aceasta, la soroacele 
cuvenite. Cu atît mai vîrtos, cu cît rugăciunile pen- 
tru morți aduc folos totdeauna celui ce se roagă cu 
dragoste de frate pentru cei morți. 


Folosul personal ce rezultă din rugăciunile pentru 
morţi stă în legătură nemijlocită cu virtutea creştină 
în general. Prin aceste rugăciuni ni se dă prilej să 
ne întărim credința în viața de dincolo de mor- 
mînt: "Totodată, ele nutresc veneraţia pentru cei 
morţi, susțin speranţa în mila dumnezeiască și dez- 
voltă în general dragostea de frate. De aceea, Sf. 
loan Damaschinul zice cu drept cuvînt: „Cel ce 
luptă pentru mîntuirea aproapelui își folosește în 
primul rînd sieşi, apoi aproapelui.“ 

Soroacele sau termenele pentru pomenirea morți- 
lor sînt: Ziua a treia, a noua și a patruzecea după 
moarte; la trei, şase şi nouă luni și la un an după 
moarte; apoi în fiecare an pînă la șapte ani după 
moarte. 

În afară de pomenirile făcute de rudele și de 
urmaşii morţilor, la soroacele arătate mai sus, Bise- 
rica face şi ea însăşi pomenirea morţilor şi se roagă 
pentru ei zilnic, mai în toate slujbele sale, dar mai 
ales la Sf. Liturghie. 

În afară de pomenirea zilnică a morţilor, 
Biserica are — în cursul anului bisericesc — și 
zile anume rînduite pentru pomenirea generală a 
tuturor morților din toate vremurile şi din toate 
locurile. Acestea sînt: 1. Toate sîmbetele de peste 
an; 2. Simbăta Rusaliilor; 3. Simbăta lăsatului sec de 
carne; 4. Sîmbetele a doua, a treia și a patra din 
Postul cel Mare; 5. Simbăta lui Lazăr dinaintea 
Floriilor. 

Aceste temeiuri biblice ale rugăciunilor pentru 
morţi ne obligă să respectăm întrutotul rânduiala 
stabilită de Biserică în această privință. 

C. Sîrbu 

TELEGRAFUL ROMÂN 


-875_ ani _de la realizarea _unui_important_eveniment istoric 
Intrarea lui Mihai Viteazul în Alba lulia 


În decursul istoriei sale zbuciumate, poporul 
român din cele trei mari zone geografice ale ţării 
a avut permanent conștiința originii sale comune, 
a unității sale. Mărturie ne stă structura economică 
şi socială a întregului teritoriu locuit de români, ne 
stă limba, aceeași pentru transilvăneni, moldoveni 
sau munteni, credinţa ortodoxă străbună, aceeaşi în 
toate altarele românești din cuprinsul vechii Dacii, 
cultura şi îndeosebi folclorul, de deosebită identi- 
tate etc. 

Mărturii ne stau, totodată, legăturile strînse şi 
Jără întrerupere dintre toți românii, loc important 
deținind în această privinţă legăturile bisericești. 

Se ştie, de asemenea, că unii dintre domnitori și 
chiar boieri au avut întinse teritorii în Iransil- 
vania, în spaţiul cărora au ridicat biserici, mănăs- 
iri şi chiar episcopii. Ștefan cel Mare a ajutat 
Episcopia Feleacului, iar Petru Rareș, care avusese 
sub stăpînire Ciceul, Cetatea de Baltă, Rodna, Un- 
guvaşul şi Bistriţa, cu zeci de comune, a întemeiat 
Episcopia Vadului pentru românii acelei părţi. 
Radu cel Mare, Neagoe Basarab şi Radu de la 
Afumaţi au avut posesiuni în partea de sud a 
Tvansilvaniei, unde ia fiinţă Episcopia Geoagiului 
şi a Silvașului. Ulterior, cînd mitropolia se stabi- 
-leşte la Bălgrad (Alba Iulia), Mihai Viteazul clă- 
„deşte acolo biserică, mănăstire şi reşedinţă pentru 
viitorii ierarhi. 

Din Principate s-au primit ajutoare materiale 
pentru biserici şi mănăstiri; în marile mănăstiri de 
acolo și-au făcut ucenicia mulţi ierarhi transilvă- 
neni, călugări şi preoţi; în cazuri de lipsă tot de 
acolo s-au trimis ierarhi care să păstorească în 
Transilvania şi călugări care aduceau cu ei manu- 
scrise şi cărţi pe care le răspîndeau în obşte; de 
acolo au venit tipografi, pictori şi zugravi de bise- 
zici; preoți nenumărați și aproape toți ierarhii 
edi iti tot acolo şi-au primit barul preoţiei 
etc. Aceștia, întorcîndu-se acasă, aduceau, odată 
cu cărțile de cult şi ajutoare materiale, și mesajul 
lfrăției şi unității. 

Legăturile s-au menţinut apoi pr transilvănenii 
care au ajuns în Principate ierarhi şi călugări, pre- 
cum şi prin ciobanii care îşi treceau turmele peste 
Carpaţi în mănoasele cimpii din sud şi răsărit. 

Fenomenul acesta de continuă legătură între toți 
românii era atît de masiv, încît ideea unirii lor 
într-un singur stat trăia în sufletul tuturor cu mult 
înainte de a se fi împlinit în chip veal. Vie era 
însă şi conștiința necesității luptei unite împotriva 
cotropitorilor. 

Este cunoscută eroica rezistență opusă de poporul 
român, sub steagul unor mari domnitori ca: Mircea 
cel Bătrin, Ştefan cel Mare, lancu de Hunedoara, 
Vlad Țepeș şi alţii, împotriva dominației otomane, 
pentru apărarea țării. 

La sfârşitul sec. al XVI-lea, Mihai Viteazul a 
fost primul domnitor care şi-a dat seama că, pen- 
tru a putea ține piept primejdiei otomane, „trebuie 
să unifice capacitatea de luptă, militară şi econo- 
mică a tuturor provinciilor româneşti sub acelaşi 
sceptru şi aceeași comandă“ — cum constată unii 
cercetători de astăzi. 

Aşa se face că în toamna anului 1599 Mihai 
Viteazul îşi începe marșul său spre Transilvania, 
plecînd cu grosul trupei de la Ploiești pe Valea 
Buzăului şi făcînd, după cum spune o tradiție 
locală, un prim popas la Vama Buzăului, localitate 
din preajma Munţilor Ciucaş. În 20 octombrie îl 
întîlnim la Prejmer lingă Brașov, obţinînd sprijinul 
braşovenilor ca de altfel al întregului patriciat 
săsesc, precum și al trupelor secuieşti, care, conduse 
de Moise Secuiul, luptă alături de Mihai. În 25 oc- 
tombrie se face joncțiunea la Tălmaciu, lingă Sibiu, 
cu o altă ramură a trupelor lui Mihai Viteazul, 
care a pătruns în Transilvania prin trecătoarea 
Turnu Roșu (valea Oltului). 

În 26 octombrie, marele voievod îşi aşază tabăra 
la Veștem, iar în 28 octombrie Mihai a angajat, 
la Șelimbăr în preajma Sibiului, bătălia cu Andrei 
“Bathory, ale cărui trupe au fost înfrînte, ceea ce 
a dovedit încă odată vitejia şi geniul militar al 
voievodului român. Locuitorii Sibiului au adunat 
trupurile celor căzuţi din ambele tabere şi le-au aşe- 
zat într-o groapă comună, cunoscută pînă astăzi 
sub numele de „Movila lui Mihai“. 

Se cuvine să reținem că, pe unde a trecut, Mihai 
Viteazul a fost primit cu mult entuziasm de către 
românii transilvăneni, care îl considerau ca pe unul 
„de-al lor“, mulți dintre ei punind mîna pe arme. 

Cu același entuziasm l-au întîmpinat şi satele 
sibiene în drumul său spre Alba Iulia, unde a 
intrat în chip triumfal la 1 noiembrie 1599, dată 
«de la care s-au împlinit 375 ani. 


Șapte luni mai tîrziu, în mai 1600, Mihai Vitea- 
zul își trece trupele în Moldova şi, după mai multe 
victorii, alungă pe Movileşti din țară. Campania a 
durat trei săptămâni. 

În 1 iulie 1600 boierii moldoveni și înaltul cler 
depun la lași cuvenitul jurămînt de credință lui 
Mihai. La Țara Românească și Ivransilvania se 
adăuga acum şi a treia provincie românească. Mihai 
Viteazul se intitulează după aceasta „Domn al 
tuturor românilor, al Transilvaniei, Moldovei şi 
Valahiei“. 

Astfel s-a înfăptuit prima unire a tuturor româ- 
nilor într-un singur stat. 

Domnia lui Mihai Viteazul a fost de scurtă 
durată, dar ea rămîne de o covirşitoare importanță, 
atît pentru noi românii cît și pentru alte popoare 
asuprite, dornice de libertate. Măreaţa operă a lui 
Mihai Viteazul — după cum spune un document 
contemporan — „a căzut nu datorită slăbiciunii 
sale, nu datorită ripostei din partea celui mai cum- 
plit dușman pe care-l înfrînsese — sultanul Tur- 
ciei —, ci datorită oribilei crime săvîrşite de gene- 
valul Basta în noaptea de 9 august 1601“, cînd 
Mihai a fost ucis în chip mișelesc. 

Cunoscînd rolul important pe care Biserica Orto- 
doxă îl are în viața românilor transilvăneni, Mihai 
Viteazul a căutat s-o ajute și să o întărească. 
Înainte de a cuceri Transilvania, prin tratatul din 
1595 el a reușit să obțină de la Sigismund Bathory 
recunoaşterea oficială a dependenţei Mitropoliei 
Tyansilvaniei de cea din Țara Românească. Ridică 
biserici la Ocna Sibiului, Făgăraș etc.; ajută mate- 
vialiceşte biserica Sf. Nicolae din Braşov, Mănăs- 
tirea Rimeţ, iar în 1597 ridică mare mănăstire la 
Alba Iulia, biserică şi reşedinţă pentru Mitropolitul 
Transilvaniei, care însă au fost dărimate după actul 
„unirii“ de la 1700. 


Măsurile represive ale dietei transilvănene contra 
românilor, țărani, preoți, călugări, după căderea lui 
Mihai Viteazul, sînt o dovadă că ei au trăit din 
plin momentul crucial al unirii într-un singur stat 
sub domn român şi că au avut conștiința că sînt 
cu toții frați. 

Evocind intrarea triumțjală a lui Mihai Viteazul 
în Alba Iulia şi, cu deosebire, marele eveniment 
din istoria poporului nostru: Unirea într-un singur 
stat a celor trei provincii româneşti, Țara Româ- 
nească, Transilvania și Moldova, socotim potrivit 
să încheiem aceste rînduri cu cuvintele Domnului 
Nicolae Ceaușescu, Preşedintele Republicii Socia- 
liste România, care sublinia: „Unirea realizată de 
Mihai Viteazul a exercitat o puternică înrîurire 
asupra generaţiilor care au urmat, a înflăcărat pe 
patrioții şi revoluționarii paşoptiști din Țara Ro- 
mânească, Moldova și Transilvania, a constituit un 
exemplu înălțător şi un neîntrerupt îndemn în 


lupta pentru unitatea naţională.“ 
li 

„Parabola 
fiului risipitor” 

În editura Cartea românească a apărut în cursul 
acestui an volumul de versuri: „Parabola fiului 
risipitor“, semnat de Ion Filipoiu. Cartea ne atrage 
atenția atît prin titlul ei — legătură avînd nu cu 
viața necugetată a „fiului risipitor“ din parabolă 
ci cu ideea părăsirii casei părintești — cît mai ales 
prin versurile care le cuprinde, nu multe la număr, 
dar deosebit de bogate în idei, imagini și simţire 
cu adevărat poetică. 

Citind aceste versuri, mulți dintre noi care am 
deschis ochii pe brazdă sau lingă o căpiţă de fin, 
ori în bătătura casei, sau, poate, chiar undeva în 
dosul stînei, trăim emoții profunde căci ne regăsim 
în ele ca într-o oglindă fidelă. Aceasta pentru că 
poetul evocă cu inspirată pană „icoana sfîntă a 
locului natal“ (p. 23). 

Tema volumului este clar explicată și în prefața 
semnată de Demostene Botez, unde se spune: „Nu 
cred că exagerez dacă afirm că peste 900/, dintre 
poeţii români sînt originari de la ţară şi că, deci, 
toți aceștia sînt, într-o accepţie largă, dezrădăci- 
naţi, ca acei brazi aduşi de la munte la oraş cu 
rădăcină cu tot.“ Această nostalgie a locurilor 
natale unii au simţit-o „mai puternic și nu s-a 
putut să nu o pună în poezia lor“ (p. 7). Este 
cazul versurilor de faţă. 

Citeva exemplificări sînt, credem, cît se poate 
de edificatoare: 


A răsărit pe coastă Jirul ierbii, 

Din găuri ies șopirlele şi șerpii, 

Lăstarul verde s-a-înălțat la bozii, 

E vremea, tată, de arat în prosii .. . 
(Ritual) 


Să mă revăd pe mine, cel de-atunci, 
Flăcău boinar prin cringuri şi prin lunci, 
Să-mi scot iar calul negru din coșar, 

Cu o tipsie, să-l îmbii, de jar, 

Să-i scutur frîul colbăcit sub nări, 

Să-i sar în spate, fără şa şi scări... . 


(Nostalgie) 


Pămînt natal blagoslovit de zei, 

Tu tibnă-ai dat la toți strămoșii mei, 
Din toată lumea azi mă-ntorc și eu 
La tibna ta, pământule al meu ! 


(Întoarcere) 


Aşadar, „prin tematica ei, prin forma clasică a 
versului, prin claritatea expresiei, cartea de față 
reprezintă un specific naţional autentic“, cum citim 
tot în prefață, răsplătind pe cititor cu vibrații 
lăuntrice, pe care doar plaiurile noastre dragi, în- 
cărcate de legende şi de fapte măreţe, holdele ce 
se leagănă în vînt, doinele și înţelepciunea po- 
porului nostru ni le pot da. 


Gh. P. 


INFORMAŢII 


Lunile din urmă au înregistrat în Arhiepiscopia 
Timișoarei şi Caransebeşului următoarele hramuri 
la așezămintele mănăstirești: 

Schitul „Piatra Scrisă“ Armeniș, în prima 
Duminică după Rusalii (9 iunie), schitul „Sfinţii 
Apostoli Petru şi Pavel“ — Bogiltim (29 iunie), 
paraclisele „Sfîntului Ilie de la Izvor“ — Vasiova 
și „Izvorul Miron“ — Româneşti, precum şi schi- 
turile de pe Muntele Mic şi Muntele Semenic, toate 
puse sub protecţia Sfîntului Prooroc Ilie (20 iulie), 
mănăstirea „Săraca“ din Șemlacul Mic (6 august), 


mănăstirea „limişeni“ — ag (29 august) şi para- 
clisul „Călugăra“ — Ciclova Montană (1 octom- 
brie). 


Personalul monahal, preoţii de la parohiile în- 
vecinate, delegaţi ai Centrului eparhial și protopo- 
piatelor s-au îngrijit de nevoile duhovniceşti ale 
credincioşilor veniu să se închine, mărturisindu-i şi 
împărtășindu-i. Au fost oficiate servicii religioase 
în cadrul cărora asistența a dat răspunsurile litur- 
gice în comun și a ascultat numeroase predici, prin 
care era îndemnată să se facă bineplăcută lui 
Dumnezeu și semenilor prin practicarea virtuţilor 
creștineşti. 

Cu acest prilej credincioşii împreună cu îndru- 
mătorii lor spirituali au trăit momente de ade- 
vărată pietate, întorcîndu-se la casele lor cu senti- 
mente de atașament față de Biserică și hotăriți să 
contribuie la mersul înainte al obștii căreia aparţin. 

e Răspunzind de Seminarul teologic din Caran- 
sebeș, unde se formează viitorii preoți din epar- 


hiile Mitropoliei Banatului şi din Episcopia Oradiei, 
Consiliul arhiepiscopesc din Timişoara a luat mă- 
surile corespunzătoare pentru cazarea, instruirea și 
educarea în cele mai bune condiţii a elevilor. În 
acest sens s-au făcut reparaţii la imobilele şcolii, 
au fost amenajate noi săli de curs și dormitoare, 
s-a reorganizat biblioteca prin instalarea într-o 
încăpere corespunzătoare cu o spațioasă sală de 
lectură și birou pentru bibliotecar, s-a creat o în- 
căpere specială pentru arhivă, s-au îmbunătăţit 
instalațiile igenico-sanitare şi electrice, s-a dotat 
cantina cu cele necesare, s-a amenajat un teren de 
sport etc. Analizîndu-se rezultatele la învăţătură 
şI comportarea elevilor, s-au dat îndrumări amă- 
nunțite privind activitatea de viitor, aceasta ur- 
mînd să fie îndeaproape călăuzită și supravegheată 
de Ierarhi şi colaboratorii lor. 

Avînd în vedere nevoile elevilor, s-au luat măsuri 
ca alături de paraclisul existent în incinta şcolii să 
fie amenajată biserica, unde viitorii preoţi să se 
deprindă cu serviciile religioase și să-și facă prac- 
tica liturgică şi omiletică. 

(Continuare în pag. 4) 


Reamintim cititorilor noștri că REÎN- 
NOIREA ABONAMENTELOR pe anul 
1975 se face pînă în 31 decembrie 1974. 
Abonamentele neachitate în timp util se 
sistează. 

INFORMAŢII 


(Urmare din pag. 3) 


O Parohia Topircea, prot. Sibiu, este atestată 
documentar de aproape 700 ani, vechimea ei pier- 
zîndu-se desigur, ca multe aşezări de-ale noastre, 
în negura istoriei. Biserica actuală din Topiîrcea, 
monument istoric, are și ea o vechime de peste 200 
ani. Din acest motiv ea necesita reparaţii capitale, 
care s-au și înfăptuit în ultimii zece ani, din ini- 
țiativa unui comitet de credincioşi, sub conducerea 
C. pr. R. Roşca şi în ultimii ani a vrednicului 
preot Grigore Gheorghe. 

Lucrările au costat o sumă mare de bani, care a 
fost acoperită din contribuţia credincioșilor, a Arhi- 
episcopiei Sibiului, a Sf. Patriarhii şi a Statului. 

Biserica astfel restaurată şi binecuvîntată consti- 
tuie o mare bucurie și cinste în acelaşi timp pentru 
credincioșii topîrceni, localnici sau așezați în alte 
părți ale ţării și chiar în afara ei, în îndepărtata 
S.U.A 

9 Din încredințarea Î.P.S. Mitropolit Nicolae 
al Ardealului, Duminică, 4 august 1974, P.S. Epis- 
eop-vicar Emilian a săvîrşit Sf. Liturghie arhie- 
rească în parohia Sovata, prot. Tg. Mureș, însoțit 
fiind de la Sibiu de P.C. vicar Tr. Belaşcu, P.C. 
prof. D. Abrudan şi C. diacon M. Sămărghiţan, 
după ce în ajun, sîmbătă, 3 august a.c., P.S.Saa 
săvîrșit vecernia în aceeaşi parohie. 

Din soborul slujitor au mai făcut parte: P.C. 
prot. David Lazăr (Ig. Mureș) și C. pr. I. Mol- 
dovan, parohul local. 

Cu acest prilej a fost hirotonit întru diacon 
tînărul teolog V. Ghişoiu, iar întru preot C. diacon 
L. Coltor, pentru parohia Slimnic, prot. Sibiu. 

La sfîrşitul Sf. Liturghii au predicat: P.C. prof. 
D. Abrudan și P.C. vicar Traian Belaşcu, după 
care cuvînt de învățătură a rostit P.S. e dr e 
vicar Emilian, care a zăbovit asupra optimismului 
creştin. 


0 Duminică, 18 august 1974, P.S. Episcop-vicar 
Emilian Răşinăreanul a săvîrşit Sf. Liturghie arhie- 
mească la Mănăstirea Brîncoveanu de la Simbăta 
de Sus, cu care prilej a hirotonit pe ipodiaconul 
I. Minu întru diacon. 

La priceasnă a predicat Cuv. ierod. T. Părăianu. 

După Sf. Liturghie P.S. Sa a vorbit despre cu- 
noaşterea lui Dumnezeu, îndemnînd credincioşii la 
atașament față de Biserica străbună. 


O Localitatea Bruiu, prot. Mediaș, este atestată 
documentar de peste 700 ani. Credincioșii români 
de aici au avut în decursul vremii o viață foarte 
grea, găsindu-i în tabăra călugărului Sofronie, în 
mișcarea acestuia pentru drepturi şi Lege de la 
1761. 

Biserica, veche şi ea, a fost reparată capital prin 
contribuția credincioşilor, sub conducerea C. pr. 
Gr. Cernea, fiind binecuvîntată, din încredințarea 
î. P.S. Mitropolit Nicolae, de P. C. prot. P. Boeriu 
(Mediaş), Duminică, 25 august 1974. 


0 Duminică, 1 septembrie 1974, P.S. Episcop 
Vasile al Oradiei a oficiat Sf. Liturghie în biserica 
din Inceşti, filie a parohiei Forosig, prot. Beiuş, 
cînd a fost hirotonit ca preot tînărul absolvent de 
seminar Taloş Liviu, pe seama parohiei Biuşa, prot. 
Zalău. 

Predica zilei a fost ţinută de păr. secretar epar- 
hial Nicolae Mara. 

Cu această ocazie, s-a făcut şi instalarea noului 
preot al bisericilor din Forosig şi Inceşti, proaspătul 
absolvent de seminar de la Curtea de Argeş, 
Nicolae Gîrz. 

P.S.Sa a ţinut un cuvînt de învățătură, în 
cadrul căruia i-a îndemnat pe credincioşi spre cele 
bune și l-a încurajat pe cul ls păstor sufletesc ca 
să strîngă rîndurile în jurul Bisericii strămoşeşti. 


O Duminică, 8 septembrie 1974, de sărbătoarea 
Naşterii Sf. Fecioare Maria, P.S. Episcop Vasile 
al Oradiei — însoțit de P.C. iconom-stavrofor 
Ioan Gagiu, directorul Administraţiei Patriar- 
hale — a săvîrșit, în mijlocul unui sobor de preoţi 
şi diaconi, Sf. Liturghie în parohia Borozel, jud. 
Bihor. 

Predica zilei a fost ținută de către P.C. părinte 
Ioan Gagiu, care a vorbit pe înțelesul tuturor des- 
pre cinstirea ce se cuvine a o da în general tuturor 
Sfinţilor, dar îndeosebi despre supracinstirea ce se 
cuvine Sfintei Fecioare Maria, ca uneia ce a născut 
după trup pe însuşi Fiul lui Dumnezeu, Domnul 
nostru lisus Hristos. 


Ca semn al dragostei şi al grijii pe care P.F. 
Părinte Patriarh Justinian o poartă credincioşilor 
din această parte a ţării, P.C. părinte loan Gagiu 
a adus în dar bisericii din Borozel o Sf. Evanghelie 

şi Apostol, pentru care P.S. Episcop Vasile, în 
cadrul cuvîntului de învățătură pe care l-a rostit, 
a exprimat alese sentimente de respect și mulţu- 
mire Prea Fericirii Sale. 


O Duminică, 1 septembrie 1974, invitat fiind de 
Î.P.S. Arhiepiscop Teofil al Clujului, credincioşii 
din filia Buza-Cătun au avut bucuria să primească 
în mijlocul lor pe Prea Sfinţia Sa Emilian Birdaş 
Răşinăreanul, episcop-vicar al Arhiepiscopiei de 
Alba Iulia şi Sibiu, venit să le sfințeacă biserica 
nou construită. | 

P. S. Sa a fost însoțit de P.C. loan Stoica, in- 
rată ic Sibiu, P.C. cons. Iosif Chertes, 

elegar al Î.P.S. Arhiepiscop Teofil, P.C. arhid. 

Constantin Voicu — Sibiu, diaconul Simion Fele- 
can Cluj, precum şi un grup de studenți de la 
Institutul Teologic din Sibiu. 

Praznicul sfințirii a început din ajun, cînd s-a 
săvîrşit slujba Vecerniei împreună cu Litia. 

Duminică după slujba de sfințire a bisericii s-a 
săvîrşit Sf. Liturghie arhierească în cadrul căreia 
P.S.Sa a vorbit credincioșilor despre cinstirea 
locaşului de închinare. 


e în ultimii ani credincioșii din parohia Brea- 
zova, protopopiatul Lugoj, îndrumați de harnicul 
lor preot loan Şerban, distins cu rangul de „ico- 
nom“, au reconstruit biserica, devenită necorespun- 
zătoare, La daniile enoriașilor s-a adăugat sprijinul 
material primit nu numai din partea Arhiepiscopiei 
Timişoarei, ci şi a P.F. Părinte Patriarh Justinian. 

Construcţia odată terminată a fost împodobită 
cu pictură şi obiectele de cult necesare. Astfel pre- 
găută, Î.P.S. Mitropolit Nicolae al Banatului a 
tirnosit-o Duminică, 8 septembrie 1974. Dumne- 
zeiasca Liturghie ce a urmat, cu primirea de către 
credincioși a Sfintei Cuminecături, cuvîntul de în- 
vățătură al Ierarhului, darea de seamă a preotului 
şi împărțirea anaforei — au constituit toate mo- 
mente deosebit de înălțătoare, care vor rămîne 
neşterse în memoria bunilor credincioși din Brea- 
zova. 


O Între 4—10 septembrie 1974, a avut loc la 
Bucureşti cel de-al //l-lea Congres internaţional 
de studii sud-est europene, la care s-au întrunit 
peste 1300 participanți din 30 ţări. 

Alături d ie ea şi cercetători de seamă în 
domeniul istoriei din țara noastră, la Congres au 
participat și au prezentat comunicări: P.S. Epis- 
rc Nestor Vornicescu Severineanul: „Zapi- 
sul lui Adam însoţit de notație psaltică“; P.C. 
prof. loan G. Coman: „Sciţii loan Casian și Dio- 
nisie cel Mic și relațiile lor cu lumea meditera- 
niană“; P.C. prof. loan Rămureanu: „Sinodul de 
la Sardica din 343—344 şi pătrunderea creştinis- 
mului la geto-daco-romani“; P.C. prof. Teodor 
Bodogae: „Idei pedagogice moderne în opera filo- 
zofică a lui D. Cantemir“ şi P. C. preot Constantin 
Cronţ: „Rolul cultural al Atosului în evul mediu.“ 

La încheierea lucrărilor personalități de peste 
hotare: Michel Conil-Lacoste, reprezentantul direc- 
torului general al UNESCO, acad. V. Georgiev 
(Bulgaria), D. F. Marcov (Uniunea Sovietică), 
K. D. Grothusen (R.F.G.) ş.a. au dat expresie 
sentimentelor de recunoștință față de Preşedintele 
Republicii Socialiste România, Domnul Nicolae 
Ceaușescu, sub al cărui înalt patronaj a avut loc 
Congresul, şi au exprimat calde mulțumiri Comi- 
tetului român de organizare, precum şi satisfacția 
pentru nivelul științific ridicat la care s-au des- 
făşurat lucrările Congresului. 


e Duminică, 15 septembrie 1974, P.S. Episcop 
Vasile al Oradiei a săvîrșit sfinţirea bisericii din 
filia Cerîşa, aparținătoare de parohia Marca, prot. 
Șimleul-Silvaniei, înnoită în ultimii doi ani, în 
timpul păstoririi actualului paroh, preotul Traian 
Buican. 

Predica zilei a fost ținută de P.C. vicar V. 
Costin. 

La sfîrşit P.S. Episcop Vasile a rostit un cald 
cuvînt de învățătură. 

În cadrul Sf. Liturghii, tînărul teolog lancău 
Viorel a fost hirotonit preot pe seama parohiei 
Sălăjeni, protopopiatul Șimleul-Silvaniei, iar tînă- 
rul absolvent de seminar, Oargă Gheorghe, a fost 
hirotonit întru diacon. 

O Duminică, 22 septembrie 1974, a sosit la Si- 
biu Episcopul anglican al Londrei de Sud, Mervyn 
Stoc rconl, membru al Camerei Lorzilor, fiind 
însoțit de capelanul său, preotul Charles Lends- 


dale. 


Oaspetele a luat parte la Sf. Liturghie arhie- 
rească din catedrala mitropolitană, săvîrşită de 

P.S. Episcop-vicar Emilian, prezent fiind Î.P.S... 
Mitropolit Nicolae al pipa să 


Spre sfîrşitul Sf. Liturghii, în catedrală a sosit 
o delegație din Republica Federală Germania, con- 
dusă de prof. univ. dr. Peter Hauptmann de la 
Universitatea din Miinster, din delegație făcînd 
parte dr. Karl Christian Felmy, referent pentru 
Ortodoxie din Serviciul relaţiilor externe al Bise- 
ricii Ev.Lut. din R.F.G., precum şi 10 studenți. 
în Teologie. Scopul vizitei a fost de a cunoaşte la 
faţa locului Biserica Ortodoxă Română, a cărei 
istorie au studiat-o la ei acasă prin cursuri şi: 
seminarii. 

La sfîrşitul Sf. Liturghii, Î.P.S. Mitropolit 
Nicolae al Ardealului a prezentat credincioşilor - 
pe toți oaspeţii, subliniind că aceste vizite consti- 
tuie o contribuție la unitatea dintre Bisericile creș- - 
tine, precum şi la pacea şi înfrăţirea între popoare. 

La reşedinţa mitropolitană a avut loc apoi o: 
scurtă recepţie pentru oaspeţii din R.F.G., după. 
care Î.P.S. Mitropolit Nicolae a reținut la masa 
de prînz pe Episcopul Stockwood, la care a parti- 
cipat şi P.S. Episcop-vicar Emilian, P.C. prof. 
dr. Gr. Marcu, P.C. prof. dr. M. Şesan, dl asist. 
A. Jivi, ca interpret. 


S-au purtat discuţii referitoare la viaţa biseri- 
cească ortodoxă şi anglicană. Spre seară, oaspeţi: 
au vizitat biserica și colecția 4 icoane pe sticlă. 
din Sibiel, prot. Sibiu. 


Luni, 23 septembrie 1974, la reşedinţa mitropo- 
litană, de față fiind Î.P.S. Mitropolit Nicolae, 
P.S. Episcop-vicar Emilian și P.C. consilieri, 
Episcopul oaspete s-a întîlnit cu P. C. profesori de 
la Institutul Teologic Universitar din Sibiu, cu 
care prilej s-au discutat probleme de interes teo- 
logic şi pastoral, organizarea învățămîntului teo- 
logic etc. 


Eminența Sa Episcopul Mervyn Stockwood a 
mai vizitat Schitul Păltiniș și Mănăstirea Brînco- 
veanu, exprimîndu-și deosebita satisfacție pentru 
tot ceea ce a văzut. 


Din acatistul Sf. Ierarhi Ilie lorast şi Sava; 


Brancovici, mitropoliți ai Transilvaniei 
ICOSUL AL VII-LEA 


Hristos, Mântuitorul nostru, căutînd spre sfintele 
tale rugăciuni, te-a scos din temniţă, lerarhe 
loreste, spre folosul Bisericii Sale. Pentru aceea şi 
noi, lăudîndu-te, zicem ţie: i 
Bucură-te, cela ce, pentru adevăr, în temniţă ai 

fost aruncat; 

Bucură-te, că acolo, Iui Dumnezeu, din tot sufletul 

te-ai rugat; K 
Bucură-te, cela ce pe Hristos, cu suspinele tale l-ai 

chemat; 

Bucură-te, că prin voia Sa, din închisoare ai fost: 
slobozit; 

Bucură-te, că după aceea, la mănăstirea Putna 
te-ai dus; 

Bucură-te, că în această mănăstire, laudă şi mul-- 
țumire lui Hristos ai adus; 

Bucură-te, că apoi de la Putna la laşi ai plecat; 

Bucură-te, că acolo Varlaam Mitropolitul cu drag: 

te-a îmbrățișat; k i 
Bucură-te, că şi de voievodul Vasile Lupu ai fost 

primit; de 
Bucură-te, că pe toți cu firea ta blindă i-ai do-- 

bindit; N 
Bucură-te, cela ce eşti chezaş dumnezeieștii bună-- 

voințe; j 
Bucură-te, mărturisitorule neclintit al dreptei-cre- 

dințe; 

Bucură-te, lerarbe loveste, prea fericite ! 


CONDACUL AL VIII-LEA 


Apărător al celor dosădiţi, potrivnic celor asu- 
pritori te-ai arătat, lerarhe loreste, că turma ta; 
ai călăuzit-o cu strălucirea minunatelor tale nevo- 
ințe, prin pustia cea arzătoare a pătimirilor, către 
pămîntul făgăduinţei, la izvorul cel dătător de: 
viață al învățăturii lui Hristos, pentru care și not 
cu credință te lăudăm strigînd, Aliluia ! 

IV Sfintele canoane în viaţa Bisericii 


Botezul în lumina sf. canoane 


Sfinţirea și mântuirea omului se înfăptuieşte, în 
şi prin Biserică. Mintuitorul însuși călăuzește Bise- 
rica şi ca atare ea este sfinţitoare și aducătoare 
de mîntuire. El a încredinţat Bisericii săvîrşirea 
tuturor lucrărilor sfinte, între care locul cel mai 
însemnat îl ocupă Sf. Taine. Acestea sînt lucrări 
dumnezeiești ce împărtășesc credincioșilor, printr-o 
formă văzută, într-un mod sensibil, Harul lui 
Dumnezeu cel nevăzut. De aici se vede că nu 
omul este autorul sau întemeietorul Sf. Taine, ci 
însuși Dumnezeu de la care omul primește Harul. 
Sf. Apostol Pavel scrie corintenilor: „Nici cel ce 
sădește nu e ceva, nici cel ce udă, ci numai Dum- 
nezeu care face să crească“ (1 Cor. 3, 7). 


Biserica are şapte Sf. Taine: Botezul, Mirun- 
gerea, Euharistia, Preoţia, Marturisirea, Căsătoria 
și Maslu. 

Prima Taină care deschide şirul lucrărilor sfin- 
țitoare ale Bisericii este Botezul. Însuși Miîntui- 
torul l-a întemeiat prin porunca Sa: „Mergînd 
învăţaţi toate neamurile, botezîndu-le în numele 
Tatălui şi al Fiului și al Sf. Duh, învăţindu-le 
să păzească toare cîte v-am poruncit vouă“ 
(Matei 28, 19—20). Prin Sf. Botez omul primește 
cea dintii sfințire și i se deschide ușa de intrare 
în creștinism, în împărăţia Harului. Fără pri- 
mirea Botezului, nimeni nu poate fi membru al 
Bisericii şi nu are dreptul de a primi celelalte 
Sf. Taine. Așadar, Botezul, în afara importanţei 
sale de împărtășire a Harului divin, care condi- 
ționează o renaștere spirituală a celui ce-l pri- 
mește, este și un act juridic care acordă drepturi 
şi impune obligaţii. 

Potrivit rînduielii lăsate de însuși Mîntuitorul 
Hristos (Matei 28, 19), condiţia esenţială a vali- 
dității Botezului este săvîrşirea lui în numele Sf. 
Treimi. Canonul 49 apostolic combate credinţa 
greșită, pe care o aveau ereticii din acel timp, 
despre Sf. Treime și stabilește formula Botezului, 
după cuvintele Mintuitorului din Sf. Evanghelie. 
Canonul 50 apostolic continuă să aducă alte pre- 
cizări în legătură cu forma săvirșirii Sf. Botez: 
„Dacă vreun episcop sau preot nu va săvirși trei 
afundări ale Tainei, ci o singură, afundare, care 
se face întru moartea Domnului, să se caterisească. 
Fiindcă nu a zis Domnul: Botezaţi întru moartea 
mea, ci: „Mergînd, învăţaţi toate popoarele, bote- 
zîndu-le în numele Tatălui și al Fiului şi al Sf. 
Duh.“ Despre obligativitatea întreitei afundări, 
scrie în canonul său 91 şi Sf. Vasile cel Mare, 
zicînd: „Omul, botezindu-se, se afundă de trei 
ori“, iar canonul 95 al Sin. Trulan repetă același 
lucru, cînd se ocupă de primirea ereticilor, care 
se întorc la Biserică, dispunînd botezarea lor prin 
întreita afundare. Canonele 46 și 47 apostolice 
sancţionează cu depunerea din treapta preoţiei 
pe acei clerici, ce ar accepta botezul eretic 
care nu respectă întreita afundare și care — 
după cuvintele canonului 47 apostolic — „își bate 
joc de crucea și de moartea Domnului și nu deo- 
sebește pe preoţii adevăraţi de cei mincinoşi“. 
Asemenea prevederi canonice se bazează întîi de 
toate pe învățătura Sf. Scripturi (Rom. 6, 4; Col. 
2, 12), precum și pe acele locuri scripturistice, 
care aseamănă Botezul cu o baie sau o scăldă- 
toare (Efes. 5, 26; Tit 3, 5), ori cu potopul 
(| Petru 3, 21). Însuși cuvîntul „botez“ însem- 
nează, în limba greacă, „cufundare“. În al doilea 
rînd, canoanele se bazează pe practica Bisericii 
vechi, care săvîrşea Botezul prin afundare, după 
cum reiese din scrierile Sf. Părinţi (Vasile cel 
Mare, Ciprian, istoricul Eusebiu, Fer. Augustin 
ş. a.). Numai celor bolnavi, care zăceau în pat, 
li se îngăduia — ca o excepţie de la regula gene- 


rală — să fie botezați prin vărsarea sau stropirea 
cu apă (conform Sf. Ciprian, epist. 76). 

Materia botezului este apa. În această privinţă, 
prevederile Sf. Scripturi sînt așa de clare şi de 
numeroase (Matei 3, 6, 16 şi paralele; loan 3, 5; 
F. A. 8, 36; 10, 47; Efes. 5, 25), încît Biserica 
n-a mai stabilit canoane speciale. 

Botezul este necesar pentru mîntuire și fără pri- 
mirea lui nu se poate intra în împărăția lui 
Dumnezeu (loan 3, 5). Indiferent de vîrstă, pen- 
tru a deveni membru al Bisericii, pentru a fi 
mădular al Trupului lui Hristos (I Cor. 12, 27; 
Efes. 4, 12), pentru a se îmbrăca în Hristos (Gal. 
3, 27) şi a deveni o făptură nouă (Efes. 4, 24) 
este necesară primirea Botezului. Însemnează că 
şi copiii au nevoie de Botez, căci nu le putem con- 
testa dreptul la mîntuire. Dacă în Vechiul 'Testa- 
ment, Legea le-a acordat copiilor dreptul unei 
legături cu Dumnezeu, prin rînduiala Tăierii îm- 
prejur și a ceremonialului la 40 de zile după naș- 
tere, cu atît mai mult în Biserica lui Hristos ei 
nu por fi lipsiţi de Harul sfinţitor. Mai ales că 
tăierea împrejur a fost considerată, de Sf. Apos- 
tol Pavel, ca o prefizurare a Sf. Botez (Col. 2, 
11); Însuși Mîntuitorul a zis: „Lăsaţi copiii Şi nu-i 
opriţi să vină la mine, că a unora ca aceștia este 
împărăţia cerurilor“ (Matei 19, 14). Deci lisus 
a exprimat aici chiar o preferință pentru copii. 


Însă tot după cuvîntul Său, în împărăţia lui Dum- 
nezeu nu pot intra decît cei născuţi din „apă Și 
din Duh (loan 3, 5), ceea ce însemnează că și 
copiii au neapărată trebuință de Sf. Botez. În 
afară de aceasta, copiii, „deşi n-au păcate perso- 
nale, au totuși păcatul strămoșesc (Ps. 50, 6; 57,3; 
Rom. 5, 12), care nu se poate șterge altfel decât 
prin Botez. 


Aşa au înţeles problema şi așa au procedat 
Sf. Apostoli și Sf. Părinţi. Sf. Scriptură ne aduce 
mărturii concludente în acest sens (F. A. 2, 42; 
16, 14; 30; 1] Cor. 1, 16 ş.a.). Lot aș, în 
Constituţiile Apostolilor (VI, 15), Botezul copiilor 
este amintit ca o rînduială de origine apostolică. 
În același fel se exprimă și Sf. Părinţi. Sf. Irineu 
scrie că „lisus a venit să mîntuiască pe acei ce se 
renasc printr-Însul, pe prunci, pe copii, pe tineri 
ȘI, pe bătrîni“. Scriitorul bisericesc Origen spune 
că „Biserica a primit de la Apostoli tradiția de 
a împărtăși botezul și pruncilor“. Fer. Augustin 
mărturisește că „Botezul pruncilor l-a avut Bise- 
rica totdeauna“. 


Pe baza acestor mărturii și a practicii existente, 
Pinesica a legiferat Botezul copiilor încă din anul 
252, la un sinod, ținut în Cartagina. Dispoziţia 
a fost repetată la un alt sinod, din anul 418, 
ţinut tot în Cartagina, care, în canonul 124, hotă- 
răște: „Cel ce neagă necesitatea Botezului prun- 
cilor celor de curînd născuţi, să fie anatema.“ 
Această hotărire a fost aprobată și de sinodul 
ecumenic Trulan, prin canonul 2, devenind astfel 
obligatoare pentru întreaga Biserică. 


(Continuare în pag. 2) 


„Opriţi limba voastră de la rău..." 


Clevetirea este un păcat greu, atît de greu încît 
proorocul David se ruga fierbinte lui Dumnezeu 
să-l izbăvească de el. Ca mulţumită pentru pri- 
mirea acestui dar făgăduiește împlinirea porunci- 
lor Domnului, zicînd: „Izbăvește-mă de clevetirea 
oamenilor și voi păzi poruncile Tale“ (Ps. 118, 
134). Vorbirea de rău, bîrfa perfidă, calomnia, 
odată azvirlite în jur lasă urme dureroase, răni 
de nevindecat. Spusă discret, ca o nevinovată 
insinuare, strecurată perfid sub protecția anoni- 
matului, șoptită la ureche sau trimbițată și arun- 
cată violent în elementara demnitate umană, cle- 
vetirea se întinde repede ca un pirjol, ca un val 
de apă tulbure. 


De aceea Sfînta noastră Biserică ne învaţă „să 
nu mărturisim strimb împotriva aproapelui“, ci, 
dimpotrivă, „să cinstim, să păzim numele bun al 
semenului nostru“. Tot în această ordine de idei 
sînt demne de reţinut sfaturile Sfinţilor Apostoli 
Petru Şi Pavel: „Daţi tuturor cinste, iubiți fră- 
Tae se (UI Petru 2, 17) și: „Iubiţi- vă cu dragoste 
frățească unii pe alţii, luînd înainte unul altuia 
cu cinstirea“ (Rom. 12, 10). Cu vorba, omul 
poate cauza bucurie și mîngiiere semenilor săi, îi 
poate salva de la necaz, dar totodată poate pre- 
face în iad viaţa acestora, îi poate împinge la 
pieire. Apostolul Iacob a asemănat cu drept 
cuvînt limba cu cîrma corăbiilor, care deşi mică 
este răspunzătoare de atîtea poveri, sau cu frîul 
calului, sau cu o scînteie de foc care aprinde 
codrii (Iacob 3, 3—9). 


Clevetirea este un lucru urît și de nesuferit atît 
de grav încît întunecă multe bune silințe, cum 
zice și Sf. Vasile cel Mare: „Într-adevăr, năpăs- 
tuirea smerește pe bărbat și pîriciunea coboară pe 
cel smerit... şi atîta este răutatea din clevetire, 
încît și pe cel desăvîrșit îl pogoară din înălțimea 
lui“ (Epistola către Eustatie al Sevastiei). De aceea 
Sf. Apostol Iacob zice: „De se pare cuiva dintre 


Ps. 33, 12 


voi că este creștin bun și nu își înfrinează limba 
sa, ci-și înșeală inima sa, cucernicia aceluia zadar- 
nică este“ (Iacob 1, 26). 


Prin vorbirea de rău se vatămă bunul nume al 
omului, se terfeleşte cinstea lui. Păcatul este cu 
atît mai grav cu cît se face în umbră, în lipsa 
celui calomniat. 


Numele bun valorează mai mult decît mii de 
comori de aur (Pilde 22, 1), iar pierderea sau ştir- 
birea lui constituie o mare pagubă. 


Clevetirea este o faptă lașă, ca și lovitura pe 
la spate, și nu odată durerea cauzată de ea unui 
om de omenie este mai gravă decît o lovitură cu 
ciomagul. Cel ce vorbește de rău pe semenul său, 
cel ce cleveteşte, o face aceasta cu ușurință, dar 
a repara calomnia este foarte greu. Cineva mu- 
rindu-i mama și-a vopsit haina albă în negru. 
După trecerea doliului a vrut să și-o revopsească 
în alb. La cererea lui, vopsitorul i-a spus: Din 
alb se face uşor negru, dar din negru alb nu se 
poate. Și-n adevăr, cine poate vindeca rana ce se 
face unui suflet prin vorba rea? Cîţi nu au răul 
obicei ca prin vorba rea să cauzeze și să mărească 
durerea aproapelui? Cine ar putea descrie în toată 
profunzimea ei starea omului sensibil la vorba rea, 
spusă despre el? Cîte nopţi nedormite, cîte căs- 
nicii distruse, cîte familii fericite au fost năruite 
în urma acuzelor, a bănuielilor fără temei, a vor- 
belor aruncate pentru a învenina sau pentru a 
ataca un om care muncește și își duce viaţa cinstit. 


Iară relatarea unui om: „Iînărul acela era un 
om foarte inimos care în toate prilejurile lăsa să 
se întrevadă omenia lui. Punea mîna și ajuta pe 
cel căzut, ridica din nevoie pe cel sărman, sfătuia 
pe prieten, îndemna pe cel slab, încălzea cu vor- 
ba-i cinstită sufletul răcit al celui căzut în în- 
doială ... 


(Continuare în pag. 2) 

Salutul, expresie a cinstirii şi 
demnităţii noastre 


Din cele mai vechi timpuri oamenii au obișnuit 
ca atunci cînd se întîlnesc sau se despart să se 
salute într-un fel sau altul. Cei din antichitate 
obișnuiau ca salutul să-l însoțească cu anumite 
gesturi, ca: Întinderea milinilor, îndoirea brațelor 
peste piept, aruncarea hainei, atingerea umărului 
stîng etc. Bărbaţii din timpurile noastre obiş- 
nuiesc ca odată cu rostirea salutului să-și des- 
copere capul. Salutul fiind un semn convenţional 
de cinstire, de agrăire, este specific omului şi de 
aceea a trece un om pe lingă alt om, cînd te 
cunoşti, fără să saluți, ci numai să te privești, ar 
fi ceva neomenesc. O asemenea situație ar părea 
ciudată și faptul acesta a fost înțepat de ironia 
poporului şi s-a concentrat într-un usturător pro- 
verb, ca: „Bună ziua, căciulă, că stăpînul n-are 
gură.“ Salutul fiind „o formulă uzuală de poli- 
tețe, de respect, de simpatie“, contribuie la men- 
ţinerea bunelor relaţii între membri societăţii, cul- 
tivîndu-se astfel respectul pentru om, pentru dem- 
nitatea lui. Poporul cu înțelepciunea lui a și găsit 
un proverb în care să arate că salutul este semnul 
bunelor relaţii dintre oameni, cînd zice: „Salutul 
între dușmani este primul semn al împăcării.“ 

Dar ceea ce putem observa este că în salut se 
ascunde gradul de cultură al oamenilor, standar- 
dul lor spiritual, precum și năzuinţele lor. Așa 
bunăoară romanii obișnuiau să salute cezarii și 
patricienii cu „ave“, adică „slavă ţie“. Aici putem 
observa camuflarea unei realități sub haina salu- 
tului. Și anume, este știut că cezarii și patricienii 
duceau o viaţă plină de belșug, putînd fi invidiată 
de orice om, de aceea păturile flămînde de sclavi 
şi plebei nu puteau decît să-i slăvească pentru 
viaţa lor plină de satisfacţii și lipsită de griji. 
Acest salut îi exprima cel mai bine şi le convenea 
cel mai mult. În schimb grecii, popor aplecat spre 
cugetare, spre filozofie, trăind mai mult pe plan 
spiritual, se salutau cu „hierete“ adică „bucură-te“. 
Să ai cît mai multe satisfacţii spirituale însemna 

entru ei ceea ce-și doreau din toată inima. Ce 
înseamnă, de altfel, salutul moștenit din vechime 
al minerilor care înainte de a intra în schimb în 
mină, îşi zic: „Noroc bun!“ 

Dar revenind la salutul „Bucură-te“ putem 
spune despre el că este biblic întrucît atunci cînd 
îngerul Gavriil s-a prezentat înaintea Fecioarei, 
să-i aducă marea veste, i-a zis: „Bucură-te ceea 
ce ești plină de har, Domnul este cu tine“ (Luca 
1, 28). Salutul, cum vedem, începe cu „bucura-te“, 
salut pe care și Miîntuitorul lisus Hristos l-a 
folosit, atunci cînd după învierea Sa din morţi 
s-a întîlnit cu femeile mironosiţe, cărora le-a zis: 
„Bucuraţi-vă“ (Matei 28, 9). 


lisus-Domnul foloseşte cuvîntul „bucuraţi-vă, 
ca cuvînt de întărire, dar și ca cuvînt de salut, 
asemeni lui „pace vouă“ (loan 20, 19. 26). Aceste 
cuvinte au fost reținute de cultul divin la dum- 
nezeieștile slujbe, cînd preotul binecuvintează cre- 
dincioșii „Pace tuturor“ și credincioșii ca la orice 
salur îi răspund cu: „Și duhului tău“. 


În zona Bacău se agrăiesc cu „Buna ziua să dea 
reseta : seriale j 
Dumnezeu“, iar în cea din Chișinău Criș cu 
„Bună ziua deie Dumnezeu“ etc. 


Dar cel mai răspîndit salut este: „Bună dimi- 
neața“, „Bună ziua“, „Bună seara“. Ele sînt intrate 
în uzul celor mai multe popoare avînd o con- 
sacrare milenară în timpul cînd oamenii duceau 
o viață pastoral-agricolă, cînd, întîlnindu-se dimi- 
neața, ce-și puteau dori decît o dimineaţă bună, 
o zi bună pentru călătorie, și o seară bună pen- 
tru binemeritata odihnă. 


Ele însă au o deplină valabilitate și astăzi, cînd 
unele saluturi sterpe, fără nici un fel de mesaj 
încep să-și facă loc pe ici pe colo în relaţiile 
dintre noi. Sau cînd, de pildă, zicem un „bună 
ziua“ cuiva, nu-i facem numai o urare, ci expri- 
măm și un fel de dorință; ca ziua pe care semenul 
o începe, și noi împreună cu el, să fie cît mai 
senină, mai plină de roade în muncă, mai încăr- 
cată de bucurii lăuntrice ș.a.m.d. Nu se cuvine 
deci să abandonăm saluturile noastre tradiţionale, 
de dragul unor formule de împrumut, care, în 
afară de o perdea de parfum artificial, n-au nici 
un fel de conţinut pentru noi. 


Credem că nu este lipsită de folos întrebarea: 
Cum este bine să fie salutaţi ierarhii și preoţii. 
lerarhilor, ca unora care sînt în plinătatea haru- 
rilor lui Iisus Hristos, se cuvine să le zicem „Sărut 
dreapta“ sau „Sărut sfințita dreaptă“. Preoţilor 
cred că este bine să ne adresăm cu salutul cu 
care ei înșiși se salută, adică cu „plecăciune“. Acest 
salut n-are nimic umilitor şi păgubitor în sine, 
cum s-ar crede, pentru că în această privință atît 
de frumos ne glăsuiește Sf. loan Damaschinul 
care zice că purtăm în noi chipul lui Dumnezeu, 
şi de aceea respectîndu-ne sau cinstindu-ne unii 
pe alţii, cinstim pe Dumnezeu, cel ce ne-a zidit 
după chipul și asemănarea Sa. 


Pr. Vasile Petrica 


Bi 5 


„Opriţi limba voastră de la rău..." 


(Urmare din pag. 1) 


Într-o zi a primit mesajul amar al vorbirii de 
rău. Şi atît de tare s-a întristat, atita otravă i s-a 
strecurat în măruntaiele sufletului său, încît, căzînd 
în deznădejde, s-a omorît.“ lată ce poate face 
gura siaicals, 


Clevetirea este un asasinat moral. Sf. loan Hri- 
sostom ne îndeamnă cu cuvinte de aur să ne ferim 
de acest păcat, zicînd: „Să nu ne ascuțim limba 
unii împotriva altora și nici să vorbim cuvinte 
grele, săpînd cinstea aproapelui.“ 


Să ne stăpînim limba. Birfirea nu-i altceva 
decît lucrarea puterii întunecate, aducătoare numai 
de rău. Gura vorbește din prisosința inimii. „Cum 
puteţi grăi cele bune, fiind răi — îi certa Mîntui- 
torul pe farisei — căci din prisosinţa inimii gră- 
iește gura“ (Matei 12, 24). 

Cîte rele s-ar evita dacă „omul ar fi grabnic 
a auzi și tirziu a grăi, tîrziu a se mînia“ (Iacob 
1, 19). „Omul înţelept își pune în cumpănă 
vorba“ (Is. Sirah 21, 28). 


Se uită adesea că adevărata valoare a unei per- 
soane nu constă în promptitudinea ripostei (ade- 
sea necugetată și regretabilă), ci în capacitatea 
de a rezolva cu tact, calm și bună-dispoziţie chiar 
cele mai delicate situaţii. „Iu ști că vorba dulce 
tămăduiește și jignirea cea mai grea“, spune un 
erou al lui Eschil. Dacă vreodată ne-am lăsat 
învinși de slăbiciunile omenești, ponegrind pe 
semenii noştri, să avem tăria de a repara greșeala 
săvîrșită, de a restabili cît mai repede onoarea 
aproapelui nostru lezată pe nedrept. Să ne ferim 
de a scorni pe seama aproapelui păcate şi vini 


închipuire, cum au făcut odinioară cei doi bătrîni 
desfrinați, care au ponegrit pe Susana pentru că 
nu și-au putut împlini gîndul lor vinovat. Să 
apărăm pe cel ponegrit pe nedrept, ca Daniil, care 
a dovedit vinovaţi pe cei doi bătrîni şi a scos la 
iveală nevinovăția Susanei. 


Să ne folosim așadar de graiul pe care ni l-a 
dat Dumnezeu pentru a-l preamări pe El, pentru 
înaintarea vieţii omenești, pentru exprimarea sen- 
timentelor noastre nobile, pentru binele aproa- 
pelui, pentru tot ceea ce înalță viața. În acest fel 
dovedim că sîntem buni fii ai Bisericii, că darul 
sfint al lui Dumnezeu, limba, este comoara 
scumpă a vieţii noastre. 


Sfinții Apostoli în Așezămintele lor poruncesc 
ca „cei ce umblă cu clevetiri să fie depărtați de 
Biserica lui Hristos, ca niște ucigători de frați... 
ca să nu vatăme Biserica lui Hristos“. 


Dar nu numai învățătura noastră creștină 
opreşte clevetirea ci și legiuirile țării noastre pre- 
văd sancţiuni aspre împotriva acelora care prin 
cuvinte, gesturi sau prin alte mijloace ar căuta să 
defaime cinstea cuiva cu scopul de a expune acea 
persoană la disprețul public. (A se vedea Codul 
Penal, art. 205—206.) 

Ca fii buni ai Bisericii, ca cetăţeni vrednici ai 
Patriei să ne străduim deci a avea mereu sub 
pază limba noastră, folosind-o numai în cele 
bune, după voia lui Dumnezeu, care ne-a dat-o 
ca mădular de seamă al trupului nostru. 


Preot Vasile Prodea 


Nr. 43—44 


Botezul în lumina sf. canoane 


(Urmare din pag. 1) 

Întrucît pruncii nu pot face singuri, la botezul 
lor, mărturisirea de credință, Biserica a rînduit 
ca nașii să mărturisească și să garanteze pentru 
ei, înaintea Mintuitorului lisus Hristos, că îi vor 
creşte în duhul creștin. Despre această datorie a 
nașilor amintesc și Sf. Părinţi, mai ales Sf. Ioan 
Gură de Aur şi Fer. Augustin. Instituirea nașilor 
s-a făcut în baza unei practici a Mîntuitorului, 
care în numeroase cazuri a acceptat credința unora 
pentru tămăduirea sau chiar învierea altora, ce 
nu puteau avea o credință personală Matei 9, 2. 
18; 15, 28; Marcu 2, 5; 9, 24—27; loan (i, 
20—43 ş. a.). Tot așa procedează și Biserica, pri- 
mind credința nașilor și a părinţilor pentru i ntă 
nistrarea Sf. Botez pruncilor. 

Datorită faptului că Botezul este numit o a 
doua naștere, în sens duhovnicesc, a celui care se 
botează, între nașul și finul se stabilește o legă- 
tură spirituală, care a fost considerată de Bise- 
rică, din cele mai vechi timpuri, ca fiind foarte 
însemnată. Importanţa acestei rudenii spirituale a 
fost consemnată în canonul 53 al sin. Trulan, 
precizîndu-se și consecințele ei, și anume inter- 
zicerea căsătoriei între nașul și fina și între nașul 
și mama finei. Mai tirziu, Biserica a extins inter- 
zicerea căsătoriilor între rudenii spirituale pînă la 
al șaptelea grad, ca şi la rudenii de sînge. 

Dar fiind rolul nașilor la Sf. Botez, Biserica a 
dispus — după cum scrie Simeon, arhiepiscopul 
Tesalonicului — „ca nașul să fie ortodox şi cunos- 
cător al dreptei credințe. Căci am auzit lucru 
foarte greu și fără cale, că unii fac nași ai copiilor 
lor pe vrăjmași ai credinței și pe eretici, pentru 
pricini omeneşti, nădăjduind oarecare foloase. Unii 
ca aceștia și Taina o leapădă și pe copiii lor nu-i 
luminează . ..“ 

Taina Sf. Botez, administrată în mod valid, nu 
se mai poate repeta la aceeași persoană, nici chiar 
atunci cînd acea persoană s-ar lepăda de credință 
şi apoi s-ar întoarce din nou la Biserică. Fiind 
asemănat cu nașterea, Botezul nu se repetă, cum 
nu se repetă nici nașterea la același om. Sf. Apos- 
tol Pavel spune că prin Botez „ne-am îngropat 
împreună cu Hristos pentru ca, precum Hristos 
a înviat din morţi, așa să umblăm şi noi întru 
înnoirea vieţii“ (Rom. 6, 4). Precum nu este însă 
posibilă o a doua moarte a lui Hristos, tot așa 
nu este admis nici al doilea Botez. Acest lucru 
este exprimat și în canonul 47 apostolic, și în 
Simbolul credinţei, în care mărturisim n Botez. 
La fel scrie și Sf. Ap. Pavel (Ef. 4, 5). În cazul 
unor prunci părăsiți, despre care nu se știe dacă 
au fost botezați, Biserica a dispus botezarea lor 
în mod condiționat, adică cu formula „dacă n-a 
fost botezat“ se botează etc. 

Tot canonul 47 apostolic dispune botezarea 
din nou a celor care n-au primit otiul în mod 
valid, adică n-au fost botezați în numele Sf. 
Treimi, ori au fost botezați de eretici, care n-au 
respectat rinduiala prescrisă la botez. Canonul 7 
al sinodului al II-lea ecumenic cere botezarea din 
nou a celor botezați cu o singură afundare, după 
cum obișnuiau să facă ereticii, potrivit învățăturii 
lor greşite despre o singură persoană în Sf. 
Treime. 

În prezent, Biserica Ortodoxă recunoaște vali- 
ditatea Botezului săvîrșit în numele Sf. Treimi de 
către alte confesiuni creştine. 


Cu privire la săvârşitorul botezului, Biserica în- 
vață, potrivit canoanelor 47, 49 și 50 apostolice, 
că numai episcopii şi preoţii sînt îndreptăţiți a 
boteza. Dar în cazuri de nevoie, în lipsa acestor 
persoane competente și mai ales cînd cel care 
urmează a se boteza este în primejdie de moarte, 
atunci diaconul, sau, în lipsa acestuia, oricine din- 
tre mirenii ortodocși poate să boteze, respectînd 
însă invocarea numelui persoanelor Sf. Treimi. În 
legătură cu aceasta, găsim în Molitfelnic urmă- 
toarele precizări canonice: „Cade-se a şti, că dacă 
va fi pruncul slab și nu s-ar întămpla preot, 
atunci, ca să nu moară pruncul nebotezat, orice 

arte bărbătească, sau nefiind nimenea dintre băr- 
ați, atunci moașa, sau orice altă femeie, luînd 
apă, să-l boteze“. Urmează formula Botezului: 
„lar de va trăi pruncul, trebuie să se aducă la 
preot, ca să plinească miruirea și toată slujba.“ 

În urma celor expuse, vedem că Sf. Botez are 
o mare importanță pentru Biserică. Datorită lui, 
Biserica creşte în spaţiu și se perpetuează în isto- 
pie. De aceea Sf. Părinţi i-au acordat multă 
atenţie şi i-au consacrat numeroase scrieri și 
canoane. 

Pentru fiecare credincios în parte, Sf. Botez este 
nu numai ușa de intrare în împărăția Harului, 
ci şi arvuna vieţii veşnice (Lit 3, 6—7). 

Pr. Colotelo Mihail 


—— 

190 de ani de la 


Răscoala lui Horia, Cloșca și Crișan 


Răscoala țărănească din 1784, condusă de Horia, 
Cloşca şi Crișan, reprezintă cel mai însemnat 
moment din lupta seculară pentru pămînt și viaţă 
mai bună dusă de țărănimea din Transilvania. 
Ea n-a fost o acţiune întîmplătoare, ci apare ca 
un rezultat firesc al exploatării multiseculare a 
țărănimii de către nobilii proprietari de pămînt. 
Deși robota era fixată la 3 sau la 4 zile pe săp- 
tămînă, totuşi moşierii locali pretindeau țăranilor 
iobagi să le lucreze pe timp nelimitat cu întreaga 
familie, la care se adăugau dijmele, adică a zecea 
parte din produsele agricole și din animale și felu- 
rite alte taxe. Pe de altă parte, ţăranii erau 
«obligaţi să plătească numeroase impozite către 
“fisc, mai ales după ce Transilvania ajunsese sub 
“stăpînirea imperiului austriac al Habsburgilor 
(1688), felurite contribuţii pentru întreţinerea 
armatelor imperiale, a funcţionarilor statului, dife- 
rițe cărăușii etc. 

O situaţie mult mai grea aveau locuitorii din 
Munţii Apuseni, mai ales cei de pe domeniul 
Zlatna, ajunși iobagi ai statului habsburgic, care 
aveau o serie de obligaţii în plus legate de dez- 
voltarea minieritului (construirea de instalaţii mi- 
„miere, muncă în mină, transporturile de materiale, 
restricţii la folosirea pădurilor și pășunilor etc.). 

Această tristă stare de lucruri i-a făcut pe moţi 
să se ridice la luptă. Au ales mai întii calea 
legală, adică plingeri individuale la autorităţile 
locale, de la care au ajuns la plîngeri adresate 
„direct Curţii din Viena prin anumiţi țărani mai 
luminaţi, delegaţi de ei. Au primit doar vagi pro- 
misiuni, dar, pînă la urmă, nu s-a făcut nimic. 
Le mai rămînea doar o singură cale: aceea de a 
se ridica la luptă cu arma în mînă împotriva 
asupritorilor. Începutul s-a făcut la 24 mai 1782, 
“cînd a avut loc un incident la Cimpeni, între 
MoŢI și arendașii armeni ai cîrciumăritului,. ter- 
minat cu osîndirea a cinci ţărani la moarte, iar a 
altora la închisoare și despăgubiri în bani. 


A fost trimisă o nouă delegaţie la Viena, din 
care făcea parte și Ursu Nicolae, supranumit 
Horia, iobag din Albac-Arada (jud. Alba), care 
a izbutit să fie primit în audiență de împăratul 
Iosif II, aducîndu-i la cunoştinţă toate abuzurile 
şi nedreptăţile pe care le îndură ţăranii din Tran- 
-silvania. 

Pentru că tocmai atunci se auzeau zvonuri ne- 
liniştătoare pentru imperiul habsburgic, împăratul 
Iosif II a poruncit să se facă înscrieri voluntare 
„de militari în Transilvania, pentru întărirea regi- 
mentelor de graniță de aici. Mulţi ţărani au por- 
nit spre Alba Iulia sau spre alte oraşe, pentru a 
-se înscrie „cătane“ în regimentele de grăniceri, 
„căci în felul acesta scăpau de iobăgie (în decurs 
de o lună, numai în Alba Iulia s-au înscris 81 de 
sate). Acest lucru a nemulțumit însă pe nobilii 
(nemeșii) proprietari de moșii, căci pierdeau multe 
“braţe puternice de lucru pe moșiile lor, mai ales 
-că ţăranii, o dată înscriși, refuzau să mai suporte 
-sarcinile iobăgeşti. Reprezentanţii nobilimii izbu- 
tesc să obțină anularea „conscripţiei militare“, fapt 
care îndirjește și mai mult pe ţărani. 

Duminică, 31 octombrie 1784, un număr de 
500—600 de ţărani, din părțile Zarandului, Hune- 
doarei și Abrudului, au ținut o adunare în biserica 
din satul Mesteacăn (jud. Hunedoara), sub con- 
ducerea lui Gheorghe Marcu zis Crișan, hotărînd 
ca a doua zi să pornească din satul Curechiu 
spre Alba Iulia, pentru a se înscrie ca militari. 
Dar a doua zi, doi funcţionari, însoţiţi de cîţiva 
soldaţi, au venit în Curechiu, încercînd să-l prindă 
pe Crișan, acuzat de răzvrătirea poporului. Țăranii 
s-au opus, omorînd pe cei doi funcționari, iar 
“soldaţii au fost dezarmaţi și alungaţi. La îndem- 
nul lui Crișan, au pornit la distrugerea castelelor 
nobiliare din satele învecinate. În ziua de 2 noiem- 
brie, au căzut pradă flăcărilor „curțile nemeșești“ 
-din Criscior, Brad, Ribiţa. 

Din comitatul Zarand, focul răscoalei s-a întins 
“cu repeziciune în spre Valea Mureșului și pe valea 
Streiului, apoi în comitatul Arad, fiind nimiciţi 
numeroși asupritori ai țărănimii cu toate ave- 
rile lor. 

Răsculaţii au suferit însă o grea înfrîngere în 
faţa cetăţii Deva, terminată cu uciderea multora 
«din ei. 

Mişcarea din Zarand și Hunedoara a fost ur- 
mată de alta, tot așa de violentă, în satele din 
“domeniul Zlatna și din jurul Abrudului. În frun- 
tea răsculaților de aici se afla Horia şi tovarășul 
“său credincios Ion Oargă, supranumit Cloșca, iobag 
-domenial din Cărpiniș. La 4 noiembrie, moţii răs- 


culaţi au depus jurămîntul în faţa lui Horia în 
hotarul satului Blăjeni. În ziua următoare, au 
intrat în Cimpeni, iar peste două zile în Abrud. 

De aici, grupe de răsculați au pornit pe Valea 
Arieșului şi pe Valea Ampoiului, cu intenţia de a 
ataca domeniul baronului Simion Kemeny din 
Galda, unde erau închiși mai mulți țărani. O parte 
a răsculaților a pătruns pe teritoriul comitatului 
Cluj. 

Întinderea răscoalei a determinat nobilimea să 
se ridice cu și mai multă furie împotriva ţără- 
nimii. Peste tot, iobagii erau tîrîți în închisori, 
bătuţi și uciși la orice bănuială, chiar și în regiu- 
nile care n-au fost cuprinse de răscoală. 

Totodată a intrat în acțiune şi armata imperială, 
în fruntea căreia se afla generalul Preiss. Un loco- 
tenent-colonel, Schultz, izbutește să încheie un 
armistițiu cu Cloșca la Tibru, cu încetarea ostili- 
tăţilor timp de opt zile, făgăduind să obţină rezol- 
varea doleanţelor ţărănimii: desființarea iobăgiei, 
înscrierea ţăranilor ca grăniceri și eliberarea celor 
închiși la Galda. La 16 noiembrie se încheie un 
nou armistițiu, apoi un al treilea la Sălciua. Toate 
aceste trei înţelegeri au avut un efect negativ pen- 


tru răscoală, deoarece au slăbit avîntul răsculaților, 
oferind trupelor imperiale și organelor adminis- 
trative răgazul cuvenit pentru întărirea forțelor și 
pentru încercuirea țăranilor în munţi. Între timp, 
a fost informat și împăratul Iosif II de izbucnirea 
răscoalei. El a dat dispoziţii amănunțite guverna- 
torului Transilvaniei, Samuil Brukenthal, cu pri- 
vire la înăbuşirea ei și la pedepsirea conducă- 
torilor. 

O nouă întîlnire a țăranilor răsculați cu lt-col. 
Schultz le-a dovedit că doleanţele lor n-au fost 
rezolvate. Mai mult chiar, ofițerul imperial încer- 
case să desolidarizeze pe țărani de conducătorii 
lor, cerîndu-le chiar predarea lor către autorităţi. 
Acest lucru i-a îndîrjit și mai mult și i-a făcut să 
reia lupta. 

Agitaţiile și mișcările țărănești se răspîndesc 
acum în toată Transilvania, plănuindu-se organi- 
zarea unui front de la Deva pînă la Huedin. Dar 
acum lupta era mult mai grea, căci țăranii nu mai 
luptau împotriva unei nobilimi neorganizate, ci 
împotriva armatei imperiale, bine organizată. Cu 
toate acestea, ei luptau cu vitejie, cîștigînd noi 
biruinţe la Brad, Rimeţ și Lupșa, între 27 și 30 
noiembrie 1784. La 7 decembrie însă ţăranii răs- 
culați au suferit o grea înfrîngere în apropierea 
satului Mihăleni (jud. Hunedoara). Dindu-și seama 
de superioritatea numerică a trupelor imperiale, în 
ziua de 14 decembrie, Horia a îngăduit oamenilor 
săi să se întoarcă pe la casele lor. Horia și Cloșca 

(Continuare în pag. 4) 


Contribuţia literaturii religioase la formarea 
limbii române literare 


În vitrinele librăriilor a apărut în 1974 o carte 
valoroasă, de mare utilitate pentru publicul larg 
cititor (profesori, studenți, elevi etc.) — după cum 
se subliniază în prefață — intitulată: „Momente 
din evoluţia limbii române literare“, scrisă de pro- 
fesorii universitari și istorici literari Gabriel Țepe- 
lea şi Gh. Bulgăr, cu o colaborare mai restrînsă a 
altor doi cronicari literari: Florente Ghinescu şi 
Traian Blajovici. Majoritatea capitolelor aparţin 
însă lui Gabriel Țepelea, îndeosebi cele referitoare 
la perioada veche, în care acest cercetător s-a 
remarcat în special. 

Cele 422 de pagini ale volumului cuprind urmă- 
toarele patru mari capitole: Epoca veche, Faza 
de tranziţie spre epoca modernă (perioada pre- 
modernă), Perioada modernă și Perioada actuală. 
Recomandăm această carte preoților și studenților 
teologi, mai ales pentru capitolul întîi, care tra- 
tează în mod amănunţit „Epoca veche“, deci con- 
tribuția literaturii religioase la evoluţia limbii 
române literare. Foarte bine venite sînt însă și 
celelalte capitole. 

Între primele texte traduse, păstrate în manu- 
scris, sînt citate: Codicele voronețean, Psaltirea 
scheeană, Psaltirea voroneţeană, Psaltirea Hurmu- 
zachi, Catehismul marțian. Pe baza faptelor de 
limbă (după cum accentuează G. Ţepelea, la p. 17) 
acestea sînt texte anterioare lui Coresi şi după 
unele particularități lingvistice, ele por fi locali- 
zate în Maramureș. 

P. P. Panaitescu — se arată în cartea pe care 
o semnalăm — conchide că apariţia primelor tipă- 
rituri în limba română trebuie considerată drept 
„0 biruinţă a tendinţelor populare, care, la noi ca 
şi în alte ţări, au înlocuit limbile moarte din cult 
şi cancelarii cu limba vie a poporului“. 


Între primele texte tipărite, „pînă nu demult 
se știa de tipărirea unui Catehism lutheran la 
Sibiu, în 1544, cu caractere chirilice, care s-au 
pierdut...“ S-a vorbit apoi de celelalte cărţi ale 
lui Coresi. 

„Cercetările mai noi au dus la descoperirea la 
Leningrad în 1964 a unui Evangbelier slavo-român, 
tipărit la Sibiu în 1544. Studiind acest text..., 
Em. Petrovici conchide că ne găsim în faţa unui 
text de proveniență moldoveană, necunoscut pînă 
acum de specialiști, datorită lui Filip Maler-Mol- 
doveanul, care a tipărit tot la Sibiu Zetraevan- 
ghelul slavon din 1546. Deci primul text româ- 
nesc tipărit și cunoscut pînă în prezent datează 
dinaintea lui Coresi...“ 


lar mai departe relevind textele coresiene și 
Palia de la Orăştie (1581—82), autorul scrie: 

„Dintre textele tipărite cele mai importante sînt 
textele coresiene. Ţelul principal al lui Coresi a 
fost introducerea limbii române ca limbă de cult 
în locul celei slavone. În epilogul de la Evan- 
gheliar românesc, 1561, citînd pe Apostolul Pavel, 
el arată că: „... În sfînta besearecă mai bine e a 
grăi cinci cuvinte cu înțeles, decît 10 mii de 
cuvinte neînţelese în limbă străină.” Şi în con- 
cluzie se scrie: „Aceste texte au fost răspîndite în 


Transilvania, Muntenia, Moldova etc. și au con- 
vribuit astfel la fixarea limbii române literare. Se 
poate vorbi deci de începuturile limbii române 
literare odată cu tipăriturile coresiene, deoarece 
aceste texte au suferit o îmbunătățire conștientă, 
determinată de accesibilitate şi au cunoscut o largă 
răspîndire. Apar la Coresi cîteva din condițiile 
limbii literare: „O limbă mai îngrijită, mai acce- 
sibilă, o limbă de circulaţie mai largă, depășind 
frontierele unei regiuni.“ 

Între principalele scrieri religioase care au mai 
contribuit la dezvoltarea limbii române literare 
sînt citate cele ale mitropolitului Moldovei Var- 
laam (1632—1653), care deplîngînd faptul că 
„limba noastră românească n-are carte pre limba 
sa“ şi care a tipărit cu ajutorul domnitorului 
Vasile Lupu cărțile în limba română: Carte româ- 
ncască de învățătură” san Cazania, lași 1643; 
„Șapte taine a besearicii“, lași 1644, şi „Răspunsul 
impotriva catibismului calvinesc“, apoi „Noul 
Testament de la Bălgrad“ (1648). 


La fel au contribuit începuturile exprimării în 
versuri în limba română, ca Psaltirea lui Dosoftei 
(1673), Viaţa şi petrecerea sfinţilor (1682—86). 
Contribuţia acestora a fost însemnată la îmbogaă- 
țirea vocabularului și la structura frazelor. 

Pentru începuturile stilului retoric, ca o contri- 
buție deosebită sînt citate „Didabiile“ (predicile) 
lui Antim Ivireanu, mitropolitul "Ţării Românești 
(1709—1716), care însă n-au fost tipărite decît 
în cea de a doua jumătate a secolului al XIX-lea. 
În acestea, înaltul ierarh s-a ridicat cu vigoare — 
accentuează autorul — împotriva turcilor, împo- 
triva celor bogaţi ce „să odihnesc pre așternuturi 
moi şi frumoase, împotriva necinstei, a fățărniciei, 
a destrăbălării“ etc. Ca să fie înţeles de mase, a 
recurs la o limbă predominant populară și variată 
întrebuințată cu mijloace chiar artistice. 

Limba şi stilul istoriografiei tratează contri- 
buţia în evoluția limbii române literare a croni- 
carilor moldoveni şi munteni, a lui Dimitrie Can- 
temir, a cronicii anonime despre Brîncoveanu, a 
cărților populare; Școala ardeleană cu Samuil 
Micu, Gh. Șincai și Petru Maior (Lexiconul de la 
Buda), I. Budai-Deleanu, Văcărești, frații Golescu, 
C. Conachi, lon Eliade Rădulescu, Gramatica 
românească — Sibiu 1828, Gh. Asachi presa și 
stilul administrativ; „Dacia Literară“, Costache 
Negruzzi, Alecu Russo, Nicolae Bălcescu, Grigore 
Alexandrescu, Anton Pann, V. Alecsandri, Ale- 
xandru Odobescu, Academia Română, Titu Maio- 
rescu, M. Eminescu, Ion Creangă, |. L. Caragiale, 
Ion Slavici, G. Cosşbuc, O. Goga, Macedonski; 
limba și stilul între cele două războaie, limbajul 
criticii literare, Mihail Sadoveanu, Liviu Rebreanu, 
Tudor Arghezi și Lucian Blaga. 

Fără îndoială că cercetarea problemelor de 
limbă literară este inepuizabilă; ea a fost și este 
în continuă dezvoltare, în plină evoluţie, spre o 
limbă tot mai unitară, tot mai modernă și mai 
accesibilă pentru românii de pretutindeni. 

Nicolae D. Găvozdea 

Alba lulia în epoca preistorică 


Datorită unor deosebit de favorabile condiţii 
geografice — căi lesnicioase de comunicaţie, pe 
văile largi ale rîurilor sau pe plaiurile domoale 
ale Munţilor Apuseni — și a unor bogății naturale 
cu totul remarcabile, favorabile dezvoltării unei 
agriculturi intensive şi creșterii animalelor, pre- 
cum şi existenţei unor importante bogății ale sub- 
solului dintre care sarea, aurul și argintul ocupă 
locul de frunte, aceste locuri au constituit din 
vremi îndepărtate o vatră de permanente așezări 
omenești. 


Astfel, nu este de mirare că la Alba Iulia a 
fost descoperită în ultimii ani, la Lumea Nouă, 
una dintre cele mai mari așezări din epoca neo- 
litică — circa 3500—2000 î.e.n. — care atestă 

rezența unor triburi de agricultori ajunse la un 
înalt nivel de dezvoltare, fapt dovedit de foarte 
frumoasa ceramică pictată, de uneltele de os și 
piatră lustruită sau de obiectele de podoabă, între 
care remarcăm, cu deosebire, colierele din cara- 
pacea unei scoici mediteraniene cu numele de 
Spondylus. Această populaţie, care trăia în bor- 
deie și locuinţe de suprafaţă, pe lîngă o agricul- 
tură primitivă se mai ocupa și cu creșterea ani- 
malelor și pescuitul. 


Putem spune, prin urmare, că așezarea neolitică 
de la Lumea Nouă, situată în partea de nord a 
actualului oraș, pe prima terasă a Mureșului, con- 
stituie cea mai veche mărturie de locuire de pe 
teritoriul Albei ulii. 


Urme sporadice de locuire s-au putut identifica 
aproape peste tot și în epoca bronzului. Sînt 
emne de menţionat punctele La vii, Ijac și Pla- 
toul romanilor. Menţionăm, de asemenea, un de- 
pozit de obiecte din bronz, descoperit de mai 
multă vreme în cartierul Partoș. 


Epoca fierului (800—350) marchează o etapă 
importantă în istoria multimilenară a orașului 
Alba Iulia. În imediata apropiere a acestuia, 
deasupra cătunului Teleac, cercetătorii Muzeului 
de istorie din Alba lulia au scos la lumină o 
foarte importantă așezare fortificată, o adevărată 
cetate, cu șanțuri și valuri de apărare, una din 
cele mai importante așezări de acest fel din ţara 
noastră, puternic centru politic tribal, poate chiar 
al unei uniuni de triburi tracice, care stăpîneau 
cursul mijlociu al văii Mureșului într-o vreme 
cînd progresul dezvoltării economice a dus la 
radicale transformări sociale prin apariția clase- 
lor, a șefilor de trib și a războaielor ca mijloc 
de rezolvare a diferendelor intertribale. 


Prin urmare, în epoca preistorică, Alba Iulia 
se remarcă drept un important centru, în care 
viaţa a pulsat cu intensitate de-a lungul a patru 
milenii, caracterizîndu-se nu numai printr-o per- 
manentă continuitate de viaţă, ci și prin înche- 
garea unor puternice comunități umane, cum este 
aşezarea valea Lumea Nouă și cetatea de la 
Drîmbar. 

Prof. Joan Berciu 


Din acatistul Sfinţilor mărturisitori Visarion, Sofronie şi mucenicul Oprea 


ICOSUL AL VII-LEA 


Propovăduit-ai dreapta credință cu mare îndrăz- 
neală, cuvioase Visarioane, în părțile Dobrei, Devei, 
Orăştiei, Bălgradului şi Săliştei, iar mulţimea care 
te asculta, însuflețită de mari nădejdi şi de bucurie 
duhovnicească, îți aducea cuvenită cinstire, ca unui 
trimis al lui Dumnezeu. Pentru aceasta și noi, sme- 
riții lăudîndu-te zicem ţie: a 
Bucură-te, cela ce şi pe cei din Sibiu să-i încurajezi 

ai voit; 
Bucură-te, că multă milă ţi s-a făcut de ei, pentru 
cît au pătimit; dd 
Bucură-te, cela ce pe cale ai fost prins şi tirit în 
judecată; EN 
Bucură-te, că nici măcar o clipă fruntea nu ţi-a 
plecat; 

Bucură-te, cela ce hotărît credința cea dreaptă ai 
mărturisit; 

Bucură-te, că cu limbă înțeleaptă, adevărul l-ai 
descoperit; 

Bucură-te, cela ce a prigonitorilor rea voinţă ai 
mustrat; 

Bucură-te, că ai cerut acelora să facă pocăință; 

Bucură-te, cela ce ai miîngiiat pe fraţii tăi în res- 
trişte şi nevoi; 

Bucură-te, că şi astăzi, de sus din ceruri, eşti ală- 
turi de noi; 

Bucură-te, cela ce cu pilda vieţii tale, pe toți ai 
luminat; 

Bucură-te, că în pătimiri şi necazuri tare i-ai îm- 
bărbătat; 

Bucură-te, Visarioane Cuvioase, care cu mare rîivnă 

Ortodoxia ai apărat ! 


CONDACUL AL VIII-LEA 


Izvor de lumină şi dreaptă credință te-ai arătat 
Cuvioase Visarioane şi facerile tale de bine peste 
toţi s-au revărsat, iar noi lăudă aducem Atotputer- 
nicului Dumnezeu şi strigăm Aliluia ! 


ICOSUL AL VIII-LEA 


În multe rînduri, i-ai adunat pe credincioşi în 
jurul tău, Cuvioase Sofronie, și i-ai învăţat să ţină 
cu tărie credința ortodoxă cea primită de la părinţi 
şi să fie gata cu toţii pentru apărarea adevărului. 
Pentru aceasta, cu evlavie te cinstim pe tine, 
zicînd: 

Bucură-te, rivnitor al așezămintelor apostoleşti; 

Bucură-te, păstrătorule dîrz al botăririlor soborni- 
cești; 

Bucură-te, al Bisericii dreptmăritoare slujitor ade- 
vărat; 

Bucură-te, al Ortodoxiei noastre strămoşeşti, stilp 
neclintit; 

Bucură-te, cela ce pe potrivnici, fără sfială i-ai 
vădit; 

Bucură-te, că de dorul dreptăţii, pururea ai fost 
călăuzit; 

Bucură-te, cela ce, de la Dubul Sfint, adevărul 
tuturor ai grăit; 


Bucură-te, că pe stînca dreptei credinţe sufletele 
tu le-ai întărit; 

Bucură-te, că graiurile tale erau întocmai ca vîr- 
tejul de foc; 

Bucură-te, că sufletul credincioşilor, de pretutin- 

deni se aprindea de dragostea cea către Domnul la 
auzul propovăduirii tale; 

Bucură-te, cela ce nădejdile credincioşilor nu le-ai 
desminţit; 

Bucură-te, că de necazurile tuturor, cu sîrguință 
te-ai îngrijit; 

Bucură-te, Sofronie Cuvioase, care cu mare rivnă 
Ortodoxia ai apărat ! 


CONDACUL AL IX-LEA 


Adusu-și-a aminte Dumnezeu de rugăciunile tale, 
Cuvioase Sofronie, pe care le-ai făcut pentru întă- 
rirea dreptei credinţe, pentru că cei ce mai înainte 
fuseseră smulși din staulul Ortodoxiei, iarăși au 
venit la sînul Bisericii Mame, ca împreună cu tine, 


care te afli în ceruri, să cînte lui Dumnezeu, 
Aliluia ! 


ICOSUL AL IX-LEA 


Apărat-ai,  mucenice Oprea, cu multă tărie și 
credință înaintea ocîrmuitorilor asupritori, de la 
care cu stăruință ai cerut de atitea ori dreptate şi 
libertatea credinţei strămoşeşti pentru fraţii tăi 
asupriți. Dar ai fost prins, legat şi aruncat în 
grea temniță, unde pentru dreapta credință ai 
suferit pînă la moarte. Pentru aceasta, lăudînd cu 
evlavie pătimirea ta mucenicească, te fericim zicînd 
ție: 

Bucură-te, stilpare prea aleasă a Bisericii noastre 
strămoșești; 

Bucură-te, mlădița bună şi roditoare tuturor spre 
folos; 

Bucură-te, cela ce întocmai cu Sfinţii, lupta cea 
bună ai luptat; 

Bucură-te, că de nimeni, niciodată, nu te-ai lăsat 
înfricoşat; 

Bucură-te, cela ce a treia oară drumul Vienei ai 
luat; 

Bucură-te, că acolo o nouă jalbă, cu botărire ai 
dat; 

Bucură-te, cela ce ai crezut cu tărie, că dreptatea 
va veni; 

Bucură-te, că ai fost încredințat că libertatea va 
birui; 

Bucură-te, că talantul ce ţi s-a încredințat, fără 
încetare l-ai înmulţit; 

Bucură-te, că în toată viața ta, prin faptă, ai ară- 
tat rod însutit; 

Bucură-te, cela ce cu gura ai mărturisit adevărul 
fără şovăire; 

Bucură-te, că cu inima ta ai crezut fără de îndoire; 

Bucură-te, mucenice Oprea, care cu mare rivnă 
credința ai apărat ! 


tg esa — cu eaarene 

Răscoala lui 
Horia, Cloşca şi Crişan 


(Urmare din pag. 3) 


s-au retras împreună în munţi, plănuind o nouă 
ridicare a moților în primăvara anului 1875. 

După încetarea focului, nobilimea a început noi 
represiuni împotriva ţărănimii, mai ales asupra 
n din satele răsculate. Sute de țărani au fost 
uciși în felurite forme (tragerea în ţeapă, tăierea 
capului etc.), alţii închişi fără nici o judecată. 
Pentru că împăratul losif II făgăduise o răsplată 
de 300 de galbeni celor care ar prinde pe condu- 
cătorii răscoalei, s-au găsit cîţiva ţărani trădători, 
care au ajutat autorităţile în această acțiune. Horia 
și Cloșca au fost prinși, la 27 decembrie 1784, în 
pădurea Scorăgetului în hotarul satului Mărgău 
(jud. Sălaj), iar Crișan a fost prins abia la 30 ia- 
nuarie 1785. 

Legaţi în lanţuri, au fost duși sub pază militară 
în fortăreaţa de la Alba Iulia şi închiși fiecare în 
cîte o celulă. Comisia de judecată a hotărir ca 
Horia și Cloșca să fie frînți cu roata (Crișan își 
luase singur zilele), iar trupurile lor să fie des- 
picate în patru și expuse în diferite sate ale răs- 
culaţilor. 

Înainte de execuţie, cei doi condamnaţi au fest 
spovediţi și împărtășiţi de preotul Nicolae Raţiu 
din Alba Iulia, care le-a scris testamentele. Horia 
arăta, între altele, că dă iertare creștinească celor 
şapte ţărani care i-au vîndut pe bani autorităţilor, 
iar Crișan lasă o sumă de bani preotului Vasile 
pentru ca să-l pomenească. Execuţia a avut loc la 
28 februarie 1785, pe o colină din faţa fortăreței 
Alba lulia numită „la furci“, în prezența a peste 
2500 ţărani români, aduși din 419 sate. Alţi nume- 
roşi participanţi la răscoală au fost judecaţi de 
comitetele Alba, Cluj și Hunedoara (frîngere cu 
roata, tăierea capului, tragerea în ţeapă etc.). 


Un prim rezultat pozitiv al răscoalei a fost 
hotărirea imperială din 22 august 1785, prin care 
se desființa servitutea personală și legarea de glie 
a țăranilor iobagi, acordîndu-li-se dreptul de a se 
căsători după voie, de a învăţa carte și meserii, 
de a dispune de bunurile lor. 

Care a fost atitudinea slujitorilor Bisericii noas- 
re față de țărănimea răsculată? Episcopii sîrbi, 
care păstoreau atunci pe credincioșii ortodocși din 
Transilvania şi Arad, au fost siliți să lucreze pen- 
tru potolirea ei, ceea ce au și făcut, ca unii care: 
nu cunoșteau durerile obștei mari a românilor. 

Se cuvine însă să reținem că cei mai mulți 
preoţi, fiind de multe ori ei înșiși iobagi și ducînd 
aceeași viaţă grea ca și păstoriţii lor, au fost ală- 
turi de răsculați. În mai multe memorii ale nobi- 
limii către contele Jankovici, se cerea pedepsirea 
preoţilor români, socotiți ca instigatori la răscoală. 
Între preoţii care au luat parte activă la revoluția 
lui Horia, Cloșca și Crișan amintim pe Janăș 
Cazan, din Mesteacăn, care a făcut rugăciuni pen- 
tru izbinda mișcării pornită la 31 octombrie 1784, 
Constantin Turciu (popa Costan) din Crișcior, 
care a îndemnat poporul să se ridice din nou la 
luptă după cele trei „armistiţii“, Avram din Uibă- 
rești, care îndemna poporul să distrugă pe nobilii 
din Ribiţa, Dănilă din Crișcior, Zaharia din Bre- 
tea Mureșeană, Gheorghe din Bucureşci, Mihai din 
Ghelmar (sate din jud. Hunedoare), Gheorghiţă 
Nicula din Albac, unul din căpitanii lui Horia, 
loan Cocan din Păclişa (jud. Alba), care a dus 
tratative, în numele răsculaților, cu colonelul Otr,. 
Vasile și Gavril Sularu din Mogoş, Petru Iancu 
din Lupșa, popa Petru zis Rotogol din Abrud, 
Vasile din Pinuc (jud. Cluj), erc., etc. După unii 
cercetători, tot preoți ar fi fost și Joan Hagi Cri- 
șănuț din Bistra, unul din oamenii de încredere ai 
lui Horia și un Popa Nicolae din Orăștie, care: 
ar fi plecat în Ţara Românească după ajutoare. 

În timpul răscoalei, dar mai ales după înăbu- 
şirea ei, mai mulți preoți au fost uciși (Janăș 
Cazan din Mesteacăn, Mihai din Ghelmar, decapi- 
tat la Deva, Costan din Crișcior, preotul din Sirbi,. 
Lupu din Zam, Antonie din Lupșa, Gligor din 
Bedeleu-Cluj), alţii întemnițați (Dumitru din Cin- 
ciș, Mihai din Băcia, Jon din Birsău, Anghel din 
Săcărimb (sate din jud. Hunedoara), apoi: Dumitru 
din Ocolișul Mare-Alba, Vasile din Cucerdea, 
Simion din Cricău, Matei din Hăpria, Costan din: 
Decea (toate în jud. Alba), Petru din Nirașteu- 
Mureș, loan din Micăsasa, preotul din Adămuș, 
pe Tîrnave, apoi cîțiva din judeţul Arad etc., etc.). 

Așadar, preoţii români au fost — ca în tot 
decursul istoriei — alături de păstoriții lor, în 
aceste momente de grea încercare, cînd obștea 
românească din Transilvania s-a ridicat la luptă 
pentru înlăturarea asupririi și a nedreptăţilor. 


Pr. M. Păcurariu 

Indreptător eredinței 


Înalt Prea Sfinţitul Dr. Nicolae Mladin, Mitro- 
politul Ardealului, împlineşte, in 6 decembrie 
1974, vârsta binecuvintată de şaizeci ani. 

Există oameni a căror misiune în lume se pro- 
filează încă din adolescenţă, care urmează fidel 
vocaţia lor, fără a se abate de la ea. 

Viaţa şi activitatea Inalt Prea Sfinţiei Sale 
îl așază în rîndul acestor fel de oameni. 
„Terminînd liceul“, a spus Înalt Prea Sfinţia 
Sa cu prilejul alegerii de Mitropolit al 
Avdealului, „am socotit că mă pot realiza 
mai deplin pe calea teologiei.“ 

După treizeci şi unu de ani de activi- 
tate se poate spune că şi-a realizat vocaţia, 
inchinîndu-și viața fără abateri. slujirii lui 
Dumnezeu şi oamenilor prin cuvînt şi faptă, 
de la catedră şi amvon, prin. grai viu şi 
prin scris. 

Din punct de vedere cronologic activitatea 
sa se împarte în două părți bine distincte: 
ca profesor de Teologie Morală la Institutul 
Teologic din Sibiu (1 octombrie 1943. pină 
la 11 iunie 1967) 24 ani şi ca arhiereu (din 
11 iunie 1967 pînă în prezent) mai bine 
de 7 ani. 

Între aceste două etape nu este o frintură, 
un hiat, ci urmează o linie dreaptă, con- 
tinuă, ascendentă de slujitor al Cuvîntului 
Imi Dumnezeu, întîi în ipostaza de preot 
teolog şi apoi în aceea de arhiereu teolog, 
fiindcă în Ortodoxie teologia este o funcţie 
esențială a Bisericii, fără să fie despărțite. 
Grijile multe administrative ale Mitropoliei, 
diferitele misiuni în ţară sau străinătate nu 
au micșorat misiunea sa de vestitor şi în- 
dreptător al credinței, ci au făcut săi se 
îmbogăţească conţinutul și să-i lărgească 
aria de răspîndire. 

Înalt Prea Sfinţia Sa a înţeles de la înce- 
put că între îndatoririle de căpetenie ale 
teologului şi ierarbului, deopotrivă, este aceea 
de a vesti Evanghelia mântuirii, de a fi 
tălmăcitor al tainelor dumnezeieşti, propovăduitor 
„Cu vreme şi fără vreme“ al adevărului. divin, 
paznic neadormit şi „îndreptător al credinţei“, cum 
atît de adecvat se arată aceasta în troparul Sf. 
Ierarh Nicolae. 


De altfel cînd îl pomenesc credincioşii pe ierarb, 
deci cînd se roagă întreaga Biserică pentru el, cer 
de la Dumnezeu să-i dăruiască deplină sănătate 
trupească şi sufletească spre a învăţa şi a îndrepta 
cuvîntul adevărului. 

Credincios acestei misiuni, care i s-a dat de Sus 
prin birotonirea întru arhiereu, Inalt Prea Sfin- 
țitul Mitropolit Nicolae a împlinit-o şi o împli- 
neşte cu dragoste și riună greu de egalat. Credem 
că nu este pentru el o bucurie mai mare şi O satis- 
facție mai deplină decît atunci cînd propovădu- 
ieşte Cuvintul lui Dumnezeu în faţa credincioșilor, 
cînd simte că le luminează mintea şi le încălzeşte 
inima, determinindu-i spre fapte bune spre slava 
lui Dumnezeu şi binele semenilor. 


Pe lingă alte însușiri pe care le are și prin care 
se face apropiat de oameni, Înalt Prea Sfinţia Sa 
este un predicator consacrat. Propovăduirea sa — 
scrisă sau orală — este directă, limpede, convin- 
gătoare şi plină de dinamism mobilizator. Cuvin- 
tările, articolele sale din Telegraful Român, pe 
care l-a condus timp de 19 ani; minunatele cate- 
beze pe care le publică în prezent sub titlul 
generic: „Credinţa noastră“ mi-l înfățișează nu 
numai ca pe un teolog înzestrat cu darul perspica- 


cităţii, ci şi ca pe un orator de seamă, ca pe un 
slujitor neobosit al Cuviîntului ui Dumnezeu. 
Desigur ar fi multe de spus despre scrisul şi 
propovăduirea permanentă a Înalt Prea Sfinţiei 
Sale, despre caracterul ei înnoitor, actual, în strînsă 
legătură cu problemele care îl frămintă pe 


credinciosul de azi. Noi ne mărginim să creionăm 
aici cîteva aspecte ale activităţii sale de „îndrep- 
tător al credinţei“. 

Mai întîi, propovăduirea sa este străbătută de 
un puternic „hristocentrism“. Nu este propovăduire 
— scrisă sau orală — în care Înalt Prea Sfinţia 


Sa să nu aducă în centrul ei pe lisus Hristos, 
Dumnezeu și om, în care şi prin care se rezolvă 
cele mai adinci frămîntări şi probleme spirituale 
ale credincioşilor. 

„Mie a viețui este Hristos“ (Filip. 1, 21), cum 
se intitulează programatic unul din studiile sale 
din tinerețe; sau „lisus Hristos şi viața morală 
a credincioșilor“, pot fi socotite ca punete de 
reper pentru strădania sa de a-l aduce pe 
Hristos în centrul vieții credincioșilor. Prin 
lisus Hristos ajungem la Tatăl ceresc, prin 
lisus am dobindit mintuirea din păcat şi am 
dobindit viața veşnică. lisus Hristos este 
Răscumpărătorul şi Modelul vieţii noastre. 
Creștinul adevărat trăieşte cu Hristos şi în 
Hristos nu singur, individual, ci prin Biserică. 
Biserica este Trupul tainic al lui Hristos şi 
noi sîntem unii altora mădulare. Viaţa în 
Hristos se întreține prin credință, care nu este 
o teorie, ci o putere vie dată de Dumnezeu 
prin care credinciosul stă în permanentă €o- 
muniune cu Ziditorul său. 


Cuovintările sale arată puterea şi bineface- 
vile credinței, darurile ce le are credinciosul 
prin Sfintele Taine, dar în același timp ele 
previn pe credincios că există şi o credință 
vătăcită care nu mântuie, care se abate de la 
adevărurile descoperite de Dumnezeu şi pre- 
date de Biserică spre mintnirea noastră. În 
această latură Înalt Prea Sfinţia Sa se dove- 
dește un apărător al dreptei credinţe şi mn 
îndreptător al ei, după chipul Sfintului lerarb 
Nicolae patronul său. 


O altă caracteristică şi tematică a propo- 
văduirii Înalt Prea Sfinţiei Sale este caracte- 
rul optimist, plin de încredere în puterile spi- 
vituale ale omului. Omul în diferitele lui 
preocupări şi îndatoriri ce le are în viaţă este 
adeseori aşezat sub reflectorul cugetării şi 
propovăduirii sale. lisus Hristos s-a făcut om, 
ca să înnoiască firea omenească, să facă să 
se nască „omul cel nou“, omul desăvirșit, 
omul dezrobit de patimi, capabil să pună în valoare 
puterile lui spirituale. Demnitatea omului, valoarea 
Îmi, libertatea şi dragostea, grija pentru condiția 
umană în care este chemat să se afirme în zilele 
noastre sînt teme predilecte pe care Înalt Prea 
(Continuare în pag. 2) 


La aniversarea a 60 ani 


În anul acesta, la prăznuirea Sfîntului Ierarh 
Nicolae, Arhiepiscopul Mirei Lichiei, „îndreptător 
al credinţei“ și „chip al blindeţei“, se adaugă săr- 
bătorirea, de către clerul și credincioşii din Arhi- 
episcopia de Alba Iulia și Sibiu, a aniversării celor 
60 de ani ai altui „îndreptător al credinţei“ și „chip 
al blîndeţei“ și anume ai Arhipăstorului nostru, 
Î. P. S.Sa Dr. Nicolae Mladin. 

De pe culmea acestei aniversări, preţuitul nostru 
sărbătorit poate privi, cu împăcare sufletească, 
suișul continuu pe care l-a străbătut în acest răs- 
timp: ca fiu de miner hunedorean, din timpul unei 
copilării și adolescențe pline de lipsuri și privaţiuni 
la anii tinereţii, ca preot-profesor, care socotea ca 
misiune a vieţii sale altarul și catedra, amvonul și 
condeiul, și pînă la maturitatea bărbăţiei, cu încu- 
nunarea strădaniilor sale, ca ierarh şi conducător 
al destinelor Bisericii şi credincioşilor români din 
Transilvania. 


Meditînd, la acest sărbătoresc popas, asupra acti- 
vității și personalităţii Î. P.S. Sale, sufletul nostru 
se simte copleşit de cele mai pioase simțăminte de 
respect, devoțiune şi atașament, dar totodată şi 
răscolit de un noian de gînduri şi întrebări. 

Într-adevăr, cine ar putea cuprinde în cîteva 
rînduri rodnica și multipla activitate de profesor 
şi ierarh a î. P. S. Sale? Căci, a înşira nenumăratele 
titluri de studii, articole și conferințe de teologie 
morală şi pastorală, magistralele cuvîntări și pre- 
dici, mișcătoarele pastorale, îndemnurile la acţiunile 
patriotice. și obşteşti, contribuția cu cuvîntul şi cu 
scrisul la lupta pentru pace, aportul adus pe 
tărîmul vieţii ecumenice interne și externe, apolo- 
gia ideilor de libertate națională și dreptate socială, 
activitatea pentru consolidarea credinței strămoşeşti 
în sînul credincioşilor români, misiunile la românii 


(Continuare în pag. 2) 

Vizită frăţească 


La invitaţia Înalt Prea Sfințitului Mitropolit 
lustin al Moldovei și Sucevei, între 6 și 10 sep- 
tembrie a.c., înalt Prea Sfinţitul Mitropolit 
Nicolae al Ardealului, împreună cu P.S. Episcop- 
vicar Emilian Răşinăreanul și P.C. prof. Isidor 
Todoran, rectorul Institutului Teologic Universitar 
din Sibiu, au făcut o vizită în Arhiepiscopia Iași- 
lor şi Mitropolia Moldovei și Sucevei. 

Astfel, vineri, 6 septembrie 1974, oaspeţii tran- 
silvăneni au vizitat Mănăstirea Bistriţa, unde au 
lost întîmpinaţi de P.S. Episcop-vicar Adrian 
Botoșăneanul și starețul mănăstirii, P.C. arhim. 
Dionisie Velea. În aceeași zi, însoțiți de Î.P.S. 
Mitropolit Iustin al Moldovei și Sucevei, oaspeţii 
au vizitat Mănăstirea Agapia, unde a primit expli- 
caţii în legătură cu istoricul mănăstirii, cu pictura 
lui N. Grigorescu și cu viaţa duhovnicească din 
această mănăstire, din partea P. Cuv. Monabhii 
Macrina Toderuţ, locţiitoare de stareță. Aici 
Î.P.S. Mitropolit lustin a adresat oaspeţilor un 
cuvînt de bun venit, la care a răspuns Î.P.S. 
Mitropolit Nicolae al Ardealului. 


„,... Se-aude clopotul 
la schit“ 


Existente sau dispărute, oricum ar fi, urmele 
trecutului sînt urme neșterse. Altcum, n-am mai 
vorbi de ele... 

Într-o poiană încîntătoare de pe culmea mun- 
telui Plăișor (jud. Alba) — dupa ce i-au snopit 
în bătaie pe invadatorii turci pe Cimpul Piinii 
(oct. 1479) și i-au alungat din ţară — străbunii 
au durat o bisericuță de mulțumită. Pierită în 
volbura veacurilor, pe vatra ei a apărut în seco- 
lul 18 „o ţir de schit“, ca un grăunte de muştar, 
ctitorul lui e vrednicul călugăr luptător pentru 
„legea strămoșească“ și dreptate, Sofronie de la 
Cioara, canonizat (trecut în rîndul sfinților) în 
oct. 1955. Vieţuitorii schitului împărtăşeau acolo 
„învăţătură de pomeană“, gratuită, copilașilor de 
prin împrejurimi. 

În schimnicia lui Sofronie pătrundeau mereu 
ştiri înfricoșătoare despre năpăstuirile la care ro- 
mânii ortodocși din Iransilvania erau supuşi cu 
cruzime de stăpînirea habsburgică și de vlădicii 
uniți de la Blaj. Urgia s-a abătut curînd și asupra 
acestei pașnice așezări călugărești; cătane împără- 
eşti l-au „spart“ (demolat) și l-au nimicit. 
Sofronie a încins atunci sabia întru apărarea cre- 
dinței din străbuni şi a dreptului la viață pe care 
opresorii vremii îl refuzau celor de un neam cu 
el. Doi ani de zile — sprijinit de credincioși — 
Sofronie a fost stiptbul necontestat al sudului 
Transilvaniei. Guvernul împilator tremura la auzul 
lui, iar vlădica Petru Pavel Aaron s-a refugiat 
de la Blaj la Sibiu. 

Pe vatra schitului pierit din „mila“ chesaro- 
crăiască a Mariei Terezia, osîrdia localnicilor — 
stirnită la treabă de inimosul preot Constantin 
Oancea, din Cioara, mutat și el întru odihna cea 
fericită — a ridicat un alt schit, care pomenește 
peste ani și peste vremi de necazuri care au fost 
şi de vrednicii românești care nu se dau uitării. 
Așa a luar ființă schitul Afteia. 

Într-acolo a sîrguit — din încredințarea Arhi- 
păstorului Bisericii ardelene, Î.P.S. Mitropolit 
Nicolae Mladin — înspre seara zilei de 20 mai 
a.c., cu însoțitorii de rigoare, vlădica tînăr și 
inimos de la Sibiu, Prea Sfinţitul Episcop-vicar 
Emilian Birdaș Rășinăreanul, săvîrşind cele rîn- 
duite de pravila bisericească ortodoxă atît pentru 
ruga de seară a vecerniei cît şi pentru liturghia 
ia ie de a doua zi. 

Valuri de credincioși în costume „naţionale“ 
s-au urnit cete-cete din așezările lor de pe culmi 
şi văi spre a evoca în rugi anume întocmite pe 
sfîntul cuviosul mărturisitor Sofronie și pe bravii 
din preajma lui, care „sub puterea Ierusalimului 
stînd“, au adeverit că nu ne trebuie întocmiri din- 
afara pămîntului străbun cîtă vreme le avem pe 
ale noastre. 

Rugile acestea — cuprinse în Acatistul închinat 
luptătorilor pentru Lege și dreptate socială, pe 
care Biserica Ortodoxă Română i-a trecut în rîn- 
durile sfinților, canonizîndu-i în anul 1955 — vor 
răsuna periodic, de-acum încolo, nu numai la 
Afteia ci și la Săliște și în alte locuri ale păti- 
mirilor lor. 

Rîvna spre luminare a minţii, pe care o susținea 
școala lui Sofronie așa cum se putea — și cât s-a 
putut — astăzi este stimulată și alimentată de 
aşezămintele înaintate ale vieţii înnoite pe care o 
trăiește întregul nostru popor, ctitor și beneficiar 
al civilizației și culturii socialiste. 


Gr. M. 


După masă, înalții oaspeţi au vizitat Mănăstirea 
Văratec, unde au fost primiţi de P.C. stareță 
Nazaria Niţă. Și aici, cei doi înalţi ierarhi au 
rostit cuvintări ocazionale, arătînd legăturile cul- 
turale şi bisericești de totdeauna dintre Transil- 
silvania şi Moldova. 

În 7 septembrie a.c., înalții oaspeţi au vizitat 
Mănăstirea Sihăstria, cu care ocazie Î. P. S. Mitro- 
polit lustin a făcut o prezentare a obștii călugă- 
reşti și a vieţii duhovnicești din această mănăs- 
uire, iar Î.P.S. Mitropolit Nicolae a rostit un 
scurt cuvînt despre viaţa monahală în actualitate. 

În drum spre Mănăstirea Neamţ, a fost vizi- 
tată Mănăstirea Secu, aflată în restaurare capi- 
tală, precum și valoroasa colecție de obiecte bise- 
riceşti de aici. 

La Seminarul Teologic de la Mănăstirea Neamţ, 
oaspeţii și însoțitorii au fost primiţi de P.C. 
Constantin Sîrbu, directorul Seminarului și de 
corpul profesoral al școlii. După vizitarea clă- 
dirilor școlii și a vechii ctitorii mușatine, biserica 
Înălţării Domnului, ca și a bibliotecii și a colecţiei 
de obiecte bisericești, oaspeţii s-au întors la Iași, 
vizitind în trecere reședința Episcopiei Romanului 
şi. Hușilor. 

În ziua de 8 septembrie a. c., la orele 10 (praz- 
nicul Naşterii Maicii Domnului),î. P. S. Mitropo- 
liţi Iustin al Moldovei și Sucevei și Nicolae al 
Ardealului, P.S. Episcopi-vicari Adrian Botoșă- 
neanul şi Emilian Răşinăreanul, înconjurați de un 
sobor de preoți și diaconi, au slujit Sf. Liturghie 
în Catedrala mitropolitană. La sfîrşitul Sf. Litur- 
ghii, Î. P.S. Mitropolit Iustin al Moldovei şi Su- 
cevei a rostit o cuvîntare, arătînd semnificaţia 
acestei sărbători. În continuare Î. P. S. Sa a arătat 
că în Biserica noastră este un obicei ca ierarhii 
să se întilnească şi să slujească împreună — 
aceasta explică prezenţa la acest praznic al Înal- 
ților oaspeţi transilvăneni, în frunte cu Î.P.S. 
Mitropolit Nicolae al Ardealului, prilej de mare 
bucurie pentru ierarhii, clerul și poporul drept- 
credincios din Arhiepiscopia Iașilor. 

Subliniind contribuția Bisericii Ortodoxe Ro- 
mâne în decursul veacurilor la făurirea și men- 
ţinerea unităţii noastre naţionale, Î.P.S. Mitro- 
poli Iustin a mulțumit reprezentanţilor Bisericii 
Ortodoxe transilvănene, care prin vizita și îm- 
preună-slujirea de astăzi, au prilejuit mare bucurie 
clerului și poporului drepteredincios de pe melea- 
gurile moldovene. 

Mulţumind Î.P.S. Mitropolir lustin pentru 
invitația și primirea făcută, I.P.S. Mitropolit 
Nicolae al Ardealului și-a exprimat bucuria că 
Înttistătătorul Bisericii ort. rom. din Moldova, Î.P.S. 
Mitropolit lustin și-a început activitatea de arhi- 
păstor ca Mitropolit la Sibiu, unde, deși a star 
numai un an, a lăsat urme neşterse în sufletele 
clerului și credincioşilor din Mitropolia Ardealu- 
lui. Amintind că unitatea de limbă a poporului 
nostru a făcut ca „vechile cazanii“ să circule în 
toate ţările locuite de români, Î.P.S.Sa a sub- 
liniar că forţa poporului nostru a fost și în trecut 
şi va îi şi în viitor unitatea lui, de care se leagă 
astăzi făurirea unei societăți noi, în care predo- 
mină dragostea, pacea și omenia, trăsături de bază 
ale poporului nostru, care i-au adus un înalt 
presugiu în lume. i. P.S. Sa a încheiat, exprimînd 
dorinţa vie a tuturor de a păstra și întări uni- 
tatea noastră religioasă și naţională, fiind toți 
una în dragostea față de glia strămoșească, faţă 
de Biserică și faţă de Patrie. 

În după-amiaza aceleași zile, înalții oaspeţi au 
vizitat Centrul eparhial din lași, biserica Sf. 
Gheorghe, biserica Sf. Trei Ierarhi, biserica Golia, 
biserica Galata, mănăstirea Cetăţuia, schitul Bu- 
cium și cartierul universitar din dealul Copoului. 

În 9 septembrie a.c., oaspeţii conduși de P.S. 
Episcop-vicar Adrian Botoșăneanul, au plecat spre 
județul Suceava, vizitind în drum bisericile monu- 
mente istorice din Hirlău și Botoșani. La Suceava, 
au vizitat Mănăstirea „Sf. loan cel Nou“, iar după 
masă au plecat la Rădăuţi, unde au vizitat bise- 
rica Sf. Nicolae, vechea necropolă domnească a 
Bogdăneștilor. După aceasta au vizitat Mănăstirile 
Suceviţa și Moldoviţa. 

Marţi, 10 septembrie, după ce au vizitat bise- 
rica Voroneţ, Î.P. S. Mitropolit Nicolae al Ardea- 
lului şi însoțitorii şi-au continuat drumul de 
reîntoarcere la Sibiu, cu sufletele încărcate de im- 
presii de neuitat, privind minunatele plaiuri și 
ctitorii moldovene ca și importantele şi multiplele 
realizări din Arhiepiscopia Iaşilor. 

Această vizită va rămîne înscrisă ca un moment 
însemnat în strădaniile comune, închinate unităţii 
noastre bisericești și naţionale, ca un simbol al 
legăturilor şi dragostei frăţeşti existente totdeauna 
între fiii aceluiaşi popor, ce vieţuiește de o parte 
şi de alta a Carpaţilor. R. 

Îndreptător credinţei 


(Urmare din pag. 1) 


Sfinţia Sa le înfăţişează în scrisul şi cuvântările 
sale, în lumina învăţăturii creştine. De aceea pre- 
dicile sale au un caracter social, un caracter prim 
care îl ajută pe credincios să fie un factor pozitiv 
în societate. „Omul, zice Înalt Prea Sjinţia Sa, 
este ca un pisc în care se întîlnesc lumea materială 
și biologică cu lumea spirituală. De aceea există o 
solidaritate între om şi matură, o legătură strînsă 
indisolubilă ... Dar omul e şi stăpînul naturii, o 
fiinţă activă care stăpîneşte natura şi o transformă.“ 
Valoarea şi superioritatea Îui stă în aceea că el are 
suflet, are rațiune prin care cunoaște Adevărul, are 
sentiment prin care poate alege şi sesiza binele şi 
frumosul şi are voință prin care le poate realiza. 
În scrisul şi cuvîntănile sale sînt prezentate învăţă- 
turile creştine care îl ajută pe om să intre în comu- 
niune cu Dumnezeu, cu natura din jurul său şi cu 
semenii săi, 

În sfîrşit, dorim să amintim încă o latură a 
prana 0 sale: aceea din care reiese încrederea 
sa în puterea creatoare a fiilor poporului nostru, 
în mărețele idealuri şi realizări din Patria noastră 
in acest „timp de aur“ al înfloririi ei socialiste. 

Înalt Prea Sfinţitul se dovedeşte de fiecare dată, 
cind ia cuvintul sau aşterne pe hirtie gindurile 
sale, un înflăcărat şi luminat patriot. 

Cunoscător deplin al trecutului poporului român 
şi al trecutului Bisericii Ortodoxe Române — mai 
ales al aceleia din Transilvania — asupra căreia 
a scris studii temeinice — s-a manifestat ca un 
fervent susținător al fidelității Bisericii strămoşeşti 
faţă de viaţa poporului nostru în toate timpurile. 
Ca una care l-a mingiiat şi sprijinit să-şi realizeze 
măreţele idealuri de libertate socială şi naţională, 
în vremurile de asuprire prin care a trecut, Bise- 
vica este înfățișată şi azi în propovăduirea Înalt 
Prea Sfinţitului Mitropolit ca sprijinătoare şi ves- 
titoare ale măreţelor idealuri de independență şi 
suveranitate, de înălțare spre noi culmi de cultură 
şi civilizaţie a poporului nostru. 

Am înfățișat în aceste puţine rînduri cîteva din 
articulațiile principale ale bogatei activităţi de slu- 
jitor al Cuvintului lui Dumnezeu, a Înalt Prea 
Sfinţitului Mitropolit Nicolae, ca pe un omagiu 
din partea credincioșilor care se împărtășesc, de 
fiecare dată, din cuvîntul său înaripat şi ziditor 


de suflete. 
1 VASILE 
Episcopul Oradiei 


La aniversarea a 60 ani 


(Urmare din pag. 1) 


din U.S.A. şi Canada, difuzarea teologiei româneşti 
peste hotare etc., etc., ar însemna puţin lucru. 

Mai hotăritoare ni se pare în inițierea, conduce- 
rea și călăuzirea acestor binecuvîntate activităţi, 
însăși personalitatea Î.P.S. Sale. În această pri- 
vinţă, ne-am opri, în acest moment festiv, asupra 
unui amănunt caracteristic, legat de personalitatea 
Î. P.S. Sale, de chipul său trupesc, oglindă a sufle- 
tului său. 

Evocînd zilele și nopţile de studii și meditații, 
chemările de dascăl și propovăduitor, precum şi 
înaltele sarcini de conducător şi îndrumător al celor 
încredinţaţi arhipăstoririi sale, chipul î. P.S. Mitro- 
polir Nicolae pare a păstra mereu aceeași pecete: de 
la privirea gravă-serioasă a bărbatului conștient de 
răspunderea care-l stăpîneşte, la voioşia senină a 
celui care se bizuie pe ajutorul haric al lui Dum- 
nezeu și pe robustețea morală a păstoriților săi. 
Acest chip întruchipează parcă o chemare stărui- 
toare la desăvârşire morală, proprie și a semenilor. 
Este privirea severă dar și înduioșată a păstorului, 
care veghează cu înțelepciune,cu purtarede grijă, dar 
cu hotărîre nestrămutată, asupra sufletelor noastre. 

Privirea Î. P. S. Sale ne descoperă o nemărginită 
iubire de oameni, o blîndeţe îngerească, plină de 
îngăduire şi înţelegere. Însă, în cumpăna acestei 

riviri, ghicim şi chemarea la urmarea lui Hristos, 
a împlinirea voii lui Dumnezeu şi a îndatoririlor 
noastre ca fii credincioși ai patriei noastre. 

Privirea Î.P.S. Sale cucereşte, mobilizează și 
odihnește; ne cheamă să-i răspundem, să-l încon- 
jurăm cu toată căldura şi ascultarea noastră. 

La sărbătorirea Î. P. S. Sale, am dori ca o mo- 
destă mărturie a atașamentului nostru să o exprime 
darul pe care i-l aducem, un panou sculptat, care 
înfățișează în chip plastic sinteza vieții religioase 
şi bisericeşti a Transilvaniei, idee scumpă Î.P.S. 
Sale şi nouă tuturor, precum și sincera noastră 
urare: Întru mulți ani Înalt Prea Sfinţite Părinte 
Mitropolit ! 


1 EMILIAN RĂȘINĂREANUL 


Episcop-vicar 

“O pagină specială de lumină 
din anul 1974 


Sub cerul minunat al Patriei, în faţa întregului 
popor român, a răsunat măreț în anul pe care-l 
incheiem, spre toate cele patru zări, jurămintul 
primului bărbat al ţării, noul ales Preşedinte al 
Republicii Socialiste România, Domnul Nicolae 
Ceauşescu. 

Jur, a răsunat cutremurător, în primul rind să 
sIujesc cu credință Patria. Aceasta înseamnă bună- 
stare pentru țară, pentru popor, pentru prezent, 
pentru viitor. 

Jur, a văsunat în al doilea rind cuvintul pri- 
mului cetățean al Republicii, să respect și să apăr 
Constituţia şi legile, ţării. Aceasta înseamnă liber- 
tate de conștiință şi de gînd. 

Jur, a răsunat în al treilea rînd cuvintul Dom- 
uwlui Nicolae Ceaușescu să promovez neabătut 
politica externă de prietenie. Aceasta înseamnă: 
Pace; Pace între popoare; pace cu cei din apro- 
piere, pace cu cei de departe, pace în toată lumea. 

Jur, a rostit Președintele în al patrulea rind, 
că-mi voi face întotdeauna datoria cu cinste și 
devotament. Acest jurămînt înseamnă: Dreptate, 
dreptate adevărată, pe. care Preşedintele Nicolae 
Ceaușescu a trăit-o, a simţit-o şi a- purtat-o cu 
sine. 

Un om drept, dublat de omul înţelept şi bun, 
e nevoie să se afle în orice loc de răspundere şi 
mai ales în locul de cea mai mare răspundere, 
care se află acolo la conducerea unui Stat. 


Republica Socialistă România e mindră şi e 
fericită că are în fruntea ei un .astfel de om, 
omul visat întotdeauna de popoare. 

Președintele ţării noastre poartă această întreită 
cunună: De om drept, bun şi înţelept. De aceea 
alegerea lui în funcţia de Preşedinte al Repu- 
blicii a făcut să se reverse peste ţară, în momentul 
solemn al alegerii Domniei Sale, o răsuflare de 
bucurie, de ușurare, de încredere în viitor şi de 
linişte pentru prezent. 


1 JUSTINIAN MARAMUREȘANUL 


Episcop-vicar 


Informaţii interortodoxe și ecumeniste 


O La invitația Prea Fericitului Părinte Patriarh 
Justinian între 4—8 iunie 1974 a avur loc la 
Mănăstirea Cernica de lingă București o Consul- 
taţie interortodoxă, cu tema: „Maărturisirea lui 
Hristos astăzi“, organizată de Comisia „Misiune 
şi Evanghelizare“ a Consiliului Ecumenic al Bise- 
ricilor. 

La Consultaţie au participat ierarhi și teologi 
din Patriarhia Ecumenică, Patriarhia Alexandriei, 
Pariarhia Antiohiei, Patriarhia Ierusalimului, Bise- 
rica Ortodoxă Rusă, Biserica Ortodoxă Sirbă, 
Biserica Ortodoxă Română, Biserica Ortodoxă 
Bulgară, Biserica Ortodoxă din Cipru, Biserica 
Ortodoxă din Grecia, Biserica Ortodoxă din 
Polonia, Biserica Ortodoxă din Finlanda, precum 
și din Biserica Armeană şi din Biserica Siriană 
din India de Sud. 

Lucrările Conferinţei s-au deschis printr-un 
Te-Deum, oficiat de un sobor de slujitori în frunte 
cu P.S. Episcop Dr. Antonie Ploieșteanul, vicar 
patriarhal, în prezenţa Î.P.S. Mitropolit Justin 
al Moldovei și Sucevei și a P.S. Roman Ialomi- 
țeanul, Episcop-vicar al Arhiepiscopiei Bucureș- 
tilor. 

În numele Prea Fericitului Patriarh Justinian, 
Î.P.S. Mitropolit Justin a salutat pe participanţi 
exprimînd bucuria Bisericii Ortodoxe Române de 
a fi găzduit această consultaţie la Bucureşti. A 
răspuns Past. Dr. Emilio Castro, directorul Co- 
misiei „Misiune și Evanghelizare“ a Consiliului 
Ecumenic al Bisericilor care, după ce a adus vii 
mulţumiri Bisericii Ortodoxe Române pentru găz- 
duirea Consultaţiei, și-a exprimat speranța că 
aceasta va aduce o contribuţie importantă la pre- 
gătirea temei celei de a V-a Adunări Generale a 
Consiliului Ecumenic al Bisericilor, care va avea 
loc la Djakarta în 1975. 


O in 6 iunic, ziua întronizării Prea Fericitului 
Părinte Patriarh Justinian de înttistătător al Bise- 
ricii Ortodoxe Române, oaspeţii au luat parte la 
un Te-Deum oficiat în Catedrala Patriarhală. În 
aceeași zi, Patriarhia Bisericii Ortodoxe Române 
a oferit o masă oficială în cinstea participanţilor 
la Conferinţă. 

Între 8—10 iunie, la invitația Î.P.S. Mitro- 
polir Iustin al Moldovei și Sucevei, delegaţii 
străini au făcut o excursie în Nordul Moldovei, 
vizitînd mănăstirile: Agapia, Neamţ, Humor, Vo- 
roneţ, Suceviţa, Moldoviţa şi Dragomirna, precum 
şi bisericile monumente istorice din Iași, Rădăuți 
şi Suceava. 


e între $ şi 15 iulie 1974, o delegaţie a Bise- 
ricii Ortodoxe Române, compusă din: Î.P.S. 
Mitropolit Iustin al Moldovei și Sucevei, Î.P.S. 
Mitropolit Teoctist al Olteniei, P. S. Episcop An- 
ronie Ploieșteanul, vicar patriarhal, și P.C. pr. 
Vasile Costin, ca interpret, a făcut o vizită la 
Patriarhia Ecumenică din Constantinopol. 

La 9 iulie, delegaţia Bisericii Ortodoxe Române 
a fost primită în catedrala patriarhală din Fanar. 
Apoi a avut loc primirea oficială la Sanctitatea 
Sa, Patriarhul Ecumenic, Dimitrios I, în prezența 
tuturor membrilor Sfîntului Sinod al Patriarhiei 
Ecumenice. Au rostit cuvîntări Sanctitatea Sa Pa- 
triarhul Dimitrios I şi Î.P.S. Mitropolit Iustin. 
În aceeași zi, delegația Bisericii noastre, însoţită 
de Î.P.S. Mitropolit Meliton al Calcedonului, a 
fost primită de prefectul guvernator al orașului 
Istambul. 


La 10 iulie, delegaţia Bisericii Ortodoxe Române 
a Vizitat aşezămintele patriarhale din insula 


Halki fiind primită de șase mitropoliți și profe- 
sori de teologie. 

În 11 iunie, s-a săvirșit Sfinta Liturghie în 
Catedrala Patriarhală din Istambul de către mem- 
brii delegaţiei B.O.R. şi un număr similar de 
ierarhi ai Patriarhiei Ecumenice. După slujbă, 
Î. P.S. Mitropolit Meliton al Calcedonului a rostit 
un cuvînt de bun-venit, la care a răspuns Î.P.S. 
Mitropolit Iustin al Sucevei. A urmat o masă 


oficială oferită de Sanctitarea Sa Patriarhul Di- 


mitrios I, care a toastat pentru Prea Fericitul 
Patriarh Justinian, pentru Domnul Nicolae 
Ceaușescu, Președintele României, și pentru poporul 
român. Din partea delegaţiei române a toastat 
Î.P.S. Mitropolit Iustin. 

La 12 iulie, au avut loc convorbiri oficiale între 
delegațiile celor două Biserici. Patriarhia Ecume- 
nică a fost reprezentată de Î.P.S. Mitropolit 
Meliton al Calcedonului, Președintele Comisiei 
Panortodoxe, împreună cu patru mitropoliți, doi 
diaconi, secretari și profesorul Feliadis. 

La 13 şi 14 iulie, delegația Bisericii Ortodoxe 
Române a vizitat Smirna, Efesul și Pergamul. 

La 15 iulie, delegația noastră a făcut o ultimă 
vizită de rămas bun Sanctităţii Sale, Patriarhului 
Ecumenic Dimitrios I, care a oferit o recepţie de 
despărțire. 

În tot timpul vizitei, delegația Bisericii Orto- 
doxe Române s-a bucurat de o atenţie deosebită 
din partea Patriarhiei Ecumenice. 

În discuţiile avute cu acest prilej s-au făcut 
dese referiri la ecourile pozitive pe care le trezesc 
în lumea creștină realizările Bisericii noastre şi 
relațiile dintre Biserică şi Stat în România și s-au 
evocat bunele relaţii din trecut și generozitatea 
românească, în decursul istoriei, față de Patriarhia 
Ecumenică. 

La sfîrșitul convorbirilor oficiale, delegațiile 
celor două Biserici au alcătuit şi dat publicităţii 
un Comunicat Comun. 

După întoarcerea delegației Bisericii Ortodoxe 
Române la București, Sanctitatea Sa Patriarhul 
Ecumenic Dimitrios ], a trimis Prea Fericitului 
Părinte Patriarh Justinian o scrisoare în care a men- 
ționat rezultatele îmbucurătoare ale acestei vizite. 

La rîndul său, P.F. Patriarh Justinian a trimis 
Sanctităţii Sale Patriarhului Ecumenic Dimitrios 1 
scrisoare de răspuns. 


O Cu ocazia deschiderii la Bucureşti a Confe- 
rinţei Mondiale a Populaţiei s-a săvîrșit Duminică, 
18 august 1974, ora 17,30, în biserica Sfîntul Elef- 
terie un serviciu religios ecumenic pentru partici- 
panţii creștini la această întrunire. 

Î.P.S. Mitropolit Nicolae al Banatului, îm- 
preună cu P.C. Consilier patriarhal Dumitru 
Soare, cu preoţii slujitori ai bisericii Sf. Elefterie 
şi cu doi diaconi de la Catedrala patriarhală au 
săvîrșit un Te-Deum la care au participat 60—70 
delegaţi creștini, la Conferinţa Mondială a Popu- 
laţiei, alături de credincioși aparținînd parohiei 
respective. 

Printre participanți se aflau past. Dr. Paul 
Abrecht, directorul Comisiei Biserică și Societate 
a C.E.B., Mgr. Eduard Gagneau (Canada) și rev. 
Henry de Riedmatrten O.P., reprezentanţii Vati- 
canului la Conferinţă, ca și delegați ai Conferinţei 
Creștine pentru Pace. 

La Te-Deum a asistat și delegația Bisericii Vechi- 
lor Catolici din Elveţia, aflată în vizită în ţara 
noastră, condusă de P.S. Episcop Leon Gaurhier 
şi însoţită de P.S. Episcop-vicar Roman Ialomi- 
țeanul. 

După terminarea 'Te-Deumului, Î.P.S. Mitro- 
polit Nicolae al Banatului a rostit un cuvînt de 
salut în limba franceză, arătînd bucuria poporului 
român de a găzdui la București Conferința Mon- 
dială a A, see şi, paralel, Tribuna Populaţiei, 
precum și bucuria Bisericii Ortodoxe Române și 
a tuturor cultelor religioase din România pentru 
această manifestare organizată de O.N.U. în ca- 
drul „Anului Mondial al Populaţiei“. Din partea 
C.E.B. a răspuns Dr. Richard Fazelay (S.U.A.). 


Cezar Vasiliu 


„Ulrmează-mi!“ 


Matei 9, 9 


Despre Sf. Ap. Matei citim în Evanghelia care-i 
poartă numele: „Apoi trecînd lisus de acolo, a 
văzut șezînd la vamă un om care se numea Matei 
şi i-a zis: Urmează-mi. Și acela s-a sculat și i-a 
urmat“ (Matei 9, 9). 

Cine era Matei? Spre deosebire de primii patru 
ucenici aleși de Domnul, Petru și Andrei, lacob 
şi loan, oameni săraci și simpli, cu puţină învăță- 
tură cîtă puteau avea niște pescari, Matei avea 
o bună stare materială și cunoștințe mai multe. 
Matei era vameș, adică stringător de dări. Pe 
atunci vameșul nu era ceea ce știm că este un 
funcţionar de azi, care încasează impozitele fixate 
de stat și le varsă statului. În vremea aceea și în 
alte locuri, vameșul era cel care stabilea pentru 
fiecare cetăţean, după socotinţa lui, ce impozite 
va plăti și din ele își păstra pentru sine cît soco- 
tea că poate opri, iar statului îi dădea o sumă 
potrivită cu mărimea teritoriului în care strîngea 
dările, Astfel vameșii făceau mari nedreptăţi, erau 
temuţi şi nu se bucurau de prețuirea nimănui. Spre 
mirarea tuturor celor din jurul său, Mîntuitorul 
s-a adresat unuia din acești vameşi și i-a zis: 
„Urmează-mi !“ El îl cheamă pe vameșul Matei de 
la o slujbă la o altă slujbă și anume la aceea de 
apostol. 

Pentru iudei fapta Mîntuitorului. este de neînțe- 
les, deoarece ei considerau că vameșii sînt niște 
suflete pierdute, cu neputinţă de îndreptat, care 
meritau a fi osîndiți și nimic altceva. Poate că şi 
pentru unii dintre noi, alegerea aceasta a lui 
Marei este greu de înţeles. Dar între ceea ce 
înțeleg acești creștini și ceea ce cunoștea Mîntui- 
torul, ca Dumnezeu, despre cei din jurul Său, deo- 
sebirea este cît se poate de mare. Mai întîi, Dom- 
nul Hristos cunoștea păcatele cele mari ale lui 
Matei vameșul. Dar, cu privirile Lui care merg 
dincolo de ce se vede în afară și ajung în tainele 
sufletelor, Domnul vede în Matei o anumită zdro- 
bire sufletească, o stare de căință pentru nedreptă- 
țile lui, simte mărinimia sufletului lui Matei. Cu 
alte cuvinte, lisus vede în inima lui Matei vameșul, 
un ogor bun a primi sămînţa cuvîntului lui Dum- 
nezeu și gata a da roade. De aceea îi zice simplu: 
„Urmează-mi“. Nu avea nici o însemnătate că 
semenii lui Matei îl osîndeau. Domnul nu găsește 
în sufletul acestui vameș o stare de trufie și îm- 
pietrire, de prefăcătorie sau viclenie. Dacă el ar 
fi fost așa, nu i-ar mai fi încredințat o slujire 
sfîntă în locul celei pe care a avut-o. Spre deo- 
sebire de roți cei din jur, Mîntuitorul află în 
Matei un duh de smerenie pe care fariseii, cărtu- 
rarii şi învățătorii de lege nu-l aveau. Pe aceşti 
slujitori ai lui Dumnezeu, legaţi sufletește mai 
mult de litera decît de duhul legii vechi, de împli- 
nirea în afară a formelor religioase, fără a pune 
în ele dragoste adevărată de Dumnezeu, lisus nu-i 
cheamă pe nici unul la treapta apostoliei. Dar El 
nici nu îndepărtează pe nimeni de la Împărăţia 
Sa. El este plin de milostivire. Pe vameșul Matei 
îl cheamă la slujba cea sfîntă tot dintr-un simță- 
mînt de adîncă milostivire. Această latură a inimii 
Mîntuitorului o înţelegem din cuvintele Sale spuse 
cu alt prilej: „N-am venit să chem pe cei drepți, 
ci pe cei păcătoși...“. Cuvîntul „drept“ se referă 
aici la acei slujitori grijulii ai legii vechi care 
erau însă lipsiţi de căldura evlaviei. Prin cuvîntul 
„păcătoşi“, Domnul îi numește pe iudeii care l-au 
supărat pe Dumnezeu cu păcatele lor, dar s-au 
lăsat de ele și au luat hotărîrea să se îndrepte. 
Mila Sa dumnezeiască, Miîntuitorul o exprimă 
chemînd la Sine pe cei păcătoşi, între care era 
şi Matei vameșul şi care va deveni Apostol al 
Domnului. 

Această întîmplare este cît se poate de semni- 
ficativă pentru viața noastră creștinească. Ea ne 
arată că oricît de decăzut ar fi cineva din punct 
de vedere moral, oricît de netrebnic ar fi, totuși 
poartă în sine o licărire de bine cu ajutorul căreia 
şi al Părintelui ceresc, poate răspunde chemării 
Mîntuitorului lisus Hristos, la îndreptare, atunci 
cînd E ne zice asemenea lui Matei: „Urmează-mi !“ 

Așadar, nici unuia dintre noi, care ascultă che- 
marea Domnului și părăsește păcatul, calea sluiirii 
lui Dumnezeu și a oamenilor nu-i este închisă. 


Pr. prof. Anatolie Zarea 

TELEGRAFUL ROMÂN 


Rugăciunile pentru morți (Îl) 


În articolul precedent, am arătat că rugăciunile 
pentru morţi se încadrează corect în învăţătura 
şi prăctica Bisericii Ortodoxe, avînd clare şi puter- 
nice temeiuri în Sf. Scriptură. Cu toate acestea, 
sînt unii credincioși creștini care tăgăduiesc în- 
dreptăţirea și corectitudinea rugăciunilor pentru 
morţi. De aceea, în cele ce urmează vom prezenta 
obiecțiunile principale pe care le ridică acești cre- 
dincioşi creștini împotriva rugăciunilor pentru 
morți (după Prot. Dr. P. Deheleanu: Manual de 
sectologie, Arad 1948, p. 221—225) și răspunsul 
ortodox la aceste obiecțiuni. 


Invocînd textele privitoare la judecata de apoi 
şi în special textul de la II Cor. 5, 10: „Pentru 
că noi toţi trebuie să ne înfăţişăm înaintea jude- 
căţii lui Hristos, ca să ia fiecare după cele ce a 
făcut prin trup, ori bine, ori rău“ —, credincioşii 
creştini care se ridică împotriva rugăciunilor pen- 
tru morți susțin că este exclusă posibilitatea inter- 
venţiei din partea celor vii pentru cei morţi, întru- 
cît Dumnezeu va judeca pe fiecare după dreptate, 
dînd fiecăruia răsplata sau pedeapsa cuvenită după 
faptele sale. Pe de altă parte, o judecată făcută 
pe baza intervenţiei altora n-ar mai fi după drep- 
tate, 


Or, şi după învăţătura Bisericii noastre fiecare 
va primi răsplata sau pedeapsa după faptele sale. 
Dar de aici nu rezultă că ar fi cu totul excluse 
îndreptățirea şi folosul rugăciunilor celor vii pen- 
tru cei morţi. Dovadă în acest sens este și faptul 
că la creştinii din Corint se practica — pe vremea 
Sf. Apostol Pavel — obiceiul ca unii să se boteze 
în locul unor rudenii sau prieteni de ai lor care 
au murit fără să fie botezați. Deci, practicau aşa- 
numitul „botez substitutoriu“ în nădejdea că în felul 
acesta vor scăpa pe respectivii de chinurile veş- 
nice, sau cel puţin le vor ușura starea din viaţa 
de dincolo. Din textul de la I Cor. 15, 29, rezultă 
că Sf. Apostol Pavel nu dezaprobă acest obicei, 
ceea ce arată că Apostolul neamurilor recunoaște 
posibilitatea celor vii de a interveni — prin rugă- 
ciuni — la Dumnezeu pentru cei morți. De ase- 
menea, Sf Apostol Pavel susține — în mod direct 
sau numai indirect — posibilitatea celor vii de a 
interveni la Dumnezeu pentru cei morţi (a se ve- 
dea în acest sens: Rom. 14, 7—9; Efes. 1, 9—10; 
Filip. 2, 10—11; Efes, 6, 18—19; 1 Tim. 2,4; 
I Cor. 13, 8.13). 


Un alt text, pe care încearcă unii credincioşi 
creştini să-și întemeieze poziţia lor de respingere 
a rugăciunilor pentru morţi, este cel de la Iere- 
mia 17, 5: „Așa zice Domnul: Blestemat fie omul 
care se încrede în om și își face sprijin din trup 
omenesc și a cărui inimă se depărtează de Dom- 
nul.“ Pe acesta ei îl interpretează în felul urmă- 
tor: Fără îndoială, Dumnezeu osîndeşte aspru pe 
cei ce se bizuiesc pe intervenţia altor oameni în 
favorul mîntuirii lor. 


Dar interpretarea aceasta nu este nici pe departe 
justă, căci în acest text sînt osîndiți numai acei 
oameni care — fiind îndepărtați cu inima de 
Dumnezeu („a cărui inimă se depărtează de Dom- 
nul“) — își pun nădejdea mîntuirii exclusiv în 
ajutorul de la oameni şi nu în ajutorul de la 
Dumnezeu. De aceea, ei și merită toată osînda 
din partea lui Dumnezeu. Rezultă, deci, că în 
acest text nu sînt osîndiți și acei oameni care 
aşteaptă de la semenii lor mijlociri pentru ei în 
faţa lui Dumnezeu. 


Dacă textul acesta n-ar avea înţelesul precizat 
de noi mai sus, ar însemna atunci că ar trebui să 
socotim căzut sub această osîndă și pe Apostolul 
neamurilor, care — după cum am văzut în 
articolul precedent — cere de la credincioşii săi 
să facă rugăciuni către Dumnezeu pentru el, după 
cum şi el însuși face rugăciuni pentru alţii și nădaj- 
duieşte în roadele acestor rugăciuni. 


Pe de altă parte, însuși Mintuitorul recomandă 
aceste rugăciuni pentru morţi prin cuvinte și în- 
demnuri ca acestea: „Și orice veţi cere întru 
numele meu, aceea voi face... Dacă veţi cere 
ceva în numele meu, eu voi face“ (loan 14, 
13—14). De asemenea: „Orice păcat şi orice hulă 
se va ierta oamenilor, dar hula împotriva Duhului 
Sfînt nu se va ierta. Celui care va zice cuvînt 
împotriva Fiului Omului, se va ierta lui; dar celui 
care va zice împotriva Duhului Sfînt, nu i se va 
ierta lui, nici în veacul acesta, nici în veacul ce 
va să fie“ (Matei 12, 31—32). De unde rezultă 
că alte păcate — decît cele împotriva Duhului 
Sfînt — pot fi iertare și în veacul viitor. Ceea 
ce însemnează că aceste cuvinte ale Mîntuitorului 

sînt un îndemn indirect către credincioși de a face 
cu osîrdie rugăciuni pentru cei morţi. 

În concluzie la adevărata interpretare a textului 
în discuţie, trebuie să subliniem: Este exclus ca 
în acest text invocat de creștini contrari rugăciu- 
nilor pentru morţi, să se nege posibilitatea, nece- 
sitatea şi folosul rugăciunilor făcute de cei vii 
pentru cei morți. Cu atît mai mult, cu cât în acest 
text este vorba despre cu totul altceva. 

Creștinii contrari rugăciunilor pentru morți se 
mai provoacă la următorul text biblic: „Şi iarăși 
a zis Domnul: Să nu intri în casa celor ce jelesc 
şi să nu te duci să plîngi şi să jelești cu ei... 
Şi vor muri cei mari și cei mici în pămîntul acesta 
şi nu vor fi îngropaţi şi după ei nimeni nu va 
plînge, nimeni nu-și va face tăieturi, nici se va 
tunde pentru ei. Nu se va fringe pentru ei piine 
de jale ca mîngiiere pentru cel mort; şi nu li 
se va da cupa mîngiierii ca să bea după tatăl 
lor şi după mama lor“ (Ieremia 16, 5—7). Pe 
acesta îl interpretează în sensul c-ar dovedi că 
rugăciunile pentru morți ar fi nefoloistoare și, deci, 
de prisos, pentru că nu dau nici un rezultat. 


Dar în textul acesta este vorba numai despre 
acei păcătoşi care s-au făcut vinovaţi de păcate 
grele; ceea ce însemnează că pentru morții mai 
puţin păcătoşi se poate frînge pîine întru pome- 
nirea lor. Acesta este sensul ce rezultă din lămu- 
rirea pe care ne-o dă contextul (vezi cu deosebire 
v. 10—13). Dacă textul n-ar avea acest înţeles, 
atunci ar rezulta din el că morţii n-ar trebui să 
fie îngropaţi, ceea ce nici contrarii rugăciunilor 
pentru morți nu admit. 

În fine, creștinii contrari rugăciunilor pentru 
morţi se mai provoacă la textul: „Că nu este 
întru moarte cel ce te pomenește pe tine. Şi în 
iad cine te va lăuda pe tine?“ (Ps. 6, 5). De aici 
ei desprind concluzia că sufletele celor morţi nu 
şi-ar mai păstra starea de conștiență, ci ar fi 
amorţite și inconștiente. În consecință, nici ele 
însele nu-și pot ajuta cu nimic și nici cei vii nu 
le-ar putea fi de vreun folos. 

Numai că în acest text nu este vorba despre 

ceea ce susțin contrarii rugăciunilor pentru morţi. 
Căci înţelesul corect al acestui text este următorul: 
Psalmistul cere ceva de la Dumnezeu pînă cînd 
este încă în viață, pentru că după moarte — zice 
el — nu se mai poate ruga și nici să ceară ceva 
de la Dumnezeu. Prin urmare, în acest text nu se 
tăgăduiește nemurirea sufletului și nici starea de 
conştiență a sufletelor celor ce au murit cu trupul. 
De asemenea, nu se tăgăduiește folosul rugăciu- 
nilor pentru morţi. 
„De altfel, nemurirea sufletului și starea lui de 
conştiență deplină după despărţirea lui de trup 
este mărturisită limpede în Sf. Scriptură (a se 
vedea în acest sens textele: Marcu 12, 27; Luca 
20, 34—38; 16, 22—24; Apoc. 4, 10—11; 5, 
3—14). 

În concluzie finală, obiecţiunile ridicate de către 
contrarii lor fiind neîntemeiate, rămîne că rugă- 
ciunile pentru morţi sînt justificate și folositoare. 


C. Sirbu 


A sosii iarna 


Cerul norii şi-a cernut 

Și zăpada a căzut 

Peste cîmpul îngheţat 

Peste codru, peste sat. 
Vintul rupe pomii goi, 
larna a sosit la noi; 

Dar cu iarna — vai ce bine — 
Sfintul Nicolae vine 

Și aduce la copii 

Daruri multe, bucurii. 

Deci, copiii mei iubiţi, 
Dacă vreți ca să primiţi 
Daruri mari sau mititele 

Să vă cam lăsaţi de rele... 
Fiţi mai buni, ascultători, 
C-atunci creșteți mărişori, 
"'Nalţi ca bradul cel frumos, 
Patriei de mult folos ! 


Nicolae Isac 
cînt. bis. Zlaști — Hunedoara 

Din colindele noastre 
de Crăciun 


Astăzi s-a născut Hristos 


Astăzi s-a născut Hristos, 
Mesia chip luminos. 
Lăudaţi şi cîntaţi 
Și vă bucuraţi ! 
Mititel, înfăşețel, 
În scutec de bunbăcel. 
Lăudaţi . .. 
Vîntul bate, nu-l răzbate, 
Neana ninge, nw-l atinge. 
Lăudaţi ... 
Şi de-acum pînă-n vecie 
Mila Domnului să fie. 
Lăudaţi şi cîntaţi 
Și vă bucuraţi ! 


Cerurile s-au vorbit 


Cerurile s-au vorbit 

Din Apus la Răsărit, 

Un Prunc mic au izvodit 
Și pe pămînt a venit; 
Din urit făcu frumos 

Și curat din păcătos. 
Coborit-a ceru-n Jos 
Într-un Cuvânt luminos 
Și pe noi ne-a ridicat 
De-a dreapta ne-a aşezat, 
Lîngă Tatăl lăudat 
Fire-ar binecuvîntat. 


Trei păstori 


Tvei păstori se întîlniră 

Şi așa se sfătuiră: 

Haideţi fraţilor să mergem 
Flovicele să culegem 

Şi să facem o cunună, 
S-o-mpletim cu voie bună 
$i s-o ducem lui Hristos 
Să ne fie de folos. 


Prăznuirea Sf, losif cel Nou de la Partoş 


Cu ceremonialul devenit deja tradițional, în 
acest an la catedrala mitropolitană din Timişoara 
a avut loc prăznuirea Sfîntului Iosif cel Nou de 
la Partoș, fost mitropolit al Banatului între anii 
1650—1653. Pomenirea Sfîntului a început odată 
cu vecernia din seara zilei de 14 septembrie, după 
ce la vecernia din Duminica precedentă corul 
catedral a executat „Oraroriul Sfîntului Iosif de- | 
la Partoş“, compoziţie a maestrului Filaret Barbu. 
Vecernia din preziua praznicului a fost oficiată 
de Î.P.S. Mitropolir Nicolae al Banatului, îm- 
preună cu un sobor de preoţi și diaconi. În cadrul 
acestui serviciu religios racla cu osemintele Sfîn- 
tului a fost luată de pe postamentul ei obișnuit 
şi, după ce s-a înconjurat biserica, a fost depusă 
pe solee, în faţa ușilor împărătești și s-a deschis. 
spre a se oferi credincioşilor posibilitatea de a 
venera sfintele moaște. În cadrul acestei slujbe, 
P.C. Cons. Constantin Comșulea a vorbit cre- 
dincioșilor despre Sfinți ca modele de viață creş- 
tină. După terminarea slujbei, preoți anume rîn- 
duiți, împreună cu mulți credincioși au rămas 
soată noaptea în priveghere. În dimineaţa zilei de 
15 septembrie, ziua praznicului s-a oficiat utrenia 
şi maslul de obşte, iar la ora 9,30 a început Sf. 
Liturghie slujită de Î.P.S. Mitropolit Nicolae 
al Banatului. În cursul ei, a fost hirotonit diacon 
profesorul Nicolae Belean de la Seminarul teo- 
logic din Caransebeș. După cuvîntul de învăţă- 
tură al Inalt Prea Sfinţiei Sale — s-a făcut cumi- 
necarea credincioşilor care s-au pregătit a primi 
Sfînta Taină. 

După masă la ora 18 a avut loc vecernia, în 
cursul căreia racla Sfîntului a fost dusă la locul 
de pe postament, iar înainte de sfîrșitul slujbei, 
P. Cuv. arhim. Timotei Seviciu, vicar eparhial, a 
vorbit despre locul sfîntului Iosif cel Nou în con- 
știința credincioșilor, după care corul catedral a 
cîntat „Requiemul“, compus tot de maestrul 
Filaret Barbu. 

Sărbătoarea Sfîntului Iosif cel Nou de la Par- 
T0Ş s-a săvirșit și în cuprinsul Arhiepiscopiei 
Timişoarei şi Caransebeşului, cu osebire la bise- 
ricile care îl au drept hram sau patron duhov- 
nicesc. 

Prot. Gheorghe Geţia 

Credinţa noastră 


55. jertfelniera 


După Sfinta Scriptură şi după învățătura 
Bisericii noastre în centrul vieţii creștine este Iisus 
Hristos cel răstignit pe cruce, înviat și înălțat la 
cer. Crucea însemnează jertfă. Pe cruce s-a jertfit 
Domnul Hristos pentru mîntuirea tuturor. „Căci 
Dumnezeu așa a iubit lumea încît pe Fiul Său Cel 
Unul-Născut l-a dat ca oricine crede în El să nu 
piară, ci să aibă viață veșnică“ (loan 3, 16). lar 
lisus le spune Sfinților Apostoli că „mai mare 
dragoste decît aceasta nimeni nu are ca viața lui 
să şi-o pună pentru prietenii săi“ (loan 15, 13). 
El — Domnul nostru — şi-a pus sufletul său, 
viața Sa, ca să ne elibereze din robia păcatului şi 
a morţii şi să ne dăruiască o viaţă nouă, cît mai 
multă viață. De aceea Crucea este în inima Bisericii 
şi este cinstită de toți dreptcredincioșii creștini, 
căci ea a fost sfințită prin Jertfa Lui lisus pentru 
mântuirea noastră. Orice jertfă creştină izvorăște 
din Cruce, din lisus Hristos cel răstignit. 

Se înțelege că Crucea ui Hristos o vedem nu ca 
un capăt al vieţii Domnului, ci ca o punte spre 
Învierea și Înălțarea Lui la cer. Căci Crucea ca 
jertfă deschide porţile cerului, zările luminii divine. 

Jertfirea de sine o vedem şi în viața Maicii 
Domnului, care a primit chemarea Tatălui ca să 
nască şi să crească pe lisus, să înfrunte multe în- 
cercări şi îndeosebi să vadă pe Fiul ei răstignit și 
îngropat. Căci ce durere mai mare e pentru o 
mamă, ce jertță mai mare e pentru Maica Dom- 
nului decit să dărmiască pe lisus lumii, ca prin 
răstignirea şi învierea Lui să ne mintuiască? 

Pe calea jertfirii de sine şi urmării lui Hristos 
au mers şi Sfinţii Apostoli. Ei erau oameni aşezaţi 
la casele lor, în familiile lor, la munca lor. lisus 
i-a chemat să vină după EL, să fie ucenicii Lui cei 
mai apropiaţi. Şi ei au lăsat toate şi au mers după 
Domnul. Cu excepția Iui Iuda, care a fost robit 
de patima banilor, ceilalți Apostoli l-au urmat pînă 
la capăt, ca după învierea Domnului şi după înăl- 
țarea Lui la cer să meargă şi să propovăduiască 
pretutindeni Evanghelia Domnului în grele împre- 
jurări, chiar cu jertfirea vieții. 

Știm apoi cum în primele trei veacuri împărații 
romani au persecutat pe creștini şi astfel cetele 
mucenicilor au dovedit că sînt în stare să urmeze 
Iui lisus, să se jertfească pentru El. 

Se poate însă vorbi şi de jertfa unui popor întreg 
pentru apărarea patriei, pentru cucerirea libertății 
ei. Mărturie avem toată istoria poporului nostru, 
care în grele condiţii a reuşit prin unitatea, lupta şi 
dăruirea de sine să răzbească peste vitregiile vremi- 
lor şi astăzi să se bucure de libertate, unitate, inde- 
pendenţă și o viaţă în continuu progres. Eroii nea- 
mului nostru, marii voievozi, marii revoluționari, 
care s-au pus în fruntea năzuințelor populare, sînt 
de asemenea un exemplu măreț de jertfelnicie 
deplină. De aceea numele lor e înscris în inima 
poporului pentru totdeauna. 

Jertfelnicia, chiar pînă la jertfirea vieții, caracte- 
vizează şi pe ierarhii, preoții și credincioşii din 
Transilvania care au trebuit să-și apere credința 
strămoșească, legea românească, în diferite secole 
împotriva încercărilor unor stăpîniri străine, care 
vroiau să-i treacă la „legea“ acelora. 

Astăzi sîntem într-o țară liberă şi prosperă şi 
Biserica Ortodoxă Română cuprinde pe toți românii 
ortodocşi, care, din dragoste de legea strămoșească, 
jertfesc, ca buni fii ai Bisericii, şi muncă şi bani 
pentru ca viața Bisericii să se desfășoare după 
cuviință şi potrivit cu tradițiile de veacuri şi cu 
marile transformări ale epocii actuale. 

Jertfelnicia trebuie să existe şi în familie, ca 
obștea cea mică, în care şi părinții şi copii sînt 
chemaţi să înţeleagă că mai presus de interesul per- 
sonal al fiecăruia e interesul familiei. 


De altfel fiecare om ştie că însăși Jormarea lui 
ca personalitate cere anumite venunțări, o anumită 
disciplinare de sine, ca să nu cadă în robia diferitelor 
patimi, ci să ducă lupta cea bună a creşterii în 
virtuți, a dăruirii de sine pentru binele obştesc. 
Căci jertfelnicia nu e numai Jertfirea vieții (aceasta 
în anumite cazuri), ci şi orice disciplinare de sine, 
orice renunțare la unele lucruri, orice slujire a inte- 
veselor familiei, Patriei, Bisericii. Prin acest duh al 


jertfelniciei se desăvirșește personalitatea fiecăruia, 
progresează viața poporului, se desfăşoară cu roade 
bune viața Bisericii. Jertfa dă cele mai înalte satis- 
facții şi încununează cu laurii cinstirii obşteşti şi 
cu fericirea cea veşnică pe cei ce duc „lupta cea 
bună“ pînă la capăt. 

Fie ca toți să urmăm pe lisus pe calea jertfirii 
de sine pentru mântuire, pentru binele Bisericii şi 
Patriei, şi toți să primească răsplata recunoştinței 
obşteşti şi a fericirii veşnice întru împărăția cerw- 
rilor ! 


T NICOLAE 
Mitropolitul Ardealului 


„O, ce veste minunată“ 


(Colindă de Crăciun) 


Un mare filozof german aseamănă greșeala pro- 
topărinților noştri, Adam și Eva, cu un pas greşit 
pe care cineva îl face în viaţă. 

Într-adevăr, urmările nefaste ale unei greșeli, ale 
unui păcat, ale unui pas necugetar pe care-l facem 
le simțim adesea mulți dintre noi. Ba mai mult, 
sînt cazuri cînd un astfel de pas greşit a fost fatal 
pentru toată viaţa pentru mulți semeni de-ai noştri. 

Nefaste şi destrămătoare, nu numai pentru ei, 
ci pentru toţi urmașii lor, atît pe plan religios cât 
şi pe plan moral şi social, au fost și urmările pasu- 
lui greşit, săvirşit din cauza neascultării de prima 
pereche de oameni. 

Aceste urmări nefaste, inerente de altfel atunci 
cînd rătăceşti de la drumul cel drept, au dus la o 
nesfîrșită gamă de credinţe religioase şi la rătăciri 
morale grave, care au întunecat nespus de mult 
demnitatea ființei noastre. 

După învăţătura Bisericii noastre însă, Dumnezeu 
n-a creat lumea văzută şi nevăzută şi pe om în 
special ca să-l arunce în neant, să-l lase pierdut 
ŞI uitat în această imensitate a Cosmosulu. Nu! 
Dumnezeu a creat o lume bună şi bun l-a zidit şi 
pe om, lăsîndu-i ca menire supremă obligaţia ca, 
stînd în strînsă legătură cu Părintele său ceresc, el 
să devină mai bun, cît mai bun, transformînd în 
mai bun şi mediul înconjurător în care a fost rîn- 
duit să trăiască. 

Aşa se face că în labirintul religios, moral şi 


“social, care caracteriza omenirea de acum aproape 


două milenii, într-o lume în care oamenii ajunseseră 
să se închine la oameni, crezîndu-i dumnezei, cum 
era cultul împăraţilor romani; într-o lume în care 
o pătură uriașă de oameni, a sclavilor, era conside- 
rată și tratată ca animale de muncă nu numai de 
stăpînii lor, care, nu odată, îi tăiau şi îi aruncau 
la peşti, ci chiar de filozofi, altfel cu multă minte, 
cum era Aristotel; într-o lume în care voinţa celui 
puternic era atotstăpînitoare; într-o lume în care 
dezmăţul era în floare, în care viciile și păcatele 
de tot felul luaseră, în proporții cutremurătoare, 
locul virtuţilor, într-o astfel de lume, pe care Sf. 
Scriptură o numește „plinirea vremii“, s-a auzit o 
veste, o negrăită veste, asemenea căreia alta nu mai 
fusese, nici n-a mai fost după aceea și nici nu va 
mai fi, „0 veste minunată“, cum spune colinda 
noastră din străbuni. 

Era vestea minunată a întrupării Fiului lui Dum- 
nezeu, așa cum anunţaseră prorocii cu sute şi mii 
de ani înainte, a nașterii „Celui făr-de-nceput“, a 
Miîntuitorului lisus Hristos, care venea „să ne în- 
vețe cu al Său grai / Care-i calea către rai.“ 

Era vestea minunată că Dumnezeu nu este ase- 
menea oamenilor, că El nu este nici în Olimp, nici 
în Lună, nici în Soare, nici în alte chipuri mate- 
riale, cum îşi închipuiau cei vechi, ci El este spirit 
absolut,  atotprezent,  atotștiutor, atotputernic, 
Părinte bun pentru toți oamenii; că El este unul 


în ființă şi întreit în fețe sau în persoane: Tatăl, 
Fiul și Duhul Sfînt. 

Era vestea minunată că şi omul este înzestrat 
cu o scînteie divină, sufletul său, că el rezumă în 
sine întreg Cosmosul, că o făptură umană, un suflet 
omenesc cîntăreşte mai mult decît toate bogăţiile 
materiale ale lumii, iar pentru salvarea acestui 
sufler de la rătăciri, de la căderi, de la pași greșiţi, 
de la întuneric şi ignoranță, de la patimi și alte 
rele, merită făcute orice jertfe. 

Era vestea minunată, nemaiauzită pînă atunci, 
care a fost ca o străfulgerare în bezna nopţii, că 
toți oamenii sînt frați şi deci egali, fie stăpîni, fie 
sclavi; că toți oamenii, toate popoarele, fără deose- 
bire de culoare sau rasă, au aceeași obiîrșie, au ace- 
eași menire, aceeași demnitate, același drept de a se 
bucura în chip egal de bunurile cu care Dumnezeu 
a binecuvîntat acest Pămînt. 

Era vestea minunată că valoarea unui om nu se 
Deta după aparenţe, după hainele luxoase pe care 
e poartă cineva, după banii pe care-i are, după 
rang sau după diplome, ci după frumuseţea sufletu- 
lui său, după înţelepciunea şi cumințenia pe care o 
are, după binele pe care-l sădește în preajma sa, 
după strădaniile pe care le depune în folosul obştei 
în mijlocul căreia trăieşte. 

Era vestea minunată că munca este ceva sfint, 
o. obligaţie absolută pentru orice om, iar dacă 
cineva poate, dar nu vrea să lucreze, acela nu are 
dreptul să mănînce. 

Era vestea minunată că în lisus Hristos avem 
modelul desăvîrşit al unei adevărate vieţuiri după 
voia lui Dumnezeu, model după care ne putem 
orienta negreșelnic și permanent pașii vieţii, în Iisus 
Hristos sufletul nostru putînd să-și ostoiască setea, 
oricît de puternică ar fi, după lumină, după fru- 
mos, după adevăr, după dreptate, după pace lăun- 
trică și. între oameni, după fericire, în înţelesul ei 
cel mai înalt. 

Această veste minunată, „ce a cuprins lumea 
toată“, a ajuns și pe meleagurile noastre, chiar din 
primul veac al erei creștine în care ne aflăm. A 

ătruns prin Sf. Ap. Pavel, care a predicat pînă 
în Iugoslavia de astăzi; a pătruns prin ucenicii 
acestuia, care de bună seamă au lărgit aria misio- 
nară a marelui Ap. Pavel. A ajuns această veste 
minunată pînă în părțile Dunării prin Sf. Ap. 
Andrei, care și-a purtat paşii şi prin Dobrogea de 
astăzi, prin negustorii care cercetau cetăţile grecești 
de pe malul Mării Negre. A pătruns apoi această 
veste minunată, după cucerirea Daciei, prin soldaţii 
romani, între care mulţi vor fi fost creştini, prin 
legiunile romane, unele aduse chiar din Palestina, 
leagănul învăţăturii noastre creștine, prin coloniști, 
prin prizonieri de război ș.a. m. d. 

„Aşa se face că atunci cînd a apărut pe scena 
istoriei, poporul român a apărut ca popor creștin 


(Continuare în pag. 4) 

Despre o pastorală de Crăciun 
a mitropolitului Şaguna | 


rugăciuni lui Dumnezeu pentru venirea Unuia 
născut Fiului Lui, carele pentru noi oamenii şi 
pentru a noastră mîntuire s-au pogorit din ceriuri 
şi s-au întrupat de la Duhul Sfînt şi din Maria 


y y « 


Cu prilejul praznicelor împărătești, sufletul mare 
al mitropolitului Şaguna vibra puternic de bucuria 
că se simte mai aproape de credincioșii săi, îi pri- 
veşte în faţă și, învăluindu-i în dragostea fierbinte 


a inimii sale curate, era fericit că le poate împă 


La locul sfint un slujitor al lui Hristos ne-a 
primit cu multă bunăvoință, oferindu-ne îndrumă- 
rile necesare. 

Pe locul unde s-a născut lisus, Sfintul Constantin 
cel Mare a ridicat o biserică, în anul 330. Aceasta 
este cea mai veche biserică creştină. 

Prin patru rînduri de coloane de marmoră, bise- 
rica este împărțită în mai multe nave. Icoane care 
reprezintă naşterea, venirea magilor, uciderea prun- 
cilor din porunca lui împodobesc_loca 

INFORMAŢII 


O Duminică, 15 septembrie 1974, aflîndu-se în 
“Gluj Î.P.S. Mitropolit Nicolae al Ardealului a 
participat la Sf. Liturghie în catedrala „Schimbarea 
la Faţă“ din acest oraș. 

Cu acest prilej, Î. P.S. Sa a rostit un cuvint de 
învățătură, în care a arătat, între altele, că viața 
noastră trebuie trăită în lumina unui ideal, insistind 
cu deosebire asupra idealului patriotic, care constă 
îm a ne iubi țara şi a ne aduce aportul la continua 
ei înflorire, şi idealul unităţii bisericești, noi fiind 
astăzi în aceeaşi Biserică, cum am fost încă de la 
începuturile noastre ca popor, unitatea bisericească 
servind și unității poporului nostru. Cuvîntarea s-a 
încheiat cu o seamă de îndrumări practice, privind 
întărirea vieţii de familie, lupta împotriva păcatu- 
hui etc. 


E Din încredințarea Î.P.S. Mitropolit Nicolae 
al Ardealului, în zilele de 13, 14 și 15 septembrie 
1974 P.S. Episcop-vicar Emilian Răşinăreanul a 
întreprins vizitații canonice în parohiile: Micfalău, 
Bixad, Tg. Secuiesc, Covasna și în filiile Ojdula, 
Poian şi Ghelinţa, prot. Sf. Gheorghe. 

Astfel, în 14 septembrie a.c., P.S. Sa a săvîrşit 
SK. Liturghie arhierească la Micfalău, cu care prilej 
a fost hirotonit întru diacon tînărul Tică Victor, 
iar întru preot C. diacon Gh. Telcean, rostind tot- 
edată un cuvînt de învățătură şi de apreciere a 
activităţii C. pr. local, I. Cucu. 

Duminică, 15 septembrie a. c., P.S. Sa a săvîrşit 
SE. Liturghie în biserica din Tg. Secuiesc, răspun- 
surile fiind date de un grup restrîns de studenţi 
sologi:. Au fost hirotoniți: C. diacon Tică Victor 
întru preot, iar Miron Petru întru diacon. 

Cuvînt de învățătură au rostit: P.C. prot. P. 
Dumbravă (Sf. Gheorghe), C. pr. I. Rafiroiu, 
parohul local, iar la sfîrșit p.£. Episcop-vicar 
Fmnilian, care a tălmăcit Evanghelia zilei. 

În aceeaşi zi seara, P. S. Sa a participat la vecer- 
nia din parohia Covasna, săvîrşită de P.C. paroh 
local, Gh. Olteanu, unde a rostit un cuyînt de 
învățătură. 

O Duminică, 22 septembrie 1974, a avut loc 
sfințirea bisericii din parohia Ciumeghiu, prot. 
Oradea-Sud, săvirşiră de P.S. Episcop Vasile al 
"Oradiei, după ce biserica a fost împodobită cu o 
frumoasă pictură în frescă, prin grija P. C. paroh 
local. 

La priceasnă a predicat P.C. cons. I. Negroiu. 

La sfîrşitul Sf. Liturghii, P.S. Episcop Vasile a 
vorbit credincioşilor despre însemnătatea pictării 
şi sfințirii unei biserici și despre Sf. Taină a Preoţiei. 

O Diversificarea îndatoririlor administrative ale 
preoţilor, necesitatea cunoașterii din partea acestora 
a legislației actuale şi a dispozițiilor în vigoare, 
obligativitatea aplicării celei mai stricte discipline 
financiare în purtarea gestiunii, modalitatea întoc- 
mirii formelor legate de multiple iniţiative gospo- 
„dăreşti de la parohii (construcţii, reparaţii, pictări 
de biserici etc.) şi în general nevoia familiarizării 
cu toate lucrările de birou la oficiile parohiale şi 
protopopeşti, au determinat conducerile multor 
Eparhii să organizeze consfătuiri cu preoţii din 
fiecare protopopiat, în care s-au prelucrat aceste 
probleme. 

În Arhiepiscopia Timişoarei şi Caransebeşului, 
pe anul 1974 respectivele instructaje s-au ţinut 
între 19 și 26 septembrie. 

Cu aceste prilejuri s-au dat ample lămuriri pri- 
vind chestiunile în cauză din partea reprezentanţi- 
lor secţiei economice a Centrului eparhial (consi- 
lierul economic, contabilul șef, revizorii contabili 
şi şeful serviciului tehnic). S-a insistat totodată 
asupra nevoii ca munca administrativă să depă- 
şească orice tendinţe birocratice, preoţii străduin- 
du-se să aplice cu conştiinciozitate normele stabilite 
„de forurile superioare, să dovedească cinste și corec- 
titudine, să consulte permanent organele parohiale 
şi să dea socoteală acestora de orice lucrare se 
întreprinde. 

La întrunirea ţinută la protopopiatul Oraviţa, 
în 19 septembrie a.c., a participat şi Î. P.S. Mitro- 
polit Nicolae al Banatului. În cuvîntul adresat celor 
prezenţi, Î. P. S. Sa le-a cerut să îmbine permanent 
activitatea pastorală propriu-zisă cu cea adminis- 
trativ-gospodărească, dovedindu-se vistiernici corecți 
ai bunurilor bisericeşti. 


e în 4 octombrie 1974, la Centrul arhiepiscopesc 
Sibiu a avut loc consfătuirea trimestrială de lucru 
cu P.C. protopopi din cele 13 protopopiate din 
cuprinsul Arhiepiscopiei de Alba Iulia şi Sibiu, 
care s-a desfășurat sub conducerea Î.P.S. Mitro- 

lit Nicolae al Ardealului. Au mai participat: 

„S$. Episcop-vicar Emilian, P. C. vicar Tr. Belaşcu, 
P.C. consilieri, P.C. inspector şi P.C. secretar 
"eparhial. 


Se ştie că proclamarea Republicii, la 30 decem- 
brie 1947, a însemnat o etapă importantă în istoria 
nouă a Patriei noastre. 

Ideea de republică n-a fost străină de poporul 
nostru, ea reprezentind în conștiința multor vred- 
nici înaintaşi de-ai noştri, forma de organizare 
statală cea mai corespunzătoare intereselor 
poporului. 

„Viitor de aur țara noastră are şi prevăd prin 
secoli a ei înălțare* — scria Mihai Eminescu, 
Luceafărul poeziei româneşti, iar Nicolae Bălcescu, 
al cărui suflet dogorea de căldura dragostei pentru 
ridicarea poporului şi înflorirea ţării, a dorit şi a 
luptat pentru republică, înscrisă în programul revo- 
Iuţiei din 1848 „ca un stat în care oamenii ade- 
vărați îngrijesc singuri de soarta lor, fără să-și pună 
stăpîni pe cap, cerind în Lucrarea lor drept regulă 
dreptatea şi drept ţintă frăţia“. Aceste previziuni 
luminoase s-au confirmat și desăvirşit în ultimele 
trei decenii de viață nouă a patriei noastre. 

Impetuoasa dezvoltare economică şi culturală de 
peste un sfert de veac a ridicat Republica Populară 
Română și, de la 21 august 1965, Republica Socia- 
listă România, la nivelul cel mai înalt de bună- 
stare şi prosperitate din istoria țării noastre. 

Înlăturarea pentru totdeauna a claselor exploata- 
toare, naționalizarea principalelor mijloace de pro- 
ducție, cooperativizarea şi industrializarea agricul- 
turii, egalitatea în drepturi a tuturor naționalităților 
conlocuitoare, elaborarea şi promulgarea unei noi 
Constituţii, pe baze democratice, înființarea Consi- 
liilor Populare, cu participarea democratică a 
maselor populare la rezolvarea tuturor problemelor 
economice, sociale şi obşteşti, înzestrarea justiţiei 
cu noi leginiri şi a societății cu noi Coduri ale 
muncii şi ale familiei, legea pentru dezvoltarea, 
modernizarea, perfectarea învăţămîntului, aplicarea 
vetribuțiilor şi salariilor după cantitatea şi calitatea 
muncii, legea pensiilor, planurile cincinale de dez- 
voltare economică, socială şi culturală a țării etc., 
toate acestea şi multe altele sînt doar o parte din 
marile realizări cu care actul din 30 decembrie 
1947 şi-a adus un substanţial aport. 

E deajuns să prezentăm cîteva date statistice ca 
să ne dăm seama de progresele înregistrate în toate 
domeniile de activitate “, națiunii noastre. 

Astăzi producția globală a ţării noastre este de 
circa 30 de ori mai mare decît înainte cu 30 de 
ani. 

„Studiu asupra economiei mondiale“, elaborat la 
finele anului trecut — sub egida Consiliului eco- 
nomic şi social al O.N.U. — menţionează Româ- 
nia în rîndul ţărilor socialiste europene cu cea mai 
rapidă creştere în ultimii trei ani. România se află 


între țările ce au marcat anul trecut (1973) cel mai 
înalt ritm de creștere a producţiei (peste 10 la sută). 
Trecînd în revistă perspectivele de dezvoltare a 
țărilor socialiste din Europa în 1974, studiul scrie 
între altele: „În România, planul pentru 1974 pre- 
vede creşterea cu 17 la sută a ritmului, deja foarte 
ridicat, de expansiune industrială.“ Această rată de 
creştere a asigurat o ridicare continuă a nivelului 
de trai, material şi cultural, fiind totodată izvorul 
dezvoltării multilaterale a țării noastre şi o chezășie 
a asigurării independenţei şi suveranităţii naţionale. 
Este semnificativ Japtul că venitul naţional realizat 
în anul trecut a fost de peste 12 ori mai mare decît 
cel din anul 1947. În ultimii 25 de ani salariul 
veal a crescut de aproape 5 ori, iar veniturile ţără- 
nimii au crescut de 3,2 ori. Numărul locuinţelor 
noi din fondul locativ naţional a crescut de la 
49.500 în 1951 la 2.554.700 în 1973. 


Toate aceste succese şi, desigur, încă multe altele, 
obținute în cei 27 de ani de Republică, la care se 
adaugă politica externă de bi şi pace, în- 
deobşte apreciată, prestigiul tot mai mare de care 
se bucură pe toate Area amalia globului sînt legate, 
după cum se ştie, şi de personalitatea Domnului 
Nicolae Ceauşescu, Preşedintele Republicii Socialiste 
România, care — împreună cu ceilalți conducători 
şi colaboratori — conduce România socialistă pe 
noi culmi de înflorire şi progres multilateral. 

Biserica Ortodoxă Română, așa cum a fost în 
trecut alături de popor, este şi astăzi alături de 
toate marile năzuințe şi vealizări ale lui. Prin în- 
făptuirea Reîntregirii bisericeşti şi prin întărirea 
unității sufleteşti a credincio. si ei, precum şi prin 
relațiile ecumeniste cu celelalte culte din ţară şi 
străinătate, Biserica noastră îşi aduce contribuția 
ei la unitatea poporului şi la marile lui înfăptuiri 
interne şi externe. 

Prețuirea deosebită de care se bucură valorile 
trecutului nostru bisericesc şi larga înţelegere de 
păstrare a creaţiilor înaintaşilor noștri de către 


înțeleapta conducere a patriei noastre, a dat Bise- - 


vicii noastre posibilitatea de a-și îndrepta privirile 
spre restaurarea vechilor sale mănăstiri și monu- 
mente istorice, care stîrnesc admiraţia celor care le 
vizitează, din țară sau de peste hotare. 

Acest popas aniversar din viața Republicii noas- 
tre constituie pentru noi toți un nou imbold în 
a o sluji cu credincioşie şi a o face să prospereze 
tot mai mult, după cum spune şi cîntarea: 


Republică biruitoare 
În veci de veci să înflorești . . . 


F. Costea 


Î.P.S. Mitropolit Nicolae a dat îndrumări cu 
caracter practic, accentuind obligaţiile multiple pe 
care le au P.C. protopopi mai ales în activitatea 
de teren în cercetarea parohiilor, subliniind tot- 
odată necesitatea Goe calizări în bisericile noastre 
a cîntării în comun, ţinuta preotului în parohie și 
la slujbe, tematica pe care trebuie s-o trateze în 
predicile şi cuvîntările pe care preoţii le rostesc, 
din care să nu lipsească subiecte din Istoria Bisericii 
Ortodoxe Române, activizarea consiliului şi comi- 
tetului parohial etc. 

În cuvîntul său, P.S. Episcop-vicar Emilian a 
zăbovit cu deosebire asupra disciplinei clerului. 

În continuare, au luat cuvîntul P. C. consilieri și 
toți P.C. protopopi. S-a analizat activitatea, pe 
protopopiate, pe trim. III și s-au dat îndrumări 
pentru activitatea de pe trim. IV 1974. 


E în 6 octombrie 1974, Î.P.S. Mitropolit 
Nicolae al Ardealului, însoţit de P.C. prof. Dr. 
Milan Șesan și P. C. consilier Gh. Bota, a sosit în 
parohia Rupea, prot. Braşov, pentru sfinţirea bise- 
ricii cu hramul „Sf. Treime“, care a fost înveşmîn- 
tată cu o frumoasă pictură în frescă de către pic- 
torul Anatolie Cudinoff din Bucureşti. 

După cum a arătat P.C. prot. Z. Moşoiu 
(Braşov) în cuvîntul de „bun venit“, Rupea este 
un Oraş cu rezonanţe străvechi, denumit de daci 


Ramidava iar de romani Rupes (vîrf de stincă). 


În cadrul Sf. Liturghii s-au făcut două hirotoniri: 
licenţiatul în Teologie Gilea Emil ca diacon, iar 
diaconul Giurgiu Ilarie Dorin, ca preot pentru 
parohia Şimon biserica-nouă, prot. Brașov. 

La priceasnă a predicat P.C. prof. M. Şesan 
despre sinoadele ecumenice, iar la sfîrșitul Sf. Litur- 
ghii, preotul paroh Gh. Opriș, distins cu rangul de 
„iconom“, a înfățișat istoricul parohiei și al bisericii 
ce s-a sfințit. 

î. P.S. Mitropolit Nicolae, plecînd de la Evan- 
ghelia zilei, învierea fiului văduvei din Nain, vor- 


beşte despre învierea prin credință, despre ecume- 
nismul local, confirmat de prezența conducătorilor 
altor culte din localitate la acest praznic: Evan- 
ghelic-luteran, romano-catolic etc. Îndeamnă pe 
credincioşi să fie buni fii ai Bisericii, dar și cetă- 
țeni loiali ai Patriei. 

În numele celorlalre culte a vorbit Dr. Kăber 
Berthold, pastorul evanghelic. 


O Duminică, 13 octombrie 1974, a avut loc 
sfințirea bisericii cu hramul „Sf. Arhangheli Mihail 
şi Gavriil“ din Zaul de Cimpie, prot. Luduș, care, 
prin grija credincioșilor şi a harnicului preot, a 
fost îmbrăcată cu o frumoasă pictură. Sfinţirea a 
fost săvirşită de Î.P.S. Mitropolit Nicolae al 
Ardealului, însoţit fiind de la Sibiu de P. C. cons. 
Gh. Papuc, P.C. prof. Gh. Șoima, precum şi de 
un grup de studenţi teologi, care au dat răspunsu- 
rile la Sf. Liturghie. Din soborul slujitor au mai 
făcut parte P. C. prot. 1. Bacali (Luduş), P. C. prot. 
I. Şarlea (Sărmaş), P. C. prot. pens. 1. Macavei ș. a. 

După slujba de sfințire a urmat Sf. Liturghie 
arhierească, în cadrul căreia a predicat P.C. prof. 
Gheorghe Șoima, care a explicat, pe înţelesul ascul- 
tătorilor, Evanghelia zilei cu Pilda semănătorului. 

La sfirşitul Sf. Liturghii C. pr. local Ilie Pintea, 
distins cu rangul de „iconom“, a făcut o prezentare 
a parohiei şi lucrărilor săvîrşite la biserică mulţu- 
mind tuturor celor ce i-au stat în ajutor. 

În cuvîntarea rostită, Î. P.S. Mitropolit Nicolae 
al Ardealului a subliniat importanţa Îucrării preo- 
țeşti, rostul icoanelor în bisericile și casele noastre, 
convieţuirea frățească dintre credincioşii noştri şi 
credincioşii celorlalte culte, împărtăşind totodată 
folositoare sfaturi practice privind viaţa familială, 
necesitatea muncii etc. | i 

A participat și a vorbit pastorul reformat din 
localitate Benk5 Zolrăn. 

Apoi, P.C. prot. I. Bacali a fost hirotesit pro- 
topop, iar P.C. prot. pens. |. Macaveiu protopop 
stavrofor. 


d... 


Din colindele noastre 
de Crăciun 


Viers la Naşterea Domnului 


Auzi acum cerule, 
Și-ascultă pămîntule, 

O taină înfricoșată 

Și minune-adevărată: 
Cel fără de început 

Care toate le-a făcut 
Pentru prea multa iubire, 
Ce-o are spre omenire, 
Acum bine a voit 

Și din cer s-a pogorit, 
Din Fecioara s-a-ntrupat 
Hristos, ceresc împărat. 
Păstorii s-au minunat 

Și cîntare i-au cîntat, 
Magii Lui s-au închinat, 
Daruri scumpe că i-au dat. 
Şi noi astăzi să-i cîntăm 
Și Lui să ne închinăm, 
Să-i înălțăm toți cîntare 
Pentru mila Sa cea mare. 


Astăzi am văzut minune.” 


Astăzi am văzut minune 
Ceea ce îngerul spune, 
Azi toate s-au împlinit 
Cite s-au fost prorocit 
Despre Mesia Hristos, 
S-a-mplinit foarte frumos. 
Să-i cîntăm acum şi noi 
Din timpane şi cimpoi. 
Vino frățiorul meu, 

Vino la grădina sa, 

C-a înflorit rodia, 

Din fecioara Maria, 

Din Achim şi din Ana, 
Ca să plinească taina, 
Taina cea din veci ascunsă 
Și de îngeri neştiută. 

Să trecem la Palestina, 
C-acolo a-nflorit Lumina. 
Să trecem la Vifleem 
Noi minunea s-o vedem, 
Cu îngerii să-i cîntăm; 
„Mărire, Ție din vecie“, 
Tuturor de bucurie 

Și de mare veselie. 


* Colindă din Vidacur, jud. Harghita. 

TELEGRAFUL ROMÂN 


CLUJ-NAPOCA - 1850 ani de existență 


S-au implinit 18 veacuri şi jumătate de la prima 
atestare documentară a orașului Cluj, pe atunci cu 
denumirea Napoca, centru și capitală oficială a 
Daciei Porolissensis, care a jucat un rol important 
în viaţa politică şi administrativă a dacilor și apoi 
a romanilor. 


În anul 124 d. Hr., deci cu 1850 de ani în urmă,. 


a luat ființă această străveche cetățuie de pe malu- 
rile Someșului, fapt ce reiese din inscripțiile desco- 
perite pe lespedea vremurilor. 

Sărbătorirea acestui eveniment a avut loc la Cluj 
în prezenţa D-lui Preşedinte al Republicii Socialiste 
România, Nicolae Ceaușescu, şi a altor personali- 
tăți de seamă în a doua jumătate a lunii octombrie, 
cînd șeful statului nostru a semnat pe loc decretul 
prin care, la denumirea municipiului Cluj, se 
adaugă numele vechi, acela de Napoca. Aceasta 
ca o recunoștință și mărturie a vechimii şi continui- 
tății poporului român pe aceste plaiuri transilvane 
cu o puternică și dezvoltată civilizaţie încă de pe 
atunci. 

În trecutul glorios al municipiului Cluj-Napoca, 
după cum a subliniat în ampla sa cuvîntare însuşi 
şeful statului nostru, cuvîntare ţinută în Piaţa 
Mihai Viteazul în prezenţa unei imense mulțimi, 
cu prilejul festivităților, stă martoră marea răs- 
coală din 1437 de la Bobilna a iobagilor români 
şi maghiari, războiul țărănesc condus de Gheorghe 
Doja în 1514, marea răscoală condusă de Horia, 
Cloşca și Crişan la 1784, care a avut un mare 
răsunet şi în Cluj, precum și numeroase ale bătălii 
sociale consemnate de istorie. 

Clujul însă nu a rămas nici în afara revoluţiei 
burghezo-democratice de la 1848 a lui Avram 
lancu, așa cum nu a rămas nici în afara altor 
evenimente revoluționare ale epocii moderne. Aici 
mișcarea revoluționară a cunoscut o puternică 
amploare. După realizarea statului naţional unitar, 
odată cu unirea Transilvaniei cu România (1 de- 
cembrie 1918), Clujul a jucat un rol tot mai mare 
în mişcările sociale. 

„... „Cunoaştem faptul — a accentuat de aseme- 
nea șeful statului nostru — că oamenii muncii din 
Cluj, români, maghiari şi germani, în 1940 s-au 
ridicat într-o strînsă solidaritate împotriva dikta- 
tului de la Viena, pentru apărarea integrităţii 
naționale a României.“ i 

Printr-o coincidență, la această dată s-au împli- 
nit şi 30 de ani de cînd Clujul a fost eliberat, 
prin lupta armatelor române împreună cu cele 
sovietice, de sub dominaţia hitleristă și hortystă, de 
cînd oamenii muncii din Cluj s-au alăturat luptei 
pentru abolirea definitivă a fascismului. 

Desigur faţă de vechea așezare de acum 1850 de 
ani Clujul de astăzi — al doilea oraș'ca mărime 
al României — s-a transformat radical. A devenit 


„O, ce veste minunată“ 
(Urmare din pag. 1) 


ortodox, fapt care i-a ajutat nespus de mult să 
înfrunte vitregiile de tot felul prin care a trecut, 
fapt care constituie totodată şi o dovadă de căpătii 
a continuității sau prezenţei noastre permanente pe 
aceste plaiuri. ; 

Aşa se face că vestea minunată de care am vor- 
bit a avut un extraordinar răsunet în sufletul po- 
porului nostru, încît, legate de evenimentul Naşterii 
Domnului, de Crăciun, el a creat frumoasele noastre 
colinde, care reprezintă un capitol de seamă din 
marea, minunata și parcă neîntrecuta carte a crea- 
ției folclorice româneşti. | 

Aşa se explică faptul că colindele s-au născut și 
au crescut odată cu poporul nostru, oglindind, 
multe dintre ele, ca și doinele, zbuciumul său 
sufletesc, protestul față de împilările sociale şi 
naţionale de care a avut din plin parte, aspiraţiile 
sale spre pace, dreptate, libertate și înfrățire între 
oameni, aspirații pentru care a plătit multe jertfe 
şi care abia în anii noştri prind întru totul viață. 

Aşa se face că în colinele noastre Nașterea Dom- 
nului ne apare ca un fapt care se petrece aievea, 
an de an, aici la noi, undeva la marginea unui sat 
de-al nostru, iar colindătorii dau de veste: 


Ia sculaţi români, sculaţi 
Și cu toţi vă bucuraţi, 

Că azi s-a născut Hyistos, 
Oamenilor de folos. 


Acest lucru este întărit şi de cuvintele altei 
LA e d A d 
colinde, care spune: „Fluierul cel păstoresc / Cîntă 
glas dumnezeiesc“, cuvinte care ne amintesc de 


„„viersul dulce, mîngiios“ al cavalului ce se aude 


REDACŢIA: Secţia culturală a Consiliului arhiepiscopese — Sibiu 


vara seara pe deal, la stînele din munţii noștri la 
focul de la aripa oilor. 

Cei trei păstori dintr-o altă colindă ne amintesc 
apoi de cei trei ciobani din Mioriţa, cu deosebirea 
că în colindă nu mai sînt roşi, doi dintre ei, de 
invidie şi dorul de înavuţire, ci sînt învăluiți de o 
dragoste frățească ce îi uneşte şi îi mînă să facă 
un fra bun. 

Aşa se face că dri de cîte ori se apropie Cră- 
ciunul şi auzim colindele noastre străbune, chipul 
ni se împrospătează, inima ne tresaltă de bucurie 
— așa cum îi tresălta lui Creangă, cum însuși măr- 
turisește, atunci cînd își amintea de casa părintească 
din Humuleşti — făptura ne este parcă inundată 
de o lumină şi o pace sfîntă, care ne fac să ne 
simțim mai tineri, mai buni, mai calzi sufletește. 

Se cuvine deci să cunoaștem, să prețuim şi să 
transmitem mai departe acest bogat tezaur de 
folclor religios românesc. 

Pentru ca „Naşterea lui Hristos să ne fie de 
folos“ — să nu uităm totodată că este imperios 
necesar să facem și noi ca magii, care nu s-au mai 
întors pe la Irod, cel crud și cu suflet hain, adică 
pe calea cea veche a păcatelor, ci, lăsînd această 
cale a lui Irod, să mergem pe calea cea nouă, de 
permanentă înnoire sau primenire a făpturii noastre 
lăuntrice, de continuu urcuș spre zările curate ale 
îmbunătăţirii sau desăvîrşirii ființei noastre, cale 
adusă în lume de Miîntuitorul lisus Hristos. 

De aceea, tot asemenea magilor: 

S-aducem şi noi ni lisus, 
Împăratului de Sus, 
Scumpe daruri de Crăciun, 
Inimă şi suflet bun. 
Diacon Gh. Papuc 


(Taxa poştală plătită în numerar) 

tot mai mult nu numai un centru universitar 
— cultural și social-politic, ci şi un puternic cen- 
tru economic-industrial, cu o efervescenţă înflori- 
toare demnă de vremurile pe care le străbatem, în 
care toţi locuitorii, fără deosebire de naționalitate. 
se bucură din plin de cuceririle noii noastre orîn- 
duiri. 

Arătăm şi aceea că primele urme creştine în 
localitatea Cluj-Napoca datează — după pietrele 
funerare descoperite — încă din secolul al IV-lea. 

La sfîrşitul secolului al XV-lea a luat ființă în 
satul Feleac, de lîngă Cluj-Napoca Episcopia Orto- 
doxă Română, avînd ca ierarh pe episcopul Marcu 
(1499), iar la începutul veacului al XVI-lea a luar 
ființă Episcopia Ortodoxă Română din satul Vad. 
înfiinţată de domnii Moldovei, cu primul Episcop 
Atanasie. Apoi în locul celor două episcopii vechi, 
în anul 1919, după unire, a luat ființă Episcopia 
Vadului, Feleacului și Clujului, ridicată în 1973 la 
rangul de Arhiepiscopie. 

Această venerabilă vîrstă a orașului Cluj, acu 
Cluj-Napoca, demonstrează vitalitatea ca și con- 
tinuitatea locuitorilor lui, dar și un stimulent pen- 
tru continua sa dezvoltare și înflorire în viitor. 


N. D. Găvozdea 


Deschiderea noului an universitar 1974-1975 
la Institutul Teologie din Sibiu 


Deschiderea festivă a noului an universitar 
1974/1975 la Institutul Teologic de grad Univer- 
sitar din Sibiu a avut loc în 14 octombrie 1974. 
Părintele profesor Dr. Teodor Bodogae a scos în 
evidenţă, în predica rostită la Sf. Liturghie în 
catedrala mitropolitană, legătura simbolică dintre 
praznicul zilei: Pomenirea Prea Cuvioasei Paras- 
chiva, al cărei nume înseamnă pregătire, şi noul an 
de pregătire teologică al cărui început se face acum. 
La sfîrșitul Sf. Liturghii a fost invocată binecuvîn- 
tarea lui Dumnezeu asupra profesorilor, studenților 
şi tuturor ostenitorilor Institutului Teologic din 
Sibiu, în noul an universitar. 

Festivitatea din Aula Institutului Teologic a fost 
deschisă de către P.C. prof. Dr. Is. Todoran. 
Rectorul Institutului Teologic. P. C. Sa a arătat că 
Institutul Teologic din Sibiu a promovat, dintru 
început, o teologie a vieţii, care este o teologie 
pusă în slujba măririi lui Dumnezeu, dar în același 
timp pusă în slujba năzuinţelor obștești. 

Vorbind despre dragostea de care: generaţia sa 
se bucură din partea ocîrmuirii bisericeşti şi de Stat, 
studentul Mihai Munteanu din anul IV s-a făcur 
expresia dorinței tuturor studenților Institutului 
Teologic din Sibiu de a se arăta demni, prin munca 
lor, de această dragoste. 

Un cuvînt de salut din partea Institutului Teo- 
logic Protestant Unic, Secţia evanghelică-luterană 


din Sibiu, a fost rostit de către Domnul conf.. 


Hermann Pitters, care a subliniat importanţa 
ecumenistă a existenței celor două Institute Teo- 
logice, ortodox şi protestant, în același oraş. 

În încheiere a luat cuvîntul Î.P.S. Dr. Nicolae 
Mladin, Mitropolitul Ardealului. Studenţii teologi 
— a spus Î.P.S. Sa — sînt datori să se integreze. 
prin munca și prin studiul lor, în obştea cea mare 
a poporului nostru. Ca să fie buni teologi, buni 
preoți ei trebuie să cunoască viaţa sub toate aspec- 
rele ei și acest lucru ei îl realizează atunci cînd se- 
fac accesibili faţă de toate cerințele societăţii, inte- 
grîndu-se în ritmul de activitate al societăţii întregi, 
avînd astfel satisfacția că sînt părtași la marile 
progrese şi realizări ale poporului nostru. Începutul 
anului academic la Institutul Teologic din Sibiv 
trebuie să stea sub lumina acestui ideal, prin dărui- 
rea de sine, prin iubire faţă de lisus Hristos, față 
de Biserică, față de poporul nostru, față de Patria 
noastră, față de toate popoarele lumii, ca toţi să 
trăiască în pace şi înfrățire. 

Î. P.S. Mitropolit Nicolae a adus mulțumiri P. E. 
Părinte Patriarh Justinian și celorlalți membri a: 
Sf. Sinod pentru grija pe care o arată Institutului 
Teologic din Sibiu, profesorilor şi studenţilor pen- 
tru rîvna lor. 

Î.P.S.Sa a exprimat, în numele tuturor celor 
prezenţi, omagii față de conducătorii iubiţi ai 
Patriei noastre, în frunte cu Domnul Preşedinte 
Nicolae Ceauşescu, cel mai iubit fiu al poporului 
nostru. 

Corul studenţilor teologi a interpretat, sub con- 
ducerea P.C. diacon asistent loan Popescu, un 
program de cîntece religioase și patriotice. 

A. Jivi 

